
চতুর্থ সংস্করণের ভূমিকা 


(১) সূচনা 


জগৎকে বাদ দিয়া কাব্য হয় না। কিন্তু আধুনিক গীতিকাব্যের জগৎ এত রূপান্তরিত 
যে, সাধারণ পাঠকের নিকট ভাহা এক অপরিচিত রহস্যলোক। ইহার মূলে রহিয়াছে কবির 
ব্যক্তিনিষ্ঠ ভাবাদর্শ। এ কাব্যের স্বরূপ বুঝিতে কবিস্বরূপের সহিত পরিচয় আবশ্যক। 
রবীন্দ্রকাব্যের পাঠক জানেন যে, ইহা প্রকৃতিপক্ষে তত্ববিশেষেরই রসরূপ। এই কারণে ইহা 
ঠিক আপনাতে আপনি সম্পূর্ণ নহে। এই জাতীয় তত্বকেন্দ্রিক কাব্যের আবেদন পরিচিত 
হৃদয়াবেগের পথে পাঠকমনে আসে না; চিদ্বৃত্তি ও হৃদ্বৃত্তি এখানে সমভাবে সক্রিয়। 


পদাবলীকাব্যও বৈষ্-তত্তের রসভাষ্য; সুতরাং সেই পাঠকেরই পক্ষে ইহার পরিপূর্ণ 
আস্বাদন সম্ভব, যাহার বৈষ্তবতত্বের সহিত পরিচয় আছে। তবু আধুনিক গীতিকাব্যের সহিত 
ইহার পার্থক্য গুরুতর। প্রথমতঃ, আধুনিক গীতিকাব্য বুঝিতে হইলে আগে চিনিতে হয় 
ব্যক্তিগতভাবে কবিকে ; কিন্ত পদাবলীকাব্য বুঝিতে হইলে আগে চিনিতে হয় সমষ্টিগত 
ভাবে বৈষ্ণবকে। প্রথমটিতে কবির “অহং*ই বড়ো কথা ; দ্বিতীয়টিতে একটিমাত্র ব্যাপক 
ধর্ম্মাদর্শে কবির ‘অহং’ সম্পূর্ণরূপে আচ্ছন্ন দ্বিতীয়তঃ, আমাদের পারিবারিক তথা সামাজিক 
জীবনে যে মানসবৃত্তিগুলি ভকিরাম অনুশীলিত হইতেছে, তাহাদেরই উদ্বোধনপন্থায় 
পদাবলীকাব্য পাঠকের হৃদয় সহজেই আন্দোলিত করিয়া তুলে। এই কারণে রসাস্বাদও সহজ 
হয়। এখানে প্রশ্ন উঠিতে পারে-_নির্বিকল্প আনন্দই যদি কাব্যের ফল হয়, তবে তত্বভূমিকা 
বাদ দিলেও তো পদাবলীর আস্বাদন ব্যাহত হইবে না; সুতরাং বৈষ্ঞবতত্ব জানার কি 
আবশ্যকতা? ইহার উত্তর এই যে, তত্ত্বের সঙ্গতিসূত্রে পদাবলীর আস্বাদনে আনন্দের আকার 
এক থাকিলেও প্রকার পৃথক হর। সাধারণ রতির স্থানে 'কৃষ্তরতি'কে স্থায়িভাবরূপে গ্রহণ 
করায় যে একটি মানসপরিমণ্ডল গড়িয়া উঠে, তাহার মধ্যে বিভাব, অনুভাব প্রভৃতি একপ্রকার 
নূতন রূপ লইয়া আসায় তাহাদের সংযোগে নিষ্পন্ন আনন্দ হয় ভক্তিরস -- [Ue এক 
থাকিলেও 70176 বদলায় যৌহারা বেহালায় ও সেতারে একই রাগের একই ভাবের আলাপ 
শুনিয়াছেন, তাহারা সহজেই একথার তাৎপর্য্য বুঝিবেন)। 


‘পদাবলী’ শব্দের উৎস জয়দেবের “মধুরকোমলকান্তপদাবলী”। পদসমুচ্চয় অর্থে 
পদাবলী"র প্রয়োগ করিয়াছিলেন সপ্তম শতাব্দীর আলক্কারিক আচার্য্য দণ্ডী _- “শরীরং 
তাবদিষ্টা থ্ব্যবচ্ছিন্না পদাবলী” কোব্যাদর্শ ১।১০)। বাঙলার বৈষ্ণব সুদীর্ঘ কাল ধরিয়া 
পদীবলীকে যোগরুঢুভাবে গানের পর্য্যায়ভুক্ত করিয়া আসিতেছেন। এখন আবার শাক্তগানও 
পদাবলী” হইয়াছে। 





৪ ‘বৈষ্ণব পদাবলী 


প্রাক্‌-চৈতন্যযুগের পদীবলী-রচয়িতা তিন জন-_জয়দেব, চণ্ডীদাস ও বিদ্যাপতি। 
ইহাদের কাব্যের বিষয়বস্তু রাধাকৃষ্ণের প্রেমলীলা। বহুবিচিত্র লীলার একটিমাত্র অংশ -_ 
একখানি সম্পূর্ণ গীতিকাব্য। জয়দেব অসাধারণ বাক্শিল্পী। তাহার সৃষ্টির সার্থক অনুকরণ 
আজ পর্য্যন্ত কাহারও দ্বারা সম্ভব হয় নাই। সংস্কৃতে রচিত হইলেও তাহার গানগুলির ভাষা 
যেন সংস্কৃত ও বাঙলার মধ্যপন্থায় দাঁড়াইয়া বাঙলারই দিকে অঙ্গুলি নির্দেশ করিতেছে। 
গীতগোবিন্দের বিষয়বস্তু ও ভাবধারা একদিকে যেমন চৈতন্যধর্ম্মকে প্রভাবিত করিয়াছে, 
অন্যদিকে তেমনি ভাষা ও ছন্দের সহযোগে উত্তরকালের গীতিধন্মী বাঙলা সাহিত্যকেও 
প্রভাবিত করিয়া আসিতেছে। বহিরঙ্গরূপে রবীন্দ্রনাথের কবিতাও “মধুরকোমলকান্তপদাবলী” 
এমনকি পদচয়নেও অনেক স্থলে রবিকবি জয়দেবকবির নিকট খণী __ “সাগরিকা'র 
'ললিতগীতিকলিতকল্লোলে” 'কলিতললিতবনমাল'-কেই স্মরণ করাইয়া দেয়। জয়দেবহীন 
পদাবলী-সাহিত্য অসম্পূর্ণ বলিয়া আমারা গীতিগোবিন্দ হইতে একখানি গান আমাদের 
চয়নপ্রস্থে মাঙ্গলিকী-রূপে উদ্ধৃত করিলাম। 


জয়দেব হইতে চণ্তীদাস-বিদ্যাপতি__দীর্ঘ তিন শতাব্দীর ব্যবধান। এই সুদীর্ঘ কালের 
মধ্যে রাধাকৃষ্ণলীলা-সন্বন্ধে বাঙালী রচিত বিচ্ছিন্ন কয়েকটি সংস্কৃত কবিতা ও একখানি মাত্র 
সুসংবদ্ধ সংস্কৃত কাব্য ছাড়া অন্য কোনও পূর্ণাঙ্গ লীলাকাব্য সংস্কৃতে বা বাঙলায় আজও 
এদেশে আবিষ্কৃত হয় নাই। পূর্ব্বোক্ত সংস্কৃত কাব্যখানির নাম 'রাধাপ্রেমামৃত’। প্রাসঙ্গিক বলিয়াই 
ইহার সংক্ষিপ্ত পরিচয় দিতেছি। প্রথমে দুই শ্লোকে রচিত একটি মঙ্গলাচরণ। শ্লোকদুইটি 
কবির স্বকৃত নহে। প্রথমটি গীতাপাঠের পূর্ব্বে পঠিতব্য প্রসিদ্ধ নমস্কারশ্লোক “যংব্রহ্মা বরুণেন্দ্ 
el ” (শ্ৰীমন্তাগবত, ১২।১৩।১) এবং দ্বিতীয়টি ভাগবত-দশমের শেষ অধ্যায়বরত্তী প্রসিদ্ধ 
“জয়তি জননিবাসঃ ...... ৮”। ইহার পর চারিটি ‘খণ্ড’ __ বিস্ত্রাপহরণখণ্ডঃ “ভারখণ্ডঃ, 
“নৌকাখণ্ডঃ ও 'দানখণ্ড%। বহুস্থলেই উৎকৃষ্ট কাব্য রহিয়াছে; কবি শক্তিমান্‌। ইহার নাম যে 
কি, তাহা নিশ্চিতভাবে জান যায় না। প্রাচীনত্বের প্রমাণ গ্রন্থমধ্যে বিদ্যমান। ইনি সনাতন 
গোস্বামীরচিত __ বৈষ্বতোষণী'র “চণ্ডীদাসাদিদর্শিতদানখগুনৌকাখপ্াদি”র চণ্ডীদাসও 
হইতে পারেন,আবার ‘আদি’-দেরও কেহ হইতে পারেন। ‘বড়ুর বাঙলা ‘খণ্ড’ সংস্কৃত টীকাকার 
ও আজীবন সংস্কৃতলেখক সনাতনের লক্ষ্য না হওয়াই স্বাভাবিক। 


জয়দেবের পূর্ব্বেও বাঙলাদেশে সংস্কৃতে বা অপভ্রংশে রচিত পূর্ণাঙ্গ লীলাকাব্য ছিল 
বলিয়াই বিশ্বাস হয়। ‘রাগাত্মিকা’ শব্দটি গৌড়ীয় বৈষ্ণবের হইলেও, ভাবটি প্রাচীন। এই 
ভাবের একটি ব্যাপক ও পরিপুষ্ট বৈষ্ণবী ধারা বাঙলাদেশে প্রবাহিত না থাকিলে গীতগোবিন্দের 
লীলাপরিবেশ ও লীলাবৈশিষ্ট্য অপরিচয়হেতু বাঙালীর সানন্দ আপ্যায়ন লাভ করিত না। 
গৌড়ীয় বৈষ্ণবের 


নরবপুঃ তাহার স্বরূপ” 
যে উৎস হইতে উৎসারিত, সেখানে ‘কৃষ্চকর্ণামৃতের’ সহিত গীতগোবিন্দও বর্ত্তমান __কর্ণামৃতে 

তাহা প্রকাশমান, গীতগোবিলে ইঙ্গিতময় ; কর্ণামৃত শুধু ‘অঙ্গীকৃতনরাকার’ বলিয়াই ক্ষান্ত 
হইয়াছে; গীতগোবিন্দ কৃষ্তের মুখের কথায় এবং কার্যকলাপে তাহার মীনবরূ'পকেই 
. মহিমোজ্জ্বলভাবে প্রতিষ্ঠিত করিয়াছে। রাগাত্মিকা ভক্তির বশীভূত ভগবান শ্রীকৃষ্ণকর্তৃক 
আপন মস্তকে মানাশ্রিত ভক্তের চরণ প্রার্থনা, “দেহি পদপল্লবমুদারম্”জয়দেবের সমকালীন 
বাঙালী বৈষ্ঞবকে বিদ্রোহী করে নাই, চমৎকৃত করিয়াছে ; কারণ ভক্ত ও ভগবানের 
প্রেমসম্পর্কের এই পরাকাষ্ঠা তাহার ভাবকল্পনার অবশ্যস্তাবী পরিণতি । দুর্ভাগ্যক্রমে প্রাগ্‌- 
জয়দেবযুগের এবং জয়দেবোত্তর তিন শতাব্দীর বাঙলার 'বৈষ্তব-এঁতিহ্য স্পষ্টরূপে জানিবার 
কোনও উপায় আজও আমাদের হস্তগত হয় নাই। 


চণ্তীদাস-বিদ্যাপতি-সন্বন্ধেও আমাদের জ্ঞান পূর্ণ নহে। প্রিয়ার্সন ১৮৮২ খৃষ্টাব্দে 
প্রকাশিত তাহার 'মৈথিলপদসংগ্রহে” (01199101180) বিদ্যাপতির মাত্র ৭৬টি 
রাধাকৃষ্লীলা-পদ উদ্ধৃত করিয়াছেন ; উহার বেশী তিনি মিথিলায় পান নাই। তাহার সংগ্রহের 
ভিত্তি কোনও প্রাচীন পাণ্ডুলিপি নহে, অন্ধ ভিক্ষুকের মুখে শোনা এবং ছ্বারভাঙ্গার মহারাজার 
গৃহে পাওয়া (শোনা? - পাগুলিগির উল্লেখ তিনি করেন নাই) গান মাত্র। এই সংগ্রহের কিছু 
আমাদের অপরিচিত, কিছু সংখ্যাঘটিত প্রহেলিকামাত্র। গানগুলির সবই যে বিদ্যাপতিরচিত 
তাহারও প্রমাণাভাব। যেমন শুনয়াছেন তেমনি ছাপিয়াছেন, না, উহাদের উপর ভাষাতাত্ত্বিক 
অস্ত্রোপচার করিয়াছেন, তাহার উল্লেখ নাই। করিয়াছেন বলিয়াই বিশ্বাস করি। উনবিংশ শতাব্দীর 
ভিক্ষুকের মুখে পঞ্চদশ শতাব্ঈর ভাষা না পাওয়াই স্বাভাবিক। ভাষাতাত্ত্বিক প্রিয়ার্সন একথা 
ভালই জানিতেন; সুতরাং উপযৃক্ত অস্ত্রোপচার তিনি যে করিয়াছেন, তাহাতে সন্দেহ করিবার 
কোন কারণ দেখি না। বাঙলাদেশে বিদ্যাপতির নাম প্রচলিত পদের সংখ্যা প্রায় হাজার। এ 
সংখ্যাও অস্বাভাবিকভাবে স্ফীত। এখন নিঃসন্দেহে প্রমাণিত হইয়াছে যে, ইহাদের মধ্যে বহু 
উৎকৃষ্ট পদ বাঙালী পদকর্তা কবিরঞ্জন বিদ্যাপতি, কবিশেখর, কবিবল্পভ, ভূপতি প্রভৃতির 
রচিত ব্রজবুলিপদ। বিদ্যাপতি-শ্ডণিতার বাঙলা পদগুলির রচয়িতা বাঙলী। বড়ু চণ্ডীদাস- 
ভণিতাযুক্ত তেরটি পালায় (শ্ষেরটির নাম 'রাধাবিরহ” বাকীগুলির প্রত্যেকটির উত্তরপদ 
খণ্ড) বিভক্ত রাধাকৃষ্ণগানের একখানি পুঁথি বীকুড়ার এক পল্লীতে পাইয়া শ্রদ্ধেয় বসন্তরঞ্জন 
রায় ব্দিদ্বল্লভ মহাশয় ভূমিকা ও টীকাসহ বঙ্গীয় সাহিত্য পরিষৎ হইতে ১৩২৩ বঙ্গাব্দে 
প্রকাশ করেন। “পুথির আদ্যন্তক্হীন খণ্ডিতাংশে কবির দেশকালাদির কথা দূরে থাকুক, গুঁথির 
নাম পর্য্যন্ত পাওয়া যায় নাই। কথিত হয়, চণ্ডীদাস ‘কৃষ্ণকীর্ত্তন’- কাব্য রচনা করেন। 
টা অতএব গ্রন্থের “শ্রীকৃষ্তকীর্তন” নামকরণ অসমীচীন নয়।” (ভূমিকা ।) ভাষাতাত্বিকের 
মতে ইহার ভাষা চৈতন্য-পুরর্ব : সুতরাং বডু প্রাক্চৈতন্যযুগের। পূর্ব্বের ভূমিকায় বসন্তরঞ্জন 
লিখিয়াছেন যে, চণ্ডীদাসের ‘বাসুলী’ বজ্রযানী বৌদ্ধদের বজেশ্বরী “বিজেশ্বরী-বজ্জসরী-_ 
বাঁজসরী-বাজসলী-বাঁসলী বা বসুলী”)।“বাসুলী ও বিশীলাক্ষী উভয়েই ধন্মঠিকুরের আবরণ- 
দেবতা”। ১৩৫৬ বঙ্গাব্দের নৃতন সংস্করণের 'পুনর্লিখিত" ভূমিকায় তিনি লিখিয়াছেন : “কবির 
দেশ বীরভূম নানুর। চণ্তীদাস বসলীর বাগীশ্বরীর বরে শ্রীকৃষ্ণের বৃন্দাবনলীলা গান করেন। 
ছা নানুরের বাসলী ধর্ম্মপূজাবিংানের বাসলী .....নহেন। ইনি পুত্তকাক্ষমালিকাহস্তা বীণাহস্তা 


ঙ “বৈষ্ণব পদাবলী 


সরস্বতীর প্রস্তরময়ী প্রতিমা । ... ভাক্কর্য্ ্বীষ্ঠীয় ৮1৯ম শতাব্দীর অনুরূপ । 


“বাসলী বাগীশ্বরী শব্দেরই রূপান্তর [ বাণীশ্বরী > বাইসরী > বাসরী > বাসলী 11... 
সরস্বতী ও বাসলী এক ও অভিন্ন। ইহাকে বিশালাক্ষীও বলা হয়।” চণ্ডীদাসকে বীরভূমের 
নানুরে আনায় বাঙলায় চিরপ্রচলিত কিংবদন্তীর সম্মান রক্ষিত হইল বটে, কিন্তু নূতন সমস্যারও 
উদ্ভব হইল; আমরা আনন্দিতও হইলাম, চিন্তিতও হইলাম বাঁকুড়া জেলার ছাতনার চণ্ডীদাস- 
দাবী, এক পুরাতন স্মৃতি আমাদের মনে জাগাইয়া তুলিতেছে : রামগতি ন্যায়রত্ব মহাশয়ের 
১৮৭৩ খৃষ্টাব্দে প্রথম প্রকাশিত 'বাঙ্গলা ভাষা ও বাঙ্গলা সাহিত্যবিষয়ক প্রস্তাবসগ্রন্থে দেখা 
যাইতেছে যে, ছাতনা তখন ঠিক এইভাবেই বিদ্যাপতিকেও দাবী করিয়াছিল। 


মহাপ্রভুর সমকাল হইতে অষ্টাদশ শতাব্দী পর্য্যন্ত পদাবলী-সাহিত্যের যে কুলপ্লাবী 
মহাধারা প্রভাবিত হইয়াছে, তাহা প্রধানতঃ তিনটি ধারায় যুক্ত ব্রিবেণী-_রাধাকৃষ্ণলীলা, 
কৃষ্ণের বাল্যলীলা, গৌরাঙ্গলীলা। পারিষদের চক্ষে, ভক্তের চক্ষে শচীনন্দন গৌরচন্দ্ 
“রাধাভাবদ্যুতিসুবলিত কৃষ্ণস্বরূপ’ হইলেও, পদকর্তাদিগকে সাধারণভাবে অনুপ্রাণিত করিয়াছেন 
রাধাভাবাক্রান্ত বিপ্রলস্তশৃঙ্গারের মূর্তিমান্‌ বিগ্রহ শ্রীগৌরাঙ্গ। 


শ্রীগৌরাঙ্গদেবের আবির্ভাব হয় ১৪৮৬ খৃষ্টাব্দে। নবদ্বীপের তরুণ নিমাই পণ্ডিত 
গয়ায় পিতৃকৃত্য করিতে গিয়া পরম বৈষ্ণব ঈশ্বর পুরীর নিকট প্রেসধর্ম্মে দীক্ষা লাভ করেন। 
নদীয়ায় প্রত্যাবর্তনের পর লোকে সবিস্ময়ে দেখিল উদ্ধত পণ্ডিত-নিমাই ললিত প্রেমিক- 
নিমাইয়ে রূপান্তরিত হইয়া গিয়াছেন। ভাবাবেশে বিহূল নিমাইয়ের অলৌকিক আচরণে অদ্বৈত- 
শ্রীবাসপ্রমুখ প্রাচীন আচার্য্যগণ মুগ্ধ হইয়া ভক্তশিষ্যরূপে তাহার চরণে আত্মনিবেদন করিলেন। 
অচিরে তাহাদের সহিত মিলিত হইলেন নিমাইয়ের গুরুর গুরু মাধবেন্দ্রপুরীর শিষ্য অবধৃত 
নিত্যানন্দ। হরিনামরসে “শাস্তিপুর ডুবুড়ুবু নদে’ ভেসে যায়” __ জনগণমনে সে এক অপূর্ব্ব 
উন্মাদনা । শ্রীবাসের রদদ্ধদ্বার অঙ্গনে চলিতে লাগিল উদ্দাণ্ড কীর্তননৃত্য ; অনধিকারীর সেখানে 
প্রবেশ নিষেধ। জনগণ শুনিল, যে নাম সেই কৃষ্ণ-__নামের সহিত সদা ফিরেন শ্রীহরি। শ্রীহরি 
এশ্বর্যময় বৈকুষ্ঠপতি নহেন, মাধূর্য্ময় সচ্চিদানন্দ মূর্তি মানবকিশোর কৃষ্ণ। মানুষের তিনি 
সখা, মানুষের তিনি সন্তান, মানুষের তিনি কান্ত। প্রতি মানুষের হৃদয়দ্বারে প্রেমের কাঙালরূপে 
তিনি নিত্যদপ্ডায়মান ; দ্বার খুলিলেই মিলন ঘটিবে। মানুষে মানুষে ভেদ নাই ; ব্রাহ্মণ-শুদ্র, 
বৃহৎ ক্ষুদ্র কৃত্রিম পরিচয়। মানুষের একমাত্র সত্য পরিচয় সে মানুষ। মানবতা তখনই সার্থক 
হয়, যখন তাহার মধ্যে অনুস্যুত হয় ভগবতপ্রেম ৷ ভগবান্‌কে ভালবাসা সহজ ; তাহা তন্বজটিল 
কৃচ্ছুসাধনের “ক্ষুরস্য ধারা নিশিতা দুরত্যয়া দুর্গং পথ:” নহে। প্রতিদিনের সংসার-যাত্রায় 
আমাদের প্রীতি মাতায়-সন্তানে, বন্ধুতে-বন্ধুতে, পতি-পত্রীতে যে বিচিব্রভাবে আপনা হইতে 
স্বচ্ছন্দে আত্মপ্রকাশ করে, তাহারই ভগবন্মুখিতাই ভগবৎ-প্রেম। 


নিরভিমান মহাপণ্ডিত, সর্ব্বত্যাগী, অনিন্দ্যসুন্দর একটি তরুণ মানবসন্তান একদিকে 
দুই বাহু প্রসারিত করিয়া পরম প্রেমে জাতি-ধর্ম্ম নির্বিশেষে মান্বমাত্রকেই আপন বক্ষে টানিয়া 
লইতেছেন, অপর দিকে অখণ্ড ভগবৎপ্রেমে সাশ্রুনেত্রে রোমাঞ্চিতদেহে কৃষ্ণনাম উচ্চারণ 
করিতেছেন-_ মানুষের অন্তর্লোকে আলোড়ন তুলিতে ইহাই যথেষ্ট। এই চিত্র বিচিত্রভাবে 


চতুর্থ সংস্করণের ভূমিকা ৭ 


অঙ্কিত হইয়াছে আমাদের পদবলীতে-_গৌরচন্দ্রিকায় তথা রাধাকৃষ্ণের প্রেমলীলার গানে 
চেতন্যোত্তর যুগের রাধা অনেকাংশে গোরাভাবে ভাবিত, প্রেমিক গৌরচন্দ্রের নারী-প্রতিরূপ। 


২২) গৌরচন্দ্র ও গৌরচন্দ্রিকা 


বাঙলা সাহিত্য প্রকৃত সাহিত্যরূপ লাভ করে বৈষ্ণবযুগে। বৈষ্ণব কবির তিন 
শতাব্দীব্যাপী নিরবচ্ছেদ সাধনায় ইহার পরিপুষ্টি ও পরিণতি । আধুনিক কালেও ইহাদের 
প্রভাব গুরুতর এবং স্বাভাবিক কারণেই ভাবী কালেও এ প্রভাব হইতে বাঙলার কবি মুক্ত 
থাকিতে পারিবেন না। অথচ এই বিরাট সাহিত্যের মূলে রহিয়াছে একটিমাত্র মহাপুরুষের 
অলৌকিক জীবন--ইনি গৌরচন্দ্র। এই কারণে ইহার বহুমুখ দানের আলোচনা এখানে 
অপরিহার্য্য। 

মহাপ্রভুর আবির্ভীবকালে নবদ্বীপে অদ্বৈত, শ্রীবাস, চন্দ্ৰশেখর, গঙ্গাদাস, গোপীনাথ 
প্রভৃতি বহু আচার্য্য বৈষ্ণব ছিলেন। নামকীর্তনও অপ্রচলিত ছিল না। কিন্ত প্রকাশ্যভাবে 
ব্যাপক সক্কীর্তনের পথে বহু বাধা ছিল। এই সকল বাধার অন্যতম হিন্দু অবিশ্বীসীর দল = 
“সকল পাষণ্ড মেলি বৈষ্ঞবেরে হাসে ।” তবু মহাপ্রভুর জন্মরাত্রিতে ফাল্গুনী পূর্ণিমায় চন্দ্রগ্রহণ- 
উপলক্ষে “হরিধবনি হৈল সবর্ব _্দীয়ায়”। শ্রীবাস রাত্রিতে আপন গৃহে নামগান করিতেন 


“এ বামনে এই গ্রাম হৈতে। 
ঘর ভাঙ্গি ঘুচাই ফেলাই নিয়া স্রোতে ||” __ চৈতন্যভাগবত 


‘অবিশ্বাসী’ অর্থে পাষণ্ড” শব্দের €য়োগ সম্রাট অশোক করিয়াছেন তাহার এক শিলালিপিতে। 
পরে এই ‘পাষণ্ডী’ বাধার সহিত যুক্ত হয় আর এক কঠিন ও কঠোর বাধা কাজী । গয়া 
হইতে প্রত্যাবর্তনের পর মহাপ্রভু যে সম্কীর্তনের ব্যবস্থা করেন, তাহা ঠিক নগরকীর্ত্তন নহে-_ 


“দশ পাঁচ মিলি নিজ দুয়ারে বসিয়া। 
কীর্তন করহ সভে” -_ চৈতন্যভাগবত 


ইহাই মহাপ্রভুর নির্দেশ। মৃদঙ্গ মন্দিরা শঙ্ব'-সহযোগে দ্বারে দ্বারে পরমোৎসাহে কীর্তন 
আরম্ভ হইল। কিন্তু একদিন 


“বহারে পাইল কাজী মারিল তাহারে। 
ভাঙ্গিল মৃদঙ্গ অনাচার কৈল ছারে।।” -__ চৈতন্যভাগবত 


ইনি চাদ কাজী-_ নদীয়ার শীসনকর্তা, গৌড়ের সুলতান হুসেন শাহের গুরু। কাজীর সহায় 
ছিল পাষণ্তীরা-_ 


“কৃষ্ণের কীর্তন করে নীচ বারবার। 
এই পাপে নবদ্বীপ হইবে উজাড়।। 


৮ বৈষ্ণব পদাবলী 
গ্রামের ঠাকুর তুমি সভে তোমার জন। 


নিমাই বৌলাইয়া তারে করহ বর্জন!” _-চরিতামৃত . 
এই বিপদ্‌ হইতে নবদ্বীপকে মহাপ্রভু কেমন করিয়া রক্ষা করিয়াছিলেন, তাহার বিশদ বিবরণ 


'চৈতন্যভাগবতে (মধ্যম খণ্ড,২৩) ও চৈতন্যচরিতামৃতে আদিলীলা,১৭) রহিয়াছে। 

“মোর বংশে যত উপজীবে। 

তাহাকে তালাক্‌ দিব কীর্তন না বাধিবে।।”__- চৈতন্যচরিতামৃত 
মহাপ্রভুর নিকট কাজীর এই শপথ গ্রহণের পর 

“মহাপ্রভু নিশায়ে কীর্তন 


বৎসরেক নবদ্বীপে কৈল অনুক্ষণ |!” __ চৈতন্যভাগবত 


ইহার পর কাটোয়ায় কেশব ভারতীর নিকট গৌরচন্দ্রের “সন্ন্যাস-প্রহণ” শাস্তিপুরে কয়েকদিন 
অদ্বৈতগৃহে অবস্থিতি ও নীলাচল-যাত্রা। এ সময়ে তাহার বয়স পূর্ণ চব্বিশ। 


নবদ্বীপে মহাপ্রভু নাম-সঙ্কীরত্তনের উপরেই অধিক গুরুত্ব আরোপ করিয়াছিলেন। 

এই নামসূত্রেই মানুষে মানুষে যে গ্রন্থিবন্ধন হইয়াছিল, তদানীন্তন জাতীয় জীবনে বাঙালীর 
সে এক অপূৰ্ব্ব প্রাপ্তি । “চণ্ডালো ’পি দ্বিজশ্রেষ্ঠো হরিভক্তিপরায়ণঃ” _ সদ্বংশজাত সুপণ্ডিত 
এক ব্রাহ্মণের মুখে ব্রাহ্মণের এই নৃতন সংজ্ঞার উদাত্ত প্রচারে, মুষ্টিমেয় গৌঁড়া ব্রাহ্মণ উত্তপ্ত 
হইয়া উঠিলেও, সাধারণ মানুষ আপনার এক নৃতন রূপের সন্ধান পাইয়াছিল এবং জাতি- 
ধৰ্ম্ম-নি্বি্বিশেষে এই উদার সমুন্নত মানবতার ক্ষেত্রে মুক্তিলাভ করিয়াছিল। এত বড় অসাধ্য 
সাধন শুধু ব্যাখ্যান ও প্রচারণার দ্বারা সম্ভব নহে। এই প্রসঙ্গে কবিরাজ গোস্বামীর কথা 
প্ৰণিধানযোগ্য : 

“আপনা আস্বাদে প্রেম নামসঙ্কীর্ত্তন।। 

সেই দ্বারে আচণ্ডালে কীর্তন সঞ্চারে। 

নাম-প্রেম-মালা গাঁথি পরাইল সংসারে।। 

এই মত ভক্তভাব করি অঙ্গীকার। 

আপনি আচরি ভক্তি করিল প্রচার ।।” 


গৌরচন্দ্রের মানবপ্রেম অতীব স্বাভাবিক, কারণ, তাহার ভগ্বান মানবরাপী শ্রীকৃষ্ণ। 
তিনি গ্রন্থ রচনা করেন নাই, প্রয়োজন ছিল না বলিয়া। অন্তরে সমুদিত তত্ব তাহার দেহে, 
বাক্যে, আচরণে যে সুনিশ্চিত অভিব্যক্তি লাভ করিত, জনগণের নিকট তাহা লক্ষ লক্ষ গ্রন্থ 
অপেক্ষা মূল্যবান ছিল। বুদ্ধ বা ক্রাইস্ট গ্রন্থ রচনা করেন নাই। মহাপুরুষদের জীবন সূত্র, 
শিব্যগণ এঁ সুত্রেরই ভাষ্যকার। সুতরাং গৌড়ীয় বৈষ্ণবধর্ম্মে মহাপ্রভুর কোনও দান নাই, 
ভক্তগণই উহা গড়িয়া তুলিয়াছেন __ এই ভাবের কথার কোনও মূল্য নাই, যেমন মূল্য 
নাই__ চৈতন্য পণ্ডিত ছিলেন না, ভক্তগণ ভক্তির আতিশয্যে তাহাকে পণ্ডিত বানাইয়াছেন 
ইত্যাকার কথার। মহাপ্রভুর ব্যক্তিত্বে ছিল কোমল-কঠোরের সমন্বয়। প্রেমে মানুষকে তিনি 
যেমন মিলাইয়াছিলেন, তেমনি প্রচণ্ড বিক্ৰমে বিরুদ্ধ শক্তির পরাভবের দ্বারা তাহাদের মধ্যে 
শক্তি সঞ্চার করিয়া ভয়হীন জীবনে তাহাদিগকে প্রতিষ্ঠিতও করিয়াছিলেন। এই শক্তিসঞ্চারের 


চতুর্থ সংস্করণের ভূমিকা ৯ 


মূল কথা “আচগ্ালে কীর্তনসঞ্ধার। এইজন্যই গৌরচন্দ্রের প্রথম পরিচয় “সঙ্কীর্তন ধর্মের 
নিধান”। আজও পশ্চিম-বাঙলার পল্লীতে পল্লীতে গৌর-আবাহনে নগর-কীর্ত্তনের আরম্ভ 
এবং “নগর ভ্রমণ করি গৌর এল ঘরে”-তে সমাপ্তি। মধ্যবর্তী পদগুলিতে গৌরচন্দ্র হরি- 
রাধা-কৃষ্ণের সহিত অঙ্গাঙ্গিভাবে জড়িত হইয়া রইয়াছেন। এগুলিও আমাদের পদাবলী- 
সাহিত্যের এক বিশিষ্ট রূপ এব অনেক ক্ষেত্রে ভাষায় ও ভাবসম্পদে মূল্যবান্‌। কীর্ত্তনসঞ্চারী 
প্রেমদাতা গৌরাঙ্গের বহু সুন্দর চিত্র এগুলিতে অঙ্কিত রহিয়াছে। ইহাদের উদ্ধার ও সাহিত্যিক 
স্বীকৃতি আবশ্যক। 


গৌরচন্দ্র যে নগরকীর্ন, নামকীর্তন, বৃন্দাবনলীলাকীর্তবন প্রভৃতি সবর্বপ্রকার কীর্ত্তনেরই 
পুরোভাগে অধিষ্ঠান করিবেন, ইহা একান্তই স্বাভাবিক। ভূমিকারূপী এই গৌরপদপগুলিকে 
সাধারণভাবে গৌরচন্দ্রিকা বলাও অসঙ্গত নহে। 


তথাপি গৌরচন্দ্রকে ইয়া রচিত পদমাত্রই গৌরচন্দ্রিকা নহে। সত্যকার গৌরচন্দ্রিকার 
ক্ষেত্র বিশিষ্ট ; সুতরাং অর্থ সেখানে যোগরুঢ়। পালাবদ্ধ রসকীর্ত্তনের ক্ষেত্রেই ইহার বিশেষ 
অধিকার। বিভিন্ন পদকর্তার রচিত সমরসের পদাবলী যথাক্রমে সাজাইয়া কীর্তরনীয়াগণ 
বিভিন্ন রাগে ও তালে যে লীলাগান করেন, তাহারই নাম পালাবদ্ধ রসকীর্তন। এই জাতীয় 
কীর্তনের প্রারম্ভে পালার রসদ্যোতক যে গৌরপদ গীত হয়, তাহাই প্রকৃত গৌরচন্দ্রিকা। 


ভক্তের চক্ষে রাধাকৃষ্ণের মিলিত রূপ গৌরচন্দ্র-বহিরঙ্গে তিনি রাধা, অন্তরঙ্গে 
কৃ্ণ। স্বরূপ গোস্বামী, রায় রামানন্দ প্রমুখ আচার্য্য বৈষ্ঞবগণ তাহাকে এই চক্ষে দেখিয়াছিলেন। 
শচীমাতার দীক্ষাগুরু সুবৃদ্ধ জদ্বৈত আচার্য্য, শচীমাতার ‘সই’ মালিনীর স্বামী শ্রীবাস আচার্য্য, 
অসাধারণ পণ্ডিত প্রবীণ বাসুন্দব সার্বভৌম-প্রমুখ মনীষিবৃন্দ তাহাকে ভগবান্‌ বলিয়া প্রণাম 
করিয়াছিলেন। ভক্তগণ কখনও তাহার মধ্যে দেখিতেন কৃষ্ণভাব, কখনও রাধাভাব : 


কচিৎ কৃষ্ণাবেশান্নটতি বহুভঙ্গীমভিনয়ন্‌, 
কচিদ্‌ লাধাবিষ্টো হরিহরিহরীত্যার্ভিরুদিতঃ।” -_ চৈতন্যচন্দ্রামৃত 
কিন্তু আমাদের চৈতন্যাত্তর পদাবলী প্রধানতঃ অনুপ্রাণিত হইয়াছে গৌরচন্দ্রের রাধা 


ভাবে রাগানুগা ভক্তির দ্বারা। তাহার মত অলৌকিক ভক্তের পক্ষে রাধাভাবক সম্ভব ; কিন্তু 
সাধক ভক্তসাধারণের জন্য তাহার উপদেশ গোপীভাব-সখীর আনুগত্যে রাধাকৃষ্ের কুঞ্জসেবা। 


বৈষ্ঞবধর্ম্মে গৌরচদ্রের অপুবর্ব দান “উন্নতোজভ্বলরসা স্বভক্তিশ্রী”। এই রসরূপা 
ভক্তির কথাই এখন আলোচনা করি। 


বৃহদারণ্যক উপনিষদে বলা হইয়াছে “তৎ এতৎ প্রেয়ঃ পু্রাৎ, প্রেয়ঃ বিস্তাৎ, প্রেয়ঃ 
অন্যস্মাৎ সবর্বস্মাৎ, অন্তরতহুং বৎঅয়ম্‌ আত্মা... আত্মানম্‌ এব প্রিয়ম্‌ উপাসীত (১1৪ 1৮)!” 
এই প্রিয়তমকেই কান্তভাবে উপাসনা বা ভজনই গৌড়ীয় বৈষ্ণবধৰ্ম্মের মূলসূত্র। 


মানুষের কামক্রোধ ইত্যাদি স্বভাবধর্ম্ম। সীমা ছাড়াইয়া গেলেই ইহারা হয় রিপু! 


১০ বৈষ্ণব পদাবলী 


ইহাদের মধ্যে কাম আদি ও প্রবলতম। কাম ও প্রেম মূলে এক। দেহসন্তোগ-বাসনার উদ্দামতায় 
যাহা রিপু, সহজ স্বাভাবিক অবস্থায় যাহা জীবনানুকূল বৃত্তি, দেহানুগ অথচ সুক্ষ্ম সুন্দর 
ভাবকল্পনায় সমৃদ্ধ সুকুমার-রূপে যাহা মানবীয় প্রেম, তাহাই দেহাতিত্রান্ত দিব্যপ্রীতিতে ভগবৎ- 
প্রেম। সকল সাধনারই গোড়ার কথা কাম-জয় ; কিন্তু জয় করিবার পথ বিভিন্ন। রাজযোগের 
ভূমিকা কামের অস্বীকৃতি রূপ ব্রহ্মচর্য্যে। তন্ত্রযোগে কাম স্বীকৃত ; কিন্তু উপায়রূপে, 
উপেয়রূপে নহে অর্থাৎ সাধনরূপে, সাধ্যরূপে নহে। সহজিয়া ধর্মের প্রকৃতি-ভজনে কাম 
স্বীকৃত এঁ সাধনরূপে। তান্ত্রিকের তথা সহজিয়ার সাধ্য বস্ত মুক্তি। কাম গৌড়ীয় বৈষ্ঞবের 
সাধনাতে স্বীকৃত, কিন্তু দেহস্পর্শহীন নিৰ্ম্মল ভাবমাত্রে রূপান্তরিত। পূর্বোক্ত সাধনা দুইটি 
হইতে গৌড়ীয় সাধনার পার্থক্য এই যে, ইহাতে কামই সবর্বস্ব, একমাত্র সাধ্য বস্তু 
পঞ্চমপুরুযার্থ। ভাববৃন্দাবনে কান্ত কৃষ্ণের সহিত কাস্তারূপ ভক্তের বিপ্রলম্তসস্তোগাত্মক 
নিরবচ্ছিন্ন প্রেমানন্দই গৌড়ীয় বৈষ্ঞবের একমাত্র কাম্য। প্রেম ও কৃষ্ণ এক মুক্তিকে তাহারা 
ঘৃণা করেন-_“ফন্ধু করি মুক্তি দেখে নরকের সম” চেরিতামৃত)। গৌতমীয় তন্ত্রে গোপীপ্রেমকে 
কামই বলা হইয়াছে -- “প্রেমে চ গোপরামাণাং কাম ইত্যগমৎ প্রথাম্” এবং চরিতামৃতকার 
বলিয়াছেন 

“সহজে গোপীর প্রেম নহে প্রাকৃত কাম। 

কামক্রীড়াসাম্যে তার কহি কাম-নাম।।” 


গৌড়ীয় বৈষ্ণব এই 'অপ্রাকৃত কাম’ যীহাকে সমর্পণ করেন, সেই “রসো বৈ সঃ” শ্রীকৃষ্ণ 
“অপ্রাকৃত নবীন মদন”। রাধাভাবে ভাবিত জীবাস্মা পরমাত্মা কৃষ্ণের সহিত যখন অন্তরন্দাবনে 
প্রেমবিলাস করেন, তখন দ্বৈতভাবের ক্ষণিক তিরোভাব ঘটে। ইহার আংশিক আভাস রহিয়াছে 
বৃহদারণ্যক উপনিষদে (৪। ৩।২১) : প্রিয়া স্ত্রীর দ্বারা আলিঙ্গিত পুরুষের যেমন বাহ্য. বা 
আন্তর কোনও ভেদজ্ঞান থাকে না, প্রাজ্ঞ আত্মার ছারা আলিঙ্গিত পরমাত্মারও তেমনি বাহ্য 
বাআন্তর কোনও ভেদজ্ঞান থাকে না! এ অবস্থায় কামনার যেমন চরম প্রাপ্তি তেমনি আবার 
সবর্বকামনার শেষ (“ যথা প্রিয়য়া স্ত্রিয়া সংপরিষুক্তঃ ন বাহ্যং কিঞ্চন বেদ, ন আন্তরম্‌ ; এবম্‌ 
এব অয়ং পুরুষঃ প্রাজ্ঞেন আত্মনা সংপরিষৃক্তঃ ন বাহ্যং কিঞ্চন বেদ,ন আন্তরম্‌ ; তদ্‌ বা অস্য 
এতৎ আত্মকামম্‌ আপ্তকামম্‌ অকামং রূপং শৌকান্তরম্”)। বলা বাহুল্য যে, জীবাত্মা এখানে 
প্রিয়া" অর্থাৎ কান্তারূপে কল্পিত এবং এ অবস্থায় ভেদজ্ঞান প্রিয়ারও থাকে না। ইহার উপলব্ধি 
গৌরচন্দ্রের ছিল বলিয়া তিনি রায় রামানন্দের প্রেমবিলাস- বিবর্তের পদে রাধার উক্তি = 

“না সো রমণ, না হাম রমণী। 

দু মন মনোভাব পেষল জানি।1” 
শুনিয়া স্বহস্তে রামানন্দের “মুখ আচ্ছাদিল”, কারণ, ইহাই প্রেমের শেষ সীমা _-“সাধ্যবস্ত- 
অবধি এই হয়” চেরিতামৃত)। 


গৌরচন্দ্র ছিলেন রাধাভাবে ভাবিত। তাহার সুকুমার স্বর্ণকান্ত তনু রাধার কল্পিত 
তনুর অনুরূপ ছিল বলিয়া বহিরঙ্গে তাহাকে রাধারপে গ্রহণ করা হইয়াছে। তাহাকে “রাধিকার 
ভাবকান্তিকরি অঙ্গীকার, নিজরস আস্বাদিতে” অবতীর্ণ “রাধাভাবদ্যুতি-সুবলিত কৃষ্ণস্বরূপ” 
বলা হইলেও ইহার তাৎপর্য, বোধ করি, তাহার রাধাভাবে ভাবিত প্রেমসাধকেরই ইঙ্গিত 


চতুর্থ সংস্করণের ভূমিকা ১১ 


রহিয়াছে। ‘ভাবিত’ শব্দটির পারিভাষিক অর্থ 'বাসিত” (“ভাবনং বাসনম্‌...তদুক্তম্‌ অহো হি 
অনেন রসেন গন্ধেন বা সর্ব্বম্‌ এতৎ ভাবিতং বাসিতম্” __দশরূপক ৪1৪-ব্যাখ্যায় ধনিক)। 
রাধার রাগের আনুগত্যময়ী প্রেনসাধনায়, রাধার সহিত নিরবচ্ছিন্ন মানস সান্নিধ্যের ফলে 
গৌরচন্দ্র রাধার ভাবসুরভীতে সুরভিত, ভাবরসে রসায়তি হইয়াছিলেন। এ অবস্থা 
মনোবিজ্ঞাসম্মত। বৃন্দাবনলীলার রহস্যলোকে তিনি প্রবেশ করিয়াছিলেন বলিয়া অধিকারী 
ভক্তকে তিনি পথের সন্ধান দিতে পারিয়াছিলেন। গ্রন্থরচনার দ্বারা নহে, সভায় সভায় বক্তৃতা 
করিয়া নহে, আপন জীবনে প্রকন্টত করিয়া “আপনি আচরি” তিনি “ম্বভক্তিশ্রী”র "উন্নতোজ্‌- 
জ্বলরস’ -রূপ দেখাইয়াছিলেনা৷ এই ভাবের ভক্তি 'অনর্পিতচরী” ছিল-_তাহার পূর্বে 
ভক্তিধর্ম্ের কৌন প্রবর্তুয়িতাই ভগবদ্‌ বিষয়িণী রতিকে এমন ধর্ম অর্থ-কাম-মোক্ষের অতীত 
পঞ্চমপুরুযার্থ রূপ অদ্ভুত শৃঙ্গারবনে পরিণমিত করিতে পারেন নাই। 

“প্রেম নামাদ্ভূতার্থঃ শ্রবণপথগতঃ কস্য? নান্নাং মহিন্নঃ 

কো ব্েত্তা? কস্য বৃন্দাবনবিপিনমহামাধুরীযু প্রবেশঃ? 

কো ক জানাতি রাধাং পরমরসচমৎকারমাধুর্য্যসীমাম্‌ ? 

একশ্চৈতন্যচন্দ্রঃ পরমকরুণয়া সব্ব্মাবিশ্চকার।।” 
- প্রবোধানন্দ সরস্বতীর এই কথা বর্ণে বর্ণে সত্য। একখানি বাঙলা পদেও ইহার অনুরণন 
রহিয়াছে : গৌরাঙ্গ না হইলে (“গৌর নহিত”) 

“রাধ্‌র মহিমা প্রেমরসসীমা জগতে জানিত কে।। 

মধুরন্দাবিপিনমাধুরীপ্রবেশচাতুরীসার। 

| বরজহ্বতী-ভাবের ভকতি শকতি হইত কার।।” --বাসু ঘোষ 
রাধাভাবে ভাবিত গৌরচন্দ্রের ভাবস্পন্দনের বিচিত্র অভিব্যক্তি তাহার ভক্তমণ্ডলী 

বার বার প্রত্যক্ষ করিয়াছিলেন। শুর্ব্বে বলিয়াছি মহাপ্রভু বিপ্রলন্তের বিগ্রহ। তবু, পূবর্বরাগাদির 
প্রকাশ লক্ষিত হইলেও, যাহা সর্ব্বাপেক্ষা প্রবল ছিল, তাহা বিরহবিপ্রলন্ত। তাহার নীলাচল- 
জীবনের শেষ বারো বৎসর এবপ্রকার বিরহদিব্যোন্মাদেই কাটিয়াছিল ৪ 

“শেফ আর যেই রহে দ্বাদশ বৎসর। 

কৃষ্ণের বিরহলীলা প্রভুর অন্তর। 

নিরন্তর রাত্রিদিন বিরহ-উন্মাদে। 

হাসে কাঁদে নাচে গায় পড়েন বিষাদে 11” 

অন্ত্যলীলা'র কৃষ্দাম এই দিব্যোম্মাদের অপূর্ব আলেখ্য অঙ্কিত করিয়াছেন। 

মহাপ্রভুর অন্তরঙ্গ পারিষদগণের অন্যতম ছিলেন সুধাকণ্ঠ কীর্তনগায়ক মুকুন্দ। মুকুন্দের বৈশিষ্ট্য 
ছিল “সময় উচিত” কীর্তরনগান। কৃষ্তদাস বলিয়াছেন, 

“প্রভু অন্তর মুকুন্দ জানে ভালমতে। 

ভাবেন্র সদৃশ পদ লাগিল গায়িতে।।”- 


১২ বৈষ্ণব পদাবলী 


এখানে বিশেষভাবে লক্ষণীয় “সময় উচিত”, ‘ভাবের সদৃশ” ও “পদ? । কীর্তনগানকে ‘পদ’ বলা 
কৃষ্ণদাসের সময় নহে, তীহার পূর্ব্বব্তী প্রথম চরিতকার বৃন্দাবনদাসের সময়েও প্রচলিত 
ছিল। কৃষ্ণদাস স্বরচিত গান সম্পর্কে বলিয়াছেন “যথা রাগঃ”; কিন্তু মহাজনের গান উদ্ধার 
করিয়া লিখিয়াছেন “তথা হি পদম্”। বৃন্দাবনদাসও মধ্যখণ্ডে লিখিয়াছেন, “শুনহ চল্লিশ পদ 
প্রভুর কীর্ত্তন।” ‘সময় উচিত’ ও ‘ভাবের সদৃশ”বলিতে বুঝায় গৌরচন্দ্র বিচিত্র প্রেমধারার যে 
বিশেষ রূপের দ্বারা আবিষ্ট হইতেন, তাহার অনুরূপ গোপীপ্রেমের পদ। ইহা গৌরচন্দ্রিকার 
বিপরীত ; কারণ, এ সকল গৌরভাবের সদৃশ রাধাভাবের পদ এবং গৌরচন্দ্রিকার রাধাভাবের 
সদৃশ গৌরভাবের পদ। অদ্বৈতগৃহে মহাপ্রভুর যে বিরহার্ত রূপটির দ্বারা অনুপ্রাণিত হইয়া 
মুকুন্দ ‘হা হা প্রাণপ্রিয় সখি’ ইত্যাদি পদ গাহিয়াছিলেন, সেই রূপটিই গৌরচন্দ্রিকা, কিন্তু 
অলিখিত অর্থাৎ ভাষায় আরোপিত নহে। এ রূপগুলিরই মধ্যে নিহিত ছিল গৌরসমকাল 
হইতে রচিত গৌরচন্দ্রিকার বীজ। উত্তরকালের ‘পালাকীর্ত্তন তখন না থাকিলেও একথা 
নিঃসংশয়ে বলিতে পারি যে, একই রসের পদসমষ্টি আমাদের অপরিচিতের সুরে ও তালে 
গাহিবার প্রথা তখনও বর্তমান ছিল। 


শৌরচন্দ্রের প্রেমবৈচিত্রীর যাঁহারা প্রত্যক্ষ দ্রষ্টা, তাহাদের অনেকে __ মুরারী গুপ্ত, 
নরহরি সরকার, বংশীবদন চট্ট, বাসুদেব-মাধব-গোবিন্দ ঘোষ প্রভৃতি -- তাহার ভাববিলাসের 
প্রতিটি রূপ নিপুণ তুলিকায় চিত্রায়িত করিয়াছেন। এ চিত্ররাজিকে আশ্রয় করিয়া উত্তর কালের 
বহু মহাজন অজস্র পদ রচনা করিয়াছেন। বৈষ্ঞবের তত্বদৃষ্টিতে গৌরচন্দ্র একাধারে রাধা ও 
কৃষ্ণ। উভয় ভাবেরই গৌরপদ রচিত হইয়াছে। তবু ভক্তিকে শুদ্ধসত্ব উজ্বলরসরূপে__ 
বৈকুষ্ঠের "শ্রী” লেক্ষ্মী)-কে বৃন্দাবনের রাধারূপের-_সমর্পণের উদ্দেশেই (সমর্পয়িতুমুন্নতো- 
জ্জ্বলরসাং স্বভক্তিশ্রিয়ম্‌”- রূপ গোস্বামী) তাহার আর্বিভাব বলিয়া তাহার মধ্যে রাধাভাবই 
অধিকতর স্ফুর্তি লাভ করিয়াছে। এই ভাবে কৃষ্ণ তাহার কান্ত। কান্ত কৃষ্ণের সহিত কান্তা 
গৌরচন্দ্রের অনবচ্ছিন্ন মানস প্রেমলীলা । ভাবসিম্কু কখনও স্তব্ধ, কখনও উন্মিচপল, কখনও 
তরঙ্গে- তরঙ্গে উদ্বেলিত। মুর্চ্ছায়, অশ্রহাস্যে, দিব্যোন্মাদে তাহার বিচিত্র বহিঃপ্রকাশ। 
রাধাকৃষ্ণের প্রেমলীলার ধারা প্রাক্‌-চৈতন্যযুগের বহু পুবর্ব হইতেই বাঙলাদেশে বহমান থাকায়, 
বিশেষ করিয়া বৈষ্ণব বাঙালীর তাহা পরিচিতই ছিল। জয়দেব-চণ্তীদাস একদিকে যেমন এ 
ধারারই রূপকার, অন্যদিকে তেমনি উহার শক্তিসঞ্চালক ও রসপোষ্টা। ইহাদের সহিত যুক্ত 
হইয়াছিলেন, 'মৈথিল কোকিল" বিদ্যাপতি-_শৈব দেশের বাঙালী-হৃদয় বৈষ্ণবকবি। বাঙালী 
বৈষ্বের রসবোধ জাগ্রত ছিল বলিয়াই গৌরচন্দ্রের বহুবিচিত্র ভাবলীলার কোন্টিতে 
বৃন্দাবনলীলার কোন্‌ বিশেষ রূপটির ব্যঞ্জনা রহিয়াছে, তাহা তাঁহারা অনায়াসেই বুঝিয়াছিলেন। 
বিশেষতঃ প্রত্যক্ষদ্রষ্টাদের অনেকেই ছিলেন সংস্কৃতে সুপণ্ডিত পুর্র্বরাগ ইত্যাদি পারিভাষিক 
নামগুলি তাহাদের পরিজ্ঞাত ছিল। তাহা না হইলে “ভাবের সদৃশ পদ” গান করা মুকুন্দের 
পক্ষে সম্ভব হইত না। সহজ কথায় গৌরলীলা বৃন্দাবনলীলার ভাব-প্রতিরূপ। এই গৌরলীলার 
প্রতিটি স্পন্দন ছন্দৌবন্ধনে বীধা পড়িয়াছে গৌরপদাবলীতে। এই সকল পদের নাম 
গৌরচন্দ্রিকা। রাধাকৃষ্ণের লীলাকীর্তনের অবতরণিকারূপে.এই পদ কীর্তনের আসরে প্রথমেই 


চতুর্থ সংস্করণের ভূমিকা ১৩ 


গীত হয়। মৰ্ম্মজ্ঞ শ্রোতা এই গৌরচন্দ্রিকা শুনিবামাত্রই বুঝিতে পারেন বৃন্দাবনলীলার কোন্‌ 
পর্য্যায়টি বর্তমান আসরের বিষয়বস্তু 
“আজু হাম কি পেখলু নবদ্বীপচন্দ। 
করতলে বয়ান করই অবলম্ব।। 
খনে খনে গতাগতি করু ঘরপন্থ। 
খনে খনে ফুলবনে চলই একান্ত।।” 


_ এই গৌরচন্দ্রকায় শ্রোতার মানসনয়নে যে চিত্রখানি ফুটিয়া উঠে, তাহা পুবর্বরাগে 
ভাবান্তরিতা রাধার চিন্তা-ওৎসুক্য-উদ্বেগের চিত্র রাধার পূর্ব্বরাগের ব্যঞ্জনাময়ী এই গৌরচন্দ্রিকার 
'আখর দিতে দিতে কীর্ত্তনীয়া অবলীলাক্রমে প্রবেশ করেন বৃন্দাবনলীলায়ঃ 


তিলে তিলে আইসে যায়। 
মন উচাটন নিশাস সঘন 
কদন্বকাননে চায়।।...” 


হিরণ্যদুতি কমনীয়তনু সন্ন্যাসীর পুণ্যজীবনের শুদ্ধ-প্রেমপূত লীলাকে এই ভাবে 
ভূমিকারূপে উপস্থাপিত করিয়া গায়ক এমন একটি পরিমণ্ডল রচনা করেন, যাহা স্থুল 
ইন্দ্রিয়াসক্তির স্পর্শতীত। শ্রোতার মন, অন্ততঃ সাময়িক ভাবে, এক অপুর্ব নিৰ্ম্মলতা লাভ 
করিয়া কামগন্ধহীন প্রেমলোকে মুক্তি পায়। এইখানেই কীর্তনারস্তে গৌরচন্দ্রিকার সার্থকতা। 

কৃষ্ণভাব লইয়া রচিত গৌরপদও বহুসংখ্যক। ইহাদের মধ্যে অনেকগুলি 
গৌরচন্দ্রিকারূপে গীত হয়। কিন্তু এই গৌরচন্দ্রিকার প্রয়োগক্ষেত্র এক দিকে যেমন ব্যাপক 
অন্য দিকে তেমনি সঙ্কুচিত। ব্যাপক এই অর্থে যে, প্রেমলীলার বহিঃক্ষেত্রে অর্থাৎ কৃষ্ণের 
শৈশবলীলা, বাল্যলীলা প্রভৃতির ক্ষেত্রেও ইহারা প্রযুক্ত হয়। রস সেখানে বাৎসল্য, সখ্য 
ইত্যাদি । কৃষ্ণের নৃত্য-খেলা-ননীচুর, পূর্র্বগোষ্ঠ, কালিয়দমন, উত্তরগোষ্ঠ প্রভৃতির গৌরচন্দ্রিকায় 
গৌরের কৃষ্ণভাব। আবার প্রেমলীলার ক্ষেত্রে সঙ্কুচিত ভাবে বিশেষ বিশেষ পালা কীর্ত্তনে, 
যেমন দানলীলা, নৌকাবিলাস প্রভৃতিতে, গৌরচন্দ্রিকা কৃষ্তভাবের গৌরকে লইয়া পদ। 
বিপ্রলস্তের বিশেষতঃ মাথুর বা বিরহের গৌরচন্দ্রিকায় মহাপ্রভুর মুখ্যতঃ রাধাভাব। কিন্তু 
গৌণভাবে কৃষ্ণভাবও ক্ষেত্রবিশেষে আরোপিত হয়। মহাপ্রভুর অন্তরঙ্গ পারিষদগণের মধ্যে 
গোবিন্দ ঘোষের__ 





“হেদে রে নদীয়াবাসী কার মুখ চাও। 
বাহু পসারিয়া গোরাচান্দেরে ফিরাও ৷...” 
-_ পদখানিতে সন্ন্যাস লইয়া “গোরাচান্দে'র নদীয়া-ত্যাগে নদীয়াবাসীর বেদনা কৃষ্ণের 


বৃন্দাবন-ত্যাগে ব্রজবাসীর বেদনার অনুরূপ লক্ষণীয় যে, এই গৌরচন্দ্রিকাখানিতে বিপ্রল্ত- 
শূঙ্গার নাই। তবু এই জাতীয় পদ “প্রবাসরসেন পুবর্বাপরং গেয়ম্”। গোবিন্দ ঘোষের 


১৪ ‘বৈষ্ণব পদাবলী 


জ্যেষ্ঠ ভ্রাতা বাসুঘোষের __ 
“হরি হরি গোরা কোথা গেল।... 
ফুকারি কান্দিতে নারে চোরের রমণী । 
অনুক্ষণ পড়ে মনে গোরামুখখানি।।” __ পদকল্পতরু (১৬৩৬) 


মাথুরের গৌরচন্দ্রিকা। এখানে ‘গোরা’ শুদ্ধ কৃষ্ণ, রাধাকৃষ্ণের মিলিতরূপ নহেন এবংব্রজগোপীর 
ভূমিকায় 'নদীয়া-নাগরী”। আখর দিতে দিতে কীর্ত্তনীয়া আরম্ভ করিবেন রাধার বেদনাময়ী 
উক্তি = 


“অব মথুরাপুর মাধব গেল। 
গোকুলমাণিক কো হরি নেল।।” 
রস এখানে বিপ্রলম্ত-শৃঙ্গার, নায়ক গৌরকৃষ্ণ ; কিন্ত নায়িকা নদীয়া-নাগরী?। 


সকল গৌরপদই গৌরচন্দ্রিকী নহে। বর্ত্তমান গ্রন্থে উদ্ধৃত গৌরপদ হইতে দুই একটি 
উদাহরণ দিতেছি। “পতিত হেরিয়া কীদে” ইত্যাদি পদে যে চিত্র অঙ্কিত হইয়াছে, তাহা 
“বরণ-আশ্রম কিঞ্চন-অকিঞ্ণন”- নিবিরশেষে প্রেমবিতরণকারী পতিতপাবন গৌরচন্দ্রের। 
ইহা গৌরচন্দ্রিকা নহে। পরমানন্দের অপূৰ্ব্ব সুন্দর পদ “পরশমণির সনে কি দিব তুলনা 
রে...” র সম্বন্ধেও এই কথা। 


(৩) বৈষ্ঞবমতে রস 


মানুষ এমন কতকগুলি মনোবৃত্তি লইয়া জন্মগ্রহণ করে, যাহাঁদের ধ্বংস নাই। 
শিক্ষাদীক্ষা, অভিজ্ঞতা, পরিবেশ-প্রভাব এগুলির প্রকাশকে কতকটা নিয়ন্ত্রিত করিতে পারে; 
কিন্তু বিনষ্ট করিতে পারে না। এই কারণেই এই বৃত্তি বা ভাবগুলিকে স্থায়ী বা চিরন্তন বলা 
" হইয়াছে। আমাদের অলঙ্কারশাস্ত্রমতে ইহাদের সংখ্যা আট-_ রতি, হাস, শোক, ক্রোধ, 
উৎসাহ, ভয়, জুগুগ্া ও বিস্ময়। ইহারা আমাদের বাসনায় সংস্কাররূপে বর্তমান থাকে। 
উদ্বোধনের কারণ ঘটিলে ইহারা চেতনায় আর্বিভূত হয় এবং আমাদের দেহে বা আচরণে 
তাহার অভিব্যক্তি দেখা যায়। 


কাব্যে বিভাব, অনুভাব, ও ব্যভিচারী (সঞ্চারী) ভাবের সংযোগে এই স্থায়ী ভাব 
রসপরিণতি লাভ করে। সুতরাং রসের সংখ্যাও আট এবং ইহাদের যথাত্রমিক নাম-_শূর্গীর, 
হাস্য, করুণ, রৌদ্র, বীর, ভয়ানক, বীভৎস ও অদ্ভুত। 


সাধারণ অলঙ্কারশাস্ত্রে রতি’ স্থায়িভাবের আস্বাদনীয় বিপরিণাম শূঙ্গার-রস; নায়ক 
ও নায়িকা সেখানে আলম্বন-বিভাব। বৈষ্ণব আলঙ্কারিক 'রতি'র অর্থ-সম্প্রসারণ করিয়া 
তাহার রসপরিণতি অন্যভাবে দেখাইয়াছেন। কিন্তু এই অর্থ-সম্প্রসারণ তাহারা জোর করিয়া 
করেন নাই; সাহিত্যদর্পণে ইহার বীজ রহিয়াছে; বিশ্বনাথের সংজ্ঞায় প্রিয়বস্তর প্রতি মানবমনের 
সহজ অনুরাগই “রতি” (“রতির্মনো'নুকূলে'র্থে মনসঃ প্রবণায়িতম্” _- ৩1১৮০)। বৈর্্ণবের 
সবর্বাপেক্ষা প্রিয়বস্তু ভগবান্‌ শ্রীকৃষ্ণ, সুতরাং তাহাদের রতি লৌকিক নহে, “কৃষ্তরতি'। এই 
রতির রসরূপ পাঁচটি হইলেও স্বরূপে রস একটিমাত্র__ভক্তিরস”। রূপ গোস্বামী তাহার 





চতুর্থ সংস্করণের ভূমিকা ১৫ 


ভক্তিরসামৃতসিন্ধুতে বলিয়াছেন __“বিভাবৈরনুভাবৈশ্চ সাত্তিকৈর্বভিচারিভিঃ। স্বাদ্যত্বং হৃদি 
ভক্তানামানীতা শ্রবণাদিভিঃ। এষা কৃষ্ণরতিঃ স্থায়ী ভাবো ভক্তিরসো ভবেৎ।1” অর্থাৎ শ্রবণ- 
কীর্তবন-স্মরণ ইত্যাদি দ্বারা জাত স্থায়ী ভাব “কৃষ্ণরতি” বিভাব-অনুভাব-সাত্বিকভাব- 
ব্যাভিচারিভাবের দ্বারা ভক্তহৃদয়ে আস্বাদ্য অবস্থায় আনীত হইলে তাহা ভক্তিরস হইয়া যায়। 


ভগবান্‌ শ্রীকৃষ্ণের প্রত ভক্তমনের রতি পাঁচ ভাবে হইতে পারে। এই পাঁচ প্রকার 
রতির পরিণতি পাঁচ প্রকার রসে- শান্ত, দাস্য, সখ্য, বাৎসল্য ও মধুর শেঙ্গার, উজ্জ্বল)। 


(১) শীন্তরস ঃ শ্রীকৃষ্ণকে সবৈবশর্য্যশালী নিত্যবস্তুরূপে জানিয়া ভক্ত বিষয়বাসনা 
বর্জনপুরর্বক একান্তিক নিষ্ঠায় তাহার চরণে আত্মসমর্পণ করিতে পারেন। এ অবস্থায় ভক্ত- 
ভগবানে আত্মীয়তার সম্পর্ক থাকে না। ইহাতে স্থায়ী ভাব ‘শম’ নামে রতি। এই রতিতে 
সুতমিতরমনীসমাজে” ‘ তাতল সৈকতে বারিবিন্দুসম' ক্ষণস্থায়ী। এই অনিত্যবস্ত হইতে 
মনকে প্রত্যাহৃত করিয়া ভক সমর্পণ করেন নিত্য ভগবানে = 


“কত চতুরান্ন মরি মরি যাওত। ন তুয়া আদি অবসানা। 
তোহে জনমি’ পুন, তোহে সমাওত সাঁগর-লহরী সমানা।1” 


বিদ্যাপতির এই প্রার্থনাখানিভে রস “শান্ত' হইলেও ইহাতে ‘গৌড়ীয়’-বিরোধী মুক্তিকামনা 
আছে -- তারণ-ভার তুহারা+। প্রাক্‌-চৈতন্যযুগের পক্ষে ইহা স্বাভাবিক। 


(২) দাস্যরস ঃ ভগনন্‌ প্রভু, ভক্ত তাহার ভৃত্য ; ভগবান্‌ এশ্বর্ধ্যশালী, ভক্ত দীন। 
ইহাতে স্থায়ীভাব “সেবা” নানে রতি। কৃষ্ণের এশ্বর্য্যরূপই ভক্তমনকে আকর্ষণ করে এবং 
তীহার সেবা করিয়াই ভক্ত =্তার্থ হইতে চাহেন। এখানে শান্তরসের কৃষ্ণনিষ্ঠা বর্তমান, 
অধিকন্তু সেবা। সেবায় ভক্ত-ভগবানে ঈষৎ মমত্বসম্পর্ক জাগিয়া উঠে। মীরার “চাকর রাখো 
জী” এই সূত্রে মনে পড়িয়া যয়। নরোত্তম দাসের “সেবা দিয়া কর অনুচর।...” “তু মেরে 
হৃদয়কে রাজা” পদখানিতে দস্যের ভাব রহিয়াছে। 


শুদ্ধ শান্ত বা দাস্যরসের পদ চৈতন্যোত্তর যুগে নাই। 


(৩) সখ্যরস £ ভগকন্‌ ও ভক্তের মধ্যে এখানে পারস্পরিক বিশ্বাসময় সমপ্রাণতার 
সম্পর্ক। শান্তের কৃষ্ণনিষ্ঠা, শস্যের সেবাও ইহাতে বর্তমান, অধিকন্তু সমপ্রাণতা। সেবা 
কিন্তু শুধু ভক্তই করেন না, ভগবান্ও ভক্তের সেবা করেন। ইহাতে স্থায়ীভাব “বিজন্ত”* 
(সঙ্কোচনহীন পারস্পরিক বিশ্বাস) নামে রতি। 


“সব সখা মিলি করিয়া মণ্ডলী ভোজন করয়ে সুখে। 
ভাল ভাল ক'য়ে মুখ হ'তে ল’য়ে সভে দেয় কানুমুখে |1” __বিশ্বস্তর 


*  বৈষ্ণবশান্ত্রে কোথাওকোথাও তালব্য শ’-এ “ফলা দেখা যায়। ইহা লিপিকার বা মুদ্রাকরপ্রমাদ। 
ধাতুপাঠ-এ ‘অস্ত’ ধাতুর অর্থ ‘বিশ্বাস করা” ‘এবং’ ‘অস্ত’ ধাতুর অর্থ প্রমাদ বা ভুল করা” সিদ্ধান্ত-কৌমুদীসতে 
“বিশ্বাসে দস্ত্যাদিঃ তালব্যাদিঃ তু প্রস্রাদে”। এই কারণে বিস্রম্ত, লেখা হইল। 


১৬ বৈষ্ণব পদাবলী 


“কানাই হারিল আজু বিনোদ খেলায়। 
বংশীবটতলে লৈয়া যায়।।” __ বলরামদাস 
বলা বাহুল্য, সখ্যরসে কৃষ্ণের এশ্ব্্যভাব ভক্তমনে থাকে না। - 

(8) বাৎসল্যরস £ শ্রীকৃষ্ণের সহিত ভক্তের এখানে পাল্য-পালক সম্পর্ক__ভগবান 
সন্তান, ভক্ত মাতা (বো পিতা)। ইহাতে শান্তের কৃষ্ণনিষ্ঠা, দাস্যের সেবা, সখ্যের বিশ্রস্ত, 
অধিকস্ত লালন-মমতাধিক্য বর্ত্তমান প্রয়োজন হইলে তাড়ন-ভর্তসনাও লালনের অপরিহার্য 
অঙ্গরূপে আসিয়া পড়ে। ইহাতে স্থায়ীভাবে “বৎসলতা” নামে রতি। 

“বিপিনে গমন দেখি হয়ে সকরুণ আখি 
কান্দিতে কান্দিতে নন্দরাণী। 
গোপালেরে কোলে লৈয়া প্রতি অঙ্গে হাত দিয়া 
রক্ষামন্ত্র পড়য়ে আপনি।। 
এ দুখানি রাঙ্গাপায় ব্ৰহ্মা রাখুন তায়, 
জানু-রক্ষা করুন দেবগণ। 
হৃদয় রাখুন নারায়ণ।।” -- দ্বিজ মাধব 
__ মায়ের প্রাণ সন্তানের অমঙ্গল-আশশ্কায় নিরন্তর কম্পমান। মাতা যশোমতী যীহার ‘প্রতি 
অঙ্গে হাত দিয়া, রক্ষামন্ত্র পাঠ করিতেছেন, তিনি সর্ব্বমঙ্গলময় ভগবান্‌। কিন্তু এ জ্ঞান থাকিলে 
তো বৎসলতা সম্ভবপর হয় না। পদকর্তা মাতৃহ্দয়ের সহজ রূপটিই চিত্রায়িত করিয়াছেন। 

(৫) মধুররস ৪ ভগবান এখানে কান্ত, ভক্ত কান্তা। শান্তের কৃষ্ণনিষ্ঠা, দাস্যের 
সেবা, সখ্যের বিশ্বস্ত, বাৎসল্যের লালন ও মধুরের কান্তভাব এই পাঁচটির গভীর এবং 
আতিশয্যময় মিলনে মধুররস। ইহার স্থায়ীভাব “মধুরা” নামে রতি। 

শান্তে ভগবানকে ভালোবাসার প্রশ্নই উঠে না। ভালোবাসার সূচনা দাস্যে এবং সখ্য, 
বাৎসল্যের ভিতর দিয়া চরম পরিণতি মধুরে। 

এই “মধুরা” রতির তিনটি প্রকারভেদ-_সাধারণী, সমপ্রসা,সমর্থা। “সমর্থা” সর্ব্বশ্রেষ্ঠ। 

কৃষ্ণের রূপলাবণ্য-দর্শনে তাহার সঙ্গলাভে নিজের ইন্দরিয়বৃত্তি চরিতার্থ করিবার 
একান্তিক বাসনা হইতে যে-রতি ভক্তহৃদয়ে উদ্বুদ্ধ হয়, তাহাই ‘সাধারণী’। কৃষ্ণের গুণাদি- 
শ্রবণে শান্ত্ুসম্মত পরিণয়বন্ধনের দ্বারা পারস্পরিক সঙ্গসুখলাভের বাসনা হইতে যে-রতি 
ভক্তহৃদয়ে উদ্বুদ্ধ হয়, তাহার নাম ‘সমঞ্জসা’। ভক্তহৃদয়ে ষে-কৃষ্ণরতি স্বতঃসিদ্ধ, ভগবানের 
(ভক্তের নিজের নহে) তৃপ্তিসাধনই যাহার একমাত্র লক্ষ্য, যাহার কাছে সংসার-সমাজ সব 
মিথ্যা হইয়া যায়, যাহার প্রভাবে ভগবান্‌ ভক্তের বশীভূত হন, তাহাই “সমর্থা” রতি। মথুরায় 
কুজ্জার রতি সাধারণী,দ্বারকায় রুক্সিণী-সত্যভামার রতি সমঞ্জসা। বৃন্দাবনে ললিতা-বিশাখা- 
চন্দ্রাবলী -শ্রীরাধার রতি সমর্থা_ ইহারা কৃষ্ণের “নিত্যপ্রিয়া”। এই নিত্প্রিয়াগণের শ্রেষ্ঠা চন্দ্রাবলী 
ও রাধা এবং এই দুইজনের মধ্যে উচ্চতর আসন রাধার। 


চতুর্থ সংস্করণের ভূমিকা ১৭ 


সুতরাং বলা যাইতে পার, বৈষ্ণবীয় শৃঙ্গার-রসের বৃন্দাবনলীলায় স্থায়ী ভাব ‘সমর্থ 
নামে মধুরা রতি, নায়ক কৃষ্ণ, নায়িকা রাধা, প্রতিনায়িকা চন্দ্রাবলী। 

কিন্তু রাধা আয়ানের এবং চন্দ্রাবলী গোবর্ধনের পরিণীত বলিয়া কৃষ্ণের পক্ষে পরকীয়া 
নায়িকা! 

এ পরকীয়া লৌকিক পনকীয়া নহে। সম্পর্ক যেখানে ভক্তে ও ভগবানে, লৌকিকের 
প্রশ্নই সেখানে উঠে না। 

সমর্থা রতির মধ্যেই পরকীয়ার বীজ নিহিত রহিয়াছে। যে-প্রেমের পথে বাধা নাই, 
সে প্রেমে তীব্রতা নাই। স্বকীয়ার প্রেম বৈচিত্র্হীন। সমর্থা রতি “সান্দ্রতমা’ (নিবিড়তমা), 
সব্বববিস্মারিগন্ধা অর্থাৎ কুলধন্মরধৈর্যলোকলজ্জাদি সব কিছুকে বিস্মরণীয় অতলে ডুবাইয়া 
অর্থহীন করিয়া তোলাই ইহার স্বভাব। কোনও ভাবান্তরের দ্বারা ইহার লেশমাত্র রূপান্তর 
হয় না। স্বকীয়ার এই রতি সম্ভল্পর নহে। 

“গুরু-গরবিতমাঝে রহি সখীসঙ্গে। 


পুলকে পুরয়ে তনু শ্যামপরসঙ্গে।। 
পুলক ঢাকিতে কত করি পরকার। 
নয়নের ধারা মম বহে অনিবার।। 
ঘরের যতেক সবে করে কানাকানি। 
জ্ঞান কহে লাজঘরে ভেজাই আগুনি।।” 
যে-রতিকে মূর্ত করিয়া তুলিয়াহে, অথবা চণ্তীদাসের -_ 
“গুরুজন আগে দীড়াইতে নারি 
সদা ছলছল আখি। 
পুলকে আকুল দিক্‌ নেহারিতে 
সব শ্যামময় দেখি।।” 
যে-রতিকে দিব্যোন্মাদের দ্বারপ্রান্তে উপনীত করিয়াছে, তাহা পরকীয়া রাধার সমর্থা রতি। 


“বৈষ্ণবের এই পরকীয়াবাদ যে-তত্বের উপর প্রতিষ্ঠিত, তাহা দার্শনিক। রাধাকৃষ্ণ 
অনুমোদিত নহে (“ন অন্যো” -- দশরূপক; “পরোঢাং বর্জয়িত্বা” -- সাহিত্যদর্পণ। 
" উঢ়া__বিবাহিতা)। লৌকিক অলঙ্কারশাস্ত্রের এই অননুমোদন ব্রজগোপীপক্ষে কেন প্রযোজ্য 
নহে, তাহাই বলিতেছি। শ্ৰীকৃষ্ণ সৎ, চিৎ ও আনন্দের মূর্তিমান্‌ বিগ্রহ নরাকার ভগবান্‌। 
সৎ-এর শক্তি “সন্ধিনী” চিৎ-এর “সন্বিৎ এবং আনন্দের “হবাঁদিনী”। ললিতা-বিশাখা-চন্দ্রীবলী- 
রাধা সকলেই হ্াদিনীর মানবী র্লপ। হ্বাদিনীর সার অর্থাৎ স্ব্বশ্রেষ্ঠ পূর্ণতম প্রকাশ রাধিকা। 
সংক্ষেপে, রাধাকৃষ্ণের প্রেমলীলার অর্থ সচ্চিদানন্দ শ্ত্রীকৃষ্ণ-কর্তৃক আপন আনন্দেরই 
অভিনব উপায়ে আস্বাদন (নিজের রচিত কবিতা কবি যেমন আস্বাদন করেন, কতকটা 
সেইরূপ -_ তুলনাটি দুর্বল. অনিবর্ষচনীয়কে বচনে বুঝাইবার প্রয়াস বলিয়া; ইহার 
ব্যঞজনাটুকুমাত্র লইতে হইবে)। লৌকিক সম্পর্কগুলি মায়িক __শ্রীকৃষ্ণেরই সন্বিৎ শক্তির 
অন্যতম বিকার “যোগমায়ার সৃষ্টি তত্ত্বের দিক্‌ হইতে রাধা কৃষ্ণের স্বশক্তিরই 
অভিব্যক্তি বলিয়া স্বকীয়া এবং লৌকিক দৃষ্টিতে অর্থাৎ মায়িকভাবে আয়ানবধূ রাধা 


১৮ বৈষ্ণব পদাবলী 


কৃষ্ণের পরকীয়া। জীব রূপ-রস-গন্ধ-শব্দ স্পর্শের সহঅবন্ধনে বাঁধা বলিয়া জগতের স্বকীয়, 
ভগবানের পরকীয়। ভগবানের আহবানে সাড়া দিতে হইলে জীবকে সংসারবন্ধন তুচ্ছ করিয়া 
বাহির হইতে হয় ; ইহাই পরকীয়ার অভিসার। বৈষ্ণব দর্শনের মতে জীবমাত্রেই নারী- 
পুরুষ-নিির্বশেষে কৃষ্ণের আনন্দশক্তির অংশ ; কিন্তু মায়া-প্রভাবে আপন স্বরূপ-সম্বন্ধে 
অচেতন। সাধনার দ্বারা চেতনার জাগরণ সম্ভব বলিয়া প্রত্যেকের মধ্যে আংশিক গোপী 
সম্ভাব্যতা বর্তমান। 

রাধার ও ললিতা-বিশাখা প্রভৃতির কৃষ্তরতি স্বভাবসিদ্ধ বলিয়া তাহাদের সাধ্যভক্তি। 
জীবের কৃষ্ণভক্তি সাধনাসাপেক্ষ বলিয়া তাহা সাধনভক্তি। সাধনভক্তির প্রথম স্তরপরম্পরা 
বৈধী অর্থাৎ শান্তবিধান-অনুযায়ী শ্রবণ, কীর্তন, স্মরণ, পাদসেবন (কৃষ্ণের পদসেবা নহে, 
তীর্থাদি যাত্রা), অর্ন, বন্দন, দাস্য, সখ্য, আত্মনিবেদন ্শ্রেবণং কীর্তনং বিষ্ঞোঃ স্মরণং 
পাদসেবনমূ্‌। অর্নং বন্দনং দাস্যং সখ্যমাত্মনিবেদনম্।|”-__ ভাগবত ৭1৫1১৮)। এই ভাবের 
সাধনায় চিত্ত পরিমার্জিত ও নির্মল হইলে সেখানে প্রেমের প্রতিবিম্ব পড়ে। এই প্রেমোদয়েই 
কান্তভাবের সূচনা। ইহার পর হইতে গোপীর অনুগত পন্থায় চলে কান্তভাবের সাধনা । 

স্বতউৎসারিত প্রেমে সহজচ্ছন্দে কৃষ্ণভজনের জন্য গোপীর ভক্তি রাগাত্মিকা। গোপীর 
এই ‘রাগ’ জন্মসিদ্ধ, সাধনলন্ধ নহে ৪ “শিশুকাল হৈতে বন্ধুর সহিতে পরাণে পরাণে নেহা” 
(চণ্ডীদাস)। যে প্রেমে ভক্তহৃদয়ে পরম দুঃখও সুখরপে ব্যঞ্জনা লাভ করে, সেই পরিণত 
প্রেমের নাম রাগ। চণ্ডীদাসের রাধার 

“কলঙ্কী বলিয়া ডাকে সব লোকে 
তাহাতে নাহিক দুখ। 
গলায় পরিতে সুখ 11” 

_- এই রাগের নির্দশন। এই রাগ গোপীর কৃষ্ণভক্তির অন্তরাত্মা বলিয়া তাহার ভক্তি 
রাগাত্মিকা। জীবের রাগ স্বভাবজ নহে, সাধনলব্ধ। গোপী তাহার আদর্শ । জীবের সাধনা চলে 
গোপীর প্রেমভক্তির বা রাগের অনুসরণ-পন্থায়। গোপী গুরু, জীব শিষ্যা। গোপী সিদ্ধ, জীব 
তাহার অনুগত সাধক__সুকঠিন মানসতপম্চারী। এই কারণে জীবের ভক্তি রাগানুগা। নরোত্তম 
দাসের 


“দুই মুখ নিরখিব দুই অঙ্গ পরশিব 
সেবা করিব দৌহাকার|। 
ললিতা-বিশাখা সঙ্গে সেবন করিব রঙ্গে 
মালা গাঁথি দিব নানাফুলে। 
কনক সম্পুট করি কর্পূর-তাম্বূল ভরি 
যোগাইব অধরযুগলে।।” 
-__ রাগানুগা ভক্তির উৎকৃষ্ট উদাহরণ। 


শ্রীচৈতন্যদেবের ভক্তি রাধাভাবের আনুগত্যময়ী ; তাহার মত লোকান্তর ভক্তের 
পক্ষে ইহা সম্ভব৷ কিন্তু গৌড়ীয় বৈষ্তব-সাধারণের ভজনা প্রকৃতপক্ষে গোপীভাবের ; 


চতুর্থ সংস্করণের ভূমিকা ১৯ 


রাধাভাবের নহে, যদিও রাধা শোপীগণেরই অন্যতমা। গোপীভাবে ভজনার অর্থ শ্রীরাধার 
সখী ললিতা-বিশাখা প্রভৃতির ভানুগত্যময়ী রাধাকৃঞ্চের সেবারূপা। 

স্থূল বিচারে মধুর রসে নায়িকা ব্রজগোপীমাত্রেই ; কারণ, এ রসের আলম্বনবিভাব 
শ্রীকৃষ্ণ ও তাহার প্রেয়সীবৃন্দ এবং প্রেয়সী ললিতা-বিশাখা-রাধা প্রভৃতি ব্রজাঙ্গনা। তবু, 
নায়িকা রাধা, যেহেতু তিনি হবান্নীর সারভূতা, স্ব্বগুণসম্পন্না, মাদন "নামক ভাবের এক 
মাত্র অধিকারিণী মহাভাবময়ী! চন্দ্রাবলী প্রতিনায়িকা, রাধার প্রায় সমগুণশালিনী বলিয়া। 
অন্য গোপীগণ কৃষ্ণপ্রিয়া হইয়া লীলাবিস্তারিকা সখীর অপুর্ব পদবী লাভ করিয়া আছেন। 

অন্য ভাবের বিচারে বলিতে হয় যে, নিখিল ভক্তের সর্ববোকৃষ্ট প্রতীক এবং মধুর 
রসের সর্বশ্রেষ্ঠ আশ্রয় শ্রীরাধা। ললিতা-বিশীখা প্রভৃতি সখী 'আরাধিকা” রাধিকার ভক্তিমুখী 
বিচিত্র চিত্তবৃত্তিরই মূর্ত্তিমান্‌ বিগ্রহ, শ্রীরাধারই ‘কায়ব্যুহ’। চরিতামৃতের “কৃষ্ণলীলা মনোবৃত্তি 
সখী আশপাশ”-এর ইহাই তাৎশর্য্য। 

তত্ব যাহাই হউক, সখ-হীন রাধাকৃষ্ণপ্রেম 'বৈচিত্রহীন প্রেমমাত্র, লীলা নহে। এই 
কারণে বৈষ্ঞবমতে সখী 'লীলবিস্তারিকা,। লৌকিক প্রেমের নাটক অভিজ্ঞান-শকুস্তলে? 
অনসূয়া-প্রিয়ংবদাহীন শকুস্তলা-ুষ্যন্ত-প্রেম বর্ণহীন হইয়া যাইত-_নাটকই সম্ভবপর হইত 
না। ভাগবতে ‘নায়িকা’ নাই; সুতরাং সখী নাই। কিন্তু তাই বলিয়া সখী গৌড়ীয় বৈষ্ণবের 
কল্পনা নহে। প্রাক্-চৈতন্যযুগের জয়দেবে সখী আছে, রাধাপ্রেমামৃতে” সখী আছে, বিদ্যাপতিতে 
সখী আছে, এমন কি 'রাধাতন্ত্ে, “পদ্মপুরাণে” ললিতা-বিশাখাদি পরিচিত নামসহ সখী আছে। 
রূপ গোস্বামী বিশাখা-ললিতা ইত্যাদি সম্বন্ধে উজ্ভ্বলনীলমণিতে লিখিয়াছেন “শাস্্প্রসিদ্ধাঃ% 
এই শাস্ত্র” সম্পর্কে জীব গোস্বামী ও বিশ্বনাথ চক্রবর্তী টীকায় ভবিষ্যপুরাণ-স্বন্দপুরাণাদির 
নাম করিয়াছেন। 'রাধাতন্ত্র-কে প্রাক্‌-চৈতন্যযুগের প্রামাণিক গ্রন্থরূপে বসন্তরঞ্জনও গ্রহণ 
করিয়াছেন তাহার বড়ু চণ্ডীদাসের নূতন সংস্করণে। সতীশচন্দ্রের “ললিতা, বিশাখা, চন্দ্রাবলী 
প্রভৃতি লৌকিক বৈষ্ঞবধন্মরিপ কল্পতরুর পরবর্তী শাখাপ্রশাখা”__ এই বিদ্রূপগুঢ় উক্তিটি 
তথ্যসম্মত নহে। 

“মধুর” ও ‘উজ্জ্বল’ শূঙ্গাব-রসেরই নামান্তর! শৃঙ্গার-রসের দুইটি ভেদ £ বিপ্রলন্ত ও 
সম্তোগ। | 

পূর্বরাগ, মান, প্রেমবৈচিত্ত্য ও প্রবাস এই চারিটি বিপ্রলম্ভ শৃঙ্গার। ইহাদের সংক্ষিপ্ত 
পরিচয় দিতেছি। 

মিলনের পূর্ব্বে পরস্পরের দর্শনাদির দ্বারা নায়ক-নায়িকার চিত্তে উদ্বুদ্ধ রতি যখন 
বিভাবাদির সংযোগে আস্বাদনীয় অবস্থা লাভ করে, তখন তাহার নাম হয় পূর্ব্বরাগ। আমাদের 
এই চয়নগ্রন্থে ঢল ঢল কাচা অঙ্গের লাবণি” খাঁহা যীহা নিকসয়ে তনু তনুজ্যোতি’ যথাক্রমে 
রাধার ও কৃষ্ণের রূপদর্শনজাত পুবর্বরাগ ; ‘কেবা শুনাইল শ্যামনাম’ রাধার কৃষ্ণনাম-শ্রবণজাত 
পূৰ্ব্বরাগ। 

প্রতিনায়িকাকে নায়ক যদি উৎকর্ষ দেন, তাহা হইলে নায়িকার মনে যে ঈর্ষজনিত 
রোষের উদ্ভব হয়, তাহারই আহ্বাদযোগ্য অবস্থার নাম মীন। আমাদের “ধনি ভেলি মানিনী” 
প্রভৃতি পদ এই সূত্রে পঠনীয়। 


২০ বৈষ্ণব পদাবলী 


প্রেমের গ্রভীরতার ফলে প্রিয়সন্নিকর্ষে থাকিয়াও বিরহবোধ-জনিত যে বেদনা, তাহারই 
আস্বাদযোগ্য অবস্থার নাম প্রেমবৈচিত্ত্য। আমাদের চয়নে ‘নাগর সঙ্গে রঙ্গে যব বিলসই, 
ইহার উৎকৃষ্ট উদাহরণ 

দেশান্তরগমনাদি কারণে বিচ্ছিন্ন নায়ক-নায়িকাহৃদয়ে যে বিরহ-বেদনার সৃষ্টি করেন, 
সেই বেদনার আস্বাদ্য অবস্থা প্রবাস! আমাদের মাথুর অংশের পদ ইহার উদাহরণ । 

ইহাদের প্রত্যেকটি বিপ্রলর্ত-নাম শৃঙ্গার-রস। ইহারা মাত্র ভালোবাসা, রোষ, বেদনা- 
বোধ নহে ; পরস্ত উপযুক্ত বিভাব-অনুভাব-সঞ্চারী ভাবের সংযোগে তাহাদের আনন্দময় 
সংবিদ্‌-রূপ। আমাদের বর্তমান লক্ষ্য পদাবলী-কাব্য, বস্তজগতের সাধারণ ঘটনা নহে। 

সম্ভোগ নায়ক-নায়িকার মিলনজাত উল্লাসময় ভাব। ইহাও বাস্তব নহে, কাব্যগত। 
'বেষ্ঞবশান্ত্রে বহু প্রকার সস্তোগের মধ্যে শ্রেষ্ঠ “সমৃদ্ধিমান্‌ সম্ভোগ’ । ইহার একটি বিশিষ্ট লক্ষণ 
এই যে, নায়িকা এখানে সম্পূর্ণ স্বাধীন। রাধা পরকীয়া বলিয়া পূর্ণ স্বতন্ত্রতা তাহার পক্ষে 
সম্ভব নহে। এই কারণে বৃন্াবনলীলায় সমৃদ্ধিমান্‌ সম্ভোগ কল্পনা করা কঠিন। রূপ গোস্বামী 
‘ললিতমাধব’ নাটকে বৃন্দাবনের রাধাকে মায়িকভাবে দ্বারকায় লইয়া গিয়া সত্যভামায় 
রূপান্তরিত করিয়া মহারাজ কৃষ্ণের সহিত তাহার বিবাহ দিয়াছেন। পরকীয়াকে স্বকীয়া করিয়া 
তবে সমৃদ্ধিমান্‌ সম্ভোগ দেখাইয়াছেন। 

বিপ্রলম্তই সম্তোগকে পুষ্ট করিয়া সার্থক করে। এই কারণে রসব্যঞ্জনার সম্ভোগ 
অপেক্ষা অনেক উচ্চ আসন বিপ্রলস্তের। বৈষ্ঞব-মহাজনগণক অভিসারের পর মিলন, দানলীলা, 
নৌকাবিলাস, মানান্তে মিলন প্রভৃতি উপলক্ষ্যে সম্তোগের অনেক সুন্দর পদ রচনা করিয়াছেন। 
কিন্তু সত্যকার কাব্য সৃষ্টি করিয়াছেন বিপ্রলম্তের পদে। এই জাতীয় পদের সংখ্যাও যেমন 
অত্যধিক, কাব্যোত্কর্ষও তেমনি। স্থূল বিচারে, সম্ভোগ মিলনসুখ এবং বিপ্রল্ত মিলনের 
অভাবজনিত বেদনাবোধ। বাস্তবসুখ যখন সাহিত্যিক আনন্দময়তা অর্থাৎ রসরূপতা লাভ 
করে, তখন অবশ্যই তাহাতে বৈচিত্র্য থাকে; কারণ, সাহিত্য বস্তুর অনুকৃতিমাত্র নহে, ব্যঞ্জনাময় 
মানসপ্রকাশ। কিন্তু দুঃখকে রসোত্তীর্ণ করার অর্থাৎ নিৰ্ম্মল আনন্দরূপে পরিণতি দান করার 
মধ্যেই কবির কৃতিত্ব-_এইখানেই কবি সত্যকার অষ্টা, “কবিরেকঃ প্রজাপতিঃ”। 

এইবার নায়িকার “অষ্ট-অবস্থা'র সংক্ষিপ্ত পরিচয় £ 

(১) অভিসারিকা ঃ প্রিয়মিলনার্থে সক্ষেতকুঞ্জাভিমুখে যাত্রাকারিণী ; 

(২) বাসরসজ্জী ঃ মিলনোদ্দেশ্যে নিজদেহসজ্জায় ও সক্কেতগেহসজ্জায় নিরতা ; 

(৩) উৎকণ্ঠিতা ঃ উৎসুকভাবে নায়কের জন্য সঙ্কেতকুঞ্জে প্রতিক্ষারতা ; 

(8) বিপ্রলব্ধা ঃ নায়কের দ্বারা বঞ্চিতা বা প্রতারিতা ; 

(৫) খণ্ডিতা ঃ প্রতিনায়িকার নিকট হইতে প্রভাতে আগত নায়ককে দেখিয়া রুষ্টা ; 

(৬) কলহান্তরিতা £ খন্তিতার আশ্রয় “মান” -- মানে কৃষ্ণকে হারাইয়া অনৃতপ্তা ; 

(৭) প্রোষিতভর্তৃকা ঃ নায়কের মথুরাগমনে বিরহিণী ; 

(৮) স্বাধীনভর্তুকা ৪ নায়ককে নিকটে আপন অধিকারের মধ্যে লাভকারিণী -__ 

ইহাতে খণ্ডমিলনের ব্যঞ্জনা রহিয়াছে। 
আটটি শব্দের প্রত্যেকটি নায়িকার বিশেষণ। 

(8) পদাবলীর ভাষা 
চৈতন্য-প্রভাবে উদ্দীপিত বাঙালীর নবচেতনার আনন্দময় বিলাস কাব্যসৃষ্টি। এই 
সৃষ্টি প্রধানতঃ দ্বিমুখী -_ চরিতকাব্য ও পদাবলীকাব্য। বাঙলা সাহিত্যে চরিতকাব্যের প্রথম 
অষ্টা বৈষ্ণব। সুদীর্ঘ তিন শতাব্দী ধরিয়া এই আনন্দবিলাস চলিয়াছে অব্যাহত গতিতে। 
শীতজীর্ণ মুহ্যমান বাঙলার সে যেন এক অভূতপৃবর্ব বসন্তলীলা। রবীন্দ্রনাথের = 
“বসন্তে আজি বিশ্বখাতায় 
হিসাব নাইকো পুষ্পপাতায়, 
জগৎ যেন ঝৌকের মাথায় 
সকল কথাই বাড়িয়ে বলে” 
বাঙলার বৈষ্ণব যুগ সম্পর্কে বর্ণে বর্ণে সত্য। “সকল প্রকার অজত্রত্ব” যাহাদের অন্তরে 
বিরাজ করিতেছে, তাহারা যে অনায়াসেই উদ্দামভাবে “যোজন যোজন বাণী ছুটাইয়া” দিবেন, 
ইহাতে বিস্ময়ের কিছু নাই। তাই দেখি পদাবলীতে বাঙলা, ব্রজবুলি, সংস্কৃত, সংস্কৃতমিশ্র 
বাঙলা, সংস্কৃতম্রি ব্রজবুলি, ব্রজবুলিমিশ্র বাঙলার সমারোহময় শোভাযাত্রা চলিয়াছে। এই 
বিচিত্র রূপের যথাক্রমিক উদাভ্রণ ঃ 
“ঘর হৈতে আইলাম বাঁশী শিখিবার তরে” -- জ্ঞানদাস; 
“কুলমরিযাদ কপাট উদ্ঘাটলু তাহে কি কাঠকী বাধা” -- গোবিন্দদাস ; 
“ধ্বজবজ্জাঙ্কুশপঙ্কজকলিতম্‌” -_ গোবিন্দদাস ; 
“দেখ সখি মধুর সুবেশম্‌” __ বীরবাহু পেদামৃতসিন্ধু) ; 
“ধৈৰ্য্যং রহু ধৈর্য্যং হাম গচ্ছং মথুরাওয়ে” __ যদুনন্দন (2); 


“রাই কিছু কহই ন পারি। 

তুয়া রূপগুণের বালাই লৈয়া মরি।| _-নরহরি চক্রবর্ত্তী 
রাধাও উদ্ধবের প্রশ্নোত্তরাত্মক 

“কন্তুং শ্যামলধামা? হরিকিস্কর হাম উদ্ধবনামা। 

কুরুতে কিং মধুনগরে? কংসক পক্ষ দলন করি বিহরে।” 


__ চন্দ্রশেখর - রচিত এই পদখানির গঠন অদ্ভুত ঃ প্রশ্ন দুইটির ভাষা সংস্কৃত, উত্তর দুইটির 
ব্রজবুলি, “করি বিহরে” আবার বাঙলা। কথোপকথনের নাটকীয় রীতি সংস্কৃত নাটকের 
বিপরীত- রাধার কথা সংস্কৃত, উদ্ধবের প্রাকৃত ব্রেজবুলিকে প্রাকৃত ধরা হইল)। 
বাউলা-সংস্কৃত-ব্রজবুলির এই সমমূল্যনির্ঘীরণ যেন “ভাষায়াং মানবঃ শ্রত্বা রৌরবং 
নরকং ব্রজেৎ”-এর জীবন্ত প্রতিবাদ। শুধু তাহাই নহে। যে চৈতন্যধর্ম্ম দ্বিজ-চণ্ডালকে 
ভক্তির ক্ষেত্রে একাকার করিয়াছে, তাহারই স্বাভাবিক ফলশ্র্তিরূপেই বাঙলা-সংস্কৃত-ব্রজবুলি 
একাসনে বসিয়াছে__ বৈষ্ঞবপরিধির মধ্যে সংস্কৃত-বাঙলা সবই ‘দাস’ হইয়া গিয়াছে। 
দ্বাদশ শতাব্দীর জয়দেবের সংস্কৃত গীতগুলি সহজেই বাঙলা পদাবলী-সাহিত্যের 
অঙ্গীভূত হইয়াছে। রূপ গোস্বামীর, রায় রামানন্দের এবং চৈতন্যোত্তর কালের গোবিন্দদাস, 
রাধামোহন প্রভৃতির সংস্কৃত পদও বাঙলা পদাবলীর পর্য্যায়ভুক্ত হইয়া গিয়াছে। চণ্ডীদাসের 

পদ বাঙলা, বিদ্যাপতির মৈথিল। পরকীয়াবাদী বিদ্যাপতিকে চৈতন্যোত্তর বাঙলা আত্মসাৎ 
করিয়াছে। 


ব্রজবুলি ঃ 


'মৈথিলের ভিত্তিতে গঠিত এক কৃত্রিম অথচ মধুর সাহিত্যিক ভাষায় বাঙলাদেশে 
অষ্টাদশ শতাব্দী পর্য্যন্ত অসংখ্য মহাজন এবং উনবিংশ শতাব্দীর প্রান্তভাগে তরুণ রবীন্দ্রনাথও 
পদ রচনা করিয়াছেন । এই কৃত্রিম মৈথিলকে বলা হয় 'ব্রজবুলি” কারণ, আমাদের সাহিত্যের 
ইতিহাসের মতে, জনসাধারণ বৈষ্ণব কবিদের এ নূতন ভাষা শুনিয়া মনে করিল যে, বৃন্দাবনের 
রাধাকৃষ্ণ সম্ভবতঃ এ ভাষাতেই কথা বলিতেন, উহা 'ব্রজের বুলি” তাই উহার নাম হইল 
ব্রজবুলি। এই ব্যাখ্যাটি কাল্পনিক। নামটিরও বয়স বেশী নহে; কারণ, প্রাচীন বৈষ্ণব গ্রন্থে 
ইহার উল্লেখ দেখি না। নামটি এখন আমরা সম্প্রসারিত অর্থেও প্রয়োগ করি অর্থাৎ যে সকল 
পদে রাধাকৃষ্ণ বা ব্রজলীলার প্রসঙ্গ নাই, তাহাদেরও মিশ্র-মৈথিল বাহনটিকে আমরা ব্রজবুলি 
বলি। আমাদের ভাষার ইতিহাসে দেখিতেছি যে, মৈথিল কবি বিদ্যাপতির পদের ভাব ও 
ভাষার অনুসরণে বাঙলা, উড়িষ্যা ও আসামে পঞ্চদশ শতাব্দীর শেষভাগে ব্রজবুলি ভাষার 
সৃষ্টি হয়। এই সিদ্ধান্তটি পরীক্ষা করা যা’ক্‌। 


আসামের প্রসিদ্ধ ভক্তকবি শঙ্করদেব মহাপ্রভু অপেক্ষা চব্বিশ বৎসরের বড় ছিলেন। 
পুরীতে একসময়ে উভয়ের সাক্ষাও হইয়াছিল। আসামে শঙ্কর-প্রবর্তিতি বৈষ্ণবধর্ম্ম চৈতন্য 
ধৰ্ম্ম হইতে ভিন্ন__চৈতন্যদেব পরকীয়াবাদী,শঙ্করদেব স্বকীয়াবাদী।শঙ্কর-রচিত ‘রুক্সিণীহরণ’, 
'পারিজাতহরণ” দ্বারকার কথা, বৃন্দাবনের নহে। তিনি পারিজাতহরণ” নাটকখানি গঠন 
করিয়াছেন মিথিলার কবি উমাপতির “পারিজাতহরণ” নাটকেরই আধারে __ উমাপতির বাহন 
সংস্কৃত-প্রাকৃত-মৈথিল, শঙ্করদেবের সংস্কৃত-অসমীয়া-ভগ্ন-মৈথিল ; উভয় নাটকই গদ্য- 
পদ্যাত্মক। এখানে যে উমাপতির প্রভাব প্রত্যক্ষ এবং বিদ্যাপতির মাত্র পরোক্ষ একথা নিঃসংশয়ে 
বলিতে পারি। শঙ্করের মৈথিলানুগ ভাষা সত্যই সুন্দর £ “হরি হরি পিয় মোরি বৈরি অধিক 
ভেলি, কয়লি অতয়ে অপমানা” ভাষায়, ব্যাকরণগত ক্রটিসন্বেও, মৈথিল কবিকে এবং ছন্দে 
'মেথিল কবির “অরুণ পূরব দিশি বহলি সগর নিশি, গগন মগন ভেল চন্দা” __ উমাপতি) 
ভিতর দিয়া জয়দেবকে স্মরণ করাইয়া দেয়। উক্তিটি দ্বারকায় মহারাজ (মাধুর্য্যের নহে, 
ধশ্বর্ষের প্রতীক) কৃষ্ণের মহিষী সত্যভামার। ইহা 'ব্রজের বুলি’ নহে, সুতরাং তথাকথিত 
ব্রজবুলি নহে। 


বাঙলাদেশে চৈতন্যপ্রভাবের পূর্ব্বে রচিত বলিয়া অনুমিত মিশ্র-মৈথিল পদ মাত্র 
একখানি রহিয়াছে _যশোরাজ খান ভণিতাযুক্ত “এক পয়োধর চন্দনলেপিত...”। ইহাতে 
বাঙলার সুলতান হুসেন শাহের (১৪৯৩-১৫১৮) নাম আছে। রচনাকাল ষোড়শ শতাব্দীর 
প্রারস্তও হইতে পারে, পঞ্চদশের শেষও ধরা চলে। পদখানি সপ্তদশ শতাব্দীর শেষে রচিত 
পীতান্বর দাসের বৈষ্ণব রসপ্রন্থ 'রসমঞ্জরী'তে নায়িকা রাধার অবস্থা-বিশেষের উদাহরণরূপে 
গৃহীত হইয়াছে; আর কোথাও পাওয়া যায় নাই। যশোরাজ নাকি শ্রীখণুবাসী, একখানি 
শ্রীকৃষ্ণমঙ্গল কাব্যের রচয়িতা এবং পদখানি নাকি এ কাব্যের অন্তর্ভূক্ত। মহাপ্রভুর অন্তরঙ্গ 


চতুর্থ সংস্করণের ভূমিকা ২৩ 


পার্যদ নরহরি সরকারের শ্রীখণ্ডে চৈতন্য-সমকাল হইতেই 'বৈষ্ঞবতীর্ঘ। চৈতন্যপ্রভাবের 
অব্যবহিত পূৰ্ব্বে রচিত শ্রীখগ্ড্রেই যশোরাজের কাব্য-সন্বন্ধে সপ্তদশ শতাব্দীর ষষ্ঠ দশক 
পর্যন্ত শ্রীখণ্ড নীরব। ১৬৭৩ খ্রীষ্টাব্দে শ্রীখণ্ডের গোপাল দাস হঠাৎ যশৌরাজের কথা 
বলিলেন এবং তৎপুত্র পীতাম্বর একখানি পদ উদ্ধার করিলেন। তাহার পর হইতে আবার 
সকলে নীরব। বিশাল নীরবতার বুকে আকস্মিক একটি বুদ্ধুদের মত যশোরাজ জাগিয়াই 
মিলাইয়া গেলেন। কেন? গুণরাজ খানের 'শ্রীকৃষ্ণবিজয়” কাব্য রাধাহীন হইয়াও মহাপ্রভুর 
প্রশংসা লাভ করিল; অন্যদিকে অমন সুন্দরপদযুক্ত রাধাকৃষ্ণলীলা থাকা সত্বেও যশোরাজের 
কাব্য কাহারও দৃষ্টিপথে পতিত হইল না। কেন? অবস্থাটা সন্দেহজনক । তাহার নামাঞ্কিত 
পদখানির নায়িকাও সন্দেহের অতীত নহেন। পূর্র্বাপর-প্রসঙ্গহীন ছিন্নসূত্র বর্ণনা হইতে নায়িকা 
স্বকীয়া কি পরকীয়া তাহা নিশ্চিতভাবে বুঝা যায় না।স্বকীয়া বলিয়াই মনে হয়; কারণ, ইনি 
ঘরের চৌকাঠের বাহিরে ধীরে ধীরে পায়চারী করিতেছেন -_“আধ পদচারি করত সুন্দরী 
বাহির দেহলী মাঝে”। বিচ্ছিন্ন পদখানির নায়িকাকে পীতাশ্বর রাধা করিয়াছেন হয়তো যুগানুগত 
কল্পনায়, যেমন এ শতাব্দীরই শেষভাগে (১৬৯৬ খ্রীঃ) রচিত ‘আনন্দচন্দ্রিকা’ টীকার অনেক 
কিছুকরিয়াছেন প্রখ্যাতনামা টীকাকার আচার্য্য বিশ্বনাথ চত্রবন্তী। বিশ্বনাথ “উজ্জ্বলনীলমণি'তে 
উদ্ধৃত “যাতে দ্বারবতীম্” ইত্যাদি রাধাবিরহ কবিতাটি বসাইয়াছেন নান্দীমুখী'র মুখে। 
কবিতাটি দেখিতেছি 'ধ্বন্যালোন্‌”এর ‘লোচন’ টীকায়। একাদশ শতাব্দীর আচার্য্য অভিনব 
গুপ্ত-কর্তৃক উদ্ধৃত কবিতায় ষোড়শ শতাব্দীর 'নান্দীমুখী” কেমন করিয়া যাইবে? অথচ 
ধবন্যালোকও বিশ্বনাথের অপরিচিত ছিল না; কারণ, উহারই ভিত্তিতে রচিত কবি-কর্ণপুরের 
‘অলঙ্কার কৌস্তভ*প্রন্থের টীকানার বিশ্বনাথ চক্রবত্তী-_টীকার নাম “সুবোধনী”। বৈঞ্বশান্ত্রে 
এরূপ উদাহরণ অজস্র আছে। এইরূপ ব্যাপারকেই আমি যুগানুগত কল্পনা বলিয়াছি। যশৌরাজের 
পদখানির নায়িকা স্বকীয়া হইলে প্রভাব উমাপতির, পরকীয়া হইলে বিদ্যাপতির। 


চেতন্যপ্রভাবের পূর্বে রচিত মিশ্র-মৈথিল পদ উড়িষ্যাতেও পাইতেছি মাত্র একখানি 
__রায় রামানন্দের “পহিলহি রাগ নয়নভঙ্গ ভেল ...”। মহাপ্রভুর সহিত প্রথম মিলনকালেই 
(১৫১০) পদখানি তিনি গাহিয়াছিলেন প্রেমবিলাসবিবর্তের উদাহরণরূপে। সুতরাং উহার 
রচনাকাল চৈতন্যপ্রভাবের পুকবন্তী _- ষোড়শ শতাব্দীর প্রথম, অথবা পঞ্চদশের শেষ 
ভাগ। উক্তি পরকীয়া রাধার। ভাবে স্থূলতঃ বৃহদারণ্যক উপনিষদের (81৩ ।২১-_গৌরচন্দ্ 
ও গৌরচন্দ্িকা" প্রবন্ধে উদ্ধৃত করিয়াছি) এবং বিশেষতঃ একটি সুপ্রাচীন অর্থাৎ “দশরূপক* 
এর টীকার দশম শতাব্দীর আচার্য্য ধনিক-কর্তৃক উদ্ধৃত সংস্কৃত কবিতার কো” সৌ, কাস্মি, 
রতং নু কিং কথামিতি, স্বপ্পাপি মে ন স্মৃতিঃ”) ছায়া। মিশ্র-মৈথিলে অন্য পদ তিনি রচনা 
করেন নাই; করিলে মহাপ্রভুর দীর্ঘকালের ভক্তসঙ্গী এই অসাধারণ ব্যক্তির পদ কখনই 
অসংগৃহীত থাকিত না। এ একখানিমাত্র পদে রায় রামানন্দ মিশ্র-মৈথিলের যে পরিণত রূপ 
দিয়াছেন, তাহা সত্যই বিস্ময়কর। এ ভাষায় আসামে শঙ্করদেব অজস্র পদ লিখিয়াছেন ; 
কিন্তু উড়িষ্যায় শুধু রামানন্দের এঁ পদখানিতেই ব্রজবুলির প্রথম ও শেষ রূপায়ণ। উড়িষ্যায় 
মহাপ্রভুর প্রভাব এত গুরুতর যে, তাহাকে ও তীহার “মধুর রস'কে লইয়া বহু গান, বহু কাব্য 
ওড়িয়া ভক্তকবি তিন শতাব্দী যাবৎ রচনা করিয়াছেন। ষোড়শ শতাব্দীর দীনকৃষ্ণ, গোবিন্দ 


২৪ বৈষ্ণব পদাবলী 


ভঞ্জ প্রভৃতি হইতে আরম্ভ করিয়া সপ্তদশের শ্রীহরিদাস, দীনবন্ধু, বৃন্দাবতী, মুসলমান বৈষ্ঞবী 
সালবেগ প্রভৃতির ভিতর দিয়া অষ্টাদশের সদানন্দ কবিসূর্য্য, অভিমন্যু সামন্ত সিংহার প্রভৃতির 
কেহই ব্রজবুলিতে পদ রচনা করেন নাই; ইহাদের পদের ভাষা ওড়িয়া (অধ্যাপক বিনায়ক 
মিশ্র রচিত ‘ওড়িয়া সাহিত্যের ইতিহাস; দ্রষ্টব্য)! পদকল্পতরুতে উদ্ধৃত সালবেগের তিনখানি 
পদের একটির ভাষা ওড়িয়া, একটির ব্রজভাষা (মথুরাঞ্চলের কথিত), তৃতীয়টির ব্রজবুলিগন্ধি 
(ঠিক ব্রজবুলি নহে)। সুতরাং বাঙলাদেশ হইতে ব্রজবুলি পদ রচনার ধারা উড়িয্যায় প্রচলিত 
হইয়াছিল বলা তথ্যসম্মত নহে। 


ধারাপ্রবর্তন একমাত্র বাঙলাদেশেই হইয়াছিল এবং মহাপ্রভুর সমকাল হইতেই তাহার 
দ্বারা আস্বাদিত ও বহুমানিত বিদ্যাপতির পদাবলীর প্রভাব যে অতি স্বাভাবিক ভাবেই এ 
ব্যাপারে সক্রিয় ছিল, তাহাতে সন্দেহ নাই। এ ধারার প্রথম প্রবর্তক মুরারি গুপ্ত, বাসুদেব 
ঘোষ প্রভৃতি। মুরারির “তপন কিরণে যদি অঙ্কুর দগধল, কি করব জল অভিষেকে ... ” 
অথবা বাসু ঘোষের “ভাঙ-ভুজঙ্গম দংশল মঝু মন, অন্তর কীপয়ে মোর ...” এ মিশ্র-মৈথিলের 
যে পরিণত রূপ দেখিতেছি তাহা অজ্ঞাত একটা ভাষার অন্ধ অনুকরণে সম্ভব নহে। বৈষ্ঞবযুগের 
মহাঁজনদের ব্রজবুলি-পদাবলীর প্রকাশ এত স্বচ্ছন্দ, প্রবাহ এত সাবলীল যে, মনে হয় এ 
ভাষা যেন তীহাদের মাতৃভাষা। অথচ প্রতিভাবান রবীন্দ্রনাথের সচেতন প্রয়াস সত্বেও 
'ভানুসিংহের পদাবলী'র ভাষা দুর্বল ও বিকৃত। তীহার বিখ্যাত পদ “মরণরে তুঁহু মম শ্যাম 
সমান এর “মৃত্যু অমৃত করে দান’, কি ভয় তাহারে’ খাঁটি বাংলা; “ভইবি” “আসব” 'টুটাইব’, 
ফুরাওল" ব্রজবুলি নহে-_ব্রজবুলির কান ইহাতে পীড়া অনুভব করে। ইহার কারণ রবীন্দ্রনাথ 
ও বৈষ্ণব কবিদের কাল-ব্যবধান, মিথিলা-বাঙলার যোগক্ষেত্র হইতে রবীন্দ্রনাথ বিচ্ছিনন। 
বেষ্বযুগের পুর্ব হইতেই শিক্ষিত বাঙালী যে মৈথিল ভাষায় মোটামুটি কথা বলিতে পারিতেন, 
তাহার প্রমাণ “এক বংগালী, দোসর তোতরাহ” (একে বাঙালী, তাতে তোতলা) এই প্রসিদ্ধ 
মৈথিল প্রবচনটি (ইহার উৎপত্তি-সন্বব্ধে গ্রিয়ার্সনের 01195107781, ২১৩ পৃঃ দরষ্টব্য)। 
বিদ্যাপতিও যে বাঙলা বলিতে পারিতেন, তাহার প্রমাণ তাহার “কহিঅ না পারিঅ পহুমুখ 
ভাসা” ৪ ‘কহিতে পারার 'পার্* ধাতু “সমর্থ হওয়া” (০1১6 ৪016) অর্থে বিদ্যাপতি প্রয়োগ 
করিয়াছেন; এ অর্থ বাঙলা এবং এই অর্থে ধাতুটির প্রয়োগ মিথিলায় আগেও ছিল না, আজও 
নাই (০hrestomathy,২০৬-৭ পৃঃ দ্রষ্টব্য)। বাঙলা-মিথিলার ঘনিষ্ঠ যোগের জন্য উভয় 
স্থানেরই শিক্ষিতদের অনেকে পরস্পরের ভাষা বুঝিতে ও মোটামুটি বলিতে পারিতেন। 
তদানীন্তন বাঙলার অঙ্গীভূত আসামের প্রায় বাঙলাভাষী শঙ্করদেবও মৈথিল বলিতে পারিতেন 
বলিয়া বিশ্বাস করি। ব্রজবুলি মৈথিলের অনুকরণ নহে, বাঙলা প্রভৃতির সহিত মৈথিলের 
ক্ষেত্রোপযোগী সমীকরণ ; কিন্তু সচেতন প্রয়াসের দ্বারা নহে, আপন আপন মাতৃভাষার 
স্বাভাবিক প্রভাবে। মনে রাখিতে হইবে যে, তদানীন্তন মিথিলা দীর্ঘ কাল ধরিয়া বাঙলার 
সারস্বততীর্থ ছিল এবং স্বভাবতঃই তাহার উপর মৈথিল ভাষার একটা আকর্ষণ ছিল। 
মিথিলাতেই ব্রজবুলির ক্ষেত্র কতকটা প্রস্তুত হইয়াছিল -_- বিদ্যাপতি-উমাপতি স্বয়ং এ কাজ 
করিয়াছিলেন। শৈব মিথিলায় বৈষ্ণব ভাবধারা বর্ষিত হইয়াছিল বাঙলারই “মেঘৈর্মেদুরমন্বরম্‌” 
হইতে। সেই ধারা-পানে যে কয়টি চাতক আনন্দে গাহিয়া উঠিয়াছিল, উমাপতি-বিদ্যাপতি 
তাহাদের মধ্যে প্রাচীনতম। সাধারণ মিথিলাবাসী যে সে-গানে মুগ্ধ হইবে না এবং বাঙালীই 


চতুর্থ সংস্করণের ভূমিকা ২৫ 


তাহা কান পাতিয়া শুনিবে, একথা তাহাদের অজ্ঞাত ছিল না । তাই পদাবলী রচনায় তাহারা 
প্রয়োগ করিয়াছিলেন সরলতর ভাষা । আমাদের বিশ্বাস উমাপতি-বিদ্যাপতি সমকালীন। 
ভণিতায় ‘হিন্দুপতি’ প্রয়োগ নিঃসংশয়ে প্রমাণ করে না যে, উমাপতি চতুর্দশ শতাব্দীর রাজা 
হরিসিংহকেই বুঝাইতেছেন; ‘চিন্দুপতি’ বিদ্যাপতিও প্রয়োগ করিয়াছেন (01199107817, 
২৭ সংখ্যক পদ)। বিদ্যাপতির হরগৌরী’ পদাবলীর কঠিন ও দুর্ব্বোধ্য মৈথিল দেখিয়া মনে 
হয় এ পদ রচনায় মিথিলার বাহিরে তাহার দৃষ্টি ছিল না, যেমন ছিল বৈষ্ঞবপদ রচনায়। 
উনবিংশ শতাব্দীর শেষভাগ শর্য্যস্ত বিদ্যাপতির প্রতি মিথিলাবাসীর উপেক্ষা লক্ষণীয়। 
্রিয়ার্সনের ও আধুনিক মৈথিল পণ্ডিতদের সহায়তায় নগেন্দ্রনাথ গুপ্তের বিদ্যাপতির পদাবলীর 
ইহার পার্থক্য আজও সুস্পষ্ট। পাঠক তুলনায় পড়িলেই তাহা বুঝিতে পারিবেন। 


(৫) পদাবলীর ছন্দ 


জয়দেব যে-বাঙলাভাষায় কথা বলিতেন বা গান করিতেন, তাহা প্রকৃতপক্ষে অপত্রংশ। 
চর্যাপদের বাঙলাগন্ধি গানগুলি হয়তো এ সময়ে বা কিছু পরে রচিত। গীতগোবিন্দের গীতসমূহ 
অপত্রংশ ছন্দে সংস্কৃত ভাষায় রচিত হইলেও ধ্বনির সৌন্দর্্যতত্বে সিদ্ধ জয়দেবের স্বকীয়তাও 
উহাতে প্রচুর । ব্রজবুলির ছন্দ নৈথিল পদাবলীর ছন্দের অনুসরণ। উমাপতি-বিদ্যাপতির ছন্দ 
অপভ্রংশ হইতে আগত। তবু মনে হয়, মৈথিল ও ব্রজবুলি দুইয়েরই উপর জয়দেবের প্রভাব 
গুরুতর | - 


স্বরধ্বনির হুস্ব-দীর্ঘ-ব্চার মাত্রাচ্ছন্দ ব্রজবুলির প্রাণ হইলেও সর্ব্বত্র এ নিয়ম যে 
নিখুঁতভাবে মানিয়া চলা হয় না, তাহার কারণ পদপগুলি গান-_পাঠে যাহা ভুল বলিয়া মনে 
হয়, সুরে তাহা ঠিক হইয়া যায়। এই কারণে ছন্দের কাঠামোটির দিকেই অধিক মনোযোগ 
দেওয়া উচিত এবং কানের একটু শিক্ষাও আবশ্যক। 


ব্রজবুলির (সকল মাত্রাচ্ছন্দেরই) ছন্দ বুঝিবার সুবিধার জন্য কয়েকটি সূত্র নির্দেশ 
করিতেছি। যে ন্যুনতম মাত্রাসংখ্যা ছন্দ-বিশেষের স্বরূপটি চিনিতে সাহায্য করে, তাহাকে 
আমরা “চাল” বলিব (অনেকটা সঙ্গীতে রাগবৈশিষ্ট্যসূচক “পাকড়'-এর মত)! মোটামুটি চাল 
চারিটি __ তিনের, চারের, পীচের ও সাতের অর্থাৎ তিনমাত্রার, চারমাত্রার, পীঁচমাত্রার ও 
সাতমাত্রার। 


১১১ ১১১১ ১১১১১ ১১১১১ ১১ 
আঁখিতে ৩); আঁখিপাতে (৪); আঁখিতে মম (৫); আখিতে নিতি মম (৭)। বাঙলা 
উদাহরণ দিলাম সহজে বুঝা যাইবে বলিয়া! দ্রুত পড়িলেই চলনের পার্থক্যটুকু কানে ধরা 
পড়িবে। 

২১ ২১১ ১১১১ ১১১ ১১১১ 
ব্রজবুলির উদাহরণ ঃ নেহ; মীললি; পন্থ ইহ; বিজুরি চমকত। 
প্রথমটির (তিনমাত্রার) কথা শেষের দিকে বলিব। 


২৬ বৈষ্ণব পদাবলী 


(ক) চারমাত্রার চালের ছন্দ 8 
১১১১ ২১১ ২১১ ২২ 
(১) গোবিন্দদাসের _-“ইথে যদি - সুন্দরি - তেজবি - গেহ। 
প্রেমক-লাগি উপেখবি-দেহ।।......” 
অপত্রংশ চর্যাপদের __“সোণে-ভরিতী-করণা-ণাবী। 
রূপা-থোই-মহিকে-ঠাবী|।.....৮ 
ও জয়দেবের -- “মুহুরব-লোকিত-মগ্ডন লীলা। 
মধুরিপু-রহমিতি-ভাবন-শালা।।” 
= হোইফেন্‌ চা'ল দেখাইবার জন্য আবশ্যক হইলে পরেও ব্যবহার করিব) 
দেখা যাইতেছে যে, চারমাত্রার মূলটি চারবার আবৃত্ত হইয়া যোলমাত্রার সৃষ্টি করিয়াছে। 
আটমাত্রার পর যতি, যৌলমাত্রার পর পূর্ণ বিরতি । এই যোলমাত্রার ছন্দটির নাম “পাদাকুলক'। 
সংস্কৃত উদাহরণটির প্রতি পঙ্ক্তিতে নিখুঁত যোলমাত্রা। অপভ্রংশ উদাহরণের ‘থোই'র ‘ই’ 
হস্বস্বর একমাত্রা হইলেও ছন্দের জন্য দ্বিমাত্রিক। ব্রজবুলির “ইথে”-র “থে” দীর্ঘস্বরান্ত হইলেও 
ছন্দের খাতিরে একমাত্রিক। এই জাতীয় ছন্দে পঙ্ক্তির অন্ত্যস্বর হুত্ব হইলেও প্রয়োজনমত 
দ্বিমাত্রিক ধরার বিধি আছে। আধুনিক বাঙলা কবিতাঁতেও এই পাদাকুলক ছন্দ দেখা যায় ৪ 
“ওস্তাদ-ঝৌকে ওঠে-প্টাচ মারে-কুস্তির, 
জজ্সাব-কি ক'রে যে-থাকে বলো-সুস্থির।” __ রবীন্দ্রনাথ 
পাদাকুলক ছন্দের কথা সংস্কৃত ছন্দোমঞ্জরীতে নাই; আহে প্রাকৃতপৈঙ্গলে ও তাহার পুর্বকালীন 
সংস্কৃত বৃত্তরত্রাকরে। অপভ্রংশ ও সংস্কৃত পাদাকুলক একই লক্ষণাক্রান্ত_স্বরের লঘু-গুরু- 
হেস্ব-দীর্ঘ) সম্বন্ধে বিশেষ নিয়মহীন যোলমাত্রার ছন্দ পাদাকুলক (“লহু গুরু এক ণিন্ম ণহি 
জেহা ৷... সোরহমন্তা পাআকুলঅং1”-_ প্রা-পৈ, “অনিয়তবৃত্তপরিমাণসহিতম্‌। প্রথিতংজগৎসু 
পাদাকুলকম্‌।” -- বৃ. র.)। পাদাকুলককে “পজ্ঝটিকা” ছন্দ বলিলেও ক্ষতি হয় না। যদিও 
মাত্রাসমক, চিত্রা, উপচিত্রী, পজ্ঝটিকী প্রভৃতি নামে বিশেষ বিশেষ মাত্রাবিন্যাস-নিয়মের 
যোলমাত্রার ছন্দ অনেক আছে, তবু কোনও বিশেষ নিয়ম না মানিয়া সব লক্ষণই মিলাইয়া 
শঙ্করাচার্য্য তাহার “মোহমুদ্গর”্এর ছন্দোনাম দিয়াছেন পজ্ঝটিকা (ষোড়শপজ্‌- 
ঝটিকাভিরশেষঃ?)। 
(২) গোবিন্দদাসের __ 
২১১ ২১ ১১১১১১১১১ | ২১১ ২১১৩২ 
“কণ্টক, গাড়ি কমলসমপদতল | মঞ্জরী চীর হি বাপি” 
জয়দেবের “ললিতলবঙ্গলতাপরিশীলন- | কোমলমলয়সমীরে”-র ছাচে ঢালা আটাশমাব্রার 
ছন্দ হইলেও যোলমাত্রার পাঁদাকুলকেরই দ্বিরাবৃত্তি, শুধু দ্বিতীয়াংশে চারিটি মাত্রা ছাটিয়া 
দেওয়া হইয়াছে। “মাধব তুয় অভিসারক লাগি” উক্ত সংস্কৃত গানের ধ্রুবাংশ “বিহরতি হরিরিহ 
সরসবসন্ডে”-র মত যোলমাত্রার। “করকম্কণপণ ফণিমুখবন্ধন” যে অনস্তানুপ্রাসের সৃষ্টি করিয়াছে, 
তাহাও জয়দেবের অন্য একটি গানের “মুখরমধীরং ত্যজ মঞ্জীরং” জাতীয়। বলিয়াছি ‘কণ্টক 

গাড়ি'-তে শেষ চারিমাত্রা ছাঁটিয়া দেওয়া হইয়াছে। ইচ্ছা করিলে কবি না ছাঁটিতেও পারেন, 


১১১১ ২১১ ১১১ 
যেমন গোবিন্দদাসেরই চন্পকশোণ”-পদের “নিজরসে নাচত নয়ন 
১২১১ ২১১ ১১ ১১ ১১১ ১ ২২ 
ঢুলাওত, | গাওত কত কত ভকত হি মেলি” পূর্ণ ১৬ +১৬ = ৩২ মাত্রা, আবার এ 

১১১ ২১১১ ২১১ ২ 

পদেরই চম্পক'পওক্তির দ্বিতীয়াংশে মাত্রাসংখ্যা চৌদ্দ-_ “জিতল গৌরতনু লাবণি রে”। 
এই প্রকার ছন্দের কিছু নিদর্শন রহিয়াছে চর্য্যাপদের চৌত্রিশসংখ্যক গানে _- “কিন্তো মন্তে 
কিন্তো তন্তে। কিন্তো রে ঝানবখানে” (‘স্তোরে’ দ্রুত উচ্চারণে দুইমাত্রা)। ঠিক এই ছন্দ 
প্রাকৃতপৈঙ্গলে নাই; তবে, চউপইয়া+ চেতুষ্পাদিকা) ছন্দের প্রথম দুইমাত্রা বাদ দিয়া পড়িলে 
অবিকল ‘কণ্টক গাড়ির ছন্দ পাওয়া যায় £ “€জাসু) সীসহি গংগা গৌরি অধংগা। গিম 
পহিরিঅ ফণিহারা”। রবীন্দ্রনাথের “জনগণমন্অধিনায়ক জয় হে ভারতভাগ্যবিধাতী” প্রধানতঃ 
‘কণ্টক গাড়ির ছন্দে রচিত। 








খে) পীচমাত্রার চালের ছন্দ ঃ 
শশিশেখরের = 
২১১১২১২ ১১১১১২১২ 
“তুঙ্গমণি মন্দিরে ঘনবিজুরি সঞ্চরে। 
২১১১ ১১১১১ ২২ 
জয়দেবের = 
“স্মরগরলখণ্ডনং মম শিরসি মণ্ডনং 


এরই ছন্দের আধারে রচিত। প্রতি দশমাত্রার পর যতি। উদ্ধৃত পদ দুইখানির প্রত্যেকটির প্রথম 
পঙ্ক্তিতে কুড়িমাত্রা এবং দ্বিতীয়ে চৌদ্দ অর্থাৎ ১০ + ১০ ও ১০ + ৪1 উৎসর্গ’ পুস্তকের 
‘ছল’ কবিতায় রবীন্দ্রনাথ প্রথম দুই পঙ্ক্তির প্রত্যেকটিতে কুড়িমাত্রা (১০ + ১০) দিয়াছেন, 
ণলেখনে” “লাজুক ছায়া বনের তলে” প্রেথম পঙ্ক্তি)-তে দশমাত্রা ও “আলোরে ভালো- 
বাসে” (দ্বিতীয় পঙ্ক্তি)-তে সাতমাত্রা (৫ + ২) দিয়াছেন। চা’ল পাঁচমাত্রার ; ছন্দ পূর্ণতা 
লাভ করে দশে । এই দশের বিচিত্র আবৃত্তির দ্বারা কবিরা ছন্দোবৈচিত্র্য সৃষ্টি করেন। দশমাত্রাতে 
ছন্দের পূর্ণতা বলার কারণ এই যে, আধুনিক কালে সাধারণ কবিতায় আসিলেও মূলে ছন্দটি 
সঙ্গীতের দশমাত্রার বীপতাল” (৫+ ৫) প্রাকৃতপৈঙ্গলে এই ছন্দের নাম 'বুল্পনা”এবং সেখানেও 
জোর দশের উপর-_“পঢম দহ দিজ্জিআ। পুণবি তহ কিজ্জিআ” ইত্যাদি দেহ = দশ; 
প্রথমে দশ দিয়া, পুনরায় তাহাই করিয়া। প্রাকৃতপৈঙ্গলে আর একটি এইভাবের ছন্দ রহিয়াছে; 
নাম ‘নিশিপাল’। ছন্দটি অক্ষরবৃত্ত। ইহার মাত্রাবিন্যাস-নিয়ম বাঁধা_ প্রথমে দীর্ঘ, পরে তিনটি 
হুস্বঃ এইরূপ পরপর তিনবার ; তারপর দীর্ঘহুস্ব-দীর্ঘ (“হারু ধরু, তিন্নি সরু। হিপ্রি পরি, 
তিগ্গণা” ইত্যাদি)। ঠিক এই লক্ষণ পাইতেছি জয়দেবের “নীলনলিনাভিমপি তথ্বি তব, 
লোচনম্‌ ” ব্রজবুলির “সোই যদি, তেজলকি কাজ ইহ, জীবনে” এবং রবীন্দ্রনাথের “পুণ্য 
হ’ল, অঙ্গ | মম ধন্য হ’ল, অন্তর”-তে, যদিও গানগুলি মাত্রাচ্ছন্দে রচিত। সংস্কৃত 

ছন্দোগ্রন্থে এই জাতীয় ছন্দ নাই। উত্তর-ভারতীয় সঙ্গীতে আমাদের ঝীপতালের নাম 'ঝুলা”। 
পণ্ডিত ভাতখণ্ডের প্রসিদ্ধ গ্রন্থে এই 'ঝুলা” নামই রহিয়াছে। আমরা ইহার ‘ঝুলন’ নাম রাখিতে 
চাই। 
(গ) সাতমাত্রার চালের ছন্দ 8 
বিদ্যাপতির = 
১১১ ১২১ ১১১ ২১১ ২ 
“এ সখি হমারি | দুখের নাহিক ! ওর 
১১১ ২১১ ২১২১১ ২১২১১ | ২ 
এবং রায় শেখরের __ 
5১১১-১১০১১ ২১ ২১১ ১১১২১১ ১১১২ 
| মেহ দারুণ | সঘন দামিনী | ঝলকই” 
র ভিত্তিগত ছন্দে রচিত। এমনি একখানি গান [গীতসংখ্যা ৭] জয়দেবে 
দেখিতেছি ঃ 
২১ ২১১ | ২১২ ১১ ২১২১ ১ ২২ 
“দেহি সুন্দরি | দর্শনং মম ; মন্মথেন দু | নোমি” 
_এই পঙক্তিটিতেই লক্ষণ পরিস্ফুট। ৭ = ৩ + ৪; সূক্ষ্মহিসাবে ৩ +6২+২)। মনে হয়, 
সাতমাত্রাতেই এ ছন্দ পূর্ণতা পায়। সাতের দুই বা ততোধিক বার আবৃত্তি করিয়া এবং আবৃত্ত 
অংশে পূর্ণ সংখ্যা সাত রাখিয়া অথবা সঙ্গতভাবে মাত্রাসংখ্যা কমাইয়া কবি বৈচিত্র্য সৃষ্টি 
করেন। বিদ্যাপতির পদখানির উদ্ধৃত পঙ্ভিযে শ্যোংশে মাত্রাসংখ্যা দুই; আবার পরবর্তী 
পঙক্তিগুলির প্রত্যেকটির শেষাংশমাত্রা পাঁচ (-খন্তিয়া ...)। এই জাতীয় ছন্দের কথা সংস্কৃত 
ছন্দোগ্রন্থে নাই, পৈঙ্গলে নাই ; চর্য্যাপদে এই ছন্দের পদ নাই। সঙ্গীতের ক্ষেত্র হইতেই ইহা 
সোজাসুজি আধুনিক বাঙলা কবিতায় আসিয়াছে। রবীন্দ্রনাথ বহু কবিতায় বিচিত্রভাবে ইহার 
প্রয়োগ করিয়াছেন খাঁচার পাখী ছিল” “বেলা যে পণ্ড়ে এল’, ‘গাহিছে কাশীনাথ’, উতল 
সাগরের” ...)। এই সপ্তমাত্রিক গঠনটির সাঙ্গীতিক নাম ‘রূপকতাল’। কবিতার ছন্দোরূপে 
রূপক ছন্দই ইহার যোগ্য নাম। ছন্দের মূলসূত্র-নির্ণয়ে সঙ্গীতের কথা বিশেষ করিয়া ভাবিতে 
হয়; কারণ, আগে গান পরে কবিতা, আগে তাল পরে ছন্দ। 
€ঘ) তিনমাত্রার চা'লের ছন্দ 8 
তিনমাত্রার চা'লের ছন্দ বিদ্যাপতিতে নাই, জয়দেবে নাই। ব্রজবুলিতে এই গতি- 
ভঙ্গীর সৃষ্টি বৈষ্ণবকবির। আধুনিককালে রবীন্দ্রনাথ ইহার বিচিত্র প্রয়োগ করিয়াছেন। ইহাও 
সঙ্গীতের তাল হইতে আসিয়াছে। বারোমাত্রা (অর্থাৎ চারি বার আবৃত্ত তিনমাত্রা)-র তাল 
‘একতালা’; ছয়মাত্রার পরে “সম”। রবীন্দ্রনাথের কবিতাতেও দেখিতেছি যে, বাঁরোমাত্রাতেই 
ছন্দের পূর্ণতা ধরা হইয়াছে, ছয়ের পর পড়িয়াছে ‘যতি’, (সঙ্গীতের ‘সম’) _-“ ক্ষমা করো 
মোরে, | কুমার কিশোর ”। এই বারোর দুইবার আবৃত্তির দ্বারা পঙ্ক্তিকে প্রয়োজনমত দীর্ঘ 

করা হয়; দ্বিতীয় অংশে মাত্রাসংখ্যা কম থাকে। “বাতাস, হয়েছে, উতলা, আকুল”-এ তিনমাত্রায় 
চা'লটি স্পষ্ট দেখা যাইতেছে! 
(১) শেখরের = 
২ 
২-১১ | ২১২১/১১১১ ||১১১ | ২২ 
“আওয়ত শ্রী | দামচন্দ্র | রঙ্গিয়া | পাগড়ি | মাথে” 
এঁ তিনমাত্রা চা’লের বারোমাত্রার আধারে রচিত। পঙ্ক্তিটিতে বারোর দুইবার অর্থাৎ ছয়ের 
চারিবার আবৃত্তি -_ শেষাংশে মাত্রাসংখ্যা চার (পূর্ণ যতি)। এই পদখানির স্বরধ্বনির হুস্ব- 
দীর্ঘবিন্যাস 
১১ ২১১ 1১১২১১11২১১ 1১১ | ২২ 
দীর্ঘবিন্যাস নিখুঁতভাবে দেখা যাইবে “স্ফুট চম্পক- | দলনিন্দিত | উজ্জ্বল | তনু | শোভা” 
-তে। বাঙলা মাত্রাচ্ছন্দে যুক্তব্যঞ্জনের পূর্ববস্বর, হসন্ত বর্ণের পুরববর্বর, অনুস্বার বিসর্গের পূর্ববস্বর, 
'”ও,দ্বিমাত্রিক ; বাকী পূৰ্ণ উচ্চারিত স্বরমাত্রই একমাত্রিক (হস্ব)। পদকর্তী এখানে সংস্কৃত- 
বাঙলা মেশামেশি করিয়াছেন। 'নঙ্গিয়া-কে দ্রুত উচ্চারণে “রিয়া” কিন্ত অঙ্গদ'-কে ‘অংগদ’ 
পড়িতে হইবে। “ধৈর্য্যং রহু | ধৈর্য্যং হম্‌ | গচ্ছং মথু-রায়ে” পদখানিও এই ছন্দে রচিত। এই 
পদের “মথুরা-বাসিনী | এক রমণী”-তে তিনের লক্ষণ স্পষ্ট। রবীন্দ্রনাথের “নির্জন পথে | 
জ্যোৎস্না, আলোতে | সন্ন্যাসী একা | যাত্রী” এবং “দহনশয়নে তগ্তধরণী” (গীতবিতান) 
যথাক্রমে “ধৈর্য্যং রহু ...” ও “মথুরাবাসিনী এক রমণী” র সহিত মিলাইয়া পড়া যাইতে 
পারে। 














২১১১ ১১ ১১২১ ১১ ২১১ 

(২) জগদানন্দের “মঞ্জুবিকচকুসুমপুঞ্জ ...” এবং শশিশেখরের “ আজু অদ্ভূত 
১১১২১ 
তিমিররঙ্গ ...” এ তিনমাত্রার চা'লের বারোমাত্রার আধারে রচিত দীর্ঘচতুষ্পদী। প্রথম তিন 
পঙ্ক্তির প্রত্যেকটির মাত্রাসংখ্যা বারো এবং শেষ পঙ্ক্তির প্রথম গানটিতে দশ 

২১১১১২২ ২১১ ১১ ২১ ২ 

(“মঞ্জুলকুলনারী”) ও দ্বিতীয়টির এগারো (অঙ্কুশ নাহি মান রে) -- এইখানেই পূর্ণ যতি। 
রবীন্দ্রনাথের __ 


১১১১১১১২২ ১ 
“গহনকুসুমকুঞ্জমাঝে 
১১১ ২১ ২১২ 
সজনি আও আও লো”-_ভানুসিংহ 
“আজু অদ্ভুত...” পদেরইমত ১২+ ১২+ ১২+১১। বৈষ্ণবকবির মত রবীন্দ্রনাথও 
বহু স্থলে দীর্ঘস্বরের হুত্বমূল্য ধরিয়াছেন __- “ ভানুসিংহ কহে ছিয়ে ছিয়ে রাধা” র তিনটি ‘এ’ 
একমাত্রিক। (এই পঙ্ক্তিটি “গহনকুসুমে” র সগোত্র নহে; ইহাতে চারের চা'ল)। 
নিল্প্রয়োজন বলিয়া পয়ার ত্রিপদী প্রভৃতি অক্ষরবৃত্ত- ও ছন্দের আলোচনা করিলাম 
না। কেবল দুটি বিশেষ রূপের সংক্ষিপ্ত পরিচয় দিতেছি। 
(১) “আজু কে গো মুরলীবা-জায়। 
এত কভু নহে শ্যাম-রায়।।” 
-_ সংস্কৃতে উচ্চারণগত স্বাভাবিক এ সবর্বত্রই অক্ষর. = বর্ণ ও Syllable 

দুই-ই] বাংলা অক্ষরবৃত্তে তাহা নহে --- পউ্ক্তিতে পঙ্ক্তিতে বর্ণসংখ্যা এক; Syllable 
সংখ্যার তারতম্য ঘটতে পারে। আমাদের এই উদাহরণটিতে দুটি পঙ্ক্তিতেই বর্ণসংখ্যা দশ, 
অক্ষরসংখ্যা নয় (৯)। এই গানেরই “এত নহে নন্দসুত কানু”-তে বর্ণ ও 5181519 দুই-ই 
দশ; আবার “এনা বেশ কোন দেশে ছিল”-তে বর্ণ দশ, 519)16 আট। এই জটিলতা 
এড়াইবার জন্য আমরা 9/18916-এর প্রশ্ন না তুলিয়া অক্ষর = বর্ণ ধরিলাম। একটা কথা এই 
প্রসঙ্গে মনে রাখা উচিত যে, ব্যঞ্জনান্ত 5/19016-এর (যেমন “বেশ” “কোন” হসন্ত ব্যঞ্জনে 
যেমন শ্‌’, ন্‌’ 91819 না থাকিলেও তাহার দ্যোতনা রহিয়াছে। অর্থাৎ “বেশ” ‘কোন’ 
প্রকৃতপক্ষে দুটি 5/1816-এরই প্রতীক । গানখানির ছন্দ দশাক্ষর, ছন্দোনাম “দিগক্ষরা” যতি 
অষ্টমাক্ষরে, পূর্ণ যতি দশমে এবং চা'ল চা’রের। 


চণ্তীদাসের “বহু দিন পরে | বধুয়া এলে” ও মাধব ঘোষের ব্রজবাসিগণ | জীবনশেষ” 
পদ দুইখানির ছন্দ একাদশাক্ষরা "একাবলী” যতি ষষ্ঠে ও পূর্ণ যতি একাদশে, চা'ল তিনের। 
পদিগক্ষরা” র মত অষ্টমাক্ষরে যতিবিশিষ্ট একপ্রকার একাবলী আছেঃ 


“সভাস্থলে নরপতি | আসিয়া 
মন্ত্রিররে কহিলেন | হাসিয়া 
ইহার সহিত পূর্্বরূপটির গতিপার্থক্য সহজেই বুঝা যাইবে। 


(৬) বৈষ্ণব পদাবলীর কাব্যমূল্য 


রবীন্দ্রকাব্যের বহুস্থুলে বৈষ্ঞবলক্ষণ এত বেশী যে, মনে হয় তাহার উপর বৈষ্ঞবপ্রভাব 
গুরুতর। কিন্তু এই মনে-হওয়া যে সত্য নহে, তাহাই দেখাইবার জন্য প্রথমে রবীন্দ্রকাব্যসন্বন্ধে 
একটু আলোচনা করিতেছি। 


“বৈষ্ণব ভক্তিবাদী, রবীন্দ্রনাথ ভক্তিবাদী। কিন্তু 
“যে ভক্তি তোমারে লয়ে ধৈর্য্য নাহি মানে, 
মুহূর্তে বিহ্‌ল হয় নৃত্য-গীত-গানে 
উদ্ভ্রান্ত উচ্ছলফেন ভক্তিমদধারা 
নাহি চাহি, নাথ। 

দাও ভক্তি শান্তি রস, 
স্রিগ্ধ সুধা পূর্ণ করি মঙ্গলকলস 
সংসার-ভবনঘ্বারে।” 


ইহাই মহাকবির ভক্তিস্বরূপ। শ্রীচৈতন্য কিন্তু 'ভাবোন্মাদমত্ততা” রই মূর্তিমান্‌ বিগ্রহ। কবির 
ভক্তি ‘শান্তিরস’, রসশাস্ত্রের ‘শান্তরস’ নহে। শান্তরসে জগৎ অসার বলিয়া বিষয়াসক্তিহীন 
চিন্তে সারাৎসার ভগবানে আত্মসমর্পণের কথা, স্থায়িভাব নির্ধ্বেদ। কিন্তু কবির কামনা 


চতুর্থ সংস্করণের ভূমিকা ৩১ 


“যে-কিছু আনন্দ আছে দৃশ্যে গন্ধে গানে, 
তোম্যর আনন্দ রবে তার মাঝখানে ।” 


বেষ্বেরও দৃশ্য-গন্ধ-গান আছে, কিন্তু উদ্দীপনবিভীবরূপে। রবীন্দ্রনাথের ইহাই আলম্বনবিভাব: 
কারণ, ইহা অরূপেরই রূপলীলা। এক এক সময়ে মনে হয়, রবীন্দ্রনাথ বুঝি বৈষ্ঞবের পাশেই 
আসিয়া দীড়াইলেন। বৈষ্ঞবের কৃষ্ণ সচ্চিদানন্দ বিগ্রহ, রাধা তাহার হাদিনীর নারীরূপ; 
রাধাকৃষ্ণের মধুর রসলীলা কৃষ্ণ-কর্তৃক আপনাকে আপনি আস্বাদন। রবীন্দ্রনাথের 


“আপনারে তুমি দেখিছ মধুর রসে 


বি তে EE কিন্তু তাহা নহে। 'বৈষ্তবতত্ব্ বৈষ্ণব সাধারণের তত্ব ; 
রবীন্দ্রতত্ব বিশেষভাবে রবীন্দ্রব্যক্তির তত্ব। 


কবিধর্ম্ম রবীন্দ্রনাথ পাস্চান্তযদেশের আধুনিক গীতিকবির মত “অহং*তন্ত্রী (Sub- 
jective) | এই ‘অহং’ বস্তজগৎকে বিচিত্রভাবে তিরস্-কৃত (2৭০৮৮৪) করিয়া অভিনব 
ভাবজগতে পরিবর্তিত করে-_“যথা্মৈ রোচতে বিশ্বং তথেদং পরিবর্ত্ততে”। ইহাই 
রবীন্দ্রনাথের কবিস্বরূপ। কিন্তু আমার বর্তমান আলোচ্য বিষয় “ভক্ত'- কবি রবীন্দ্রনাথ, যদিও 
‘ভক্ত’ কথাটি পরিচিত অর্থে রবীন্দ্রনাথের বিশেষণরূপে প্রয়োগ করা কঠিন। সুন্দর ভগবান 
তাহার সুন্দর সৃষ্টির সৌন্দর্য্যরস প'ন করিতেছেন কবির রসনা দিয়া। অসীমের সঙ্গীত অনাহত ; 
কবির 'অহং-এর বেণুরন্ধপথে ভাহা বাহির হইতেছে ধ্বনিত সঙ্গীতরূপে এবং অসীম তাহা 
শুনিতেছেন সসীম কবির “মুগ্ধ শ্রবণে নীরব রহি”। কবি বলিতেছেন, 


“অসীম যিনি তিনি স্বয়ং করেছেন সাধনা 
মানুষের সীমানায় 
তাকেই বলি “আমি”।” 
কবির ‘অহং’ তাহার খণ্ডিত মাল্বসত্তায় অখণ্ড অসীমেরই অহঙ্কার সুতরাং কবির ‘অহং’ 
দৃষ্টি অসীম “অহংএরই দৃষ্টি। এই 'অহং-এরই 
“চেতনার রঙে পান্না হল সবুজ, 
| চুনি উঠল রাঙা হ'য়ে। .. 
গোলাপের দিকে চেয়ে বললুম, সুন্দর __ 
সুন্দর হল সে। 
তুমি বলবে, এ যে তত্বকথা, 
এ কবির বাণী নয়। 
আমি বলব, এ সত্য, 
তাই এ কাব্য ৷” 
বলা বাহুল্য যে, কবির সত্য, দর্শনের সত্য, বিজ্ঞানের সত্য এক নহে। কবির এই ‘সত্য’ 

অবধারণার পশ্চাতে প্রজ্ঞা রহিয়াছে; কিন্তু এ প্রজ্ঞা দর্শন-বিজ্ঞানের শুদ্ধ প্রজ্ঞা নহে, কবি- 
মানসের ভাবপ্রজ্ঞা। অহং-এর দ্বারা ভাবিত বিশ্বের যে বিচিত্র বর্ণাঢ্য চিত্র রবীন্দ্রনাথ আঁকিয়াছেন, 
তাহা প্রকৃতপক্ষে বিশ্বচিত্র নহে, কবির অহং-এরই বিচিত্র রূপায়ণ-- 
“একে বোলো না তত্ত্ব; 
আমার মন হয়েছে পুলকিত 
হাতে নিয়ে তুলি, পাত্রে নিয়ে রঙ।” 
এই আলোকে বিচার করিলে দেখা যাইবে যে, কবিরবির 
“আপনারে তুমি দেখিছ মধুর রসে 
যে তুমি-আমির লীলার কথা বলিতেছে, তাহা বৈষ্ণবীয় মধুর রসলীলার সহিত একেবারে 
নিঃসম্পর্ক। 
রবীন্দ্রনাথের বহু গানে, কবিতায়, প্রবন্ধে বীশী-অভিসার-উৎকণ্ঠ-মিলন-বিরহের 
আলেখ্য যেভাবে অঙ্কিত হইয়াছে, তাহাতে মনে হয় ইহারা বৈষ্ঞব-উত্তরাধিকারের স্বাধিকৃত 
রূপ। কিন্তু ‘এহ বাহ্য”। “রঙিন খেলেনা দিলে ও রাঙা হাতে” ইত্যাদি কবিতায় বৈষ্ণবীয় 
বাৎসল্যরসের রূপ অজিতকুমারও দেখিয়াছিলেন; কিন্তু একটু অবহিত হইলেই তিনি দেখিতে 
পাইতেন যে, এখানে ভগবান্‌ শিশু সেন্তান) নহেন, মাতা এবং রবীন্দ্রনাথের দৃষ্টি বিশ্বের রূপ- 
রস-গন্ধ-শব্দ-স্পর্শে পরিব্যাপ্ত, ইহা বিশ্বসন্তানের জন্য বিশ্বেশ্বর-জননীর পরিবেশিত আনন্দ- 
অন্ন। 
রবীন্দ্রনাথের বৈষ্ঞবসাদৃশ্য বাহ্য ; অন্তত্তত্বে তিনি বৈষ্ঞব-অসদৃশ “রবীন্দ্রনাথ। 
“বৈষ্ণব মাধুৰ্য্যবাদী, রবীন্দ্রনাথ সৌন্দর্ধ্বাদী এবং এই সৌন্দর্ধ্ববাদ আবার এশ্বর্য্যবাদে সমাহিত। 
তাহার “প্রিয়” “নাথ, প্রভৃতি নায়ক-সন্বোধন নহে, মানসিক অবস্থার (17000) অনুগত প্রভু 
সম্বোধন। তাহার ভগবান্‌ রসের নহে, ভাবের । মানুষের ধুলিমলিন মর্ত্য পরিবেশে মানুষের 
বেশে মানুষের কণ্ঠলগ্প ভগবান রবীন্দ্রনাথের কল্পনাকে আঘাত করে।-_ 
“আমিও কি আপন হাতে 
করবো ছোট বিশ্বনাথে, 
জানাবো আর জানবো তোমায় 
ক্ষুদ্র পরিচয়ে?” 
তাহার ভগবান্‌ রাজা ; তাহার বেশও মহার্ঘ, পূজার উপচারও মহার্ঘ । তাহার ভগবান্‌ যেমন 
এশ্বর্ধ্মময়, ভাবও তেমনি এশ্রর্যময় এবং ভাবের বাহনও পদপরিপাটীতে, ছন্দে, অলঙ্কারে 
এন্বর্্মময়। কবির অসামান্য শিল্পিমনের পরমৈশ্বর্যই সকল এশ্বর্যের মূলে। রবীন্দ্রনাথের 
উপর বৈষ্ঞবপ্রভাবও প্রচুর ; কিন্তু সে অন্য দিকে। প্রেমের রাজ্যে নারী-পুরুষের হৃদয়ধারার 
সুক্ষ্মাদপিসূ্ষ্ স্পন্দনগুলিও আকারিত হইয়াছে পদাবলীকাব্যে। বৈষ্ণব মহাজন প্রেম-মনত্তত্বের 
(Psychology of love) সুনিপুণ রূপকার। এই বিশেষ ক্ষেত্রে উত্তরকালের কবিদের 


চতুর্থ সংস্করণের ভূমিকা ৩৩ 


পক্ষে সম্পূর্ণ নৃতন কথা বলা সত্যই সুকঠিন-_নৃতন প্রকাশভঙ্গী, নূতন ব্যঞ্জনা সত্বেও 
'বৈষ্ঞবসুরের ফন্মুধারার সন্ধান অনেক স্থলেই পাওয়া যায়। 


বৈষ্ণবকবি ও রবীন্দ্রনাথ উভয়েরই কাব্যভিত্তি দার্শনিক তত্বে। শক্তিমান্‌ শিল্পীর 
হাতে তত্বও যে রসরূপতা লাভ করিতে পারে রবিকাব্যের মত বৈষ্ণবকাব্যেও তাহার প্রচুর 
নিদর্শন রহিয়াছে। ' 


কবি বর্ণশিল্পী। এই বর্ণ কোথাও তুলিকামুখে ফলাইয়া তুলে ইন্দিয়াগ্রাহ্য ছবি, যাহা 
দর্শকের ভাবলোকে উর্মি তুলিয়া নিবৃত্ত হয়, তরঙ্গ তুলে না; কোথাও আবার লেখনীমুখে 
স্বল্নরেখায় আভাসিত করে "খানিক কালো খানিক আলো”-র স্বপ্নচিত্র, যাহা দর্শকমনে যে 
আনন্দের সৃষ্টি করে, তাহা ধ্যানানন্দ। বৈষ্ণবকাব্যে দুই লক্ষণেরই প্রচুর নিদর্শন রহিয়াছে। 
ব্যঞ্জনার সম্্াটু রবীন্দ্রনাথ; তাহার সমুচ্চ স্তরে বৈষ্ণব কবিও কখনো কখনো উঠিয়াছেন। 
চণ্তীদাস-সন্বন্ধে রবীন্দ্রনাথই বলিয়াছেন, “তিনি (চণ্ডীদাস) এক ছত্র লেখেন ও দশ ঘত্র 
পাঠকদের দ্বারা লেখাইয়া লন”। অধিকাংশ ক্ষেত্রে অকৃত্রিমতা ও আন্তরিকতা বৈষ্ণবকবির 
বৈশিষ্ট্য । একজন মর্মজ্ঞ ইংরেজ লেখক বলিয়াছেন, “Poetry is the speech of Soul 
10 9০4.” কথাটি সুন্দর এবং দুইভাবে তাৎপর্যপূর্ণ । মানুষের মুখের ভাষা স্থূল, ইহার অর্থ 
বাচ্য ; আত্মার ভাষা সূক্ষ্ম, ইহার অর্থ ব্যঙ্গ। শ্রেষ্ঠ বৈষ্তবকবির ভাষা আত্মার ভাষা । আবার, 
কবির আত্মা যদি আন্তরিকতার ও তন্ময়তার কবোষ্ স্পর্শে পাঠকের আত্মাকে আনন্দমুগ্ধ 
করিতে না পারে, কবির সৃষ্টি হয় অকৃতার্থ। এদিকেও বৈষ্ঞবকাব্যের কৃতার্থতা। প্রেমধর্ম্মে 
ফাহাদের দীক্ষা, তাহাদের রচিত পদাবলী প্রিয়তমের পূজাঞ্জলি। বৈষ্ঞবকবির প্রেরণা 
কবিষশঃপ্রার্থনা নহে, নৈবেদ্য-রঙনা। কে কত বিচিত্রভাবে পূজার থালী সাজাইতে পারে, 
কবিদের মধ্যে তাহারই যেন একটা উল্লাসময় প্রতিযোগিতা । 


বিদ্যাপতি ও গোবিন্দদান দুই জনেই পণ্ডিত কবি-_রসশান্ত্রে ও অলঙ্কারশান্ত্রে দুই 
জনেরই অসামান্য পাণ্ডিত্য। পার্থক্য এইটুকু যে, গোবিন্দদাস রসসম্পর্কে রূপ গোস্বামীর 
অনুগত এবং বিদ্যাপতি দণ্ডী প্রভৃতির সহিত বাৎস্যায়নেরও অনুগত ৷ দুই জনের প্রকাশভঙ্গী 
বিভিন্ন- বিদ্যাপতি তরল, গোবিন্দদাস সান্দ্র। বিদ্যাপতির রচনায় যুক্তবর্ণের বাহুল্য, অনুপ্রাসাদি 
শব্দালঙ্কার, দীর্ঘ সমাস নাই বলিলেই চলে ; গোবিন্দদাস ইহাদের বহুল প্রয়োগ করিয়াছেন। 
গোবিন্দদাসের রচনাকে কোথাও কোথাও ইহা ভারাক্রান্ত করিয়াছে; কিন্তু বহু ক্ষেত্রে উদাত্ত- 
অনুদাত্ত মৃদক্গ-ধ্বনিবৈচিত্রযে বিষয়বস্তুকে তথা ভাববস্তুকে ইহা মহনীয়ই করিয়া তুলিয়াছে 
“স্বেদ-মকরন্দ বিন্দু বিন্দু চুয়ত বিকসিত ভাব-কদন্ব” বা “ত্রিভুবন-মণ্ডন কলিযুগ-কালভূজগ- 
ভয়-খণ্ডন রে” ইহার উদাহরণ। “রূপক, সমাসোক্তি প্রভৃতি জটিল অলঙ্কারপূর্ণ”-তাকে 
বিদ্যাপতির তুলনায় গোবিন্দদাসের কাঠিন্যের কারণরূপে সতীশচন্দ্র নির্দেশ করিয়াছেন। এ 
নির্দেশ তথ্যসম্মত নহে ; কারণ, বিদ্যাপতি রূপক, অতিশয়োক্তি, সমাসোক্তি, সূক্ষ্ম, 
অর্থান্তরন্যাস, অপ্রস্তত-প্রশংসা প্রভৃতি অর্থালঙ্কারের প্রচুর প্রয়োগ করিয়াছেন, মনে হয় 
গোবিন্দদাস অপেক্ষা অধিক করিয়াছেন। তবু বিদ্যাপতির রচনা অনেক স্থলে ব্যঞ্জনাসত্বেও 
কতকটা পানীয় ; গোবিন্দদাসের চর্লণীয়। বিদ্যাপতির অলঙ্কারমালামণ্ডিত “ হাথক দরপণ” 
পদখানির সহিত গোবিন্দদাসের প্রার-নিরলঙ্কীর “ ষীহা পঁহ অরুণ-চরণ ” পদখানির তুলনায় 


৩৪ ‘বৈষ্ণব পদাবলী 


পড়িলে দেখা যাইবে বিদ্যাপতির রাধা চলিয়াছেন সহজ হৃদয়ধর্ম্মের পথে এবং গোবিন্দদাসের 
রাধা চলিয়াছেন কঠিন দার্শনিকতার পথে। দুখানি পদই রসমধুর ; কিন্তু প্রথমটির আবেদন 
প্রত্যক্ষভাবে হৃদয়ের কাছে, দ্বিতীয়টির মস্তিষ্কের মধ্যবর্তিতায় হৃদয়ের কাছে। গোবিন্দদাসের 
কঠিনতার বহু কারণ আছে। বিদ্যাপতির রস তরুণ, গোবিন্দদাসের প্রৌট। গোবিন্দদাস 
বিদ্যাপতির দ্বারা অনুপ্রাণিত হইলেও দুই জন দুই প্রকৃতির। বিদ্যাপতি ভক্ত নহেন, কবি; 
গোবিন্দদাস যত বড় কবি, ততোধিক ভক্ত। বিদ্যাপতির রাধায় কোনও তত্ব নাই; গোবিন্দদাসের 
রাধায় গভীরভাবে তাহা বর্ত্তমান। বিদ্যাপতির রাধা উচ্চাঙ্গের নায়িকামাত্র, যদিও পরিমণ্ডলটি 
'বৈষ্ঞবীয়। নায়িকারূপে তিনি ভাববিলাসিনী, বিদগ্ধা, খরদীত্তিময়ী। গোবিন্দদাসের রাধা মাধবের 
“অভিসারক লাগি, দূতর পন্থগমন ধনি সাধয়ে মন্দিরে যামিনী জাগি”; বিদ্যাপতির রাধার 
পক্ষে ইহা অনাবশ্যক। গোবিন্দদাস চল্লিশের পর বৈষ্ঞবধর্ম্মে দীক্ষা লইয়া পরে অর্থাৎ 
অতিপরিণত বয়সে প্রেমলীলার পদ রচনা করিয়াছিলেন, একথা না হয় নাই বলিলাম। 
গোবিন্দদাস প্রতিভাবান্‌ কবি। এমন কি যেখানে তিনি অন্য কবির নিকট খণী, সেখানেও 
তাহার রচনা মৌলিক হইয়া উঠিয়াছে। পূর্বোক্ত “যাহা পু” পদখানি রূপ গোস্বামী-সঙ্কলিত 


“তদ্বাপীযু পয়ঃ, তদীয়মুকুরে জ্যোতিঃ, তদীয়ালয়- 


কবিতারই মুক্তানুবাদ। তবু কবি গোবিন্দদাসের নৈপুণ্যে ইহা অভিনব আস্বাদের বস্তু হইয়া 
উঠিয়াছে, যেমন হইয়াছে রবীন্দ্রনাথের “শরৎ»প্রবন্ধে $/91501-এর ২1011" কবিতার 
অংশবিশেষের মুক্তানুবাদ। 


একজন প্রসিদ্ধ রূপকার কবি জগদানন্দ। ইনি ব্রজবুলি ও বাঙলা উভয় ভাষাতেই 
পদ রচনা করিয়াছেন। ইহার কাব্যে ভাবগভীরতা তেমন নাই, কিন্তু ভাষার বঙ্কার অতুলনীয়। 
“মঞ্জুবিকচকুসুমপুঞ্জ”-র অপূর্ব সঙ্গীতময় তরঙ্গভঙ্গ জয়দেবকে স্মরণ করাইয়া দেয়। এই 
পদে শ্রবণ-নন্দন অনুপ্রাসের তলে উপমার আলোকে দীপ্তি পাইতেছেন সখীসঙ্গিনী রাধা__ 
ভাবের রাধা নহে, রূপের রাধা। আবার, ভাবের রাধাকে দেখিতেছি “কেন গেলাম যমুনার 
জলে” পদখানিতে। পূর্ব্বোক্ত গানের ধ্বনি-এশ্বর্য্য এই বাঙলা গানখানিতে নাই। অলঙ্কার 
এখানে অর্থালোকে প্রবেশ করিয়া রাধাহৃদয়ের অভিমুখী হইয়াছে। ব্যঞ্জনার গূঢ় পথে এ 
হৃদয়ে অবতরণ করিতে না হইলেও ইহা একেবারে ব্যঞ্জনাস্পর্শহীন নহে। 


বলরামদাস, জ্ঞানদাসও বাঙলা এবংব্রজবুলি দুই ভাষারই পদকর্তা। ইহাদের কাব্যসিদ্ধি 
বাঙলাতেই অধিকতর। দুই জনেই উচ্চশ্রেণীর কবি। ভাবাবেগপ্রবণতা দুইজনেরই কবিধর্ম্ম 
এবং এই কারণেই ইহাদের রচনাধারা স্বচ্ছন্দত্রবাহ। উভয়ের মধ্যে কাহার আসন উচ্চতর 
তাহা নির্ণয় করা কঠিন। অলঙ্কার-প্রয়োগ বলরাম করিয়াছেন বেশী, জ্ঞানদাস কম। তবু বহু 
ক্ষেত্রেই বলরামের অলঙ্কার বাহ্যভূষণমাত্রে পর্যবসিত না হইয়া রসাঙ্গ হইয়াছে _ “তুমি 
মোর নিধি রাই” পদখানির অলঙ্কার প্রকৃতপক্ষে অলঙ্কারধবনি। “হিয়ার ভিতর হৈতে কে 


চতুর্থ সংস্করণের ভূমিকা ৩৫ 


কৈল বাহির” দর্শনদৃষ্টিতে বৈষ্ঞবের রাধাতত্ব ; কিন্তু এই তত্বুকেই কেন্দ্র করিয়া কবি 
ফুটাইয়াছেন কাব্যকমল, যাহার মর্ম্মকোষে টলটল করিতেছে অনুরাগরপ বিপ্রলম্ত-শূঙ্গার- 
রস। বলরাম রবীন্দ্রনাথকেও প্রভাবিত করিয়াছেন। “উর্বশী” কবিতার “মুনিগণ ধ্যান ভাঙি 
দেয় পদে তপস্যার ফল” বলরামেরই “কোথা হৈথে আইলে তুমি” ইত্যাদি অতুলনীয় 
পদের “মুনিগণ ধ্যান ভাঙ্গি দেখে ও চরণ »- কেই মনে পড়াইয়া দেয়। বলরামের এ “তুমি 
মোর নিধি রাই”-এর কৃষ্ণের পাশে রাখিয়া দেখিতে ইচ্ছা করে জ্ঞানদাসের নিরাভরণ “রূপ 
লাগি আঁখি ঝুরে” এবং সাভরণ “আলো মুঞি কেন গেলু” পদ দুইখানিতে অঙ্কিত অনুরাগময়ী 
রাধার ব্যঞ্জনামধুর ভাবমূর্তিখানিকে। “প্রতি অঙ্গ লাগি কীদে প্রতি অঙ্গ মোর”, অথবা 


“রূপের পাথারে আঁখি ডুবিয়া রহিল। 

যৌবনের বনে মন হারাইয়া গেল।। 

ঘরে যাইতে পথ মোর হইল অফুরাণ।” 
প্রেমের দেশকালজয়ী কাব্যরূপ। 


বলরামের “তুমি মোর নিধি”-র ছায়ায় রচিত কবিবল্পভের সুন্দর পদ “কি পুছসি 
অনুভব মোয়”-_ উক্তিটি অবশ্য রাধার। কবিবল্লভ শুধু ছায়াটুকু লইয়াই তাহাকে নবতররূপে 
ঘনীভূত করিয়াছেন। “কি পুছসি ”-র প্রায়-সদৃশ পদ গোবিন্দদাসের “আধকি আধ-আধ-দিঠি 
অঞ্চলে” _আবেগকম্পিত অণ্চ ব্যঞ্জনামধুর। সতীশচন্দ্রের মতে কবিবল্লভের তুলনায় 
গোবিন্দদাসের এই পদখানি উকৃষ্ট। আমাদের মতে দুটি পদ দুইভাবে উৎকৃষ্ট ; তুলনায় 
বিচার ঠিক চলে না। “আধকি আধ’-পদের তাৎপর্য ঃ “সুনয়নী'-র কাছে কৃষ্ণ ঘনশ্যাম, রাধার 
কাছে বিদ্যুতের মত। “রসবতী'র কাছে কৃষ্ণস্পর্শ সিঞ্ধরস, রাধার কাছে আগুনের জ্বালা। দুই 
চক্ষু ভরিয়া যিনি কৃষ্ণকে দেখেন, ধন্য তিনি, তাহার চরণে রাধার প্রণাম ; রাধার কিন্তু অতি- 
ঈষৎ অপাঙ্গে কৃষ্ণকে দেখা অবশ্বি “রহত কি যাত পরাণ”। বস্তুতঃ ইহাই কৃষ্ণপ্রেমিকার জীবন 
--‘রহত কি যাত”1 এ প্রেমে বিরুদ্ধের সমাবেশ-_কৃষ্ণশ্যাম মেঘ, আবার বিদ্যুৎ ; কৃষ্ণস্পর্শ 
রসস্সিপ্ধ, আবার জ্বালাময়। অদ্ভুত বোধাতীত এই প্রেম! রাধা তাহা জানেন। “প্রেম কি লাগি 
জিউ’ ত্যাগ না করিয়া নশ্বর জীবনই তিনি কামনা করেন। এই দুদিনের জীবনে বিষামৃতময় 
কৃষ্ণপ্রেমের যতটুকু তিনি আস্বাদন করিতে পারেন, তাহাই তিনি করিতে চাহেন। গোবিন্দদাসের 
এই পদ “বিদগ্ধমাধব* নাটকের 'জ্ঞায়ন্তে স্ফুটমস্য বক্রমধুরাস্তেনৈব বিক্রায়স্তঃ” এবং কৃষ্ণদাস 
কবিরাজ-কৃত ইহারই অনুবাদ __ “সেই প্রেম যার মনে, তার বিক্রম সেই জানে, বিষামৃতে 
একত্র মিলন” মনে পড়াইয়া দেয়। “কি পুছসি'র মধ্যে-_যে রাগ পলে পলে নূতন হইয়া 
সতত আস্বাদিত (অনুভূত) প্রিয়কে (্রিয়াকেও) পলকে পলকে নবনবরূপে আস্বাদনীয় করিয়া 
তুলে, বৈষ্ঞব-রসশাস্ত্রের সেই “অনুরাগে “র কথা । লক্ষভাবে কৃষ্ণানুভব করিয়াও রাধা অনুভবের 
সীমা পান নাই-_ এ পদে রাধা এই কথাই বলিয়াছেন। গোবিন্দদাসের রাধা ও কবিবল্পভের 
রাধা দৃষ্টিভঙ্গীতে বিভিন্না, যদিও দুই জনেই অনুরাগময়ী। এ অবস্থায় তুলনার বিচার কেন ? 


৩৬ ‘বৈষ্ণব পদাবলী 


“লাখ লাখ যুগ হিয়ে হিয়ে রাখলু তব হিয়া জুড়ন না গেল”-র মধ্যে সতীশচন্দ্র “শক্তিমান্‌ ও 
শক্তিরূপা শ্রীকৃষ্ণ ও শ্রীরাধার অনাদি-অনন্ত-কালব্যাপী নিত্য প্রেমসম্বন্ধরূপ বৈষ্ঞবদর্শনের 
প্রসিদ্ধ তত্ব” দেখিলেন কেন? “লাখ লাখ’ যে ‘অনাদি-অনন্ত’ অর্থে কবি লিখেন নাই, 
লিখিয়াছেন “বহু” অর্থে তাহা পূর্ব্ববর্ত্তী ‘জনম অবধি’, “কত মধুযামিনী* ইত্যাদি দেখিলেই 
বুঝা যায়। পদখানিতে চণ্ডীদাসের “তবু না বুঝিলু কালা তোমার পিরীতি”-র এবং বিদ্যাপতির 
“তুহুঁ কৈছে মাধব কহ তুহুঁ মোয়” - এর রেশ বাজিতেছে। রবীন্দ্রনাথের “কো তুহু বোলবি 
মোয়” এই সুরে বাঁধা। শশিশেখরের “প্রতি দিবস নৌতুনা রাই মৃগীলোচনা”-র রাই-রূপ 
রাইনিষ্ঠ নহে, কৃষ্ণর রাই-অনুরাগ-নিষ্ঠ। সবচেয়ে মূল্যবান্‌ গোবিন্দদাসের পদখানির ভণিতা; 
এ ভণিতায় গোবিন্দদাসের পরেই কবিবল্পভের নাম রহিয়াছে। সতীশচন্দ্র এই যুক্তনামকে 
কবিবল্লভের শুধু কালনিরূপণের কাজেই লাগাইয়াছেন। গোবিন্দদাসের কবিবল্লভের প্রতি 
পরম শ্রদ্ধার ইঙ্গিতটুকু সুবিধামত এড়াইয়া গিয়াছেন। গোবিন্দদাস বলিতেছেন __ রসবতী 
রাধার রসসীমা জানেন কবি শ্রীবল্পভ (“গোবিন্দদাস ভণে শ্রীবল্লভ জানে রসবতী-রসমরিযাদ”)। 
“কি পুছসি”র সম্বন্ধে সবচেয়ে বড় কথা এই যে, ইহা বৈষ্ণবীয় পদ হইয়াও সর্ব্বদেশের 
সর্বকালের ধর্ম্মনিবির্বশেষে অনুরাগকাব্যে পরিণত হইয়াছে। আর একখানি উৎকৃষ্ট অনুরাগের 
পদ পরমানন্দ গুপ্ত কেণপুর পরমানন্দ সেন নহেন) রচিত “পরশমণির সাথে কি দিব তুলনা 
রে”। গৌরাঙ্গের প্রতি কবির অনুরাগের এই কবিতাটি ভাবাবেগময়ী, সালক্কারা ; কিন্তু অলঙ্কার 
রসকেন্দ্র হইতে সমুচ্ছিত বলিয়া স্বচ্ছন্দবিকসিত। পদখানি সহজেই অসাধারণের দলে পড়ে। 


বলরাম মধুর রসে যেমন, বাৎসল্যরসেও তেমনি সিদ্ধ। “দাঁড়াইয়া নন্দের আগে 
গোপাল কান্দে অনুরাগে” পদখানিতে অভিমানী শিশু কৃষ্ণের যে রূপটি ফুটিয়া উঠিয়াছে, 
তাহা অপূৰ্ব্ব ৷ রবীন্দ্রনাথের শিশু ভাবশিশু ; তাহাকে অনুভব করা যায়, ধরা যায় না। কিন্তু 
বৈষ্ণবের শিশুকৃষ্ণ অসীমের রক্তে-মাংসে-গড়া সীমায়িত রূপ। এ শিশু অমানবীয় হইয়া 
পড়িলে বৈষ্ণব বাৎসল্য খণ্ডিত হয়। তাই মানবশিশুর স্বভাব পূর্ণমাত্রায় ইহাতে বর্তমান। 
ঠোট ফুলাইয়া কান্নার সহিত পরের ঘাড়ে দোষ চাপাইয়া নিজে সাধু সজিবার চেষ্টা, মাতা 
যশোমতীর নামে অনুযোগ করিয়া একটু বেশী আদর আদায়ের সুমধুর কৌশল কবির লেখনীমুখে 
যে অভিনব ভঙ্গীতে ব্যঞ্জিত হইয়াছে, যে-কোনও যুগের শিশুকাব্য রচয়িতার পক্ষে তা গৌরবের । 


বিরহের পদে বিদ্যাপতির “বিপথে পড়ল যৈছে মালতীমালা”-র মধ্যে রাধার আর্ত- 
হৃদয়ের যে ব্যঞ্জনাগুঢ় পরিচয়টি রহিয়াছে, তাহা সত্যই চমৎকার। -- এ মালাকে কৃষ্ণ কণ্ঠে 
রাখিয়া মহিমান্বিতা করিয়াছিলেন। কৃষন্ষ্যুতা রাধা অর্থহীনা, ধুলিলুঠিতা মালা ; শত পথিক - 
আজ অনায়াসে চলিয়া যাইবে ইহার বুকের উপর দিয়া। তবু শেখরের “কহিও কানুরে সই”- 
এর কাছে বিদ্যাপতি ল্লান হইয়া গিয়াছেন। রাধার প্রার্থনা “একবার পিয়া যেন আইসে 
ব্রজপুরে ”।আসিয়া তিনি কি দেখিবেন? দেখিবেন রাধারোপিত মল্লিকা, শারীশুক, রঙ্গিনী 
হরিণী, শ্রীদামসুবল, যশোমতী...রাধা ছাড়া আর যাহা কিছু সবই। ইহার তাৎপর্য্য যে বুঝিল, 
সে (দূতী? তৎক্ষণাৎ আকুল চিত্তে “চলু মধুপুর ”। এবং পদকর্তী ?-_ “কি কহব শেখর 


চতুর্থ সংস্করণের ভূমিকা ৩৭ 


বচন নাহি ফুর”। চমৎকার! বিদ্যাপতির “চীর চন্দন উর হার ন দেলা ”-র ব্যঞ্জনাও সুন্দর ; 
তবু এক নিঃশ্বাসে “চীর” “চন্দন” “হার* যেন মিলনবাধা ঘটাইবার উপকরণের একটি তালিকায় 
পরিণত হইয়াছে। কোথায় পড়িয়াছি, “বিরহক ডর উর হার ন দেলা” ; __ শুধু “হার, 
ব্যঞ্জনাকে যেমন গাঢ় করিয়াছে, পূর্ব্বোক্ত তিনটি তাহা করিতে দেয় নাই বলিয়াই মনে করি। 


এতক্ষণ আমরা এক একখানি পদকে স্বয়ংপূর্ণ এক একটি কবিতারপে গ্রহণ করিয়া 
তাহার কাব্যমূল্য নির্ধারণের চেষ্টা করিলাম। কিন্তু গীতিকবিতারূপে ইহাদের পৃথক্‌ বিচার 
যেমন চলে, তেমনি গীতিনাট্যরূপেও ইহাদের একপ্রকার সমবেত বিচার চলে। পদকীর্ত্তন 
প্রবর্তিত হওয়ার সময় হইতে একই রসের বহু পদকে পর্যায়ক্রমে সাজাইয়া পৃথক্‌ পৃথক্‌ 
‘পালার সৃষ্টি করা হইয়াছে। পালায় পদগুলি এমন কৌশলে পর পর বিন্যস্ত থাকে যে, 
পূ্ব্ববরত্তী পদটি রসপুষ্টির জন্য পরবন্তী পদের অপেক্ষা রাখে এবং রস ক্রমশঃ ঘনীভূত 
হইতে হইতে শেষ পদে পরিপূর্ণতা লাভ করে। এই ভাবের আস্বাদ আরও আনন্দদায়ক! 
কীর্তনের আসরে এই আস্বাদ আবার আরও বিচিত্র ও গভীর । কীর্তরনীয়া একাধারে গায়ক ও 
অভিনেতা, ভাষ্যকার ও রসপোষ্টী। “আখরে” “ঘটকালিতে+ ‘দশা য় নূতন নূতন সঞ্চারীর 
সৃষ্টিও যেমন হয়, মাঝে মাঝে নাটকীয় 451909792 সৃষ্টিও তেমনি হয়। মুদ্রিত পুস্তকের 
পালায় এইভাবের আনন্দ সম্ভব নহে; আবার বিশেষ উদ্দেশ্যের চয়নপ্রস্থে সম্পূর্ণ পালানুক্রমিক 
পদসজ্জাও সম্ভবনহে। বাঙলার পালাকীর্তন বাঙালীর প্রকৃতির সহিত সুসঙ্গত সম্পূর্ণ নিজস্ব 
সম্পদ ; অন্যের পক্ষে অনুকরণ অসম্ভব। 


ত্রীশ্যামাপদ চক্রবর্ত্তী 


প্রথম সংস্করণের ভূমিকা 
. (১) 


“বৈষ্ণব পদাবলীর প্রথম যুগ চতুদ্দশ শতাব্দীর মধ্যভাগ হইতে পঞ্চদশ শতাব্দীর 
শেষভাগ। অবশ্য আমরা জয়দেবকে বৈষ্ণব পদকর্তীদের দলভুক্ত করিতে চাই না,-_ তিনি 
সংস্কৃতে লিখিয়াছিলেন। জয়দেবের ভাষা সংস্কৃত হইলেও অনেক বিষয়ে ইহা বাঙ্গালা ভাষার 
কাছাকাছি। জয়দেবের গানে যে সকল ছন্দ অবলম্বিত হইয়াছে, তাহা প্রাকৃত অলঙ্কারসাহিত্যের 
অনুগামী, সংস্কৃতের নহে। গীতগোবিন্দের ভাষাও অবিমিশ্র সংস্কৃত নহে-_-উহাতে অনেক 
প্রাকৃত শব্দ স্থান পাইয়াছে। 


আদিযুগের প্রধান কবি চণ্ডীদাস ও বিদ্যাপতি। বিদ্যাপতি মিথিলার কবি। কিন্তু 
বাঙ্গালা পদসংপ্রহে যে পদগুলি পাওয়া যায়, তাহা অনেকটা বাঙ্গালারই মত। অনেকে বলেন, 
বাঙ্গালীর হাতে পড়িয়া ইহার বেশ-পরিবর্ততন হইয়া গিয়াছে -_- আমরা ইহাকে কতকটা 
বাঙ্গালীর মত করিয়া গ্রহণ করিয়াছি। এই বেশ-পরিবর্তন কিরূপ, তাহা মিথিলায় প্রাপ্ত 
পদের সঙ্গে পদকল্পতর প্রভৃতি সংগ্রহ-পুস্তকে উদ্ধৃত বিদ্যাপতির পদ মিলাইয়া দেখিলেই 
বুঝিতে পারা যাইবে। বিদ্যাপতির পদ মহাপ্রভু সবর্বদা গাহিতেন। বিদ্যাপতি মিথিলার রাজকবি 
ছিলেন, ইনি সংস্কৃতে অনেক গ্রন্থ লিখিয়া গিয়াছেন। রাজা শিবসিংহ ও তৎপত্নী লছিমাদেবীর 
অনুগ্রহ লাভ করিয়া ইনি রাধা-কৃষ্ণ-বিষয়ক অনেক পদ লিখিয়াছেন, ভণিতায় তাহার উল্লেখ 
আছে। ইনি অতি দীর্ঘজীবী হইয়াছিলেন এবং পর পর অনেক রাজার সহায়তা ও আশ্রয় 
লাভ করিয়াছিলেন, এমন কি, তিনি “গ্যাসদেব সুলতানে”র প্রশংসাসূচক কথাও লিখিয়া 
গিয়াছেন। বিদ্যাপতির উপমা দেশবিশ্রুত ; __ “লোচন জনু থির ভৃঙ্গ আকার। মধু মাতল 
কিয়ে উড়ই না পার।।»-__ প্রভৃতি কত সুন্দর উপমা দিয়াই না তিনি ললনা-চক্ষুর ভাবমুগ্ধ 
আত্মাহারা দৃষ্টি বুঝাইয়াছেন। সেই উপমার প্রত্যেকটি মৌলিক ও কবিত্বময়। 


কয়েকটি প্রাচীন পদে বিদ্যাপতি ও চণ্ডীদাসের মিলনের কাহিনী আছে। তাহারা 
পরস্পরের যশে আকৃষ্ট হইয়া উভয়ের দর্শনের জন্য উদ্গ্রীব হইয়াছিলেন। বিদ্যাপতি এই 
অভিপ্ৰায়ে “রূপনারায়ণ 'কে সঙ্গে লইয়া গঙ্গার পথে অগ্রসর হইয়াছিলেন,চণ্তীদাসও কতকটা 
অগ্রসর হইয়া আসিয়া শুভ বসন্ত খতুতে গঙ্গাতীরে তাহার সহিত সাক্ষাৎ করেন ; = 
প্রেমের স্বরূপ কি, তৎসম্বন্ধে উভয়ের মধ্যে অনেক আলোচনা হইয়াছিল। কিন্তু এইরূপ 
প্রবাদের বিশেষ মূল্য আছে বলিয়া বোধ হয় না। 


চণ্ডীদাস সহজিয়া ছিলেন -- এইরূপ একটি মত প্রচলিত আছে। তাহার কৃষ্ণকীর্ত্তনে 
এই সহজিয়া ভাবের প্রভাব দেখিতে পাওয়া যায়। এই সহজিয়া মত বহু প্রাচীন। ইহার 
গোড়াপত্তন করিয়াছিলেন __ বৌদ্ধ সমভিপ্লায়ীর দল (খ্রীঃ পূঃ তিন শত বৎসর)। “সমভি্লায়ী” 
পালি শব্দ, “সমভিপ্রায়ী” শব্দের রাপান্তর। বৌদ্ধ বিহারের একদল সমভাবের ভাবুক ভিক্ষু ও 


প্রথম সংস্করণের ভূমিকা ৩৯ 


ভিক্ষুণী এই সময় হইতেই একত্ৰ বসিয়া ধর্ম্মালোচনা করিতেন এবং এ জন্য ভিক্ষু সমাজে 
তাহারা নিন্দনীয় হইয়াছিলেন। কতকগুলি সহজিয়া পদ চণ্তীদাসের ভণিতায় পাওয়া যায়। 
তাহার মধ্যে দুই-চারিটি এত কবিত্বময় ও উচ্চ-ভাবাপন্ন যে, সেগুলি চণ্ডীদাসের প্রতিভার 
অনুপযুক্ত নহে। তাহার রাধা-কৃ্ণ-বিষয়ক পদেও কোথাও কোথাও সহজিয়া ভাব অন্তনির্হিত 
আছে বলিয়া মনে হয়। আবার এমন কতকগুলি পদও আছে যাহা হয়ত চত্তীদাসের নামে 
সহজিয়ারা চালাইয়াছেন। বস্তুত এই সমস্ত বিভিন্ন ভাবের পদ দেখিয়া অভিজ্ঞ সমালোচকেরা 
স্থির করিয়াছেন যে, চণ্ডীদাসের নামে যে পদ প্রচলিত আছে, সেগুলি সব একই চণ্তীদাসের 
রচিত নহে। | 


বিদ্যাপতি ও চণ্ডীদাসের সঙ্গে প্রথম যুগের বৈষ্ণব কবিদের মধ্যে আর-একজনের 
নাম করিব; ইনি চৈতন্যের সন্্যাসের পূর্বের রাধা-কৃষ্ণ-সম্বন্ধে গান রচনা করিতেন, কিন্তু 
তীহার সন্ন্যাসের পর সমস্ত পদই তিনি গৌরাঙ্গ-বিষয়ে রচনা করিয়াছিলেন। ইনি শ্রীখণ্ডের 
নরহরি সরকার ঠাকুর। 


পঞ্চদশ শতাব্দীর শেষভাগ হইতে সপ্তদশ শতাব্দীর শেষভাগ পর্য্যন্ত বৈষ্ণব কবিগণের 
কাকলীতে সাহিত্যের কুঞ্জ মুখারিত। এই সময়ে কত বৈষ্ণব কবির যে অভ্যুদয় হইয়াছিল, 
তাহা নির্ণয় করা শক্ত। বাসু ঘোষ, গোবিন্দদাস, জ্ঞানদাস, বলরামদাস, রায়শেখর, ঘনশ্যাম 
প্রভৃতি কবি এই দলের অগ্রণী। ইহাদের মধ্যে গোবিন্দদাস শীর্ষস্থানীয়। ভক্তি-রত্বাকর, 
নরোত্তম-বিলাস, প্রেম-বিলাস, কর্ণানন্দ প্রভৃতি বহু পুস্তকে গোবিন্দদাসের অদ্বিতীয় প্রতিষ্ঠার . 
কথা বিস্তারিতভাবে বর্ণিত হই্য়াছে। ভাগবতকুলতিলক তৎসাময়িক পণ্ডিতকুল-চক্রবস্তী 
জীব গোস্বামী সৰ্ব্বদা গোবিন্দদাসের পদ শুনিতেন, এবং মুগ্ধ হইয়া তিনি তাহাকে যে সকল 
পত্র লিখিয়াছিলেন, তাহার কতকগুলি ভক্তি-রত্বাকরে প্রদত্ত হইয়াছে। 


এই সকল কবির বিবরণ “বঙ্গভাষা ও সাহিত্য’ এবং অপরাপর অনেক গ্রন্থে প্রদত্ত 
হইয়াছে। 


বৈষ্ণব পদাবলীর তৃতীয় যুগ সপ্তদশ শতাব্দীর শেষভাগ হইতে উনবিংশ শতাব্দীর 
মধ্যভাগ পর্য্যস্ত। উনবিংশ শতাব্দীর শেষেও কবিওয়ালাদের গানে তাহার কিছু কিছু জের 
চলিয়াছিল। এই সময়ের কবিদের মধ্যে কৃষ্ণকমল গোস্বামীর ‘দিব্যোন্মাদ’ সবব্বশ্রেষ্ঠ গ্রন্থ । 


€২) 


পদাবলীর রচয়িতাদিগের পরিচয় তাহাদের স্বরচিত পদেই পাওয়া যায়। প্রায় প্রত্যেক 
পদকর্তা স্বরচিত পদের বা গানের শেষ কলিতে নিজের নাম উল্লেখ করিয়াছেন। এইরূপে 
মুদ্রাঞ্কিত হওয়াতেই আমরা এত সহজে কবির সন্ধান পাই। পদের শেষে এইরূপ কবির 
নামসংযোগ করিবার পদ্ধতিকে ‘ভণিতা’ বলে। প্রায় সকল পদের শেষেই ভণিতা দেখিতে 
পাওয়া যায়। বৈষ্ণব পদের প্রায় সমকালে রচিত কৃত্তিবাস্রে রামায়ণ ও কাশীদাসের মহাভারতে 
ভণিতা আছে। তাহার কারণ, আমাদের মনে হয় এ কাব্যগুলি পাঁচালীর আকারে পঠিত এবং 
গীত হইত বলিয়া ভণিতা দিবার প্রয়োজন হইয়াছিল। ইহাতে শ্রোতৃবর্গের পক্ষে রচয়িতাকে 
' নির্দেশ করা সহজ হইত। 


৪০ বৈষ্ণব পদাবলী 


এই প্রসঙ্গে বলা আবশ্যক যে, অধিকাংশ কবিতায় ভণিতা থাকিলেও ভণিতাবিহীন 
কবিতাও বিরল নহে। কোন ক্ষেত্রে হয়ত কবি নামের কাঙ্গাল ছিলেন না, এজন্য তিনি স্বীয় 
নাম যোগ করেন নাই। আবার কোনও কোনও স্থানে হয়ত এমনও হইয়াছে যে, কালক্রমে 
ভণিতায় কলিটি লুপ্ত হইয়াছে। প্রায় দুই শত বৎসর পূর্বে রাধামোহন ঠাকুর পদামৃতসমুদ্রের 
সংস্কৃত ভাষায় লিখিত ভূমিকায় বলিয়াছেন যে, বহু পদের অংশ বিলুপ্ত হইয়াছে। লিপিকরের 
দোষে অনেক সময়ে এক নামের স্থলে অন্য নাম চলিয়া গিয়াছে, এবং লিপিকর-পরম্পরায় 
সেই ভুল চলিয়া আসিতেছে। যে স্থলে এইরূপ কোনও ভুল হয় নাই, সেখানেও অন্য কারণে 
কখনও কখনও কবি-পরিচয়ে আমাদের বাধা ঘটে। বিদ্যাপতি কখনও কবিশেখর, কখনও 
কবিকণ্ঠহার, কখনও কবিবল্লভ নামে আপনার ভণিতা দিয়াছেন। অন্য কবিও যে এ সকল 
ভণিতা প্রয়োগ করিতে পারেন না, এমন নহে। এরূপ ক্ষেত্রে নিশ্চয় করিয়া বলা কঠিন যে, 
কোন্‌ পদটি বিদ্যাপতির এবং কোন্‌ পদটি অন্য কবির। বিদ্যাপতির নামে পরিচিত বহু পদ 
্রীয়ার্সন সাহেব কর্তৃক অপরের বলিয়া পরিত্যক্ত হইয়াছে। ইহা নিশ্চিত জানা গিয়াছে 
একাধিক যদুনন্দন, ১০। ১১ জন বলরামদাস, ৮ জন গোবিন্দদাস, ২ জন রামানন্দ, ২ জন 
ঘনশ্যাম এবং ২ জন নরহরি ছিলেন। সুতরাং ভণিতাও সকল সময়ে আমাদিগকে নিঃসংশয়রূপে 
কবি-নির্ণয়ে সহায়তা করে না। তাহা হইলেও সাহিত্যের ইতিহাসে ভণিতার বিশেষ মূল্য 
আছে। এই ভণিতা হইতেই আমরা জানিতে পারি -- যাহা অন্য কোনও প্রকারে জানা সম্ভব 
হইত না -- যে, চৈতন্যের পরে বঙ্গে অনেক মহিলা কবি এবং মুসলমান পদকর্তার আবির্ভাব 
হইয়াছিল। 


(৩) 

বৈষ্ণব পদাবলীর ভাষা-সম্বন্ধে দুই-একটি কথা বলা আবশ্যক । ইহা স্বীকার করিতেই 
হইবে যে, পদাবলীর ভাষা আধুনিক কবিতার ভাষা হইতে কতকটা পৃথক্‌। ভাষার এই 
পাৰ্থক্যই যে অনেক সময় পাঠকের পক্ষে এই সকল কবিতার অর্থবোধের অন্তরায় সৃষ্টি 
করিয়াছে, সে সম্বন্ধে সন্দেহ নাই। এছন, পেখলুঁ, ভেল, কহত, ডারত, রহু প্রভৃতি শব্দের 
ব্যবহার বৈষ্ণব কবিতায় এত অধিক যে, পড়িতে গিয়াই গোলে পড়িতে হয়। এই সকল পদ 
যখন আমরা কীর্তনীয়ার মুখে শুনিতে পাই, তখন আমাদের তেমন অসুবিধা হয় না; কারণ, 
কীর্তবনীয়া “অলঙ্কার” বা “আখর" দিয়া দুবের্বাধ বা অপরিচিত শব্দগুলিকে বিশদ করিয়া দেন। 
উদাহরণ-স্বরূপ যে-কোন পদ লওয়া যাইতে পারে। মনে করুন কীর্তনীয়া গোবিন্দদাসের 
একটি পদ ধরিয়াছেন ৪ 


কো কহ কাম অনঙ্গ। 
কেলি-কদন্বমূলে সো রতি-নায়ক 
পেখলু নটবর-ভঙ্গ || 


কীর্তরনীয়া গাহিবার মুখে বলিলেন, “কে বলে তার অঙ্গ নাই গো? আমি এই এখনি দেখে 
এলাম। রূপ ধ'রে মদন দীড়ায়ে আছে'। সেই রতি-পতি কেলি-কদন্ধের মূলে নৃত্যভঙ্গীতে 


প্রথম সংস্করণের ভূমিকা ৪১ 


দাঁড়াইয়া আছেন, ইহা আমি প্রত্যক্ষ দেখিয়া আসিয়াছি। পরে পদকর্তা বলিতেছেন যে, হা 
তুমি ঠিকই দেখিয়াই; তবে নে মদন নহে, “মদন-মোহন অবতার”। 


এই ভাবে ব্যাখ্যা করিলে, তবেই কবিতাগুলির মাধূর্য্য সকলের পক্ষে আস্বাদনযোগ্য 
হইয়া উঠে। পদাবলীর মধ্যে এই যে অপেক্ষাকৃত অপরিচিত শব্দের ব্যবহার দৃষ্ট হয়, ইহাকে 
মৈথিল ভাষার অনুকরণে সৃষ্ট হ্ইয়াছিল। পিঙ্গলের ছন্দোগ্রস্থে ব্রজবুলির মত প্রাকৃতে বিরচিত 
রাধাকৃষ্ণ পদের নমুনা আছে। অবশ্য পরবর্তী যুগে বিদ্যাপতির পদ সর্বত্র প্রচারিত হওয়াতে 
'মৈথিল ভাষার অনেকটা প্রভাব এরূপ প্রাকৃতের উপর পড়িয়াছিল। গোবিন্দদাস প্রভৃতি 
কবির পদ বিদ্যাপতির ছারা বিশেষরূপে প্রভাবান্বিত। মিশ্র ভাষায় বৈষ্ণব পদাবলী রচিত 
হওয়ায় সে সময় বৈষ্ণব পদাকলীর প্রচারে সুবিধা ঘটিয়াছিল বলিয়া মনে হয় ; কারণ, সকল 
প্রদেশের লোকই বৈষ্ণব কবিতা সহজে বুঝিতে পারিত। বৈষ্ণব ধর্মের প্রচারের সঙ্গে সঙ্গে 
বৈষ্ণব পদাবলীও ভারতের নিভিন্ন স্থলে প্রচারিত হইয়াছিল। এখনও রাজপুতানা ও মধ্য 
সকলেই সেই মতাবলম্বী। 'বৈঝ্ব পদের প্রসার বাড়াইবার জন্য কবিরা হিন্দী, মৈথিল প্রভৃতি 
ভাষার বহু শব্দ ও ক্রিয়া ব্রজবুলিতে গ্রহণ করিয়াছিলেন। এই ভাষার আদি খুঁজিতে গেলে 
আমরা দেশীয় প্রাকৃতের সঙ্গে সাক্ষাৎকার লাভ করিব। 


যাহা হউক, মহাজন পদাবলী ব্যতীত অন্য কোথাও আমরা 'ব্রজবুলি”র সাক্ষাৎ পাই 
না। রাধাকৃষ্ণ-লীলা-বিষয়ক পদে এই ভাষা ব্যবহৃত হয় এবং ব্রজ বা বৃন্দাবন রাধাকৃষ্জের 
লীলাস্থলী, এই জন্যই বোধ হয় এই ভাষার নাম ব্রজবুলি (ব্রজের বুলি বা ভাষা) হইয়াছে। 
বৃন্দাবনেও বাঙ্গালা ও হিন্দীর সংমিশ্রণে উৎপন্ন একপ্রকার ভাষা ব্যবহৃত হয়। কিন্তু সে 
ভাষার সহিত পদাবলী-প্রচলিত 'ব্রজবুলি+র সম্বন্ধ নাই। মৈথিল, হিন্দী, উড়িয়া ও অসমীয়া 
ভাষার প্রভাব পদাবলীতে যথেষ্ট পরিলক্ষিত হয়। তাহার কারণ কবিদিগের ব্যক্তিগত পক্ষপাত 
ব্যতীত আর কিছুই নহে। নিজ নিজ দেশের ভাষা সকলের নিকটই মিষ্ট লাগে। “দেসিল ব 
অনা সব জন মিঠৃঠা। তার পরে সংস্কৃত ভাষার প্রভাবও কম নহে। অনেক মহাঁজন-পদ 
সংস্কৃত ভাষায় বিরচিত, আবার অনেক পদ সংস্কৃতের অনুকরণে গ্রথিত, যথা ৪ 


নন্দ-নন্দন চন্দ-চন্দন-গন্ধ-নিন্দিত অঙ্গ। 


জলদ-সুন্দর কম্বু-কন্ধর নিন্দি সিন্ধুর ভঙ্গ || 


এই সকল কারণে পদাবলী সাধারণ পাঠকের পক্ষে কিছু দুর্বোধ্য হইয়া পড়িয়াছে। 
পদাবলীর এই দুর্ব্বোধ্যতা দূর করিয়া যাহাতে সাধারণের পক্ষে ইহা উপভোগ্য করা যায়, 
তজ্জন্য এই পুস্তকে প্রত্যেক পদের নিন্নে বিস্তৃত ব্যাখ্যা দেওয়া হইয়াছে। সর্বত্রই যে আমরা 
অর্থ ঠিক ধরিতে পারিয়াছি, বা ব্যাখ্যা যথাযোগ্যভাবে দিতে পারিয়াছি, তাহা সাহস করিয়া 
বলিতে পারি না। পদাবলীর মধ্যে এরূপ বহু ভাবসমৃদ্ধ কবিতা আছে, যাহার অর্থ বাহির করা 
বহু ভাষাতত্ববিৎ ভাবুক ব্যক্তির অক্লান্ত পরিশ্রমসাপেক্ষ। 


৪২ | বৈষ্ণব পদাবলী 
(৪) 


বৈষ্ণব পদাবলীর দ্বারা বঙ্গদেশে এক বিপুল কাব্য সাহিত্য গড়িয়া উঠিয়াছিল। যে 
যুগে এই সাহিত্য গঠিত হইয়াছিল, তাহাকে গীতি-কবিতার যুগ বলা হয়। এরূপ বিপুল 
গীতি-কবিতা-ভাণ্ডার আর কোনও দেশের সাহিত্যে আছে কি না সন্দেহ। কি অদ্ভুত প্রেরণার 
ফলে এই পদাবলী-সাহিত্য গড়িয়া উঠিয়াছিল, তাহা জানিতে হইলে শ্রীচৈতন্য মহাপ্রভুর 
জীবনী ও তৎ্প্রচারিত ধর্মের সহিত পরিচয় থাকা একান্ত আবশ্যক। যদিও বিদ্যাপতি ও 
গিয়াছিলেন, তথাপি পদাবলীর প্রসার ও আদর চৈতন্যের আবির্ভাবের পরেই বেশী হইয়াছিল। 
তাহার সমসাময়িক ও পরবর্ত্তী কবিগণের দ্বারাই বৈষ্ণব কবিতার অফুরন্ত ভাণ্ডার রচিত 
হইয়াছিল। গোবিন্দদাস, জ্ঞানদাস, নরোত্তমদাস, বলরামদাস, ঘনশ্যামদাস প্রভৃতি বহু কবি 
সাহিত্যের দরবারে শ্রেষ্ঠ আসন পাইবার যোগ্য। অবশ্য বিদ্যাপতি ও চণ্ডীদাস গীতি-কবিতা- 
সাহিত্যের অবিসংবাদিত সম্ত্রাট। পদাবলীর রচয়িতৃগণ প্রতিষ্ঠা অপেক্ষা ভজনের উৎকর্ষের 
উদ্দেশ্যেই কবিতা রচনা করিয়াছিলেন, এই জন্য এই সকল কবিকে “মহাজন” আখ্যা দেওয়া 
হয়। সকল কবিই শ্রেষ্ঠ নহেন, সকল কবিতাও মনোজ্ঞ নহে; কিন্তু যে প্রেরণা হইতে এ 
সকল কবিতার উত্তব তাহা যে অসাধারণ, সে সম্বন্ধে সন্দেহ নাই। 


এই গীতি-কাব্যের প্রধান উপজীব্য শ্রীরাধাকৃষ্ণের প্রেম। দাম্পত্য প্রেম জগতের 
সমস্ত কাব্যকলার জীবন্ত প্রেরণা যোগাইয়া আসিতেছে; তাহার কারণ, রসই কাব্যের প্রাণ বা 
আত্মা। যেখানে রস বা আনন্দ নাই, সেখানে কাব্য নাই। দুঃখের অভিব্যক্তিতেও আনন্দ 
থাকিতে পারে; সুতরাং তাহাও ‘রস’ শব্দের অন্তর্ভুক্ত। সুখ-দুঃখ লইয়াই জীবন; সুখ-দুঃখ 
লইয়াই কবিতা। সমালোচক সত্যই বলিয়াছেন, ‘Poetry is the criticism of life.’ 
জীবনের মধ্যে যত প্রকার রসানুভূতি আছে, ভালবাসা তাহার মধ্যে শ্রেষ্ঠ । সেই জন্যই 
অনুরাগ, মিলন, বিরহ, বেদনা লইয়াই জগতের শ্রেষ্ঠ কবিতা রচিত হইয়াছে। পুত্রের প্রতি 
মাতার সকরুণ স্নেহ, পুত্রের বিরহে মাতার কাতর ক্রন্দন, সখার জন্য সখার অসীম ব্যাকুলতা, 
সখার সঙ্গে সখার নিবিড় সম্মিলন, নায়িকার প্রতি নায়কের প্রগাঢ় প্রীতি, নায়কের জন্য নায়িকার 
উৎ্কৃঠা, প্রেমাস্পদের বিরহে বেদনাতুর হৃদয়ের মর্ম্মভেদী হাহাকার-__এই লইয়াই যাবতীয় 
কবিতা। বৈষ্ণব কবিতায়ও এই সকল রসের অনুবৃত্তি ও বৈচিত্র্য দেখিতে পাওয়া যায়। 
প্রভেদ এই, সাধারণ কবিতায় সখ্য, বাৎসল্য, দাম্পত্যপ্রেম মানুষের মধ্যে নিবদ্ধ ; বৈষ্ণব 
কবিতায় উহা শ্রীকৃষ্ণের লীলা-বৈচিত্র্যে স্ফুর্তি লাভ করিয়াছে। বৈষ্ণব পদাবলী-সাহিত্যে 
যে ভাবে সেই লীলা বর্ণিত হইয়াছে, তাহাতে মনে হয় যে, মানুষ যদি এ কবিতার অবলম্বন 
হইত, তাহা হইলে এ রসগুলি এ প্রকারে পরিণতি প্রাপ্ত হইত কিনা সন্দেহ। বৈষ্ণব কবিতায় 
শ্রীদাম প্রভৃতি সখা সখ্য-রসের প্রতীক। “অত্যাগসহনো বন্ধুঃ সমপ্রাণঃ সখা মতঃ”। সখা 
হইতে হয়ত এমনই হওয়া উচিত। যশোমতী বিশুদ্ধ বাৎসল্যময়ী ; বাৎসল্য হইতে তাহাকে 
. পৃথক্‌ করিয়া দেখিলে কিছুই থাকে না। শ্রীরাধিকা কৃষ্ণপ্রেমের জীবন্ত বিগ্রহ-স্বরূপ ; তাহার 
জীবনের সবখানিই সেই প্রীতির মাধুর্য ভরপুর। 


প্রথম সংস্করণের ভূমিকা ৪৩ 


অনেকের মনে সন্দেহ হইতে পারে যে, রাধাকৃষ্ণ যদি ভগবৎপদ-বাচ্য হয়েন, তবে 
তাহাদিগকে দিয়া সাধারণ মানুষের মত লীলাখেলা না করাইলেই ভাল হইত। এ স্থলে একটি 
কথা মনে রাখা আবশ্যক যে, বৈষ্ণবরা ভগবান্‌কে অনন্ত এশ্বর্য্ের অধিকারী করিয়া আমাদের 
জীবনে সুখ-দুঃখের পরপারে নিবর্বাসন করিয়া দেন নাই -- ইংরেজ কবি যাহাকে বলিয়াছেন 
“Too far from the 50118101001 Sorrow.” শ্রীচৈতন্য যে ধর্ম প্রচার করেন, তাহাতে 
শ্রীকৃষ্ণ পরতত্ব এবং স্বয়ং ভগবান্‌ বলিয়া কথিত হইলেও তিনি যে জীবের একান্ত আপনার, 
তাহাই প্রতিপাদিত হইয়াছে। অখিল-রসামৃত-সূর্তি শ্রীকৃষ্ণ যে মানুষের অত্যন্ত অন্তরঙ্গ, 
অত্যন্ত প্রেমাস্পদ, ইহাই শ্রীগৌরাঙ্গ-প্রচারিত ধর্ম্মমতের প্রধান বৈশিষ্ট্য। আরও অনেক ধর্ম্মমতে 
ভগবানের সহিত মানব নিকট-সম্বন্ধ পাতাইবার চেষ্টা করিয়াছে। খৃষ্টানেরা ভগ্বানকে পিতা 
বলিয়া সম্ভাষণ করেন, শৈবেরাও উপাস্য দেবতাকে এরূপভাবে সম্বোধন করেন, শাক্তেরা 
ইষ্টদেবতাকে "মা; বলিয়া ডাকেন। ভগবান্‌কে একবার আপনার জন বলিয়া মনে করিলে 
সখা, পুত্র, প্ৰাণপতি, কিছুই বলিতে আর দ্বিধা হয় না। রামপ্রসাদ যে মুহূর্তে ভগবান্‌কে “মা? 
বলিয়া চিনিতে পারিলেন, তখনই তাহার কবিতার উৎস খুলিয়া গেল। তিনি কখনও তাহার 
করিতেছেন। শ্রীচৈতন্যও যখন নিজের জীবনের সুখ-দুঃখ, বেদনা-ব্যথার মধ্যে ভগবান্‌কে 
পাইলেন, তখন ঈশ্বরের এখ্বর্ব্যমণ্ডিত রূপ আর রহিল না! হৃদয়-দেবতাকে লইয়া তখন 
কাব্যকলার সমস্ত বিলাসই সম্ভবপর হইল। 


'পুজ্যেবুনুরাগো ভক্তিঃ” - পূজনীয় ব্যক্তির প্রতি যে অনুরাগ, তাহার সাধারণ নাম 
ভক্তি। কিন্তু এখানে ঈশ্বরে যে পরানুরক্তি বা প্রগাঢ় প্রেম, যে প্রেম সকল ভুলাইয়া দেয়, যে 
প্রেমে ভেদবুদ্ধি থাকে না, যাহা আপনাকে সম্পূর্ণভাবে ভুলাইয়া দিয়া চরিতার্থতা লাভ করে, 
তাহাই ভক্তি। “সা পরানুরক্তিীম্বরে ৷ এই পরানুরক্তি বা প্রেমই বৈষ্ণব কবিতার সবগুলি 
ঝরণার ধারা ছুটাইয়া দিয়াছে। ইহাই পদ-সাহিত্যে ভ্রীচৈতন্য মহাপ্রভুর সবর্বশ্রেষ্ঠ দান। 
ইহাই কাব্য-জগতে নূতন প্রেরণা আনয়ন করিল। ইহারই জন্য বৈষ্ণব কবিতার মাধু্ধ্য চির- 
নবীন ; বহুবার শুনিলেও ইহা পুরাতন হয় না। রস-সম্পদেও এই জন্য ইহা গরিষ্ঠ। একজন 
সুধী সমালোচক সত্যই বলিয়াছেন, “ইহা দৃঢ়তার সহিত বলা যাইতে পারে যে, এরূপ শত 
শত পদ পাওয়া গিয়াছে যাহাতে কি শব্দ-লালিত্য, কি ছন্দের ঝঙ্কার, কি ভাবের চমৎকারিত্ব, 
যে দিক্‌ দিয়াই বিচার করা যাউক না কেন, সেরূপ কবিতা শুধু ভারতীয় সাহিত্যে কেন, বোধ 
হয় বিশ্ব-সাহিত্যেও খুব কম আছে।” * 


পদাবলী গীতি-কবিতার সমষ্টি হইলেও তাহাদের মধ্যে পরস্পর একটি সম্বন্ধ 
রহিয়াছে। এগুলি প্যাল্প্রেভের 30191) 77989 কবিতার মত খণ্ড কবিতা নহে, বরং 


* সতীশচন্ত্র রায়, এম. এন " অপ্রকাশিত পদরত্বাবলীর ভূমিকা ৷ 


৪৪ বৈষ্ণব পদাবলী 


ইহাদিগেকে খণ্ডকাব্য বলা যাইতে পারে। লীলার বৈচিত্র্য অনুসারে কতকগুলি কবিতা গোষ্ঠ, 
কতকগুলি বিরহ, কতকগুলি মান-_এই ভাবে প্রথিত হইতে পারে। কোন্‌ কবিতা কোন্‌ 
রসের বা কোন্‌ পর্যায়ের অন্তর্গত তাহা সেই কবিতা দেখিলেই বুঝা যায়। বহু কবি “মান” 
সম্বন্ধে পদ রচনা করিয়া গিয়াছেন, সেগুলির মধ্য হইতে পদ বাছিয়া সাজাইলেই সুন্দর 
একখানি খণ্ডকাব্য হইতে পারে। কীর্ত্তনীয়াগণ এইরূপভাবে পদ বাছিয়া “পালা” সাজাইয়া 
থাকেন। বর্তমান চয়নে সেরূপ রীতি সম্যক্‌ অবলম্বিত হয় নাই।“পদকল্পতরু" প্রভৃতি সংকলন- 
গ্রন্থের উদ্দেশ্য লইয়া যে এই ক্ষুদ্র গ্রন্থখানি গ্রথিত হয় নাই, ইহা অভিজ্ঞ পাঠককে বলিয়া 
দিবার প্রয়োজন নাই। বৈষ্ণব কবিতার আস্বাদন সকলে যাহাতে স্বল্পপরিসরে পাইতে পারেন, 
তাহারই চেষ্টা করা হইয়াছে মাত্র । 
6৫) 

পূর্ব্বেই বলিয়াছি যে, শ্রীচৈতন্য বৈষ্ণব ধৰ্ম্মে এবং কাব্য-সাহিত্যে যে অপূৰ্ব্ব প্রেরণা 
আনয়ন করিলেন, তাহা সম্পূর্ণ নৃতন। গৃহত্যাগী, সন্ন্যাসী, সব্বসুখলালসাবর্জিত চৈতন্যদেব 
প্রেমের এক নূতন ব্যাখ্যা দিলেন। পার্থিব, প্রাকৃত প্রেমের সম্পর্ক লেশমাত্র পরিহার করিয়া 
তিনি এক অপ্রাকৃত স্বর্গীয় প্রেম-রাজ্যের সন্ধান জগতে প্রচার করিলেন। 


মধুর বৃন্দাবিপিন-মাধুরী-প্রবেশ-চাতুরী-সার। 
বরজ-যুবতী-ভাবের ভকতি শকতি হইত কার।। 


এই পদটিতে বাসু ঘোষের ভণিতা আছে; কখনও কখনও নরহরি সরকার ঠাকুরের 
নামও দেখিতে পাওয়া যায়। উভয়েই মহাপ্রভুর সমসাময়িক; সুতরাং তাহাদের চাক্ষুষ প্রমাণ 
অগ্রাহ্য করা যায় না। তাহারা বলিতেছেন যে, শ্রীগৌরাঙ্গ মধুর বৃন্দাবনের অপ্রাকৃত প্রেমমাধুর্য্যে 
প্রবেশ করিবার সঙ্কেত আমাদিগকে জানাইয়াছেন। তিনি না হইলে ব্রজরমণীগণের নিঃস্বার্থ 
ভক্তি বা প্রেমের কথা জানাইতে কাহার শক্তি ছিল? রক্ত-মাংসের সংশ্রবহীন যে প্রেম, তাহার 
দৃষ্টান্ত পৃথিবীতে বিরল। 
আতেন্দিয়-প্রীতি-ইচ্ছা তারে বলি কাম। 
কৃষ্ধেন্দরিয়-প্রীতি-ইচ্ছা ধরে প্রেম নাম।। 


দেহের তৃপ্তির সম্বন্ধ যেখানে আছে, সেখানে প্রেম হয় না। সর্ব্বপ্রকারে দেহের 
সম্বন্ধ হইতে বিযুক্ত হইয়া চৈতন্যদেব স্বর্গীয় প্রেমের আস্বাদন পাইয়াছিলেন। তাহারই 
অভিব্যক্তি কাব্যের শ্রীরাধা। শ্রীরাধা প্রেমিকা, কৃষ্ণপ্রেমে জ্ঞানহারা, উন্মত্তা। কিন্ত শ্রীরাধা 
কে? ভগবানেরই প্রেম-রসমূর্তি, তাহারই হ্বাদিনী শক্তি। ভগবানের শক্তিতে জগতে সৃষ্টি- 
স্থিতি-প্রলয় হয়; কিন্তু ভগবানের অনন্ত শক্তি ত ইহাতেই সীমাবদ্ধ নয়, তিনি রসস্বরূপ, 
আনন্দময়, “পিরীতি রসের সার”। তিনি যেমন আপনার চিৎ-শক্তিরদ্বারা আপনার তত্ব আপনি 
অবগত হয়েন, তেমনি প্রেমস্বরূপ বা হুঁদিনী শক্তির দ্বারা আপনাকে আপনি আস্বাদন করেন। 

সুতরাং কৃষ্ণ ও রাধার মধ্যে তত্বতঃ কোন ভেদ নাই। বৈষ্ণব কবিরা কৃষ্ণকে রসিকশেখর বা 
বসিকেন্দ্র-চূড়ামণি এবং রাধিকাকে সবর্ব-রূপ-গুণের আধার নায়িকাগণের শিরোমণি করিয়া 
চিত্রিত করিয়াছেন। 
| ৬) 
চৈতন্যদেব রাধাকৃষ্ণের পদাবলী দিনরাত আস্বাদন করিতেন। শ্রীবাস-অঙ্গনে সদর 
দরজা বন্ধ করিয়া সারারাত্রি গান চলিত। পুরীতে স্বরূপ দামোদর, রায় রামানন্দ ও গোবিন্দের 
সঙ্গে চৈতন্য কত রাত্রি নাচিয়া গাহিয়া কাটাইয়া দিতেন, তথায় অপর কাহারও প্রবেশাধিকার 
ছিল না। যখন সহস্র সহস্র লোকের সঙ্গে তিনি নগর-কীর্তনে বাহির হইতেন, তখন 
নাম-কীৰ্তন চলিত। | 
অন্তরঙ্গ সঙ্গে করে রস-আস্বাদন। 
বহিরঙ্গ সঙ্গে করে নাম-সঙ্কীর্ত্তন।। 
রাধাকৃষ্ণের প্রেম আস্বাদন করিতেন; ক্রমে সেই রসে বিভোর হইয়া তিনি জ্ঞানহারা হইয়া 
পড়িতেন। , 
শ্রীগৌরাঙ্গের জীবনে রাধার বিরহব্যথা জীবন্তভাবে ফুটিয়া উঠিয়াছিল। তাহার 
উজ্জ্বল দেহকান্তি শ্রীরাধিকার অনুরূপ ছিল। তাহার কৃষ্ণপ্রেমও শ্রীরাধার তন্ময়তা স্মরণ 
করাইয়া দিত। এই রাধা-ভাবদ্যুতি-সুবলিত নবীন সন্ন্যাসী প্রেমের বন্যায় সারা বঙ্গদেশ 
ভাসাইয়াছিলেন। সেই প্রেমসিন্ধু হইতেই পদাবলীরূপ কৌস্তভমণির উদ্তব। 
গোবিন্দদাস, বলরামদাস এবং আধুনিক কালে কৃষ্ণকমল গোস্বামী প্রভৃতি কবির 
রাধাকৃষ্ণের লীলা গৌর-প্রেম-রসপুষ্ট। যে “দিব্যোন্মাদ” গাহিয়া কৃষ্ণকমল পূর্ববঙ্গ মুগ্ধ 
করিয়াছিলেন, তাহা চৈতন্যচরিতামূতেরই সারাংশ! এই প্রেমোম্মাদনা পুরীর গম্ভীরায় সর্বদা 
প্রকাশিত হইত! অনেক বৈষ্ণব পদে কবিরা চৈতন্যদেবকে আঁকিয়া তাহারই শ্রীঘূর্তিকে 
রাধাকৃষ্ণের যুগল-মিলনের প্রতীক করিয়া দেখাইয়াছেন। এক দিকে গৌরচন্দ্রিকা, অপর 
দিকে গৌরের শীলমোহর করা রাধাকৃষ্ণের পদ। এই দিকে গৌরলীলা স্মরণ করিয়া রাধামোহন 
ঠাকুর গাহিলেন £ 
আজু হাম কি পেখলু নবদ্বীপ-চন্দ। 
করতলে করই বয়ান অবলম্ব|। 
পুন পুন গতাগতি করু ঘর পহ্থ। 
খেনে খেনে ফুলবনে চলই একান্ত ।। 
ছল ছল নয়নে কমল সুবিলাস। 
নব নব ভাব করত পরকাশ।। 
অপর দিকে রাধামোহনের বহু পূর্ব্বে চণ্ডীদাস গৌরলীলার আগমনী হৃদয়ঙ্গম করিয়া 
গাহিয়াছিলেন ঃ 


৪৬ “বৈষ্ণব পদাবলী 


তিলে তিলে আইসে যায়। 
মন উচাটন, নিশ্বাস সঘন, 
কদন্ব-কাননে চায়।। 


'চৈতন্যের পরবর্তী রাধাকৃষণ-পদাবলীতে ত কথাই নাই, কিন্তু তাহার পূর্ববর্তী কবি 
অকথন বেয়াধি এ কহা নাহি যায়। 
যে করে কানুর নাম ধরে তার পায়।। 
পায়ে ধরি পড়ে সে চিকুর গড়ি যায়। 
সোনার পুতলি যেন ধুলায় লুটায়।। 
চণ্ডীদাস তাহাকে দেখেন নাই-_জগতে একমাত্র চৈতন্যই হরিনাম শুনিলে সকলের 
পায়ে গড়াগড়ি যাইতেন। চণ্তীদাসের রাধা এখানে গৌরলীলার পূর্ব্বাভাস। কোন শ্রেষ্ঠ 
ধৰ্ম্মবীর কিংবা কর্ম্মবীরের আগমনের পূর্বে শ্রেষ্ঠ লেখকদের আবির্ভাব হয়, তাহারা সেই 
ধৰ্ম্মবীর বা কন্মবীরের আগমনী গান করেন, ভাবী ঘটনা তাহাদের হৃদয় ছায়াপাত করে। 
এইভাবে রুশো ও ভল্টেয়ার নেপোলিয়ানের আবির্ভাবের পূর্ব্ব-সূচনা করিয়াছিলেন এবং 
চণ্তীদীস মহাপ্রভুর আবির্ভাবের পূর্ব্বে তাহার লীলার সুর সুমধুর সঙ্গীতে বহিয়া আনিয়াছিলেন। 
যখন বিদ্যাপতি বিসপী গ্রামে বসিয়া সংস্কৃত অলঙ্কারশাস্ত্রের সঙ্গে সুর মিলাইয়া রাধিকার 
বয়ঃসন্ধি বৰ্ণন করিতেছিলেন__যখন লিখিতেছিলেন, “থীর নয়ন অথির কি ভেল” কিংবা 
“আধ আচর খসি, আধ বদনে হসি,আধহি নয়ান তরঙ্গ ।” __ তখন নানুরের কৰি পূর্ব্বরাগের 
যে চিত্র উন্মুক্ত করিয়া আমাদিগকে দেখাইলেন, তাহাতে যৌবনাবেগের প্রসঙ্গ নাই। তাহা 
ক্রিষ্টকর্ম্মা তপস্বীর, __ “জপিতে জপিতে নাম অবশ করিল গো” যে রাধিকা নীলাম্বর 
পরিয়া কৃষ্ণের বর্ণ-সাদৃশ্য অনুভব করেন, এ রাধা সে রাধা নহে ঃ 


যেমতি যোগিনী পারা। 


রাধা উপবাস করেন এবং গেরুয়া বস্তু পরেন। বন্ততঃ বেণু-বীণীর সঙ্গীতমুখর-_নানা রাগালাপনে 
বিচিত্র পার্থিব কাহিনীর চিহ্ন চণ্ডীদাসের পৃরর্বরাগে বেশী পাওয়া যায় না। যতই গভীরভাবে 
তাহার গৃঢ়ার্থের বিচার করা যাইবে ততই দেখা যাইবে, এখানে অনুরাগের নামে ঘোর বিরাগ, 
সংযোগের নামে পার্থিব সুখ-ভোগের সম্পূর্ণ বিয়োগ। প্রেমময়ের বাঁশীর সুর শুনিলে ঘর 
আর ঘর থাকে না। তখন সংসারের সাধ্য কি তাহাকে কর্তব্যের বীধন দিয়া ঘরে আট্কাইয়া 
রাখিবে? চণ্ডীদাসের কবিতায় সর্বত্র সেই বৈরাগ্যের সুরটি শুনিতে পাওয়া যায়। 


চণ্তীদাসের বহু পদে একান্তভাবে প্রেমাস্পদের চরণে আত্মসমর্পণের কথা আছে; 
যথা, “কানু অনুরাগে এ দেহ সঁপিনু তিল তুলসী দিয়া!” তিল তুলসী দিয়া-__অর্থাৎ সমস্ত 

স্বত্ব পরিত্যাগ করিয়া __ তাহার অনুরাগে দেহ-সমর্পণ। বিদ্যাপতির প্রার্থনার পদেও এই 
সুরটি পাওয়া যায় ঃ 


দেই তুলসী তিল, এ দেহ সমর্পিলু 
দয়াজনু ছোড়বি মোয়।। 

বলিতেছেন__আমার চক্ষু, কর্ণ প্রভৃতি ইন্দ্রিয় তোমার সেবায় চিরতরে নিযুক্ত করিব 
সংসারের দাবী-দাওয়া আমার উপর আর রহিল না, আমি একেবারে তোমারই হইলাম। 

সমস্ত বৈষ্ণব পদেই এই বিশ্বনিয়ন্তা আনন্দময় পুরুষবরের বাঁশীর সুর ধ্বনিত হইতেছে। 
কীর্তনগানের গৌরচন্দ্রিকা শ্রোতার লক্ষ্য সেই দিকে আকৃষ্ট করিয়া অধ্যাত্ম-রাজ্যের দিকে 
ইঙ্গিত করে। 

(৭) 

বৈষ্ণব কবিদিগের অধ্যাত্মভাবের কথা ছাড়িয়া দিলেও তাহাদের আর-একটা দিক্‌ 
আছে__তাহা কবিত্বের দিক্‌। বৈষ্ণব কবিতা সমুদ্রগামী নদীর ন্যায়। নদী চলিয়াছে; দুই 
দিকে তটভূমি, তাহা আনন্দ-কলরবে মুখরিত হইয়া নদী চলিতেছে; দুই ধারে ফল-ফুল- 
সমন্বিত তরুলতা, জন-কোলাহল, পল্লীর অপূর্ব সৌন্দর্য্য, ফুলের বাগান। কিন্তু যখন নদী 
মোহনায় আসিল, তখন সে-সমস্ত দৃশ্য সে পশ্চাতে ফেলিয়া আসিয়াছে, আর সে বিহগ- 
কুজিত, জন-কোলাহল-মুখরিত, উদ্যান-সম্কুল বনভূমি--এ সকলের কিছু নাই __ সম্মুখে 
দুৰ্ভেদ্য প্রহেলিকার মত অসীমের প্রতীক মহাসমুদ্র। বৈষ্ণব কবিতা নানারূপ পার্থিব সৌন্দর্য্যের 
পথ বাহিয়া চলিয়াছে__ কিন্তু তাহার পরম লক্ষ্য সেই অজ্ঞেয় দুরধিগম্য মহাসত্য । বিদ্যাপতি 
রাধার মুখে বলিতেছেন__ হে কৃষ্ণ ! তুমি আমার মাথার ফুল, চোখের কাজল, গলার 
মুক্তাহার, তাহা হইতেও বেশী, তুমি আমার নিকট পাখীর পাখা __ তোমাকে ছাড়া আমি 
একেবারে অচল হই-_মাছের পক্ষে জল যাহা, তুমি আমার কাছে তাহাই, জল হইতে তুলিলে 
সে তখনই মরিয়া যায়-_-আমি তোমাকে সব দিয়াছি। কিন্তু “মাধব তুহু কৈছেকহবি মোয় ”_ 
আমার সৰ্ব্বস্ব দিয়াও আমি তোমাকে চিনিতে পারি নাই। তুমি আমার নিকট দুর্জেয়-_মাধব, 
বল তুমি কে এবং কেমন! 

রাধা কাহাকে তাহার সৰ্ব্বস্ব দিয়াছেন? সব্বস্ব দিয়া শেষে পরিচয় জিজ্ঞাসা, = 
এ মন্দ নয় ! প্রেমিক এত তপস্যার পর বুঝিতেছেন-__যীহাকে তিনি আপন হইতে আপন 
মনে করিয়াছিলেন, তিনি পরাৎপর, অবাঙ্মনসগোচর। বৈষ্ণব কবিতা এইভাবে জানা পথ 
দিয়া লইয়া যাইয়া অ-জানার সন্ধান দেয়। 

এই ভাবের পদ চণ্তীদাসেরও আছে। রাধিকা পরকে আপন করিয়াছেন, আপনার 
অভিসারে যাইয়া যেন আসল ঘর পাইয়াছেন। সারারাত্রি জাগেন-__ এবং দিনের বেলায় ঘুমে 
এলাইয়া পড়েন__ “রাতি কৈলাম দিবস, দিবস কৈলাম রাতি ”, কিন্তু যাহার জন্য তিনি এই 
সর্ববস্বত্যাগী প্রেমসাধনা করিলেন, যে প্রেমে প্রাকৃতিক নিয়মের বিপর্যয় করিয়া অসাধ্যসাধন 
করিলেন, সেই পুরুষবরকে ত মুভুর্তকালের জন্যও আপনার জন বলিয়া মনে করিতে সাহস 
করেন নাই। এত করিয়াও “বুঝিতে নারিনু বন্ধু তোমার পিরীতি।” এত ভালবাসা দিয়াও 
সর্ব্বদা 


৪৮ বৈষ্ণব পদাবলী 


এই ভয় উঠে মনে এই ভয় উঠে। 
না জানি কানুর প্রেম তিলে যেন টুটে।। 


“বৈষ্ণব কবিতা এই সসীম ও অসীমের সন্ধিস্থলে। সসীমের মধ্যে সমস্ত নরলোকের 
সৌন্দর্য্য, বাণীকুঞ্জের সার কবিত্ব ; এবং হঠাৎ সেই কবিতার সুর বদলাইয়া যায়, আসল 
পাওয়া জিনিষ হারাইয়া যায় এবং সমস্ত বিষয়টা ___ যাহা পরিষ্কার বলিয়া মনে হইয়াছিল, 
তাহা __ জটিল এবং অস্পষ্ট প্রহেলিকার মত হইয়া দঁড়ায়। তখন প্রগাঢ় আলিঙ্গনেও 
আলিঙ্গনের স্পৃহা মিটে না, শত শত বাসন্তী রজনীর ক্রীড়া-কৌতুকেও হৃদয়ের ক্ষুধার তৃপ্তি 
হয় না। জন্ম ভরিয়া রূপ দেখিয়াও রূপের তৃষ্ণা মিটে না। এ কি অফুরন্ত রহস্য। এই অপার 
আনন্দের পর-পার দেখা যায় না। 

রাধার তপস্যা যোগীর তপস্যা, সারারাত্রি আঙ্গিনায় জল ঢালিয়া পিছল পথে 
যাতায়াত শিক্ষা করেন, প্রিয় যখন ডাকিবেন, তখন সে দুর্গম পথে যাইতে হইবে, _ পথে 
কীটা বিছাইয়া দুই চক্ষু বুজিয়া তিনি সারারাত্রি পথ হাঁটেন, অমাবস্যা-রাত্রিতে কণ্টকাকীর্ণ 
পিছল বনপথে তাহাকে বাঁশীর সুর শুনিয়া ‘কৃষ্ণ কৃষ্ণ’ বলিয়া যে ছুটিতে হইবে! এই সকল 
পদে পার্থিবের সঙ্গে অপার্থিবের মিলন, বিয়োগান্ত নাট্যের সমস্ত কারুণ্য অথচ তাহা সিঁড়ির 
পর সিঁড়ির ন্যায় প্রেমের উচ্চ স্বর্গরাজ্য পৌছাইয়া দেয়। 

আমরা “পূর্ব্ববঙ্গ-গীতিকা'য় পার্থিব প্রেমের চূড়ান্ত দৃশ্য দেখিয়াছি। ভালবাসার জন্য 
মানুষ যত কৃচ্ছ সহ্য করিতে পারে, পল্লী-কবিরা সেই পরিণামের কিছুই বাদ দেন নাই। 
প্রসাদ-স্বামী কুটিরবাসিনীর পায়ে সর্ব্বস্ব বিকাইয়া দিয়াছেন; কুটিরবাসিনী তাহার প্রেমের 
প্রায়শ্চিত্ত-স্বরূপ উত্তাল নদী-তরঙ্গে জীবন ভাসাইয়া দিয়াছে। কত বিরহীর অশ্রু মনস্তাপ 
ও দীর্ঘবাস, কত নিরাশ প্রণয়ীর আত্ম-সমর্পণ ও হত্যা, কত প্রেমিকের শ্বেতোজসুন্দর নিৰ্ম্মলতা, 
কত বীরোচিত ধৈর্য্য ও মূর্তি সহিষ্ণুতা পল্লী-গীতিকাগুলির পৃষ্ঠা উজ্জ্বল করিয়াছে। কিন্তু 
বৈষ্ণব কবিদের পদাবলীতে প্রেমের গতি আরও অগ্রসর হইয়া, যাহা লক্ষ্যের অতীত সেই 
মলুয়ার ও চন্দ্রাবতীর নিষ্ঠা, কাঞ্চনমালার প্রেমের অগ্সিতে জীবনআহুতি --- এক কথায়, 
যে-কোন কালে যে-কোন নায়িকা প্রেমের পথে চলিয়া যে সকল অমানুষী গুণ দেখাইয়াছেন, 
রাধা তাহাদের সকলের প্রতীক। রাধার পূর্ব্বরাগ, অভিসার, মিলন, মান, বিরহ ও ভাব- 
সম্মিলনের পরে প্রেমের কথা ফুরাইয়া গিয়াছে। কবিরা পৃথিবী আঁকিয়াছেন এবং স্বর্গও 
আঁকিয়াছেন- কিন্তু বৈষ্ণব কবিরা পৃথিবী ও স্বর্গ এক করিয়া দেখাইয়াছেন -_ তাহাদের 
আঁকা ছবি যে সত্য, চৈতন্যদেব তাহারই প্রমাণ। পূর্ব্ববঙ্গ-গীতিকা'য় নায়িকাদিগকে প্রেমের 
যে উত্ুঙ্গ শিখরে দেখিতে পাই, তাহা হইতে বৈষ্ণব কবির বৈকুষ্ঠ আরও দূরে, __ মনে হয়, 
গীতিকার নায়িকাদের আর-এক ধাপ পরে বৈষ্ণব কবিদের গণ্ডী সুরু হইয়াছে। শত শত সতী 
যে চিতায় পুড়িয়া ছাই হইয়াছে, সেই চিতার পূত বিভূতি হইতে রাধিকার উত্তব। সেই সকল 
‘সতী’ ও নায়িকা হব্য-স্বরূপ, কিন্তু যখন সেই হব্য হোমাগ্সির আহুতি হয়, তখন তাহার নাম 
হয় রাধা-ভাব'। 

শ্রীদীনেশচন্দ্র সেন 
শ্রীখগেন্দ্রনাথ মিত্র 


সপ্তম সংস্করণের ভূমিকা 


শুধু বাঙ্গলার নয় আধুনিক ভারতীয় আর্য সব ভাষারই পুরানো সাহিত্যে জয়দেবের 
গীতগ্রোবিন্দের গীতগুলি লইয়াই বৈষ্ণব পদাবলীর আরন্ত। বৈষ্ণব পদাবলী নামটি আধুনিক 
কালে দেওয়া। তবে পদাবলীর নামকরণ জয়দেবই করিয়াছিলেন। শ্রীচৈতন্য কৃষ্ণবিরহ- 
ভাবনায় যখন অস্থির হইয়া পড়িতেন তখন জয়দেব-বিদ্যাপতি-চণ্তীদাসের গান শুনিলে ধৈর্য 
মানিতেন। এই হইতে বৈষ্ণব সমাজে পদাবলীর সমাদর এবং বৈষ্ঞবসাধনার অঙ্গরূপে 
পদাবলী রচনার ও গানের রীতিমত অনুশীলন চলিতে থাকে। বৈষ্ণব পদাবলী নামটিও এখন 
হইতে সার্থক হইল। 


“মহাজন” (অথাৎ উত্তরসাধক মহাপুরুষ) বলিয়া শ্রদ্ধা দেখাইতেন। যীহারা পদাবলী সংগ্রহ 
করিয়াছেন তাহারা যে-সব প্রাচীন রচনায় কবির স্বাক্ষর পান নাই এবং অন্য সূত্রেও কবির 
নাম জানিতে পারেন নাই তখন 'মহাজনস্য” বলিয়া সেই পদগুলি উদ্ধৃত করিয়াছেন। এই 
সূত্রে বৈষ্ণব পদাবলীর নামান্তর মহাজন-পদাবলী। জগদন্ধু ভদ্র যিনি আধুনিক কালে প্রথম 
পদাবলী সংগ্রহ করিয়াছিলেন, তিনি 'মহাজন-পদাবলী” নাম দিয়াই দুই খণ্ডে বিদ্যাপতির ও 
চণ্তীদাসের পদাবলী ছাপাইয়াছিলেন। পদ যাঁহারা রচনা করিয়াছেন তীহারাও পরবর্তীকালে 
মহাজনরূপে গণ্য হইয়াছেন। এইজন্য পদ গাহিতে গাহিতে শেষে ভণিতা উচ্চারণ করিবার 
সময় কীর্তনীয়ারা করজোড়ে নমস্কার করিয়া পদকর্তা-মহাজনের প্রতি শ্রদ্ধা জ্ঞাপন করেন। 
পদের শেষে দুই ছত্রের মধ্যে কবির নাম সন্নিবিষ্ট থাকে। ইহাকে বলে “ভণিতা”। জয়দেবের 
গানে স্বাক্ষরছত্রে প্রায়ই ‘ভণতি’, “ভণিতম্‌* ইত্যাদি পদ আছে। বৈষ্ণব পদকর্তারাও প্রায়ই 
‘ভণে’, “ভণই”ইত্যাদি পদ ব্যবহার করিয়াছেন। ইহা হইতে পদসংগ্রহকর্তারা পদমধ্যে কবির 
স্বাক্ষরযুক্ত ছত্রদ্ধয়ে ‘ভণিতা’ শব্দটি উদ্ভাবন করিয়াছিলেন। 


পদাবলীর নামের মত রূপও জয়দেবের দেওয়া। জয়দেবের গানে যেমন বৈষ্ণব 
প্দাবলীতেও তেমনি সাধারণতঃ দিতীয়-তৃতীয় ছত্রদ্বয় জেয়দেবে কখনও কখনও শুধু তৃতীয় 
ছত্র) ‘ধ্ৰুবপদ’ বা 'ধুয়া”। প্রত্যেক দুই ছত্ৰ গাওয়া হইলে পর প্রবপদ গাহিতে হইত। ধ্রুবপদ 
বাদে জয়দেবের অধিকাংশ পদে ছত্রসংখ্যা ষোল, একটি পদে দশ, একটি পদে নয়, বাকি 
পদটিতে বাইশ। বৈষ্ণব পদাবলীতে ছত্রসংখ্যা সাধারণতঃ বারো কিংবা চৌদ্দ, দৈবাৎ ষোল 
ও দশ। দশের কম ছত্র নাই বলিতে হয়। শেষ দুই ছত্রে কবির নাম। সেই সঙ্গে ঈশ্বরের অথবা 
গুরুর কিংবা গুরুস্থানীয়ের নামও থাকিতে পারে। বিদ্যাপতির পদাবলীতে তাহার পোষ্টা 
রাজার ও রাণীর অথবা অপর কোন সুহৃদের নাম পাওয়া যায়। পরবত্তীকালে বিদ্যাপতির 
মত ভণিতা শুধু একজন কবি, গোবিন্দদাস কবিরাজ, দিয়াছেন। শেষ ছত্রে দীনতাজ্ঞাপন 
অথবা আত্মকল্যাণ কিংবা শ্রোতৃকল্যাণ কিংবা কামনা জয়দেবে আছে, বৈষ্ণব পদাবলীতে 
বেশী করিয়া আছে। 


রি বৈষ্ণব পদাবলী 


জয়দেবের পদাবলীর বিষয় রাধাকৃষ্জের মান ও মানভঞ্জন-লীলা। বৈষ্ণব কবিতার 
বিষয় প্রধানতঃ ব্ৰজে কৃষ্ণলীলা। তাহার মধ্যে মুখ্য রাধাকৃষ্ণের বিচিত্র প্রণয়লীলা। কৃষ্ণের 
শৈশব ও বাল্যলীলা অনেকটা গৌণ। চৈতন্যলীলাও বৈষ্ণব পদাবলীর বিষয়ীভূত। তবে 
বিশেষ করিয়া চৈতন্যের বাল্যলীলা ও সন্ন্যাস বৈষ্ণব কবিদের উদ্দীপিত করিয়াছিল। প্রধান 
বিষয়ীভূত না হইয়াও চৈতন্য বৈষ্ণব পদাবলীর (ষোড়শ শতাবের দ্বিতীয় পাদ হইতে) 
আদ্যন্ত জুড়িয়া আছেন। বাৎসল্য রসময় পদাবলীর কথা ছাড়িয়া দিলে বৈষ্ণব পদাবলীর পট 
একটি মাত্র মূর্তির দ্বারা অধিকৃত। সে মূর্তি বিরহিণী রাধার । কৃষ্ণবিরহবিধুর চৈতন্যের আদলে 
এ মূর্তি আকা। বিরহিণী রাধার ছবি চৈতন্যের বিরহমূর্তি দেখার আগেও বাঙ্গালী বৈষ্ণব কবি 
আঁকিয়াছিলেন, আরও আগেরকার কবিদের তো কথাই নাই। কিন্তু যীহারা মহাভাবাশ্রিত 
চৈতন্যকে দেখিয়া অথবা তাহার কথা শুনিয়া ও অনুভব করিয়া রাধার ছবি আঁকিয়াছিলেন 
তাহাদের রঙে রেখায় এমন একটু ভক্তিনভ্র গভীর ব্যাকুলতা আছে যাহা বৈষ্ণব পদাবলীকে 
মহীয়ান্‌ করিয়াছে। দুইটি কবিতা উদ্ধৃত করিয়া আমার বক্তব্য পরিস্ফুট করিতেছি। দুইটিই 
ষোড়শ শতাব্দের রচনা। প্রথমটি প্রথম পাদে লেখা, দ্বিতীয়টি চতুর্থ পাদে। 


নিন্নোদ্ধৃত পদটি মুরারিগুপ্তের প্রথম জীবনের রচনা। তিনি চৈতন্যের চেয়ে বয়সে 
কিছু বড় ছিলেন। প্রথম জীবনে চৈতন্য তাহার সঙ্গে বয়স্যবৎ আচরণ করিতেন। মুরারি 
চৈতন্যকে ঈশ্বরের অবতার ভাবিতেন। কিন্তু গানটি যখন লিখেন তখন চৈতন্যের বিরহদশী 
ঘটিতে বিলম্ব ছিল। মুরারির এই পদটি খুব উৎকৃষ্ট বৈষ্ণব পদাবলীর মধ্যে না ফেলিলে 
দোষ হয় না। রাধা কেন, যে-কোন দুরূহ-প্রেমক্রিষ্ট নায়িকার উক্তি বলিয়া নেওয়া চলে। 


সখি হে ফিরিয়া আপন ঘরে যাও। 
_ জীয়ন্তে মরিয়া যে আপনা খাইয়াছে 
তারে তুমি কি আর বোঝাও | ধ্রু।। 
নয়ন-পুতলীর করি লইলৌ মোহন রূপ 
হিয়ার মাঝারে করি প্রাণ। 
পিরীতি-আগুনি জ্বালি সকলি পোড়াইয়াছি 
জাতি কুল শীল অভিমান|। 
না জানিয়া মূঢ় লোকে কি জানি কি বলে মোকে 
না করিয়ে শ্রবণ-গোচরে। 
শ্রোত-বিথার জলে এ তনু ভাসাইয়াছি 
কি করিবে কুলের কুকুরে ।। 


সপ্তম সংস্করণের ভূমিকা ৫১ 


খাইতে শুইতে রৈতে আন নাহি লয় চিতে 
বন্ধু তিনে আন নাহি ভায়। 
মুরারি গুপতে কহে পিরীতি এমতি হৈলে 
তার যশ তিন লোকে গায়।। 
দ্বিতীয় পদটি গোবিন্দদাস চক্রবর্তীর রচনা। ইনি শ্রীনিবাস আচার্য্যের শিষ্য ছিলেন। 
পদটি রাধার প্রেমব্যাকুলতা কৃষ্জে উদ্দেশ্যে নিবেদন-রূপে বর্ণিত। এ পদ বৈষ্ণব পদাবলীর 
বাহিরে ফেলা অসম্ভব। শুধু ব্রজত্হারী” 'বংশীধারী” শ্যাম রায়» পরাধাকান্ত” ও ‘গোপনারী’ 
আছে বলয়াই নয়, সমস্ত পদটির মধ্যে যে দীন আর্তি ফুটিয়া উঠিয়া শেষ ছত্রে যে নিখুঁত 
নিটোল অনুভূতিতে প্রকাশিত হইন্রাছে তাহার সত্যতার প্রতিষ্ঠা শ্রীচৈতন্যে। 
শুন সুন্দর শ্যাম ব্রজবিহারী। 
হৃদিমলিরে রাখি তোমারে হেরি।। 
গুরুগঞ্জন চন্দন অঙ্গভুষা। 
রাধাকান্ত নিতান্ত তব ভরসা | ধ্রু।। 
সম-শৈল কুলমান দূর করি। 
তব চরণে শরণাগত কিশোরী | 
আমি কুরূপিণী গুণহীনী গোপনারী। 
তুমি জগজন রঞ্জন বংশীধারী। 
আমি কুলটা কলঙ্কী সৌভাগ্যহীনী। 
তুমি রমপণ্তিত রস-চুড়ামণি।। 
গোবিন্দদাস কহে শুন শ্যামরায়। 
তুয়া বিনে মোর চিতে আন নাহি ভায়।। 
চৈতন্যের পূর্বে (জয়দেব হাড়া) অথবা চৈতন্যের সমকালে বৈষ্ণব পদাবলী আখ্যান 
অনুসরণ করিয়া ধারাবাহিকভাবে রচিত হইত না অথবা পালাবন্দিভাবে গাওয়াও হইত না। 
তখন সাধারণ গানের মত ছুটকোভাবে গাওয়া হইত। লীলানুসারে ধারাবাহিক পদরচনা শুরু 
হইল চৈতন্যের তিরোধানের বেশ কিছুকাল পরে। 
বৃন্দাবনে কৃষ্ণপ্রেমলীলা য়দেবের আগে আদিরসাগপ্নুত ছিল। সে রস গীতগোবিন্দে 
সম্পূর্ণভাবে নিষ্কাশিত না হইলেও ভক্তিরসের ছিটার্ফোটা তাহাতে সঞ্চারিত হইয়াছিল। 
জয়দেবের পরে যীহারা গান লিখিলেন তীহারা রসের দিক দিয়া সংস্কৃত অলক্কারশাস্ত্রে নির্দিষ্ট 
পথ ধরিলেন। এই পথ জয়দেবই নির্দেশ করিয়াছিলেন। ভদ্র সাহিত্যের বাহিরে 
রাধাকৃষ্ণলীলাকাহিনী সম্পূর্ণভাবে আদিরসের গাঢ়তা ত্যাগ করিতে পারে নাই। চৈতন্যের 
সময় হইতে বাঙ্গালা দেশের বৈষ্ঞবধর্মের মধুরসের (অর্থাৎ রাধাকৃষ্গপ্রেমরসের মর্যাদা সর্বোপরি 
প্রতিষ্ঠিত হওয়াতে কৃষ্ণলীলার প্রেমকাহিনীকে সেই অনুসারে গড়িয়া লইতে হইল। এই 


৫২ বৈষ্ণব পদাবলী 


কাজ করিলেন রূপ গোস্বামী । তিনি “ভক্তিরসামৃতসিন্কু ও 'উজ্ভ্বলনীলমণি” বই দুইটি 
লিখিয়া কৃষ্ণলীলার সরণি বাঁধিয়া দিলেন। লীলার দুই প্রধান ভাগ হইল __ ব্রজলীলা ও 
নিত্যলীলা। ব্রজলীলায় ভাগবত পুরাণে বর্ণিত অবতার কৃষ্ণ ও বলরামের সমস্ত ঘটনা । 
কংসের কারাগারে জন্ম হইতে আরম্ভ করিয়া দ্বারাকায় বিহার পর্যস্ত। তাহার মধ্যেও ব্রজলীলাকে 
বিশেষ মূল্য দেওয়া হইল। যশোদার ঘরে আসার পর হইতে অক্রুরের সঙ্গে মথুরাযাত্রা পর্যন্ত 
যে সব লীলা তিনি করিয়াছিলেন সেগুলিকে ভগবানের অবতারের কাজ বলা চলে না। কেন- 
নাব্রজলীলা ভূভার .......... জন্য হয় নাই, ধর্মসংরক্ষণের জন্য নয়। সে শুধু নিজের বিলাস। 
তাই রূপ গোস্বামী ব্রজলীলাকারী কৃষ্ণকে অবতারের উর্ধে স্থান দিয়া বলিলেন “অবতারী” 
যিনি অবতার নহেন, যিনি নিজের অংশকলাকে অবতীর্ণ করান। রাম, বলরাম ইত্যাদি অবতার, 
‘এতে চাংশকলাঃ পুংসঃ’। কিন্তু কৃষ্ণ অবতার নহেন। তিনি অবতারী, ‘কৃষ্ণস্তু ভগবান্‌ 
স্বয়ম্‌’। 

কৃষ্ণের ব্রজলীলা নৈমিত্তিক বিলাস। তিনি দ্বাপরযুগে এক বিশেষ সময়ে এই লীলা 
করিয়াছিলেন। গোলোকে তাহার নিত্যলীলা। সে লীলা ব্রজলীলারই মত তবে নিত্যধামে 
কৃষ্ণ চিরকিশোর-_-তাই সেখানে তাহার শিশুলীলা নাই। 

ব্রজলীলার বিষয় পূর্বাগত। রূপ গোস্বামী কেবল ভদ্ররুচিবিগর্হিত ঘটনী,ও ভাব বাদ 
দিলেন। আর তিনি যে নিত্যলীলার উদ্দেশ দিলেন সে অনুসারে কৃষ্ণদাস কবিরাজ সংস্কৃতে 
‘গোবিন্দলীলামৃত’ মহাকাব্য লিখিয়া গোলোকে রাধাকৃষ্ণের অষ্টপ্রহর লীলা বর্ণনা করিলেন। 
অতঃপর বৈষ্ণব কবিরা রূপ গোস্বামী অনুসরণে ব্রজলীলা এবং কৃষ্ণদাস কবিরাজের অনুসরণে 
নিত্যলীলা বর্ণনা করিয়া পদাবলী রচনা করিতে লাগিলেন। নিত্যলীলা লইয়া রচিত পদাবলীর 
বিশেষ নাম 'দণ্ডাত্মিকা পদাবলী,। “অষ্টপ্রহর” অথবা “চব্বিশ প্রহর” সংকীর্তন অনুষ্ঠানে 
দণ্ডাত্বিক__ পদাবলী গাওয়া হইত। 

রূপ গোস্বামী যে ব্রজলীলার দাঁড়া বাঁধিয়া দিলেন তাহার অতিরিক্ত কিছু কিছু নূতন 
কাহিনী পরে পদকর্তাদের দ্বারা সন্নিবিষ্ট হইয়াছিল। যেমন সুবলমিলন, কলক্কভঞ্জন, রাই 
রাজা ইত্যাদি। 

পদাবলী-কীর্তন পদ্ধতি যাহা এখন অবধি চলিতেছে তাহার প্রবর্তন করিয়াছিলেন 
নরোত্তম দাস। তাহার আগে পদাবলী সাধারণতঃ পালাবন্দিভাবে গাওয়া হইত না। হইলেও 
তাহা ধর্মানুষ্ঠানের অঙ্গরূপে পরিগণিত ছিল না। জয়দেবের সময় হইতে পদাবলী গানের যে 
রীতি মিথিলায় ও বাঙ্গীলায় চলিত ছিল তাহারই আধারে নরোত্তম পদাবলী-কীর্তনের ঠাট 
বাঁধিয়া দিলেন। এই ঠাটের অপরিহার্য অঙ্গ হইল মৃদঙ্গ বাদ্য। কয়েকটি দেবমূর্ত প্রতিষ্ঠার 
উপলক্ষ্যে নরোত্তম পদাবলী-কীর্তনে বড় আসর করিয়াছিলেন। সেই আসরে খোল 
বাজাইয়াছিলেন দেবীদাস। নরোত্তমের সঙ্গে ইহারও কৃতিত্ব স্মরণীয়। নরোত্তমের আগে 
আনুষ্ঠানিকভাবে পদাবলী-কীর্তন শ্রীখণ্ডে রঘুনন্দন প্রবর্তন করিয়াছিলেন। তীহার কোন বর্ণনা 
পাওয়া যায় নাই। তবে ষোড়শ শতাব্দ শেষ হইবার পূর্ব হইতে শ্রীখণ্ড কীর্তন-গানের . 
কেন্দ্ররূপে পরিগণিত হইয়াছিল। ষোড়শ-সপ্তদশ-অস্টাদশ শতাব্দের বিশিষ্ট পদকর্তীরা শ্রীখণ্ড 
অঞ্চলের অধিবাসী ছিলেন। এই অঞ্চলেই কীর্তনগান সর্বাধিক পরিপুষ্টি লাভ করিয়াছিল । 


সপ্তম সংস্করণের ভূমিকা ৫৩ 


সপ্তদশ শতাব্দে পদাবলী-কীর্তনের তিন-চারিটি রীতি দেখা গিয়াছিল। প্রাচীন রীতি 
দ্বারা ব্যাপকভাবে অনুশীলিত হইয়াছিল। নরোত্তমের তিরোধানের পর এই প্রাচীন রীতি 
বিশেষভাবে অনুশীলিত হইতে থাকে বিষ্ণুপুরে মল্পরাজসভার পোষকতায়। পরবর্তীকালে 
বিষ্ণুপুরের কীর্তন-পদ্ধতি একটু অন্য রকম ধীচের হইয়া পড়ে। নরোত্তমের প্রবর্তিত কীর্ত্তন- 
পদ্ধতির নাম হয় ‘গরাণহাটী’। অনেকে মনে করেন যে, এই নাম নরোত্তমের নিবাস 
খেতরীগ্রামের পরগণার নামের গড়ের হাট’) বিকৃত রূপ। বিষ্ণুপুরের কীর্তন-গান যে ঠাট 
লইয়াছিল তাহার নাম হইল 'বাড়খণ্ডী”। বিষ্ণুপুর তখন ঝাড়িখণ্ড ঝোরিখণ্ড) প্রদেশের 
অন্তর্ভুক্ত ছিল। 
শ্রীখণ্ড, কাটোয়া ও নিকটবর্তী অঞ্চলে নিত্যানন্দের ও তাহার বংশীয়ের শিষ্যপ্রশিষ্যরা 
কীর্তন-গানের যে রীতি খাড়া করিয়াছিলেন তাহাতে দেশী গানের ঢঙ খানিকটা মিশিয়াছিল। 
এই রীতির নাম “মনোহরশাহী”। এই নামের পরগণায় বহু বিশিষ্ট পদকর্তা ও কীর্তন-গায়ক 
উদ্ভূত হইয়াছিলেন। মনোহরশাহী-কীর্তনের কেন্দ্র হইয়াছিল শ্রীখণ্ড। 
আরও একটি কীর্তনগান-পদ্ধতির উল্লেখ পাওয়া যায়। নাম “রেনিটি” রাণীহাট 
পরগণার নাম হইতে উৎপন্ন। বর্ধমান জেলার পূর্বাংশে এই পরগণা। হয়ত কুলীনগ্রাম এই 
পদ্ধতির উৎপত্তিস্থল। গৌড়ীয় বৈষ্ঞবধর্মের আদি পীঠস্থান কুলীনগ্রাম। চৈতন্যের জন্মের 
পূর্বে এখানে মালাধর বসু ও হরিদাস ঠাকুরের মাহাত্যে বৈষ্ণব ভক্তিধর্ম প্রচারিত হইয়াছিল। 
পালাবন্দি কীর্তন-গানের আসরে প্রথমেই চৈতন্য-বিষয়ক পদ গাহিতে হয়। এই 
গানের নাম ‘গৌরচন্দ্রিকা’। পালার বিষয় ও বিশিষ্ট রসের সঙ্গে গৌরচন্দ্রিকার মিল থাকা 
আবশ্যক। যেমন বাসন্তী রাসলীলার একটি গৌরচন্দ্রিকা (“তদুচিত গৌরচন্দ্র)। 
মধু ঝতু যামিনি সুরধুনি-তীর। 
উজর সুধাকর মলয়-সমীর || 
সহচর-সঙ্গে গৌর নটরাজ। 
ফীরয়ে নিরূপম কীর্তন-মাঝ। ||| 
খোল-করতাল-ধবনি নটন-হিলোল। 
ভুজ তুলি ঘন ঘন হরি হরি বোল।। 
নরহরি গদাধর বিহরই সঙ্গ। 
নাচত গাওত কতহ-বিভঙ্গ || 
কোকিল-মধুকর পঞ্চম ভাষ। 
নয়নানন্দক-পহু করয়ে বিলাস।। 
সপ্তদশ শতাব্দের মধ্যভাগ হইতে পদাবলী-সঙ্কলন শুরু হয়। এই কাজ উনবিংশ 
শতান্দের উপক্রম পর্যন্ত চলিতে থাকে। পদাবলী-সম্কলন গ্রন্থের মধ্যে চারিখানি সবিশেষ 
মূল্যবান। প্রথম গ্রন্থ রামগোপাল দাসের “রসকল্পবল্পী” সপ্তদশ শতাব্দের সপ্তম দশকে সঙ্কলিত 


৫৪ বৈষ্ণব পদাবলী 


হইয়াছিল। বইটি এখনও ছাপা হয় নাই। রামগোপালের জন্ম পদকর্তী ও কীর্তনীয়ার বংশে 
নিজেও পদকর্তা এবং সম্ভবতঃ কীর্তনীয়া ছিলেন। রামগোপাল শ্রীখণ্ডের রঘুনন্দন বংশীয়ের 
শিষ্য ছিলেন। দ্বিতীয় গ্রন্থ ক্ষণদা গীতচিন্তামণি” যাহার সঙ্কলন তিনি একজন বড় পণ্ডিত ও 
'বৈষ্ঞব-সাধক ছিলেন। নাম বিশ্বনাথ চক্রবতী। গ্রন্থখানি বৃন্দাবনে সঙ্কলিত হইয়াছিল আনুমানিক. 
১৭০৪ খৃষ্টাব্ে। বিশ্বনাথ নিজেও পদকর্তা ছিলেন। বিশ্বনাথের বইখানি সংকল্পিত সংকলনের 
প্রথম খণ্ড মাত্র। তৃতীয় গ্রন্থ রাধামোহন ঠাকুরের “পদামৃত সমুদ্র; আনুমানিক ১৭৩০ খৃষ্টাব্দে 
সংকলিত। রাধামোহন শ্রীনিবাস আচার্ষের বংশধর। তখনকার কালে বাঙ্গালা দেশে বৈষ্ণব 
পণ্ডিতদের ইনি প্রধান ছিলেন। শুধু পদসংকলন করিয়াই রাধামোহন ক্ষান্ত হন নাই, সংকলিত 
পদগুলির টীকাও লিখিয়াছিলেন সংস্কৃতে। চতুর্থ গ্রন্থ বৈষ্ঞবদাসের “পদকল্পতরু? বৃহত্তম 
সংগ্রহ, পদাবলী-সংখ্যা চারি হাজারের উপর। 'বৈষ্ঞবদাস ছদ্মনাম, আসল নাম গোকুলানন্দ 
সেন। পদকল্পতরু সংকলনকাল আনুমানিক ১৭৫০ খুষ্টাব্দ। অন্য পদসংগ্রহ ও বিবিধ বৈষ্ণব 
গ্রন্থে বহু অতিরিক্ত পদ পাওয়া গিয়াছে। সবগুলি জড়ো করিলে সাত-আট হাজারের কম 
হইবে না। 

উনবিংশ শতাব্দে ইংরেজি শিক্ষিত বাঙ্গালীর কাছে বৈষ্ণব পদাবলীর কথা প্রথম 
তুলিয়াছিলেন মহাপত্ডিত মনস্বী রাজেন্দ্রলাল মিত্র। জগদ্ন্ধু মৈত্র বিদ্যাপতি ও চণ্ডীদাসের 
পদাবলী ছাপাইয়া বাঙ্গালী পাঠকের কাছে বৈষ্ণব কবিতার প্রথম উপস্থাপন করিয়াছিলেন। 
অবশ্য একথা মনে রাখিতে হইবে যে, ইহার অনেক আগেই অল্পস্বল্প বৈষ্ণব পদাবলী বটতলার 
প্রকাশকেরা ছাপাইয়াছিলেন। কিন্তু সস্তা কাগজে অপরিচ্ছন্নভাবে মুদ্রিত বই ইংরেজি শিক্ষিতেরা 
অবজ্ঞা করিতেন। জগদ্ন্ধু মৈত্রের বইও ভাল প্রচারিত হয় নাই। তাহার পর যখন অক্ষয়চন্দ্ 
সরকার চণ্ডীদাস, বিদ্যাপতি ও গোবিন্দদাসের পদাবলী সম্পাদন করিয়া বাহির করিলেন 
তখন সাহিত্যপ্রিয় শিক্ষিত পাঠকের দৃষ্টি বৈষ্তব পদাবলীর উপর আকৃষ্ট হইয়াছিল। তাহার 
পর অনেকেই পদাবলী-সংগ্রহ প্রকাশ করিয়াছিলেন। বিদ্যাপতির পদাবলী সম্ধলন করিয়াছিলেন 
নগেন্দ্রনাথ গুপ্ত, চণ্ডীদাসের নীলরতন মুখোপাধ্যায় । রমণীমোহন মল্লিক কয়েকজন বিশিষ্ট 
পদকর্তার পদাবলী স্বতন্ত্রভাবে ছাপাইয়াছিলেন। জগদ্বন্ধু মৈত্র চৈতন্য-পদাবলী সংগ্রহ করিয়া 
“গৌর-পদতরঙ্গিনী" সঙ্কলন করিলেন। 

বৈষ্ণব পদাবলীর বিষয়বস্তু সঙ্কীর্ণ, ভাব সুনির্দিষ্ট। সেই কারণে পুনরুক্তি অত্যন্ত 
প্রকট। পদকর্তীরা সকলেই ভাল লিখিতেন এমন নয়। তবে কীর্তনগানের সুরতালের আবরণে 
পদের ভাষা আচ্ছন্ন হইয়া থাকে বলিয়া পুনরুক্তি অরুচিকর হয় না। তবে আধুনিক পাঠক 
যখন পদাবলী পড়েন তখন সুরতালের অভাবে ভাষার দৌর্বল্য ও ভাবের কৃত্রিমতা রসগ্রহণে 
বাধা দেয়। সেইজন্য ভালো ভালো পদ নির্বাচন করিয়া একটি আধুনিক কালের উপযোগী 
ছোট পদাবলী-সংকলন রবীন্দ্রনাথ ঠাকুর তাহার বন্ধু শ্রীশচন্দ্র মজুমদারের সহযোগিতায় 
বাহির করিলেন। বইটির নাম ‘পদরত্বাবলী’। ইহাতে বলরামদাসের কয়েকটি নৃতন পদ 
আছে। শ্রীশচন্দ্র বলরামদাসের বংশধর ছিলেন। 

পুরানো পদাবলী-সংকলনগুলি কীর্তন-পদাবলী-রচয়িতা ও গায়কদের ব্যবহারের 
জন্য গ্রন্থিত হইয়াছিল। সেইজন্য বিষয়, রস ও ভাব পর্যায় অনুসারে পদগুলি সাজানো । 


সপ্তম সংস্করণের ভূমিকা ৫৫ 


‘বৈষ্ণব পদাবলীর রস পূর্ণভাবে গ্রহণ করিতে গেলে যেমন তাহা গানে শুনিতে হইবে তেমনি 
বৈষ্ণব-অলঙ্কারশাস্ত্রের অনুসারে ব্রজলীলার বিষয়, রস ও ভাবপর্যায়ও জানিতে হইবে। 

প্রাচীন পদাবলী-সংগ্রহে মোটামুটি কৃষ্ণলীলা বিষয় ও ভাব অনুসারে দুইটি পর্যায়ে 
নিবদ্ধ হইয়াছে। প্রথমে মাতা-পিতা, সখা-সখীদের সঙ্গে বিবিধ লীলা। দ্বিতীয় রাধার সঙ্গে 
একান্তে প্রেমলীলা। 


(১) কৃষ্ণের জন্মোৎসব (ননন্দাৎসব), রাধার জন্মোৎসব, কৃষ্ণের শৈশবলীলা, বাল্যলীলা, 
কৌমারলীলা, গোষ্ঠলীলা, গোবর্ধনধারণ, শারদরাস, বাসন্তরাস, হোরি, দানলীলা, 
নৌকাবিলাস, দোল, লন, কালিয়াদমন, অন্রুর-আগমন, মথুরা-গমন, ব্রজজনের 
বিরহ বিচেষ্টিত। 


(২) রাধার পূর্বরাগ* কৃষ্তের পূর্বরাগ, রাধার ও কৃষ্ণের রূপানুরাগ২, রাধার অভিসার 
উদ্যোগ, মিলন বেশ ধরণ ‘বাসকসজ্জা’, বিভিন্ন ঝতুতে অভিসার, কৃষ্ণের অনাগমনে 
রাধার দুঃখ (‘খণ্ডিভা’), মান, কৃষ্ণকে প্রত্যাখ্যান (*কলহাস্তরিতা’), দৌত্য, 
প্রেমবৈচিত্তত, আক্ষেপ্রানুরাগ, রসোদ্গার* নিত্যরাস, কৃষ্ণের বিরহ আশঙ্কা “ভোবী 
বিরহ”, কৃষ্ণের মথুর'গমনকালে বিরহদুঃখ (ভবন বিরহ”), বিরহসন্তাপ ও কৈক্ব্য, 
প্রলাপ, স্বপ্নরসোদ্গান্, ভাবোল্লাস। 

" বৈষ্ণব পদাবলীতে দুইটি ভাষারীতি দেখা যায়। একটি সাধাসিধা বাঙ্গালা, আর একটি 
সোজাসুজি বাঙ্গালা নয়-_ব্রভবুলি। ব্রজবুলি নামটি আধুনিক কালে দেওয়া। অনাধুনিক 
কালে পদকর্তরা ও কীর্তনীয়ার দুইটি ভাষারীতিকে স্বতন্ত্র বলিয়া মানিতেন এমন কোন নির্দেশ 
পাওয়া যায় নাই। ষোড়শ শতাব্দের শেষভাগ, যখন হইতে রূপ গোস্বামীর নির্দিষ্ট সূত্র 
অনুসারে পদাবলী রচিত হইতে শুরু হইল, তখন হইতে অধিকাংশ পদকর্তার ঝৌক পড়িয়াছিল 
ব্রজবুলির উপর। ব্রজবুলির শব্দ, পদ, অন্বয়, বাগ বিধি ও ছন্দে অবহটঠ হইতে মৈথিলী 
ভাষায় পরিগৃহীত হইয়া বাঙ্গালা দেশে চলিত হইয়াছিল। সেইজন্য ব্রজবুলি ভাষায় ঠাট 
বাঙ্গালী পদকর্তাদের কাছে ব্রভভাষার (মথুরা-বৃন্দাবন অঞ্চলের হিন্দীর) মত লাগিত। রাধাকৃষ্ণ 
ব্রজধামে অবতীর্ণ হইয়াছিলেন, অতএব এই ভাষা তাহাদের কথিত ভাষার সঙ্গে সরাসরি 
সম্পৃক্ত বলিয়া হয়ত তাহাদের অস্ফুট ধারণা ছিল। তাই কেহ কেহ ইহাকে 'ব্রজভাষা? 
বলিয়া ছিলেন। পদাবলীতে ব্রবুলি ব্যাপকভাবে ব্যবহৃত হইবার আসল কারণ ছন্দসুভগতা। 
ব্রজবুলির পদ বাঙ্গালা পদের মত স্বরান্ত নয়, এবং ছন্দে মাত্রাগত বলিয়া শব্দের অক্ষরের 
১। পূর্বরাগ = প্রেমের প্রথম স্নক্ষেপ, প্রেমে পড়া। নানা রকম হইতে পারে-_চোখে দেখিয়া, গুণ শুনিয়া, ছবি 
দেখিযা অথবা স্বপ্নে দেখিয়া! 


২ অনুবাগ = প্রেমেব দ্বিতীয় অর্থাৎ গাঢ অবস্থা । রূপানুরাগ = কূপ দেখিযা প্রেমের গাঢ়তা প্রাপ্তি! আক্ষেপানুবাগ 
= অনুরাগের আধিক্যে উদ্ত্রান্ত হইয়া অনুপস্থিত প্রিয়কে, নিজেকে ও শ্বজনকে ভর্সনা। 


ত। প্রেমবৈচিত্য = গাঢ় অনুরাঞ্ষ। 
৪7 রসোদ্গার = গাঢ় প্রেমে উদ্ভ্রান্ত অবস্থায় বিগত দিনেব সুখস্মৃতির রোমস্থন। 


৫৬ বৈষ্ণব পদাবলী 


মাত্রা-নিয়মনে স্বাধীনতা আছো মাত্রাছন্দে ধ্বনিরবঙ্কার তোলা অনেক সহজসাধ্য ছিল। এমন 
কি ব্রজবুলির ছন্দঃস্পন্দ বাঙ্গালায় সৃষ্টি করা প্রায়ই অসম্ভব ছিল। অথচ ব্রজবুলির ব্যাকরণ 
বাঙ্গালার মত দৃঢ় নিয়মবদ্ধ ছিল না, শব্দের বহর ইচ্ছামত ছোট বড় করিবার স্বাধীনতা ছিল। 
তা ছাড়া ব্যঞ্জনধ্বনিবহুল সংস্কৃত শব্দের ব্যবহার ছিল নির্বাধ। বাঙ্গালা পদের প্রয়োগও নিষিদ্ধ 
ছিল না। সুতরাং যেমন তেমন পদ ব্রজবুলিতে খাড়া করা মোটেই শক্ত কাজ ছিল না। তা 
ছাড়া খোলের বোলের সঙ্গে ব্রজবুলির কাটা কাটা ছন্দ তাল খুব মিল খাইত। কল্পিত উদাহরণ 
দিয়া বক্তব্য পরিস্ফুট করিতেছি। জ্ঞানদাসের একটি বাঙ্গালা পদের প্রথম দুইটি ছত্র নেওয়া 
যাক। 
সহচর-অঙ্গে গোরা অঙ্গ হেলাইয়া। 
চলিতে না পারে খেণে পড়ে মুরছিয়া।। 
এখানে আমরা শুধু “গোরা” পদের স্থানে “গৌর” “নিমাই” প্রভূ” ইত্যাদি দুই অক্ষরের 
প্রতিশব্দ বসাইতে পারি। কিন্তু ব্রজবুলিতে নানাভাবে বলা যায়। যেমন, 
(১) সহচর-অঙ্গহি হীলন অঙ্গ। 
চলইতে মুহু করু ধরণী-সঙ্গ।| : 
এখানে 'করু" স্থানে ‘কর’ অথবা ‘করে’ বসানো যায়। দ্বিতীয় ছত্র এমনও লেখা যায়। 
(২) ক্ষণহি করল পহু ধরণী-সঙ্গ।| 


করু অবলম্বন সহচর-অঙ্গ। 
মুরছি পড়ত ক্ষণ পহু গতিভঙ্গ।। 
সহচর-অঙ্গ পর হিলন পহু। 
চলই ন পারই মুরছি পহু।। 
বাঙ্গালায় একমাত্র ‘করিল’ পদের স্থানে ব্রজবুলিতে পাই অন্তত তিনটি অতিরিক্ত 
পদ ‘করল’, 'করু” ‘কর’! বাঙ্গালায় সপ্তমীতে শুধু একটি পদ ‘অঙ্গে’, কিন্ত ব্রজবুলিতে 
অতিরিক্ত পাই ‘অঙ্গ’, 'অঙ্গহি” ‘অঙ্গপর’ ইত্যাদি। অর্থাৎ দুই অক্ষরের পদের স্থানে ইচ্ছামত 
তিন অথবা চারি অক্ষরের পদও ব্যবহার করা যায়। | 
ব্রজবুলির ছন্দে মাত্রাবৃত্ত জয়দেবের থেকে নেওয়া। তবে গীতগোবিন্দে যে 
ছন্দোবৈচিত্য আছে তা বৈষ্ণব পদাবলীতে নাই, যদিও গীতগোবিন্দে নাই এমন দুই একটি 
ছন্দোরপাস্তরও বৈষ্ণব পদাবলীতে দেখা দিয়াছে! জয়দেবের গানের ভাষা সংস্কৃত। সংস্কৃত 
শব্দে স্বরধ্বনির হুত্বতা ও দীর্ঘত্ব অপরিবর্তনীয় এবং পদের বানানে নি্দিষ্ট। ব্রজবুলিতে 
তেমন নয়। এখানে স্বরধ্বনির মাত্রা বানান অনুযায়ী নয়, উচ্চারণ অনুযায়ী। সুতরাং কান 
দুরত্ত না হইলে ব্রজবুলির কবিতার ছন্দঃস্পন্দ ঠিকমত ধরা যায় না। 
ব্রজবুলি-পদাবলীতে যে কয়টি প্রধান ছন্দঃ মিলে তাহা বিশ্লেষণ করিয়া এবং জয়দেবের 
সঙ্গে মিলাইয়া দেখাইতেছি। 


সপ্তম সংস্করণের ভূমিকা ৫৭ 


১. দুই সমান অর্ধে বিভক্ত ষোল মাত্রার ছন্দ 


জয়দেব 
সধুরিপুরহমিতি |  ভাবননীলা।। 
পদাবলী 
হি 1 SE 
নয়নক অঞ্জন | মুখক তান্বূল*।। 
২. তিন যতিতে (৮, ৮, ১২) বিভক্ত আটাশ মাত্রার ছন্দ 
২ 
বায়িতমলসনিমেষমূ। 
বহতিমরনমনু-. | রাগিব স্কট | 
মুদিত রসাভিনিবেশম্‌।। 
পদাবলী 
নীরজ নয়নে নীর ঘন সিঞ্চনে 
স্বেদ-মকরনদ বিন্দু বিন্দু চুয়ত 
বিকশিত ভাবকদন্ব।। 


এখানে “নীরজ” এর “নী” দীর্ঘ কিন্ত “নীর” এর “নী” হুস্ব। “বিন্দু বিন্দু” পড়িতে 
হইবে “বি দু বি দু”, “চুয়ত” পড়িতে হইবে “চুয়ত”। 
এই ছন্দে ব্রজবুলিতে অতিরিক্ত মাত্রা সংযোগে কিছু নূতন রূপ পাইয়াছে। যেমন, 
কে) গগনে অব ঘন মেহ দারুণ 
সঘনে দামিনী চমকই। 
51 দুইটি স্বরই দীর্ঘ পড়িতে হইবে। শেষ স্বর বলিয়া হুত্ব পড়িলেও চলে! 


হা “তবলা” (অথবা “তবুল”) পড়িতে হইবে। 
৩! “কষায়িত” শব্দের “ক” - এর পর দ্বিতীষ যতি পড়িয়াছে। 


৫৮ বৈষ্ণব পদাবলী 


খে) চম্পক-শৌন-কু- সুম কনকাচল 


৩. তিন যতিতে বিভক্ত (১০, ১০, ১৪) চৌত্রিশ মাত্রার ছন্দ 


SA পিসি সপ সিপস্পিসপ ললে 


স্মরগরলখণ্ডনং মম শিরসি মণ্ডনং 
দেহি পদপল্বমুদারম। 
ুলতি ময়ি দারুণো মদন-কদনানলো 
হরতু তদুপাহিতবিকারম্‌।। 
পদাবলী 
কাহে তুহঁকলহকরি | কান্ত-সুখ তেজলি | 
অব সে বসি রোয়স কাহে রাধে। 
নক্স মনকর | উলটি ফিরি বৈঠলি 
নাহ যব চরণ ধরি সাধে।। 
এ ছন্দ পদাবলীতে অষ্টাদশ শতাব্দের আগে পাই নাই। 
৪. চারি যতিতে বিভক্ত (১২, ১২, ১২, ১০) চল্লিশ মাত্রার ছন্দ জেয়দেবে নাই) 
মঞ্জু বিকচ কুসুম পু্জ |  মধুপশবদ গু গু | 
কুঞ্জরগতি গঞ্জিগমন | মঞ্জু কুলনারী। 
ঘন-গঞ্জন চিকুর পূঞ্জ | মালতি ফুলমালেরঞ | 
অঞ্জনযুত কঞ্জনয়নী | খঞ্জনগতি-হারী।। 


৫. তিন যতিতে বিভক্ত (৬, ৬, ১০) বাইশ মাত্রার ছন্দ জেয়দেবে নাই, রূপ 
গোস্বামীর 'গীতাবলি'তে আছে)। 


রূপ গোস্বামী 


সপ্তম সংস্করণের ভূমিকা ৫৯ 


EM লন 


জৈমিনিরিতি | জৈমিনিরিতি | 
জল্পতি সবিষাদমূ।। 
পদাবলী 
ধৈর্য্ং রহু | ধৈর্যংরছ | 
গচ্ছং মধুরায়ে। 
চুড়ৰ পুরি | পতি প্রতক্ষে | 
যাহী দরশন পাওয়ে।। 


(ক) প্রথম দুই ষতিতে একমাত্রা করিয়া বেশি দিয়া (৭, ৭, ১০) 
রূপান্তর 


জিতি কুঞ্জর- | গতি মহূর | 
চলত সো বরনারী। 

বংশীবট |. যাব্টভট | 
বনহি বন হেরি।। 
এই দুই ছন্দ অষ্টাদশ শতাব্দের আগে চলতি হয় নাই। 


৬. ষোল মাত্রার ছন্দ, প্রথম দুই মাত্রা হুত্ব, অতিরিক্তবৎ। দীর্ঘস্বরে ঝৌক 
আছে। ছক এই রকম 
কান্তনি- তান্তত- ূ বভর- 


প্রাকৃত হইতে গৃহীত সংস্কৃতে তোটক ও পজ্ঝটিকা ছন্দের ইহা সগোত্র। 


পি উরি 
গুরু- 


রাধা- 








“বৈষ্ণব পদাবলীর ইতিহাসে তিনটি প্রধান স্তর। এক চৈতন্য-পূর্ববর্তী, দুই চৈতন্য- 


- সমকালীন, তিন চৈতন্য-পরবর্তী। চৈতন্য-পূর্ববর্তী স্তরে আমরা জয়দেব ছাড়া দুইজন প্রধান 


কবিকে পাই-_ বিদ্যাপতি ও চণ্ডীদাস। বিদ্যাপতি মিথিলার লোক, পঞ্চদশ শতাব্দে বিদ্যমান 
ছিলেন। বাঙ্গালা দেশে তাহার পদাবলী চৈতন্যের সমকালেই খুব সমাদৃত ছিল। বিদ্যাপতির 
গানে চৈতন্যের আগ্রহ মৈথিল কবির রচনাকে বাঙ্গালী বৈষ্ণবের কাছে প্রিয়তর করিয়াছিল। 
পরবর্তী শতাব্দে বৈষ্ণব সাধক-কবিরা জয়দেব ও চণ্তীদাসের সঙ্গে বিদ্যাপতিকেও “রসিক” 


৬০ বৈষ্ণব পদাবলী 


অর্থাৎ সিদ্ধভক্ত বলিয়া গণ্য করিয়াছিলেন। বিদ্যাপতি নামে বাঙ্গালী কবিও পদ রচনা 
করিয়াছিলেন। সে পদাবলী বাঙ্গালা ও ব্রজবুলি দুই ভাষা ছাঁদেই পাওয়া গিয়াছে। বাঙ্গালা 
পদগুলি বাঙ্গালী কবির রচনা বলিয়া সঙ্গে সঙ্গে ধরা পড়ে। কিন্তু ব্রজবুলি পদগুলির সম্বন্ধে 
সংশয় রহিয়া যায়। 


বিদ্যাপতির জীবিতকাল সন্বন্ধে আমরা মোটামুটি নিঃসংশয় যে, তিনি অন্তত ১৪৬০ 
খৃষ্টাব্দ অবধি জীবিত ছিলেন। কিন্তু চণ্ডীদাস সম্বন্ধে অনুমান ছাড়া উপায় নাই। চৈতন্য 
চণ্ডীদাসের কৃষ্ণলীলা গান শুনিতেন। সুতরাং তিনি চৈতন্যের পূর্ববর্তী। কিন্তু কতদিন আগেকার 
লোক ছিলেন তিনি, তাহা বলিবার উপায় নাই। চণ্ডীদাসের সমস্যা এখানেই শেষ নয়। 
চণ্ডীদাসের নামে অজস্র পদ পাওয়া গিয়াছে। সেগুলির অধিকাংশ যে চৈতন্য পূর্ববর্তী 
চণ্তীদাসের নয় সে বিষয় মতান্তর নাই। যেগুলি বাকি থাকে তাহা লইয়া পণ্ডিতসমাজে 
মতভেদ আছে। তবে এটা অস্বীকার করা যায় না যে, চৈতন্য-সমকালীন ও চৈতন্য-পরবর্তী 
পদকর্তাদের অনেক ভালো পদ পরে চণ্ডীদাসের ভণিতা যুক্ত হইয়াছে। 

প্রস্তুত সংকলনে যে সব পদকর্তার রচনা উদ্ধৃত হইয়াছে, তাহাদের মধ্যে এই কয়জন 
সুনিশ্চিতভাবে চৈতন্য-সমকালীন_ 

গোবিন্দ ঘোষ, বাসুদেব ঘোষ, রামানন্দ বসু, বংশীবদন, নরহরিদাস (পদটি যদি নরহরি 
চক্রবর্তীর না হয়), শ্রীরঘুনন্দন (পদটি যদি তাহার নিজের লেখা হয়), মাধব পেদপগুলি যদি 
মাধব আচার্ষের অথবা মাধব ঘোষের হয়), জ্ঞানদাস, বলরামদীস প্রোচীনতর কবি), অনন্তদাস 
(যদি ইনি অনন্ত আচার্য হন)। 

চৈতন্য-পরবর্তী পদাবলী তিন উপস্তরে ভাগ করিতে হয়। প্রথম, ষোড়শ শতাব্দের 
মধ্যভাগ হইতে সপ্তদশ শতাব্দের মধ্যভাগ; দ্বিতীয়, সপ্তদশ শতাব্দের মধ্যভাগ হইতে অষ্টাদশ 
শতাব্দের মধ্যভাগ; তৃতীয়, অষ্টাদশ শতাব্দের মধ্যভাগ হইতে উনবিংশ শতাব্দের প্রারস্ত। 

প্রথম উপস্তরের মুখ্য পদকর্তীরা চেতন্যের সাক্ষাৎ ভক্তের শিষ্য ও অনুশিষ্য। তাহাদের 
মধ্যে কেহ কেহ ছিলেন নিত্যানন্দ-পত্নী জাহবীর অথবা নিত্যানন্দ-পুত্র বীরভদ্রের শিষ্য ও 
প্রশিষ্য। কেহ কেহ ছিলেন শ্রীখণ্ডের নরহরিদাসের অথবা রঘুনন্দনের শিষ্য ও প্রশিষ্য। 
অনেকেই ছিলেন শ্রীনিবাস আচার্য্ের অথবা নরোত্তমের শিষ্য ও প্রশিষ্য। প্রস্তুত সংকলনে 
এই পদকর্তারা প্রথম উপস্তরের মধ্যে পড়েন__ 

নরোত্তম, “দুখিনী” (অর্থাৎ শ্যামানন্দ), দুইজন গোবিন্দদাস (কবিরাজ এবং চক্রবর্তী), 
যদুনাথ, যদুনন্দন, বল্লভ বেল্লভদাস এবং কবি বল্পভ), কানাই, শেখর রোয়শেখর এবং কবি- 
শেখর; দ্বিতীয় স্তরেও এক কবি-শেখর ছিলেন বলিয়া অনুমান হয়), ভূপতি, শ্যামদাস, ঘনশ্যাম। 

দ্বিতীয় ও তৃতীয় উপস্তরেও গুরুপরম্পরাক্রমে পদাবলী-রচনা চলিয়াছে। দ্বিতীয় 
উপত্তরের মধ্যে পড়েন-- 

বিপ্রদাস ঘোষ, নসির মামুদ, ঘনরাম দাস, জগদানন্দ, যাদবেন্দর, বৃন্দাবন, প্রেমদাস, 
রাধামোহন। 


সপ্তম সংস্করণের ভূমিকা ৬১ 


তৃতীয় উপজ্তরের অন্তত হইতেছেন -_ চন্দ্রশেখর ও শশী (শশিশেখর) 
এই দুই নাম ভিন্ন ব্যক্তির না হইয়া এক ব্যক্তির হওয়া অসম্ভব নয় 

'বেষ্ণব-কর্তাদের সময় বিচারে একটা বড় অসুবিধা এই যে, এক নামে একাধিক 
পদকর্তা ছিলেন। যেমন বলরাম দাস নামে তিন চারি জন, বল্লভ নামে চারি পাঁচজন, ইত্যাদি 
ইত্যাদি। অথচ ইহাদের অধিকাংশের ভণিতাটুকু ছাড়া কোন পরিচয় নাই। এই জন্য অধিকাংশ 
পদকর্তার কালবিচার নিতান্তই আনুমানিক। 

যে কীর্তনগান এখন শ্রধানতঃ শ্রাদ্ধবাসরে আমাদের পরিচিত সে পদ্ধতি তৃতীয় 
উপস্তুরে উদ্ভৃত। এ পদ্ধতিতে পদকে দীর্ঘায়িত করিয়া গাওয়া হয়। দুই উপায়ে তাহা সাধিত 
হয়৷ ছত্রের সঙ্গে অথবা ছত্রকে ভাঙ্গিয়া তাহার সঙ্গে ব্যাখ্যাত্মক অথবা অন্যরকম ভাবপরিবর্ধক 
ছোট বাক্য অথবা বাক্যাংশ যোগ করা হয়। ইহাকে বলে “আখর”, “আখর দেওয়া”। অথবা 
পদের মধ্যে কিছু ব্যাখ্যামূলক অথবা ভাববিস্তারক একাধিক ছত্র যোগ করা হয়। এ ছত্রগুলি 
অন্পবিস্তর গদ্যঘেঁষা পদ্যছত্র এবং এগুলিকে পদের বাহিরে আনিয়া দেখিলে স্বতন্ত্র রচনা 
হিসাবে মূল্য দেওয়া যায়। ইহ;র নাম “তুক”। আঁখর ও তুকের উদাহরণ দিতেছি। 

‘বৈষ্ণব পদাবলী গেয় হবিতা। বৈষ্ণব পদাবলীর পূর্ণ মূল্য গানে না শুনিলে উপলব্ধ 
হয় না। তবে ইহারা সাধারণ গানের মত সুরের বাহক, ছন্দোবদ্ধ বাক্যজালময় নয়। পাঠ্য 
গীতিকবিতায় অপেক্ষিত কাব্যরস ইহাতে আছে। তবুও সাধারণ গীতিকবিতা হইতে বৈষ্ণব 
পদাবলীর স্বাতন্ত্য মানিতে হইবে। প্রেম অথবা বাৎসল্য যে রসই থাকুক না কেন, বৈষ্ণব 
পদাবলীতে ভক্তিরসেরই পরিক্রমা । বৈষ্ণব-সাধনার অঙ্গ বলিয়াই যে বৈষ্ণব পদাবলীর 
অনুশীলন হইয়াছিল সে কথা মানি, কিন্তু বৈষ্ণব পদাবলীর মধ্যে যে সাধনার ইঙ্গিত আছে, 
তাহা সাধারণ মানুষের জীবনযঃত্রার সহিত বিচ্ছিন্ন, কোন শুষ্ক বৈরাগ্যচর্চা নয়। যে স্নেহ- 
প্রেম সম্পর্ক মানুষকে তাহার জীবনের মধ্য দিয়া পথ দেখাইয়া লইয়া যায়, তাহাই কৃষ্ণলীলা। 
রূপকের মধ্য দিয়া জীবনমরণাতীত নিত্য সম্পর্করূপে বৈষ্ণব পদাবলীতে উপস্থাপিত। বৈষ্ণব 
পদাবলীর রস গ্রহণ করিতে গেল আমাদের বৈষ্ণবভাবাপন্ন হইবার আবশ্যক নাই, কৃষ্ণকে 
অবতার অথবা অবতারী মানিবার্‌ প্রয়োজন নাই, এমন কি নাস্তিক হইলেও দোষ নাই। মানুষের 
হৃদয়ের যে প্রবৃত্তি মৌলিক সেই ভালো-লাগাকে চিরন্তন করিয়া ভালোবাসিবার ঈগ্সা বৈষ্ণব 
পদাবলীর প্রেরণার উৎস। বৈঞ্ঞব কবিতার এই ধর্মাতিশীয়ী উৎকর্ষের দিকে রবীন্দ্রনাথই 
আমাদের দৃষ্টি আকর্ষণ করিয়াহিলেন। পুরানো বাঙ্গালা সাহিত্যে রোমান্টিক কবিতা বলিয়া 
কিছু থাকিলে তাহা যে বৈষ্ণব পদাবলী তাহাও তিনিই নির্দেশ করিয়াছিলেন। 

একাকিনী রাধিকার চকিত চরণ । 
আর দুটি ছল ছল নলিন নয়ন। 
এ ভরা-বাদর দিনে কে বাঁচিবে শ্যাম বিনে, 


৬২ বৈষ্ণব পদাবলী 


কাননের পথ চিনে মন যেতে চায়। 
বিজন যমুনাকুলে বিকশিত নীপমূলে . 
কীদিয়া পরাণ বুলে বিরহ ব্যথায়। 


১৫ ডিসেম্বর, ১৯৬০ শ্রীসুকুমার সেন 


প্রথম পংক্তি 


অঙ্কুব তপন-ভাপে যদি জারব 
অন্তবে জানিয়া নিজ অপরাধ 
অব মথুরাপুব মাধব গেল 
অবনত আনন কএ হম রহলিহু 


আইস আইস বন্ধু আইস আধ আঁচবে বৈস 
আওত শ্রীদামচন্দ্র রঙ্গিযা পাগড়ী মাথে 
আজি অদভূত তিমির-রঙ্গ 

আজিকাব স্বপনের কথা শুন লো মালিনী =ই 
আজু কে গো মুবলী বাজায় 

আজ রজনী হাম ভাগে পোহাযলু 

আজু হাম কি পেখলু নবদ্বীপচন্দ 

আদরে আগুসরি বাই হৃদযে ধরি 

আধক আধ-আধ দিঠি-অঞ্চলে 

আন্ধল প্রেম পহিল নহি জানলু 

আমাব শপতি লাগে না ধাইও ধেনুব আগে 
আলো মুঞি জানো না 


একে কুলবর্তী ধনি তাহে সে অবলা 

এ ঘোর রজনী মেঘের ঘটা 

এমন কালিযা-াদের কে বনাল্য বেশ 
এমন পিরীতি কভু নাহি দেখি শুনি 

এ সখি হামারি দুখের নাহি ওর 


ওগো মা আজি আমি চরাব বাছুর 


কণ্টক গাড়ি কমল-সম পদতল 

কপট চাতুবী চিতে জন-মন ভুলাইতে 
কহিও কানুরে সই কহিও কনুরে 

কানড় কুসুম জিনি কালিয়া বরণখানি 
কানু-অনুরাগে হৃদয় ভেল কাতর 

কাল জল চালিতে সই কালা পড়ে মনে 
কালিন্দীর এক দহে কালী নাগ তাহা রহে 


৬৪ 


প্রথম পংক্তি পদকর্তা 
কি কহব রে সখি আনন্দ ওর বিদ্যাপতি 
কি পেখলু বরজ-রাজ-কুলনন্দন অনন্ত দাস 
কি মোহিনী জান বধু কি মোহিনী জান চণ্ডীদাস 
কি লাগিয়া দণ্ড ধবে অকণ-বসন পবে বাসুদেব ঘোষ 
কিয়ে সখি চম্পক-দাম বনায়সি যদুনন্দন 
কুল মরিযাদ-কপাট উদ্ঘাটলু গোবিদ্দদাস 
কুলবত্তী কোই নযনে জনি হেরই গোবিন্দদাস 
‘কৈছে চরণে কর-পল্লব ঠেললি বৃন্দাবন 
গগনে অব ঘন মেহ দারুণ রায় শেখর 
ঘর হৈতে আইলাম বাঁশী শিখিবাব তরে জ্ঞানদাস 
ঘরের বাহিবে দণ্ডে শতবার চণ্ডীদাস 
চম্পক শোন-কুসুম কনকাচল গোবিন্দদাস 
চলত বাম সুন্দব শ্যাম নসিরমামুদ 
চাদবদনী নাচত দেখি দুখিনী 
টাদমুখে বেণু দিয়া সব ধেনু নাম লইয়া বলরাম দাস 
চাহ মুখ তুলি রাই চাহ মুখ তুলি জ্ানদাস 
চির চন্দন উরে হার না দেলা বিদ্যাপতি 
চুড়াটি বান্ধিয়া উচ্চ কে দিল মধুর-পুচ্ছ জ্ঞানদাস 
জপিতে তোমার নাম বংশী ধরি অনুপাম চণ্ডীদাস 
ঢল ঢল কাচা অঙ্গের লাবণি গোবিন্দ দাস 
তাতল সৈকত বারিবিদ্দু সম বিদ্যাপতি 
তোমারে বুঝাই বধু তোমারে বুঝাই চণ্তীদাস 
দধি-মন্থ-ধ্বনি শুনইতে নীলমণি ঘনরাম দাস 
দণ্ডে শতবার খায় যাহা দেখে তাহা চায় বাসুদেব 
দরশনে উনমুখী দবশন-সুখে-সুখী শ্যামদাস 
দাঁড়াইয়া নন্দের আগে গোপাল কান্দে অনুরাগে বলরাম দাস 
দেইখ্যা আইলাম তাবে জ্ঞানদাস 
দেখ মায়ি নাচত নন্দ-দুলাল শ্যামচাদ 
দেখসিযা রামের মাগো গোপাল নাচিছে তুড়ি দিযা যাদবেন্দ্র দাস 
দুহু মুখ-দবশনে দুহু ভেল ভোর নরোত্তম দাস 
ধনি ভেলি মানিনী সখীগণ মাঝ কবিশেখর 
ধরণী জন্মিল এথা কি পুণ্য করিয়া শ্রীরঘুনন্দন 
ধববা ধরবা ধব মোব পীতবাস পর . জ্ঞানদাস 
'ধৈর্যাং রহ ধৈর্যযং রাই গচ্ছং মথুরাওয়ে যদুনন্দন 


প্রথম পংক্তি 

নববে নববে নব নবঘন শ্যাম 

নহাই উঠল তীরে রাই কমলমুখী 
নাগব-সঙ্গে রঙ্গে যব বিলসই 

নামহি অন্রুর ক্রুর নাহি যা সম 

নিতাই কবিয়া আগে চলিলেন অনুরাগে 
নীরদ নযনে নীব ঘন সিঞ্চনে 
নীলাচল হৈতে শচীবে দেখিতে 


পতিত হেরিযা কাঁদে স্থিব নাহি বাধে 
পরশ-মণির সাথে কি দিব তুলনা রে 
গাগলিনী বিষ্ণুপ্রিয়া ভিজা বস্ত্রচুলে 
পিযা যব আওব এ মনু গেহে 
গিষার ফুলের বনে পিয়ার ভ্রমরা 
পুকবে যতেক কবিলু সুতপ 

প্রণতি করিযা মায় চলিলা যাদব রায় 
প্রেমক অন্ধুর জাত আত ভেল 


বধু কি আর বলিব আমি 

বধু কি আর বলিব তোবে 

বধু তুমি সে আমার প্রাণ 

বধু, তোমার গরবে গববিণী আমি 

বহুদিন পবে বধুয়া এলে 

বিবিধ কুসুম দিয়া সিংহাসন নিবমিযা 

বেলি অবসান-কালে একা গিয়েছিলাম জলে 
ব্রজ-নিজ-জন হেরি আনন্দ-চন্দ 
ব্রজবাসিগণ কান্দে ধেনু-বৎস শিশু 
ব্রজবাসিগণ-জীবন শেষ 


মঞ্জু বিকচ কুসুম-পুঞ্জ 
মন-চোরার বাঁশী বাজিও ধীরে ধীবে 
মন মোব আর নাহি লাগে গৃহকাজে 
মন্দির বাহিব কঠিন কপাট 

মাধব, কাহে কান্দাওসি হামে 

মাধব কি কহব দৈব-বিপাক 

মাধব, দুবরীপেখলু তাই 

মাধব, বহুত মিনতি করে তোয় 
মেঘ-যামিনী অতি ঘন আদ্দিযার 


যত নিবারিয়ে চাই নিবার না যায় রে 
যাঁহা পথ অবশ-চরণে চলি যাত 
যাহা যীহা নিকসয়ে তনু তনু-জ্যোতি 
যো মুখ নিরখনে নিমিখ না সহই 


ভ৬ 


প্রথম পংক্তি 
রাইয়ের দশা সখীর মুখে 

রাধাব কি হেল অন্তরে ব্যথা 

রূপ লাগি আঁখি ঝুরে গুণে মন ভোব 
কূপে ভরল দিঠি সোঙরি পরশ মিঠি 


ললিতাব কথা শুনি হাসি হাসি বিনোদিনী 


শুনইতে কানু-মুরলীবব-মাধুবী 
শ্যাম তোমাকে নাচিতে হবে 
শ্রিত-কমলা-কুচমণ্ডল 

শ্রীদাম সুদাম দাম শুন ওবে বলরাম 


সই, কেনে গেলাম যমুনাব জলে 
সই কেবা শুনাইল শ্যাম-নাম 
সই, জানি কুদিন সুদিন ভেল 
সখি কি পুছসি অনুভব মোয় 
সখীব বচনে অধির কান 


সহচর-অঙ্গে গোরা অঙ্গ হেলাইযা 
সহজই বিষম অকণ-দিঠি তাকর 
সুখের লাগিয়া এ ঘব বাধিনু 

সুবাসিত বারি ঝারি তরি তৈখনে 


হবি গেও মধুপুব হাম কুলবালা 

হবি হরি আর কবে এমন দশা হব 

হরি হরি, হেন দিন হইবে আমার 

হাথক দরপণ মাথক ফুল 

হেদে গো মালিনী সই অদ্বৈত-মন্দিরে চল যাই 
হেদে রে নদীয়াবাসী কার মুখ চাও 

হেন রূপ কবহু না দেখি 


পদকর্তা পৃষ্ঠা 
চণ্ডীদাস ৯৮ 
চণ্ডীদাস ২৯ 
জ্ঞানদাস ৪০ 
গোবিন্দদাস ৪২ 
চণ্ডীদাস ৮৭ 
গোবিন্দদাস ৬৬ 
দুখিনী ৭৩ 
জয়দেব ১ 
বলরাম দাস ১৭ 
জগদানন্দ ৩৪ 
চণ্ডীদাস ২৮ 
চণ্ডীদাস ১০০ 
কবিবল্লভ ৪৫ 
প্রেমদাস ৬৭ 
জ্ঞানদাস ৬ 
গোবিন্দদাস ৩৬ 
ঘনশ্যাম ৩১ 
জ্ঞানদাস ৭৯ 
গোবিন্দদাস ৬৮ 
বিদ্যাপতি ৯০ 
নরোত্রম দাস ১০৭ 
নরোত্তম দাস ১০৭ 
বিদ্যাপতি ৪০ 
বল্লভ ৯ 
গোবিন্দ ঘোষ ৮ 
বংশীদাস ৪৯ 


বৈষ্ণব পদাবলী 
(চয়ন) 
প্রথম স্তবক 


মাঙ্গলিকী 


শ্রিত-কমলা-কুচমণ্ডল, ধৃত-কুণ্ডল 
কলিত-ললিত-বনমাল 
জয় জয় দেব হরে 11১ 
দিনমণি-নগ্ডল-মণ্ডন, ভব-খগুন, 
মুনিজন-মানস-হংস 
জয় জয় দেব হরে 11২।। 
কালিয়-বিষধর-গঞ্জন, জন-রঞ্জন, 
যদুকুল-নলিন-দিনেশ 
জয় জয় দেব হরে |1৩।। 
মধু-মুর-লরক-বিনাশন, গরুড়াসন, 
সুরকুল-কেলি-নিদান 
জয় জয় দেব হরে 1181 
অমল-কমল-দললোচন, ভবমোচন 
ত্রিভুবন-ভবন-নিধান 
জয় জয় দেব হরে |1৫ 


হে কমলা-হৃদয়-বিহারী, কুণ্ডলধারী, ললিত-বনমালাবিভূষণ দেব হরি, তোমার জয় হউক 11১1। 
হেসূর্য্যমগ্ডল-ভূষণ, ভববন্ধন-ছেদনকারী, মুনিগণের মানস-সরোবরের হংস দেব হরি, তোমার জয় হউক 11২।| 
হে কালিয়-ভুজঙ্গ-দমন, জনগণরগ্রন, যদুকুল-পঙ্কজ-রবি দেব হরি, তোমার জয় হউক |1৩|। 


হে মুরারি, হে মধুসূদন, হে নরকাসুর-বিনাশন, গরুড়-বাহন, দেবগণের আনন্দলীলার আদি কারণ দেব হরি, 
তোমার জয় হউক 118৪ 


হে পদ্মপলাশলোচন, সংসার-দুঃখ-হরণ, ত্রিভুবনাশ্রয় দেব হরি, তোমার জয় হউক 11৫1। 


২ বৈষ্ণব পদাবলী 


জনক-সুতা-কৃতভূষণ, জিত-দুষণ, 
সমর-শমিত-দশকণ্ঠ 
জয় জয় দেব হরে 11৬।। 
অভিনব-জলধর-সুন্দর, ধৃতমন্দর, 
শ্রীমুখ-চন্দ্র-চকোর 
জয় জয় দেব হরে |1৭|। 
তব চরণে প্রণতা বয়মিতি ভাবয় 
কুরু কুশলং প্রণতেষু 
জয় জয় দেব হরে 11৮11 
শ্রীজয়দেবকবেরিদং কুরুতে মুদং 
মঙ্গলমুজ্বল-গীতি, 
জয় জয় দেব হরে |1৯।। 


হে জানকীভূষণ, হে দুষণ-রাক্ষস-নাশন, হে দশানন-দমন দেব হরি তোমার জয় হউক |1৬|| 
হেনবজলধর-সুন্দর, হে মন্দর-ধারী, হে কমলা-মুখচন্দ্রের সুধাপায়ী চকোর দেব হরি, তোমার জয় হউক 11৭11 
তোমার চরণে আমরা প্রণত ইহা ভাবিয়া আমাদের কুশল কর ; হে দেব হরি, তোমার জয় হউক 11৮11 


শ্রীজয়দেব কবির উজ্জ্বলরসাশ্রিত গীতময় এই মাঙ্গলিক বচন আমাদের আনন্দ বিধান করে। হে দেব হরি, 
তোমার জয় হউক 11৯1 


'দ্বিতীয় সভ্তবক 
গৌরাঙ্গ-বিষয়ক 


নীরদ নয়নে নীর ঘন সিঞ্চনে 
'পুলক-মুকুল-অবলম্ব। 
বিকশিত ভাব-কদন্ব।। 
'কি পেখলু নটবর গৌর কিশোর - 

অভিনব হেম কল্পতরু সঞ্চরু 
সুরধুনী-তীরে উজোর || 

চঞ্চল চরণ- কমল-তলে ঝঙ্কর 
ভকত-ভ্রমরগণ ভোর। 

পরিমলে লুবধ সুরাসুর ধাবই 
অহর্নিশি রহত অগোর।। 


১।  নীরদ.....অবলম্ব- চক্ষুদুটি মেঘের ন্যায়, কেন না, উহা অবিরত জলধারা বর্ষণ কবিতেছে। অবিরল 
বারিপাত হইলে যেমন বৃক্ষে বৃক্ষে মুকুল হয়, তেমনি গৌরাঙ্গের দেহে রোমাঞ্চরূপ মুকুলের 
উদ্গম হইতেছে। জীবন্ত প্রেমভাবের বিগ্রহ চৈতন্যপ্রভুকে পুষ্পতকর সহিত তুলনা করা হইয়াছে; 
নিরবধি চোখের জলে এই তরু বর্ধিত হইয়াছে, তাহার অঙ্গের স্বেদজল মকরন্দের মত বিন্দু বিন্দু 


ঝরিতেছে, এবং তাহাতে নানাপ্রকার ভাব ফুটিয়া উঠিতেছে। 

মুকুল-অবলম্ব-_ মুকুলের অবলম্বন তরু। কদম্ব -- সমূহ৷ 

বিকশিত ভাব-কদশ্ব_-অশ্রু, পুলক, স্বেদ প্রভৃতি সাত্বিক ভাবোদয়ের সহিত অন্যান্য নানাপ্রকার ভাব প্রকাশিত 
হইতেছে। 


পেখলু -_ দেখিলাম। গৌর কিশোর-_কিশোর-বয়স্ক গৌরাল। 

অভিনব... সঞ্চরু_ভাগীরথীর তীর উজ্জ্বল করিয়া যেন একটি সোনার গাছ চলিয়া বেড়াইতেছে (সঞ্চরু)। 

অভিনব-_-আর কখনও যাহা দেখা যায় নাই। 

ক্গতক-_ শ্রীচৈতন্য গৌরবর্ণ বলিয়া, তাহাকে সোনার গাছ বলা হইয়াছে; কিন্তু তিনি-সামান্য তরু নহেন, তিনি 
পরম বাঞ্ছিত ফল প্রদান করেন, প্রেমবত্বরূপ অপার্থিব ফল বিতরণ করেন বলিষা তাহাকে কল্পবৃক্ষ 
বলা হইয়াছে। . 

উজোর--উজ্জ্বল। চঞ্চল- _নৃত্যপরায়ণ। 

চরণ-কমল-লে ঝঙ্করু _-চরণতলে বঙ্কার করিতেছে; অর্থাৎ ভক্তগণ বিভোর হইয়া) পদতলে নানা গুণগান 
করিতেছেন। পরিমলে লুবধ-_ সুগন্ধ লুন্ধ হইয়া। ধাবই-_ ধাবিত হইতেছে। 

অগোব-_ অজ্ঞান। তাহার পদতলে অজ্ঞান হইয়া পড়িয়া আছে। অচৈতন্য অর্থে গ্রাম্যভাবায় অঘোর শব্দের 
ব্যবহার আছে। 


৪ বৈষ্ণব পদাবলী 


অবিরত প্রেম- রতন-ফল-বিতরণে 
অখিল-মনোরথ পুর। 
তাকর চরণে দীনহীন বঞ্চিত 
গোবিন্দদাস রহু দূর ।। 
হ্‌ 
চম্পক শোন- কুসুম কনকাচল 
জিতল গৌর-তনু-লাবণি রে। 
উন্নত গীম সীম নাহি অনুভব 
জগ-মনোমোহন ভাঙনি রে।। 
জয় শচীনন্দন রে। 
ত্ৰিভুবন-মণ্ডন কলিযুগ-কাল- 
ভুজগ-ভয়-খণ্ডন রে।। 
বিপুল পুলককুল- আকুল কলেবর 
গরগর অন্তর প্রেম-ভরে। 
লু লহু হাসনি গদগদ ভাষণি 
কত মন্দাকিনী নয়নে ঝরে।। 
গাওত কত কত ভকতহি মেলি। 
যো রসে ভাসি - | অবশ মহিমণ্ডল 
গোবিন্দদাস তহি পরশ না ভেলি।। 


অখিল .... পূর-_ সমস্ত বিশ্বের মনোরথ পূর্ণ হইতেছে। 

তাকর.... দূর-_ শুধু দীনহীন গোবিন্দদাস তাহার (তাকর) সেই চরণ হইতে বঞ্চিত হইয়া দূরে পড়িয়া আছে। 

২! চম্পক... লাবণি রে-- গৌরদেহের লাবণ্য চাপা, শোনফুল ও সুবর্ণ-গিরিকে পরাজিত করিয়াছে। 

উন্নত গীম-_ শ্রীবাদেশ সমুন্নত। 

সীম নাহি অনুভব-- গৌরদেহের লাবণ্য চম্পক, শোনপুষ্প এবং সুবর্ণ-গিরিকে পরাজিত করিয়াছে, একথা 
বলিয়াও পদকর্তার মন তৃপ্ত হইল না, __ মনে হইল এত বলিয়াও কিছুই বলা হইল না; তাই 
এখন বলিতেছেন, সে সৌন্দর্য্যের সীমা অনুভব করা যায় না অর্থাৎ সে সৌন্দর্য্য ধারণাতীত। 

জগ-মনোমোহন-_ জগতের মনোমোহকর। ভাঙনি- ভঙ্গি মশুন- অলঙ্কার, শোভা । 

কলিযুগ.. খগ্ডন--- কলিযুগরূপ কালসর্পের ভয় যিনি খণ্ডন করেন! 

বিপুল... কলেবর-_- সকল শরীরে রোমাঞ্চ ব্যাপ্ত হইয়াছে। লহ-- লঘু, মৃদু 

কত মন্দাকিনী....বরে-_ কত স্বগ্গা নয়ন হইতে ঝরিয়া পড়িতেছে। 

নিজ-রসে-_ নিজের প্রেম-রসে ; তিনি আপনার প্রেমে আপনি নাচিতেছেন। 

গাওত.... মেলি-- কত ভক্ত মিলিয়া গান করিতেছে। 

যোরসে... ভেলি-- যেরসে, যে প্রেমবন্যায় সমস্ত জগৎ ভাসিয়া গেল, গোবিন্দদাস পেদকর্তা) সেই প্রেমবন্যায় 
নিমগ্ন হওয়া দূরে থাক, তাহার স্পর্শ হইতেও বঞ্চিত রহিল। 

পরশ-মণির লাথে কি দিব তুলনা রে 
সরশ ছোয়াইলে হয় সোনা। 
আমার গৌরঙ্গের গুণে নাচিয়া গাইয়া রে 
রতন হইল কত জনা।। 
শচীর নন্দন বনমালী। 
এ তিন ভুবলেযার ১ তুলনা দিবার নাই 
গোরা মোর পরাণ-পুতুলি।। 
গৌরাঙ্গ-টাদের ছাদে ও চাদ কলঙ্কী রে 
এমন করিতে নারে আলো। 
অকলঙ্ক পূর্ণ চাদ উদয় নদিয়া-পুরে 
সনের আন্ধার দূরে গেলো।। 
এ গুণে সুরভি সুর- তরু সম নহে রে 
মাগিলে সে পায় কোন জন। 
না মাগিতে তখিল ভুবন ভরি জনে জনে 
যাচিয়া দেওল প্রেমধন।। 
গোরাটাদের তুলনা গোরাটাদ গোসীই রে 
বিচার করিয়া দেখ সভে। 
পরমানন্দের মনে এ বড় আকুতি রে 
শীরাঙ্গের দয়া কবে হবে।। 


৪ 


অজু হাম কি পেখলু নবদ্বীপচন্দ। 
কবৰতলে করই বয়ন অবলন্ব।। 


৩।  পরশ-মণির...জনা-_স্পর্শম্দণির সহিত শ্রীগৌরাঙ্গের কি তুলনা দিব? স্পর্শমণি যাহা স্পর্শ করে তাহাই 
কেবল সোনা হইয়া যয়। গৌরাঙ্গদেবের কিন্তু এমনই অদভুত শক্তি যে, সে শক্তির প্রভাবে যে 
কোন ব্যক্তি নাচিয়া গাযা অনায়াসে রত্ন হইয়া যায়। 

এ গুণে...” প্রেমধন-_ গুণের দিক লুইতে বিচার করিয়া দেখিলে শ্রীগৌরাঙ্গের সহিত কামধেনু বা সুবতকর 
€কল্পতরুর) তুলনা হয় না। কারণ, পুণ্যাত্মা ছাড়া আর কাহারও ভাগ্যে কামধেনু বা সুরতরুর 
সান্নিধ্য-লাভ ঘটে না তহা ছাড়া কামধেনু বা সুরতরুর নিকট প্রার্থনা না করিলে কিছুই পাওয়া যায় 
না; কিন্তু গৌরাঙ্গদেক এমনই করুণাময় যে, আপামর সকলকেই তিনি (না চাহিতেই) নিজে 
যাচিয়া প্রেমধন বিলাইনা দেন। 

সুরভি_ কামধেনু। 


৪। করতলে... অবলম্ব-- হত্তেন উপব মুখ ন্যস্ত করিয়া আছেন। 


৬ বৈষ্ণব পদাবলী 


পুন পুন গতাগতি করু ঘর পন্থ। 
খেনে খেনে ফুলবনে চলই একান্ত ।। 


ছল ছল নয়ন-কমল- সুবিলাস। 
নব নব ভাব করত পরকাশ।। 


পুলক-সুকুলবর ভরু সব দেহ। 
রাধামোহন কছু না পাওল থেহ।। 

৫ 
সহচর-অঙ্গে গোরা অঙ্গ হেলাইয়া। 
চলিতে না পারে খেণে পড়ে মূরছিয়া।। 
অতি দুরবল দেহ ধরণে না যায়। 
ক্ষিতিতলে পড়ি সহচর-মুখ চায়।। 
কোথায় পরাণনাথ বলি খেণে কান্দে। 
পূরব বিরহ-ভ্বরে থির নাহি বান্ধে।। 
কেন হেন হৈল-গোরা বুঝিতে না পারি। 
জ্ঞানদাস কহে নিছনি লৈয়া মরি।। 


পুন পুন .... পদ্থ....তুলনীয় £ “ঘরের বাহিরে, দণ্ডে শতবার, তিলে তিলে আইসে যায়।”-__চণ্তীদাস।। 
--৬১ পৃষ্ঠা। 

ঘর পন্থ-_ঘর ও বাহির পেথ)। 

খেনে...একান্ত --তুলনীয় £ “মন উচাটন, নিশ্বাস সঘন, কদম্ব-কাননে চায়।” -- চণ্ডীদাস। __ ৬১ পৃষ্ঠা। 

পুলক...থেহ- _পুলকে সমস্ত দেহ শিহরিত। পুলক-মুকুলবর- পুলকজাত রোমাঞ্চ ভরু-_-ভরিল। রাধা মোহন 
(পেদকর্তা) সে অতলস্পর্শ প্রেমসাগরের কোন থৈ (থেহ) অর্থাৎ তল খুঁজিয়া পাইল না। চণ্তীদাসের 
পূর্ব্বরাগোক্ত রাধা-ভাবের সঙ্গে এই পদের আশ্চর্য্য এক্য দৃষ্ট হয়। জয়ানন্দের চৈতন্য-মঙ্গলে 
বর্ণিত চৈতন্যদেবের প্রথম ভাবোচ্ছাসের সঙ্গে মিলাইয়া পড়ুন। 

৫1 খেণে- ক্ষণে, ক্ষণেক্ষণে। মুরছিয়া--মূর্ছিত হইয়া। 

অতি দুরবল... যায়__দেহ এত দুর্বল হইয়া পড়িয়াছে যে ধরিয়া রাখা যায় না, অর্থাৎ খাড়া করিয়া রাখা দুষ্কর, 
= ক্ষণে ক্ষণে টলিয়া পড়ে। 

পূরক_ পূর্ব 

থির নাহি বাদ্ধে__ স্থৈর্য্যের বন্ধন থাকে না, অর্থাৎ স্থৈর্য্যের বন্ধন শিথিল হইয়া পড়ে। 

পূরব....বান্ধে __ রাধাভাবে ভাবিত হইয়া গৌরাঙ্গদেব নিজের সহিত শ্রীরাধার একাত্মতা মর্ম মন্ম্মে অনুভব 
করিতেছেন, এবং তাহার ফলে অতীতের কৃষ্ণবিরহ-স্বালায় জর্জরিত হইয়া চিত্তের স্থৈর্য্য হারাইয়া 
ফেলিতেছেন। 


নিছনি __ বালাই। 

পতিত হেরিরা কাদে স্থির নাহি বাঁধে 
করুণ নয়নে চায়। 
নিরুপম হেম জিনি উজোর গোরা-তনু 
অবনী ঘন পড়ি যায়।। 
শৌরাঙ্গের নিছনি লইয়া মরি। 
ও রূপ-মাধ্যী পিরীতি-চাতুরী 
তিল আধ পাসরিতে নারি।। 
বরণ-আশ্রম কিঞ্চন-অকিঞ্চন 
কার কোন দোষ নাহি মানে। 
কমলা-শিব-বিহি- দুলহ প্রেমধন 
দান করয়ে জগজনে।। 
গৌর ভেল পরকাশ। 
প্রেমধনের নী কয়ল অবনী 
বঞ্চিত গোবিন্দদাস।। 


সন্যাসের পুবর্বাভাস 

৭ 
পাগলিনী বিষ্ণুপ্রিয়া ভিজা বন্ত্রচুলে। 
ত্বরা করি বাড়ী আসি শাশুড়ীরে বলে।। 
ননতে না পারে কিছু কীদিয়া ফাফর। 
শচী বলে মাগো এত কি লাগি কাতর।| 


৬1 পতিত হেরিয়া কাদে- পতিত ব্যক্তিদিগকে দেখিয়া করুণায় চক্ষু অশ্রুসিক্ত হয়। 

স্থির নাহি বাঁধে -- তাহাদের দুঃখ দেখিয়া মন অস্থির হইয়া যায়। 

ককণ নযনে চায়-_ করণ দৃষ্টিতে তাহাদিগকে নিবীক্ষণ করেন। 

নিরুপম হেম ... যায়-_অতুল্য স্বর্ণ নন্দিত উজ্জ্বল উেজোর) গৌরার দেহ ঘন ঘন ভূমিতে পড়িয়া যায়। 


নিছনি__- বালাই। পিরীতি-চাতুরী- তাহার প্রেমের বিচিত্র ভাবে। বরণ-আশ্রম- বর্ণাশ্রম ; 
বর্ণশমের বিভিন্নতা, এবং ধনী বা দীন-দরিদ্র কাহারও প্রভেদ বা দোষ গণ্য করে না। বিহি-_বিধাতা। 
দুলহ- দুর্লভ। 


“কমলা...জগজনে- লক্ষী, শিব ও বিধাতার পক্ষেও যে প্রেম দুর্লভ, তাহা জগজ্জনকে বিতরণ করে। 
প্রেমধনের...গোবিন্দদাস-_ সমস্ত পৃথিবীবাসীকে প্রেমধনের ধনী করিলেন-_কেবল গোবিন্দদাস বঞ্চিত রহিল। 
কয়ল-_ করিল। 


৮ “বৈষ্ণব পদাবলী 


বিষ্ণুপ্রিয়া বলে আর কি কব জননী। 
চারি দিকে অমঙ্গল কীপিছে পরাণী।। 
নাহিতে পড়িল জলে নাকের বেশর। 
ভাঙ্গিবে কপাল, মাথে পড়িবে বজর || 
থাকি থাকি প্রাণ কাদে নাচে বাম আঁখি। 
দক্ষিণে ভুজঙ্গ যেন রহি রহি দেখি।। 
কীদি কহে বাসুদেব কি কহিব সতী। 
আজি নবদ্বীপ ছাড়ি যাবে প্রাণপতি।। 


৮ 


হেদে রে নদীয়াবাসী কার মুখ চাও। 
বাহু পসারিয়া গোরাচান্দেরে ফিরাও।। 
তো সবারে কে আর করিবে নিজ কোরে। 
কে যাটিয়া দিবে প্রেম দেখিয়া কাতরে।। 
কি শেল হিয়ায় হায় কি শেল হিয়ায়। 
নয়ান-পুতলী নবদ্বীপ ছাড়ি যায়।। 

আর না যাইব মোরা গৌরাঙ্গের পাশ। 
আর না করিব মোরা কীর্তন-বিলাস।। 
কাদয়ে ভকতগণ বুক বিদারিয়া। 

পাষাণ গোবিন্দ ঘোষ না যায় মিলিয়া।। 


৯ 


কি লাগিয়া দণ্ড ধরে অরুণ-বসন পরে 
কি লাগিয়া মুড়াইল কেশ। 
কি লাগিয়া মুখ-টাদে রাধা রাধা বলি কাদে 
কি লাগিয়া ছাড়িল নিজ দেশ।। 


৭| এই পদে চৈতন্যদেবের সন্যাসগ্রহণের পূর্বাভাস পাইয়া বিষ্ণুপ্রিয়া বিহুলা হইয়া পড়িয়াছেল। 


বেশর-_নাসিকার অলঙ্কার-বিশেষ। বজর--বজ্জ। 
৮।  পসারিয়া- প্রসারিত করিয়া। তো সবারে __ তোমাদিগের সকলকে। 
কোরে -- কোলে। কাতরে -- কাতর ব্যক্তিকে! বিলাস __ আনন্দ। 


মিলিয়া -_ মিলাইয়া ; তুলনীয় £ “পষাণ মিলঞা যায়!’ 
৯।  অরুণ-বসন -- গেরুয়া বন্ত্। 


গৌরাঙ্গ-বিষয়ক ৯ 


শ্রীবাসের উচ্চ রায় পাষাণ মিলাএগ যায় 
গদাহর না জিয়ে পরাণে। 
বহিছে তত ধারা যেন মন্দাকিনী পারা 
মুকুন্দের ও-দুই নয়ানে।। 
সকল মোহান্তঘরে বিধাতা বুঝাইয়া ফিরে 
তবু স্থির নাহি হয় কেহ। 
. জ্বলন্ত অল্ল হেন রমণী ছাড়িল কেন 
কি লাগি তেজিল তার লেহ।। 
কি কব দুখের কথা কহিতে মরম-ব্যথা 
না দেখি বিদরে মোর হিয়া। 
দিবানিশি নাহ জানি বিরহে আকুল প্রাণী 
বাসু ঘোষ পড়ে মুরছিয়া।। 


১০ 


হেদে গো মালিনী সই অদ্বৈত-মন্দিরে চল যাই। 
নিমাঞি আইল তাহা কহিল নিতাই।। 

সে টাচর-কেশ-হীন কেমনে দেখিব। 
দণ্ড-কমণডলু দেখি পরাণ ত্যজিব।। 

এত বলি শচীমাতা কাতর হইয়া। 

শান্তিপুর মুখে ধায় নিমাই বলিয়া।। 

হইল নদীয়ার লোক গৌরাঙ্গ দেখিতে। 

চুঃখিত বল্পভ যায় কান্দিতে কান্দিতে || 


উচ্চ রায় -- উচ্চ রবে, উচ্চৈত্বর ব্রন্দনের রোলে। 

জিয়ে -_বাঁচে। বিধাতা -__ হরিদাস, ব্রহ্মার অবতার বলিয়া গৃহীত। 

জ্বলন্ত অনল -_রূপ-যৌবন-সম্পন্রা রমণীতে মানুষের মন স্বভাবতঃ অনলে পতঙ্গের ন্যায় আকৃষ্ট হয়; কিন্তু 
মহাপ্রভু তাহাতে বন্দুমাত্র আকৃষ্ট হইলেন না কেন? 

লেহ, নেহ -- স্নেহ, প্রেম। শুধু অদুলনীয় রূপ-যৌবন-সম্পন্না স্ত্রী নহে, তাহার প্রগাঢ় প্রেম উপেক্ষা করিলো 
কেন? 

১০1 শ্রীগৌরাঙ্গ সন্ন্যাস গ্রহণ করিয়া শাস্তিপুরে অদ্বৈত আচার্য্যের ভবনে আসিয়াছেন, নিতাই সেই সংবাদ 
লইয়া নবদ্বীপে ভাসিলে শচীমাতা বলিতেছেন। 

. টাচর -- কুঞ্চিত। বল্পভ-_- কবির নাম। 


১০ বৈষ্ণব পদাবলী 


১১ 


নিতাই করিয়া আগে চলিলেন অনুরাগে 
আইল সবাই শাস্তিপুরে। 

মুড়াইছে মাথার কেশ ধর্যাছে সন্নযাসীর বেশ 
দেখিয়া সবার প্রাণ ঝুরে।। 

করযোড় করি আগে দীড়াইলা মায়ের আগে 
পনিলেন দণ্ডবৎ হৈয়া। 

দুই হাত তুলি বুকে চুম্ব দিয়া টাদ-মুখে 
- কান্দে শচী গলায় ধরিয়া।। 

ইহার লাগিয়া যত _ পড়াইল ভাগবত 
এ কথা কহিব আমি কায়। 

অনাথিনী করি মোরে যাবে বাছা দেশান্তরে 
বিষুরপ্রিয়ার কি হইবে উপায়।। 

এ ডোর কৌপীন পরি " কি লাগিয়া দণ্ড ধরি 
ঘরে ঘরে খাবে ভিক্ষা মাগি। 

জীয়ন্ত থাকিতে মায় ইহা নাহি সহা যায় 
কার বোলে হইলা বৈরাগী ।। 

গৌরাঙ্গের বৈরাগে ধরণী বিদার মাগে 
আর তাহে শচীর করুণা। 

কহয়ে বল্লভদাস -  গোরাটাদের বৈরাগ 
ত্ৰিজগতে রহিল ঘোষণা ।। 


১২ 


গোকুলপুরের ছন্দ।। 


১১1 ঝুরে --কান্দে। পড়াইল __- পড়াইলাম। 

ইহার লাগিয়া __ ইহারই জন্য ; তুমি অবশেষে সন্ন্যাসী হইয়া আমাকে ত্যাগ করিবে এই জন্য । 

বিদার মাগে __ বিদারিত হইতে চায় ; ফাটিয়া যাইতে চায়। 

১২। জগদানন্দ --- মহাপ্রভুর অনুরাগী ভক্ত, ইনি পুরীতে সাহার নিত্যসহচর ছিলেন। মহাপ্রভু খাওয়াদাওয়াতে 
কঠোর ভাব অবলম্বন করিলে ইনি অভিমান করিয়া নিজে না খাইয়া থাকিতেন। এই অভিমান- 
পরাধণতার জন্য ভক্তমণ্ডলী ইহাকে সত্যভানার অবতার মনে করিয়াছেন! একদা মহাপ্রভু ভক্ত- 
দত্ত সুগন্ধ তৈল ব্যবহার করিতে অনিচ্ছা প্রকাশ করিয়া সেই তৈলদ্বারা পুরীর মন্দিরে আলো 
ভ্বালিবার আদেশ প্রদান করিলে জগদানন্দ এতটা চটিয়া গিয়াছিলেন যে, তিনি আঙিনায় সেই 


গৌরাঙ্গ-বিষয়ক ১১ 


ভাবয়ে পণ্ডিত রায়। 

পাই কিনা পাই শচীরে দেখিতে 
এহি অনুমানে যায়।। 

লতা-তরু যত দেখে শত শত 

অকালে খসিছে পাতা। 

রবির কিন্রণ - নাহয় ফুটন 
মেঘগণ দেখে রাতা ।। 

শাখে বলি পাখী মুদি দুটি আঁখি 
ফল-জন তেয়াগিয়া। 
গোরাটাদ নাম লৈয়া।। 

ধেনু যূদে যুথে দাঁড়াইয়া পথে 
কারও মুখে নাহি রা। 

মাধবীদা-সর ঠাকুর পণ্ডিত 
পড়িল আছাড়ে গা।। 


১৩ 


আজিকার স্বপনের কথা শুনলো মালিনী সই 
নিমাই আসিয়াছিল ঘরে। 
মা বলিয়া ডাকিল আমারে ।। 


তেলের হাঁড়িটি আনিয়া ভাঙ্গিয়া ফেলিয়াছিলেন। মহাপ্রভু জগদানন্দকে এই জন্য ভয় করিতেন 
(‘জগদানন্দ চাহে ভামায় বিষয় ভুঞ্জাইতে ৷’ -- চৈ,চ, )। পুরীগমনের পরে শচীদেবীকে আশ্বাস 
দেওয়ার জন্য মহাষ্ুভ্র জগদানন্দকে নবদ্ধীপে পাঠাইয়াছিলেন। এখানে সেই ঘটনা বর্ণিত হইতেছে। 

গোকুলপুরের ছন্দ -_ কৃষ্ণ গোকুল ত্যাগ করিলে তথাকার যে ভাব হইয়াছিল সেইরূপ! ছন্দ -- ছাঁদ, ধারা, 
ন্যায়। 

পাই..... যায় -_-শচী হয়ত চৈতন্যের শোকে প্রাণত্যাগ করিয়াছেন, সুতরাং তাহাকে দেখিতে পাইবেন কি না এই 
আশঙ্কা করিয়া যাইনতছেন।রাতা __রক্তবর্ণ; মেঘগুলি যেন কীদিয়া কীদিয়া চোখ রাঙ্গা করিয়াছে। 

মাধবীদাস __ পদকর্তা ; তাহার ঠকুর যে জগদানন্দ, তিনি নবদ্বীপের এই অবস্থা দেখিয়া মাটিতে আছাড় খাইয়া 
পড়িলেন। 


১২ বৈষ্ণব পদাবলী 


ঘরেতে শুতিয়াছিলাম অচেতনে বাহির হৈলাম 
. নিমাইয়ের গলার সাড়া পাঞা। 
পুন কাদে গলায় ধরিয়া।। 
তোমার প্রেমের বশে ফিরি আমি দেশে দেশে 
রহিতে নারিলাম নীলাচলে। 
কীদিতে কাদিতে ইহা বলে।। 
আইস মোর বাছা বলি হিয়ার মাঝারে তুলি 
হেন কালে নিদ্রাভঙ্গ হৈল। 
পুন না দেখিয়া তারে ' পরাণ কেমন করে 
কীদিয়া রজনী পোহাইল।। 
সেই হৈতে প্রাণ কাদে হিয়া থির নাহি বাঁধে 
| কি করিব কহ না উপায়। 
বাসুদেব ঘোষে কয় গৌরাঙ্গ তোমারি হয় 
নহিলে কি সদা দেখ তায়।। 


১৩। যেস্রীবাস মহাপ্রভুর নিতান্ত অন্তরঙ্গ সঙ্গী ছিলেন, এবং যীহার আঙ্গিনায় মহাপ্রভু প্রতিরাত্রিতে নৃত্য ও 
কীৰ্ত্তন করিতেন, মালিনী সেই শ্রীবাসের স্ত্রী ও শচীদেবীর অত্যন্ত অন্তরঙ্গ বন্ধু ছিলেন। 
এখানে বলা আবশ্যক যে, শ্রীবাস চৈতন্যদেব হইতে বয়সে অনেক বড় ছিলেন। 


তৃতীয় স্তবক 
শ্রীকৃষ্ণের বাল্যলীলা ও কালিয়দমন 


১ 


দেখ মায়ি নাচত নন্দ-দুলাল। 
মণিময় নূপুর কটিপর ঘাথর 
মোহন উরে বনমাল।। 
গোপিনী বত শত বালক যূথ যুথ 
গাওত বোলত ভাল। 
তীন্দর দ্রিমিকি ধ্বনি তাথৈ তাখৈ শুনি 
নৃগধি দৃগধি বাজে তাল।। 
লহু লহু হানত ভাষ মৃদু বোলত 
নিকসত মোতিম দন্ত রসাল। 
শ্যামটাদ দস ভণ জগজন-জীবন 
পহু মোর পরম দয়াল।। 
২ 
দেখসিয়া বামের মাগো গোপাল নাচিছে তুড়ি দিয়া। 
কোথা গেল নন্দ রায় আনন্দ বহিয়া যায় 
নয়ান ভবিয়া দেখসিয়া।। 
চলে যেন খঞ্জনিয়া পাখী। 
সাধ করিয়ামায় নূপুর দেছে রাঙ্গা পায় 
নাচিয়া নাচিয়া আইস দেখি।। 


১।  ঘাঘর -- অলঙ্কার বিশেষ। উঁরে -- বক্ষে। যুথ যুথ -- দলে দলে। 

নিকসত -_ বাহির হয়, প্রকাশিত হয় মোতিম -* মুক্তা। 

২1 রামের মা -- রোহিণী। * নাট নৃত্য! 

চরণে চাদের হাট __ পদকর্তা এখানেস্ত্রীকৃষ্্র দুই চরণের দশটি নখকে টাদের সহিত তুলনা করিয়াছেন। 
দশ-দশটি চাদ চরণে নোভা পাইতেছে। কবি তাই বলিতেছেন -- দুই চরণে যেন চাদের হাট 
বসিয়া গিযাছে। 


১৪ বৈষ্ঞব পদাবলী 


প্রতি পদচিহ্ন তায় 
ধ্বজবজ্রাঙ্কুশ তাহে সাজে । 
যাদবেন্দ্র দাসে কয় 
প্রেমভরে অধিক বিরাজে।। 


৩ 
দরধি-মন্থ-ধ্বনি 
আওল সঙ্গে বলরাম। 


যশোমতী হেরি মুখ 
চু্বয়ে চাদ-বয়ান।। 


পৃথক পড়িয়া যায় 


নাটুয়া গোবিন্দ রায় 


শুনইতে নীলমণি 


পাওল মরমে সুখ 


কহে শুন যাদুমণি 


তোরে দিব ক্ষীর-ননী 


খাইয়া নাচহ মোর আগে। 


নবনী-লোভিত হরি 


কর পাতি নবনীত মাগে।। 


রাণী দিল পুরি কর 


খাইতে রঙ্গিমাধর 


অতি সুশোভিত ভেল তায়। 


খাইতে খাইতে নাচে 


. কটিতে কিঙ্কিণী বাজে 


হেরি হরষিত ভেল মায়।। 
নন্দ-দুলাল নাচে ভালি। 


ছাড়িল মন্থন-দণ্ড 


উথলিল মহানন্দ 


সঘনে দেই করতালি।। 


দেখ দেখ রোহিণী 


গদ গদ কহে রাণী 


যাদুয়া নাচিছে দেখ মোর। 


'ঘনরাম দাসে কয় 


রোহিণী আনন্দময় 


দুহু ভেল প্রেমে বিভোর ।। 


ধ্বজবজ্ঞাঙ্ধুশ -_ ধ্বজাকার, বজ্জাকার ও অস্কুশাকার চিহন। এই ত্রিবিধ চিহ্ন ভগবান্‌ বিষ্ণুর পাদপদ্মে বিদ্যমান। 


নাটুয়া __নৃত্যকারী। 


অধিক বিরাজে _-অধিক শোভা পাইতেছেন। 


যাদবেন্্...বিরাজে -_ পূর্বের পঙক্তিতে ধ্বজবস্তান্কুশ-চিহের কথা উল্লেখ করিয়া শ্রীকৃষ্ণ যে স্বয়ং ভগবান 
পদকর্তা তাহা আমাদের স্পষ্টই জানাইয়া দিয়াছেন। এখন তিনি বলিতেছেন, সেই যড়ৈশ্বর্য্যশালী 
ভগবান্‌ আজ বাৎসল্য-রসে অভিষিক্ত হইয়া যেন আরও অধিক শোভা পাইতেছেন অর্থাৎ আরও 


অধিক মনোরম হইয়া উঠিতেছেন। 
৩। আগে -_সম্মুখে। 
পূরি - পূর্ণ করিয়া। 


ছাড়িল মন্থন-দণ্ড __ গোপালের নৃত্য-রসে মজিয়া গৃহকর্স্ম বিস্মৃত হইল। 


নবনী-লোভিত -_-নবনী-লুব্ধ! 
ভালি __ ভাল, উত্তম, সুন্দর। 


বাল্যলীলা ও কালিয়দমন ১৫ 


দীড়াইয়া নন্দেহ আগে গোপাল কান্দে অনুরাগে 
বুক বাহিয়া পড়ে ধারা! 
না থাকিব তোচার ঘরে অপযশ দেহ মোরে 
মা হইয়া বলে ননি-চোরা।। 
ধরিয়া যুগল কর বাঁধিয়া ছান্দন-ডোরে 
বাঁধে রাণী নবনী লাগিয়া। 
আহীরী রমণী হাসে দাঁড়াইয়া চারি পাশে 
হয় নয় দেখ সুধাইয়া।। 
অন্যের ছাওয়াল যত তারা ননি খায় কত 
মা হইয়া কেবা বান্ধে করে। 
যে বল সে বল মোরে না থাকিব তোর ঘরে 
এ না দুঃখ সহিতে না পারে।। 
বলাই খায়্যাছে নি মিছা চোর বলে রাণী 
ভাল মন্দ না করি বিচার। 
শিশু বলি দয়া নাহি তার।। 
অঙ্গদ-বলয়-তাতৃ আর যত অলঙ্কার 
আর মণি-মুকুতার হার। 
সকল খসায়্যা লহ আমারে বিদায় দেহ 
এ দুঃখে যমুনা হব পার।। 
বলরাম দাসে কয় এই কর্ম্ম ভাল নয় 
ধাইয়া গোপাল কর কোড়ে। 
যশোদা আসিয়া কাছে গোপালের মুখ মুছে 
অপরাধ ক্ষমা কর মোরে।। 


৪। গোপাল কান্দে অনুরাগে __ ৬ কান্না দুঃখের কান্না নয়, ইহা অনুরাগের কান্না, সোহাগের কান্না, অভিমানের 


কান্না। 
ছান্দন-ডোর -_ ছাঁদন-দড়ি। দোহন-হালে গাভীর পদবদ্ধন রজ্জু। 
আহীরী -_ গোয়ালিনী, গোপী। ছাওয়াল -_ ছেলে, পুত্র। 


পরের ছাওয়াল -- শ্রীকৃষ্ণ যশোদার ণর্ভজাত সন্তান নন। বাসুদেবের ওঁরসে, দেবকীর গর্ভে তাহার জন্ম। 

কংসের ভয়ে বাসুদেব কৃষ্ণের জন্মের অব্যবহিত পরেই তাহাকে নন্দালয়ে রাখিয়া আসেন। নন্দ ও তৎপত্বী 
যশোদা তাহাকে পুত্রব€ লালন-পালন করেন। 

অঙ্গদ -__ একপ্রকার বাহুভূষণ। বলয় __বালা। তাড় _-তাগা। 


১৬ 


পরাইয়া দেহ ধড়া 
অলকা তিলক ভালে 
শ্রীদাম সুদাম দাম 
বিশাল অর্জুন জান 

, গোপালের কথা শুনি 
চঞ্চল বাছুর সনে 


বিপ্রদাস ঘোষে বলে 


‘বৈষ্ণব পদাবলী 


৫ 
আওত শ্রীদামচন্দ্র রঙ্গিয়া পাগড়ী মাথে। 
স্তোক-কৃষ্ণে অংশুমান্‌ দাম বসুদাম সাথে।। 
কটি কাছনি বঙ্কিম ধটি বেণুবর বাম কীখে। 
জিতি কুঞ্জর গতি মন্থর, ভায়্যা ভায়্যা বলি ডাকে।। 
গো-ছান্দন ডোরি কান্ধহি শোভে কানে কুগুল-খেলা। 
গলে লম্বিত গুঞ্জাহার ভূজে অঙ্গদ-বালা।। 
স্ফুট চম্পক-দল-নিন্দিত উজ্জ্বল তনু-শোভা। 
পদ-পঙ্কজে নূপুর বাজে শেখর মনোলোভা।। 


ঙ 


ওগো মা আজি আমি চরাব বাছুর। 

মন্ত্র পড়ি বান্ধ চূড়া 
চরণেতে পরাহ নৃপুর। 

বনমালা দেহ গলে 
শিক্গী-বেত্র-বেণু দেহ হাতে। 

সুবলাদি বলরাম 
সভাই দাড়াঞা রাজপথে ।। 

কিঙ্কিণী অংশুমান্‌ 
সাজিয়া সভাই গোষ্ঠে যায়। 

সজল নয়নে রাণী 
অচেতনে ধরণী লোটায়।। 

কেমনে ধাইবা বনে 
কোমল দুখানি রাঙ্গা পায়।। 

এ বয়সে গোঠে গেলে 
প্রাণ কি ধরিতে পারে মায়।। 


৫!  রঙ্গিয়া_-রঙগিন। 
কাখে -- কক্ষে । 


জিতি -- জয় করিয়া। 


কটি কাছনি... ধটি --কটি বেড়িয়া মালকৌচা বঙ্ধিমভাবে পরা। 
গো-ছান্দন কান্ধহি -_ স্কন্ধে গরু বাঁধিবার দড়ি। 


স্ফুট...শোভা __শ্রীদামের রূপ প্রস্ফুটিত চম্পকের অপেক্ষা উজ্জ্বল । 


৬1 ভালে -- কপালে। 
বিশাল...অংশুমান্‌ __ সখাদের নাম। 


দাড়াঞ __ দাঁড়াইয়া অপেক্ষা করিতেছে)। 


বাল্যলীলা ও কালিয়দমন ১৭ 


শ্রীদাম সুদাম দাম শুন ওরে বলরাম 
_. মিনতি করিয়ে তো সভারে। 
বন কত অতিদূর নব তৃণ কুশাঙ্কুর 
| গোপাল লৈয়া না যাইহ দূরে।। 
সখাগণ আগে পাছে গোপাল করিয়া মাঝে 
E ধীরে ধীরে করহ গমন। 
নব তৃণাঙ্কুর আগে রাঙ্গা পায় যদি লাগে 
প্রবোধ না মানে মায়ের মন।। 
নিকটে গোধন রেখো মা বলে শিঙ্গাতে ডেকো 
ঘরে থাকি শুনি যেন রব। 
বিহি কৈলা গোপ-জাতি গোধন-পালন-বৃত্তি 
তেঞি বনে পাঠাইয়া দিব।। 
বলরামদাসের বাণী শুন ওগো নন্দরাণী 
মনে কিছু না ভাবিহ ভয়। 
চরণের বাধা লৈয়া দিব আমরা যোগাইয়া 
তোমার আগে কহিনু নিশ্চয়।। 


৮ 

আমার শপতি লাগে না ধাইও ধেনুর আগে 
পরাণের পরাণ নীলমণি। 

নিকটে রাখিহ খ্বেনু পূরিহ মোহন বেণু 
ঘরে বসি আমি যেন শুনি।। 

বলাই ধাইবে আগে আর শিশু বাম ভাগে 
শ্রীদাম সুদাম সব পাছে। 

তুমি তার মাঝে ধাইও সঙ্গ-ছাড়া না হইও 
মাঠে বড় রিপু-ভয় আছে।। 


৭! বিহি_-বিধাতা। তেঞি __ সেই জন্য। 
বাধা- পাদুকা, খড়ম। পদকর্তা রাখালের ভাবে ভাবিত হইয়া বলিতেছেন, আমরা পথে তোমার গোপালের 
পাদুকা যোগাইয়া দিব; তাহার পায়ে কুশাঙ্কুরটিও বিধিবে না। 
৮1  শপতি -- শপথ, দিব্য। 
শ্রীদাম... পাছে __ মাঝে তার যাইওরে কানাই” _- পাঠীস্তর। রিপু-ভয় -_ শত্রুর ভয়। 
নামিও না যেন যমুনায়?” __ পাঠান্তর। 

" ক্ষুধা পেলে চাঞ্া খাইও পথ-পানে চাহি যাইও 
অতিশয় তৃণাঙ্কুর পথে। 

কারু বোলে বড় ধেনু ফিরাইতে না যাইও কানু 
হাত তুলি দেহ মোর মাথে।। 

থাকিহ তরুর ছায় মিনতি করিছে মায় 
রবি যেন না লাগয়ে গায়। 

যাদবেন্দ্রে সঙ্গে লইও বাধা পানই হাতে থুইও 
বুঝিয়া যোগাবে রাঙ্গা পায়।। 


ছানা দধি এ ক্ষীর-নবনী। 

রাখিও আপন কাছে ভোকছানি লাগে পাছে 
আমার সোনার যাদুমণি। | 

শুন বাপ হলধর এক নিবেদন মোর 
এই গোপাল মায়ের পরাণ। 

যাইতে তোমার সনে সাধ করিয়াছে মনে 
আপনি হইও সাবধান।। 

দামালিয়া যাদু মোর না জানে আপন পর 
ভাল-মন্দ নাহিক গেয়ান। 

দারুণ কংসের চর তারা ফিরে নিরন্তর 
আপনি হইও সাবধান।। 


চাহি -- ভাল করিয়া লক্ষ্য করিয়া। 

কারু...কানু __ কাহারও কথায় বড় গরুগুলি চরাইতে যাইও না। 

হাত....মাথে -- আমার মাথায় হাত দিয়া এ সকল কথা দিব্য করিয়া বল। 
রবি -- রৌদ্র 

পানই __ পাদুকা ; “পানই” শব্দ ‘উপানৎ’ হইতে আসিয়াছে; উপানৎ -_জুতা। 
৯1 ভোকছানি লাগা -- ক্ষুধা-তৃষ্ণায় গলা শুকাইয়া শ্বাসরুদ্ধ হওয়া । 
দামালিয়া -- দামাল £ দুরন্ত ; অস্থির | 

বাম করে হলধর দক্ষিণ করে গিরিধর 
শুন বলাই সাবধান-বাণী। 

বাসুদেব দাস বলে তিতিল নয়ন-জলে 
মুরছিয়া পড়িল ধরণী ।। 


১০ 
প্রণতি করিয়া মায় চলিলা যাদব রায় 
আগে পাছে ধায় শিশুগণ। 
ঘন বাজে শিলা বেণু গগনে গো-খুর-রেণু 
শুনি সবার হরষিত মন।। 
আগে আগে শৎসপাল পাছে ধায় বজ-বাল 
হৈ হৈ শবদ ঘন রোল। 
মধ্যে নাচি যায় শ্যাম দক্ষিণে সে বলরাম 
ব্রজবাসী হেরিয়া বিভোর।। 
নবীন রাখাল সব আবা আবা কলরব 
শিরে চূড়া নটবর-বেশ। 
আসিয়া যমুনা-তীরে নানা রঙ্গে খেলা করে 
কত কত কৌতুক বিশেষ |। 
কেহোঁ যায় বৃষ-ছান্দে কেহো কারো চড়ে কান্ধে 
কেহো নাচে কেহো গান গায়। 
এ দাস মাধব বলে কি শোভা যমুনা-কুলে 
রাম-কানাই আনন্দে খেলায়।। 


হলধর -- বলরাম। গিরিধর -- শ্রীকৃষ্ণ ; যিনি গোবর্থন ধারণ করিয়াছিলেন। 

বাম করে...সাবধান-বাণী __ কৃষ্ণ এবং বলরাম উভয়েই অসীম শক্তিশালী ; উহাদের জন্য যশোদার ভয় ও 
উৎকণ্ঠায় কবি বেশ একটু স্নিগ্ধ কৌতুক অনুভব করিতেছেন। 

তিতিল -- সিক্ত হইল, ভিজিল। 

১০1 ব্রজ-বাল -_ব্রজের বালক। শবদ -_ শব্দ। 

রোল _- ধ্বনি। বৃষ-ছান্দে  বৃষের ভঙ্গিতে । 

১১ 
চলত রাম সুন্দর শ্যাম 
পাঁচনি কাচনি বেত্র বেণু 

মুরলি-খুরলী গান রি। 
প্রিয় শ্রীদাম সুদাম মোল 
তরণি-তনয়া-তীরে কেলি 
ধবলী শাঙলী আওরি আওরি 

ফুকরি চলত কান রি।। 
বয়সে কিশোর মোহন ভাতি 
বদন ইন্দু জলদ-কীাতি 
চারু চন্দ্র গুঞ্জা-হার 

__ বদনে মদন-ভানরি। 

আগম-নিগম-বেদ-সার 
লীলায় করত গোঠ-বিহার 
নসিরমামুদ করত আশ 

চরণে শরণ-দান রি।। 


১২ 

বিবিধ কুসুম দিয়া সিংহাসন নিরমিয়া " 
কানাই বসিলা রাজাসনে। 

রচিয়া ফুলের দাম ছত্ৰ ধরে বলরাম 
গদ গদ নেহারে বদনে।। 
সুদামের করে শিখিপুচ্ছ। 
শিরে দেয় গুঞ্জাফল-গুচ্ছ।। 


১১।  পীচনি __ গোচারণের যষ্টি। কাচনি __ দড়ি। খুরলী-_অভ্যাস। 

যূরলী-খুরলী গান রি __ মুরলীতে অভ্যাস করা গান বৌশীতে সাধা গান) গাহিতেছে। 

তরণি-তনয়া -- সূর্য্যকন্যা, যমুনা। 

বদন....কীতি _- মুখখানি টাদের ন্যায় এবং কান্তি মেঘের মত। 

চারুন্দ-চন্দ্রি -- সুন্দর শিখিপৃচ্ছ-চুড়া। ভান- দীপ্তি, শোভা। মদন-ভান --- মদনের দীপ্তি 

আগম....বিহার --আগম-নিগম- বেদের যিনি সার, অর্থাৎ মূল প্রতিপাদ্য, সেই অখিল বিশ্বের আদিকারণ বিরাট 
পুরুষ আজ লীলার ছলে সামান্য রাখালবেশে গোষ্ঠবিহার করিতেছেন। 

স্তোক-কৃষ্ণ আনাগোনা ঠাঞি ঠাঞি বানায় থানা 
'আজ্ঞ বিনে আসিতে না পায়। 
চারি পাশে ঘৃরিয়া বেড়ায়।। 
করযুগ যুড়ি তথি অংশুমান্‌ করে স্তুতি 
রাজ-আজ্ঞা-বচন চালায়। 
বটু করে বেদ-ধ্বনি পড়ে আশীর্বাদ-বাণী 
দাম সুদাম নাচে গায়।। 
কতেক হইল রস-কেলি। 
এ দাস উদ্ধবকয় সখ্য-দাস্য-রসময় 
সেবয়ে সকল সখা মেলি।। 


১৩ 

টাদমুখে বেণু দিয়া সব ধেনু নাম লইয়া 
ডাকিতে লাগিলা উচ্চস্বরে। 

শুনিয়া কানুর বেণু উৰ্দ্ধমুখে ধায় ধেনু 
পুচ্ছ ফেলি পিঠের উপরে।। 

অবসান বেণু-রব বুঝিয়া রাখাল সব 
আসিয়া মিলিল নিজ-সুখে।, 

যে বনে যে হুনু ছিল ফিরিয়া একত্র কৈল 
চালাইলা গোকুলের মুখে।। 

শ্বেত-কান্তি অনুপাম আগ ধায় বলরাম 
আর শিশু চলে ডাহিন বাম। 
তার মাঝে নবঘন-শ্যাম।। 

ঘন বাজে শিলা বেণু গগনে গোৌ-ক্ষুর-রেণু 
পথে চলে করি কত ভঙ্গে । 

যতেক রাখালগণ আবা আবা ঘনে ঘন 
বলরাম দাস চলু সঙ্গে।। 


১২1 স্তোক-কৃষ্ণ --- কৃষ্ণের জ-নক সখা।বটু -- ব্রান্মাণ-বালক, এখানে মধুমঙ্গল ; কৃষ্ণসখাদের মধ্যে ইনিই 
ব্রাক্মণ ছিলেন। কৃ রাখাল-রাজা সাজিলে মধুমললই ব্রাহ্মণ-পণ্ডিতের সাজ পরিতেন। 

১৩1 গো-্ষুর-রেণু __ গরুর সুরের আঘাতে উদিত ধূলিরাশি। 

আবা আবা -_ ক্রীড়া স্থগিত রাখাব্র সঙ্কেত-সূচক শব্দ-বিশেষ! 

কালিয়দমন 


১৪ 
কালিন্দীর এক দহে কালী নাগ তাহী রহে 
বিষ-জল দহন সমান। 
তাহার উপরে বায় পাখী যদি উড়ি যায় 
পড়ে তাহা তেজিয়া পরাণ।। 
বিষ উথলিছে জলে প্রাণী যায় যদি কূলে 
জলের বাতাস পাঞ্ঞা মরে। 
স্থাবর জঙ্গম যত কুলে মরি আছে কত 
বিষ-জ্বালা সহিতে না পারে |। 
দেখি যদুনন্দন দুষ্ট-সর্প-বিনাশন 
উঠিলেক কদন্বের ডালে। 
তাহার উপরে চড়ি ঘন মাল্সাট মারি 
ঝীপ দিলা কালী-দহ-জলে || 
দেখিয়া রাখালগণ কান্দিয়া আকুল-মন 
| পড়ে সভে মুরছিত হৈয়া। 
ফুকরি শ্রীদাম কান্দে কেহ থির নাহি বান্ধে 
ক্ষণেকে চেতন সভে পাঞ্া।। 
কি বলি যাইব ঘরে কি বলিব যশোদারে 
ধেনু-বৎস কান্দে উভরায়। 
শুনিতে এ সব বাণী পাষাণ হইল পানি 
মাধব অবনী গড়ি যায়।। 


১৫ 
ব্রজবাসিগণ কান্দে ধেনু-বৎস শিশু। 
কোকিল ময়ূর কান্দে যত মৃগ পশু।। 
যশোদা রোহিণী দেহ ধরণে না যায়। 
সবে মাত্র বলরাম প্রবোধে সভায়।। 


১৪। দহে --- নদীর কোন অংশের চারিদিক্‌ শুকাইয়া যে একটা জলাশয় থাকিয়া যায়, তাহাকেই ‘দহ’ বলে। 


বড় হইলে উহা হুদ নামে অভিহিত হয়। 
দহন -- অগ্নি। পাঞা __ পাইয়া। ফুকরি --চীৎকার করিয়া। 
থির নাহি বান্ধে -- মন স্থির করিতে পারে না। উভরায় _- উচ্চৈঃস্বরে। 


পাষাণ...পানি -- পাষাণ হ্রব হইয়া জলে পরিণত হইল। গড়ি ---গড়াগড়ি। 


১৬। নটন-__নৃত্যশীল। 

নন্দ উপানন্দ আদি যত গোপগণ। 
ধাইয়া চলয়ে বিষ করিতে ভক্ষণ।। 
শ্রীদাম সুদাম আদি যত সখাগণ। 
সবে বলে বিষ-জল করিব ভক্ষণ।। 
বল্রাম রাখে সভায় প্রবোধ করিয়া। 
এমনি উঠিছে কালী-দমন করিয়া।। 


১৬ 
ভ্ৰজবাসিগণ-জীবন শেষ। 
দেখিয়া উঠিলা নটন-বেশ।। 
ভালিয়-ফণীয় নটন রঙ্গ। 

হেরি জনু তনু জীবন-সঙ্গ।। 
মরণ-শরীরে আইল প্রাণ। 
হেরিয়া এছন সবস্থ মান।। 
ক্ুণায় ফণায় দমন করি। 
নটবর-ভঙ্গে নাচয়ে হরি।। 
ভাঙ্গিল দরপ ভুজগ-ঈশ। 
টগরে অনল-সমান বিষ || 
কণি-মণিগণ পড়য়ে খসি। 
সুপ্জয়ে চরণ-নখর-শশী।। 
নাগাঙ্গনাগণ করয়ে স্তুতি। 
শুনি ব্রজমণি হরিষ-মতি || 
কণিপতি অতি হইয়া ভীত। 
শরণ লইল চরণ নিত।। 
ফণিপতি বরে অভয় করি। 
জল সঞ্ঞে তীরে আইলা হরি।। 
মাতা যশোমতী লইল কোরে। 
মাধব ভাসয়ে আনন্দ-সাগরে।। 


২৩ 


হেরি... সঙ্গ--তাহা দেখিযা যেন (জনু) দেহ পুনরায় জীবনের সঙ্গে একত্র হইল, অর্থাৎ দেহে প্রাণ আসিল। 


মরণ-শরীরে -_ মৃতদেহে! 


হেরিয়া....মান --তীহাকে দেখিয়া একলে (সব) এইরূপ মনে করিলেন মোন) যে, তাহাদের মৃতদেহে পুনরায় 


প্রাণ আসিল। 
এঁছন -_ এঁরূপ। 


ভুঞ্জয়ে -- ভোগ করে। সর্প-রাজের মাথায় উজ্জ্বল মণিগণ খসিয়া পড়িল। সর্প-রাজ মণিহারা হইয়াও কৃষ্ণনখ- 


চন্দ্রের শোভা মস্তকেধারণ করিয়া সেই সুখই উপভোগ করিতে লাগিল! 
কোরে -_ ক্রোড়ে, কোলে। 


বরে -_ বরদান দ্বাবা। 


সঞ্জে--হইতে। 


২৪ বৈষ্ণব পদাবলী 


১৭ 
ব্রজ-নিজ-জন হেরি আনন্দ-চন্দ! 
হেরই ভূখল চকোরক-ছন্দ।। 
কাহুক বয়ানে না নিকসয়ে বাত। 
কর-সরসীরুহে মাজই গাত।। 
বিষ-জলে জনু দাহন ভেল। 
ব্রজ-প্রেমামৃতে শীতল কৈল।। 
যৈছন যাহে করই সম্ভাষ। 

সবহ আলিঙ্গয়ে গদ-গদ-ভাষ|। 
সহচরীগণ লোচন ভরি দেখ। 
ঈষদবলোকনে করু অভিষেক।। 
পুরল মনোরথ দরশ-রস-পানে। 
আনন্দে সুবদনী আপনা না জানে ।। 


দ্বিজকুল আকুল আনন্দে ভাস। 
নিরখি নিরাপদ মাধবদাস।। 


১৭। ব্রজ-নিজ-জন...ছন্দ __ ব্ৰজবাসী স্বজনগণ (ব্রজ-নিজ-জন) শ্রীকৃষ্ণের মুখচন্দ্র আনন-চন্দ) দেখিয়া 
(হেরি) পিপাসিত ভেখল) চকোরের মত (ছন্দ) তাকাইয়া রহিল (হেরই)। 

কাছক --- কাহারও। না নিকসয়ে -- বাহির হয় না। বাত --কথা। 

কর..গাত -_ তাহারা শ্রীকৃষ্ণের গায়ে (গাত) পদ্মতুল্য কোমল হস্ত কের-সরসীরুহ) বুলাইতে লাগিল 
(মাজই -_ মার্জনা করিতে লাগিল)। ব্রজবাসীদের মনের অবস্থা তখন এরূপ যে ভাষা তাহা 
প্রকাশ করিতে পারে না, তাই তাহারা নির্বাক হইয়া দাঁড়াইয়া শ্রীকৃষ্ণের সর্ববঙ্গে নিজেদের কল্যাণহস্ত 
বুলাইয়া দিতে লাগিল! 

বিষ-জলে...কৈল-_বিষাক্ত জলে (বিষ-জলে) শ্রীকৃষ্ণের অঙ্গ পুড়িয়া যাইবার মত (জনু) হইতেছিল,ব্রজবাসীদের 
প্রেমামৃত তাহা শীতল করিল (কৈল)। 

'যৈছন...সম্তাষ __ যে যেরূপ স্ভাষণের যোগ্য, তাহাকে সেইরূপে সম্ভাষণ করিলেন। 

সহচরীগণ....দেখ __ সহচরীগণ তাহাকে নয়ন ভরিয়া দেখিল। 

ঈষদব...অভিষেক -_ আবার (প্রেমপূর্ণ) কটাক্ষ (অপাঙ্গ-দৃষ্টি) দ্বারা তাহার অভিষেক করিল। 

সুবদনী -- সুমুখী ; এখানে শ্রীরাধা। তিনি আনন্দে আত্মহারা হইলেন। 


চতুর্থ ত্বক 


শ্রীকৃষ্ণের ও শ্রীরাধার রূপ 


১। আকাশ... শোভা -- শ্রীকৃষ্ণের উঠ০চ্ডাস্থিত ময়ুর-পুচ্ছের দিকে চাহিয়া মনে হয়, বুঝিবা আকাশের 
দিকে চাহিয়া নব-মে:ঘ ইন্দ্রধনূর শোভা নিরীক্ষণ করিতেছি। 

মল্লিকা ..... বাহিয়া __ মোহনচূড়া 2বড়িয়া থরে থরে মালতীর মালা দুলাইয়া দিয়াছে; তাহাতে মনে হইতেছে 
হইতে গঙ্গার ধারা কইতেছে। 

কালার কপালে .... ফাগু রঙ্গিয়া শ্রীকৃষ্ণের কৃষ্ণবর্ণ প্রশস্ত ললাট জুড়িয়া সারি সারি চন্দনের টিপ এবং তাহার 
মাঝে মাঝে ফাগুর ন্নদু। যেন কোন ভাগ্যবতী রজতের আধারে জবাফুল দিয়া যমুনার কাল জলে 
ভাসাইয়া দিয়াছে (যমুনা দেবীর পুজার জন্য)! 


২৬ ‘বৈষ্ণব পদাবলী 


হিঙ্গুল গুলিয়া কালার অঙ্গে কে দিয়েছে 
কালিন্দী পুজিল করবীরে। 
জ্ঞানদাসেতে কয় মোর মনে হেন লয় 
শ্যাম-রূপ দেখি ধীরে ধীরে|। 
২ 

মঞ্জু বিকচ কুসুম-পুপ্জ 
মধুপ-শব্দ গঞ্জি গুঞ্জ 
কুঞ্জর-গতি গঞ্জি গমন 

মঞ্জুল কুলনারী।। 
ঘন-গঞ্জন চিকুর-পুঞ্জ 
মালতী ফুল-মাল রঞ্জ 
অঞ্জন-যুত কর্জ-নয়নী 

খঞ্জন-গতি-হারী|। 
কাঞ্চন-রুচি রুচির অঙ্গ 
অঙ্গে অঙ্গে ভর অনঙ্গ 
কি্কিণী করকঙ্কণ মৃদু 

বঙ্কৃত মনোহারী।। 
নাচত যুগ ভুরু-ভুজঙ্গ 
কালিয়দমন-দমন-রঙ্গ 
সঙ্গিনী সব রঙ্গে পহিরে 

_ রঙ্গিল নীল শাড়ী।। 


হিঙ্গুল....করবীরে __ শ্রীকৃষ্ণের কাল অঙ্গে রক্তবর্ণ হিঙ্গুল গুলিয়া কে ছিটাইয়া দিযাছে। তাহাতে মনে হইতেছে, 
কে যেন রক্তকরবী দিয়া কৃষ্ণ সলিলা যমুনার পুজা করিয়াছে। অথবা শ্রীকৃষ্ণের কাল অঙ্গের ঠাই 
ঠাই লাল যেথা, অধরে, করতলে ইত্যাদি)। মনে হয় যেন কেহ রক্তকরবী দিয়া যমুনার পূজা 
করিয়াছে। 

শ্যাম-রাপ....ধীরে ধীরে __ পদকর্তার মনে হইতেছে, নানাবর্ণ-বিভূষিত এই অনুপম রূপ এক-নজরে দেখিবার 
বস্তু নয় ; ইহা ধীরে ধীরে রহিয়া-বসিয়া উপভোগ করিবার সামন্ত্রী। 

২। অঞ্জু সুন্দর । 

গুঞ্জ -_ গুঞ্জনধ্বনি। এখানে শ্রীরাধার চরণের নূপুর-গুপ্রনধবনি। 

গঞ্জি -- গঞ্জনা করিয়া, লাঞ্ছিত করিয়া। কুঞ্তর-গতি -- গজ-গতি। মঞ্জুল -_ সুন্দর । 

রঞ্জ --রঞ্জক, রাগজনক, শ্রীতিজনক। 

অগ্রন-যুত -_ কজ্জলযুক্ত। কঞ্জ -নয়নী -_ পদ্মপলাশলোচনা। 

নাচত...দমনরঙ্গ-_ কালিয় নামক ভয়ঙ্কর বিষধর ভুজঙ্গকে যিনি দমন করিয়াছিলেন, সেই ভূজঙ্গ-দমন শ্রীকৃষ্ণকেও 
দমন করিতে পারে এমন রঙ্গ (অর্থাৎ ক্রীড়াকৌশল) প্রকাশ করিযা শ্রীরাধার কটাক্ষপূর্ণ নয়নের 
ভ্র-ভুজঙ্গ-যুগল (ফণা তুলিয়া) নাচিতেছে, শ্রীকৃষ্ণকে কাছে পাইলেই যেন দংশন করিবে। 


শ্রীকৃষ্ণের ও শ্রীরাধার রূপ ২৭ 


দশন কুন্দ-কুসুম নিন্দু 
বদন জিতল শারদ ইন্দু 
বিন্দু বিন্দু ছরমে ঘরমে 

প্রেমসিন্ধু প্যারী।। 
অমরাবতী-যুবতীবৃন্দ 
মন্দ মন্দ হসনানন্দ 

নন্দন সুখকারী || 
অণি-মানিক নখে বিরাজ 
কনক-নূপুর মধুর বাজ 
জগদানন্দ থল-জলরুহ 

চরণকি বলিহারি।। 


বিন্দু...ঘবমে __ পথ চলার শ্রমের ফলে শ্রীরাধার অঙ্গে বিন্দু বিন্দু ঘাম দেখা দিয়াছে। 
থল-জলরুহ __ স্থলের জলরুহ (পদ্ম)। পদ্ম জলেই শোভা পায়, শ্রীকৃষ্ণের চরণ-পদ্ম কিন্তু স্থলেই শোভা 
1 


পঞ্চম ভবক 


পুরর্বরাগ ও অনুরাগ 


সই কেবা শুনাইল শ্যাম নাম। 
কানের ভিতর দিয়া মরমে পশিল গো. 
আকুল করিল মোর প্রাণ ।। 
না জানি কতেক মধু শ্যাম নামে আছে গো 
বদন ছাড়িতে নাহি পারে | 
জপিতে জপিতে নাম অবশ করিল গো 
কেমনে পাইব সই তারে || 
নাম-পরতাপে যার এঁছন করল গো 
অঙ্গের পরশে কিবা হয়। 
যেখানে বসতি তার নয়নে দেখিয়া গো 
যুবতি-ধরম কৈছে রয়।। 
পাসরিতে করি মনে পাসরা না যায় গো 
কি করিব কি হবে উপায়। 
কহে দ্বিজ চণ্ডীদাসে কুলবতী কুল নাশে 
আপনার যৌবন যাচায়।। 


১। এই কবিতাটিতে প্রথমতঃ নাম শোনার প্রসঙ্গ । সামান্য নায়ক-নায়িকার নাম শুনিয়া প্রেম উৎপন্ন হয় না। 
দ্বিতীয়তঃ নামরে মাধুর্য্য --ইহাও ভগবৎ-প্রেমের লক্ষণ তৃতীয়তঃ নাম-জপ মেন্্স্য সুলঘুচ্চারো 
জপঃ। ইহাও ভগবৎ-প্রেম ভিন্ন অন্য কিছু বুঝায় না 
পরতাপে --- প্রতাপে। 

এছন __ এইরূপ (অবশ ; শুধু নামের প্রতাপে অর্থাৎ নাম জপ করিতে করিতে যখন আমার অঙ্গ এইরূপ 
অবশ হইয়া আসিতেছে, তখন তাহার অঙ্গের স্পর্শে না জানি কি হয়। 

নয়নে দেখিয়া গো -_ সেই নামের বসতি যেখানে অর্থাৎ যে দেহে, সেই দেহ বা রূপ দেখিয়া যুবতী ধৰ্ম্ম 
(সতীত্ব) কেমন করিয়া থাকে? পাঠান্তর __ ‘সেখানে থাকিযা গো? 

আপনার যৌবন যাচায় -- কুলবতী অর্থাৎ সতী-সাধ্বী রমণীগণ সেই নাম শুনিয়া এবং রূপ দেখিয়া আপন 
আপন রূপ যৌবন সাধিয়া দান করে। 

সাধারণ নায়ক-নায়িকার প্রেমে যে অপূর্ব আত্মসমর্পণ দেখিতে পাওয়া যায়, তাহা ভগবৎ-প্রেমের উন্মাদনা ও 
স্ব্বপ্রকার আত্মাভিমান-বিলয়ের জাগতিক উদাহরণ। এই ধারণাই 'পূর্র্বরাগে'র ও ‘অনুরাগে'র 
কবিতাগুলির মূলে নিহিত রহিয়াছে 


পুর্বরাগ ও অনুরাগ ২৯ 


২ 
রাধার কি হেল অন্তরে ব্যথা । 
বসিয়া বিরলে থাকয়ে একলে 
না শুনে কাহারো কথা।। 
সদাই ধেয়ানে চাহে মেঘ-পানে 
না চলে নয়ান-তারা। 
বিরতি আহারে রাঙ্গাবাস পরে 
যেমত যোগিনী-পারা।। 
এলাইয়া বেণী ফুলের গাঁথনি 
দেখয়ে খসায়ে চুলি। 
হসিত বয়ানে চাহে মেঘ-পানে 
কি কহে দুহাত তুলি।। 
একদিঠ করি ময়ুর-ময়ূরী 
কণ্ঠ করে নিরীক্ষণে। 
চণ্ডীদাস হয় নব পরিচয় 
কালিয়া-বধুর সনে।। 


২1 এই পদে চণ্ডীদাস রাধার পুবর্বরাগের যে অবস্থা বর্ণনা করিয়াছেন, মহাপ্রভুর জীবনে অনেকটা সেইরূপ * 
দেখিতে পাওয়া গিয়াছিল। ভগবৎ-প্রেমের উদয় হইতেই মহাপ্রভু একা নির্জনে বসিয়া কাদিতেছেন 
-- চৈতন্যভাগবত, চৈতন্যমঙ্গল প্রভৃতি গ্রন্থে সেই ভাবের বিস্তৃত বর্ণনা আছে। 
ধেয়ানে __ধ্যানে। 
না চলে..তারা _- মেঘ-দর্শনে মুগ্ধ হইয়া তাহাতেই নিশ্চলভাবে দৃষ্টি নিবদ্ধ করিয়া রাখে। তুলনীয় 
“মাধবেন্দ্র পুরী-কথা অকথ্য কথন! 
মেঘ-দরশন মাত্র হয় অচেতন।” --- চৈতন্যভাগবত। 
বিবতি আহারে ---যতি ধর্মের নিয়মানুসারে উপবাস। মহাপ্রভু প্রথম প্রেমাবশে আহার-নিত্রা ত্যাগ করিয়াছিলেন। 
রাঙ্গাবাস পরে -- গেরুয়া রঙ্গেব কাপড় পরিধান করে -_ রাধা নীলাম্বরই পরিতেন, কিন্ত যোগিনীর মত এক্ষণে 
বেশভূষার প্রতি বিরক্ত হইয়াছেন। এখানে সন্াস-ধর্েরি প্রতি স্পষ্ট ইঙ্গিত। এই সকল পদে 
চণ্ডীদাস মহাপ্রভুর “আগমনী” গান করিয়াছেন। 
যেমত যোগিনী-পারা __ এখানে ইঙ্গিত আরও স্পষ্ট। 
এলাইয়া.....চুলি -- ফুলের গাঁথনি খুলিয়া ফেলিয়া চুলের বর্ণ নিবিষ্টভাবে দেখিতে থাকেন; কারণ, তাহাতে 
কৃষ্ণের বর্ণ দেখিতে পান। 
চুলি -- চুল। 
একদিঠ.....নিরীক্ষণে __ ময়ূর-ময়ুরীর কণে শ্রীকৃষ্ণের নীলাভ কৃষ্ণবর্ণ আছে-_এজন্য একদৃষ্টে তাহা দেখিতে 
থাকেন। 


৩০ বৈষ্ণব পদাবলী 


তিলে তিলে আইসে যায়। 
মন উচাটন নিশ্বীস সঘন 
কদন্ব-কাননে চায়।। 
রাই এমন কেন বা হৈল। 
গুরু দুরজন ভয় নাহি মন 
কোথা বা কি দেব পাইল।। 
সদাই চঞ্চল বসন-অঞ্চল 
সম্বরণ নাহি করে। 
বসি থাকি থাকি উঠয়ে চমকি 
ভূষণ খসাঞা পরে।। 
তাহে কুলবধূ বালা। 
কিবা অভিলাষে বাঢ়য়ে লালসে 


৩। তিলে তিলে -- মুহূর্তে মুহূর্তে উচাটন --উদ্বিগ্ন। দুরজন - দুর্জন। 

গুরু...পাইল -_ গুরুজনকে ভয় করে না, দুর্জনের নিন্দাবাদে ভয় নাই, কোন দেবতা বোধ হয় ইহাকে পাইয়া 
বসিয়াছেন। 

তাহার চরিতে....টাদে --- তাহার চরিত্র দেখিয়া এমন মনে হয় যে সে টাদ ধরিবার জন্য হাত বাড়াইয়াছে, অর্থাৎ 
অতি দুর্লভ কোন সামস্তরী পাওয়ার জন্য আশা করিয়াছে! 

৪1 ঢল ঢল....অবনী বহিয়া যায় -_ ঢল ঢল কাচা (তরল) অঙ্গ-কান্তি যেন ভূতলে বহিয়া চলিয়াছে, অর্থাৎ 
সে অপরূপ তরলতাপূর্ণ লাবণ্যে যেন পৃথিবী ভাসাইয়া দিল। 

হিলোলে -- হিল্লোলে। মদন মুরুছা পায় __ স্বয়ং মদন মুচ্ছিত হইয়া পড়েন। 


পূৰ্ব্বরাগ ও অনুরাগ ৩১ 


কিবা সে লগর কি খেণে দেখিলু 
'ধেরয রহল দূরে। 
নিরবধি শোর চিত বেয়াকুল 
কেন বা সদাই ঝুরে।। 
হাসিয়া হাসয়া অঙ্গ দোলাইয়া 
নাচিয়া নাচিয়া যায়। 
নয়ান-কটাখে বিষম বিশিখে 
পরাণ বিন্ধিতে ধায়!। 
হিয়ার মাঝারে দোলে। 
ঘুরিয়া ঘুরিয়া বুলে।। 
কপালে চন্দন- ফৌটার ছটা 
লাগিল হিয়ার মাঝে। 
নাজানিনি ব্যাধি মরমে বাধল 
না কহি লোকের লাজে।। 
এমন কঠিন নারীর পরাণ 
বাহির নাহিক হয়। 
না জানি হি জানি হয় পরিণামে 
দাস গোবিন্দকয়।। 


৫ 
আর তাহে কুটিল কটাখ। 
হেরাইতে হামারি ভেদি উর-অন্তর 
ছেদল ধৈরজ-শাখ।। 


ধেরয-ধৈর্যয। ব্লোকুল __ব্যাকুল। ঝুরে --কীদে। 

বিষম বিশিখে -- দারুণ শরে। মাতল -- উন্মত্ত। বুলে-_ ভ্রমণ করে। 

৫। দিঠি--নয়ন।  তাকর--তাহার। কটাখ__কটাক্ষ। ভেদি _ ভেদ করিয়া। 

উর-অন্তর --বক্ষের অন্তস্থল। ছেদল __ ছেদন করিল। ধৈরজ-শাখ __ ধৈর্যের শাখা। 

সহজই.... শাখ --একে ত আপনা হইতই তাহার রাগারুণ নয়ন দুটি দুঃসহ। তাহার উপর আবার বক্র কটাক্ষ । 
আমার পানে চাহিবামাত্র (সে কটাক্ষ) আমার বক্ষের অন্তস্থল ভেদ করিয়া আমার ধৈর্যের শাখা 
ছেদন করিল। 


৩২ “বৈষ্ণব পদাবলী 


এ সখি, বিহরয়ে কো পুন এহ। 

পীত বসন জনু বিজুরী বিরাজিত 
সজল জলদ-রুচি দেহ।। 

মৃদু মৃদু ভাষি হাসি উপজায়ল 
দারুণ মনসিজ-আগি। ৃ্‌ 

যাকর ধুমে ধরম-পথ কুলবতী 
হেরই রহু পুন ভাগি।। 

তহি পুন বেণু অধরে ধরি ফুকরই 
দহইতে গৌরব লাজ। 

কহ্‌ ঘনশ্যাম- দাস ধনি এঁছন 
আনহ হৃদয়ক মাঝ।। 


৬ 
কি পেখলু বরজ- রাজ-কুলনন্দন 
রূপে রহল পরাণ। 
নিরমিয়া রসনিধি | আমারে না দিল বিধি 
প্রতি অঙ্গে অধিক নয়ান।| 


. এসখি....দেহ-_- সখি, এই যে বিহার করিতেছেন, ইনি কে? সজল মেঘের লাবণ্য ইহার দেহে। তাহাতে আবার 

. পীত-বসন পরিয়াছেন। মনে হইতেছে যেন মেঘের কোলে বিদ্যুৎ বিরাজ করিতেছে। 

_ উপজাযল __ উৎপাদন করিল। মনসিজ-আগি __কামাণি। 

মৃদু মৃদু.....আগি -_ মৃদু মৃদু সম্ভাষণ এবং হাস্যের দ্বাবা আমার অন্তরে দারুণ কামানল ভ্বালাইয়া তুলিল। 

- হেরই __ দেখে! বহু পুন ভাগি __কিস্তু দূরে থাকে, অর্থাৎ অগ্রসর হইতে পাবে না। 

_ যাকর ... ভাগি__ যাহার (যে কামাগ্মির) ধূমে কুলরমদী ধর্ম্মপথ দেখিয়াও অগ্রসর হইতে পারে না। শ্রীরাধা 

পৃরের্বই বলিয়াছেন, শ্রীকৃষ্ণের কুটিল কটাক্ষ তার ধের্যোর শাখা ছেদন করিয়াছে। এখন সেই কাচা 

ডালে আগুন লাগায় ধোঁয়ার চাবিদিক একেবারে আচ্ছন্ন হইয়া গিয়াছে। 

তহি পুন...লাজ --- তাহার উপর আবার কুলকামিনীর কুলগবর্ব এবং লজ্জা পুড়াইয়া ভস্মে পরিণত করিবার জন্য 
অধরে বেণু ধরিয়া তাহাতে ফুঁ দিতেছে অর্থাৎ ফুঁ দিয়া অগ্নিকে আরও প্রবলভাবে প্রজ্লিত করিয়া 
তুলিতেছে। - 

‘বেণু অধরে ধরি ফুকরই’ -- ইহার দুই অর্থ -- (১) বেণুতে ফুঁ দিতেছে অর্থাৎ বাঁশী বাজাইতেছে। (২) বাশের 
চোঙ্গায় ফুঁ দিয়া অগ্নিকে প্রবলতর তেজে প্রস্বলিত করিয়া তুলিতেছে। 


এঁছন--এরূপ। - আনহ-_ অন্যেরও, অপর পক্ষেরও অর্থাৎ শ্রীকৃষ্ণেরও। 

কহ..মাঝ-__ পদকর্তা বলিতেছেন __ সুন্দরি, এরূপ অবস্থা শুধু তোমারই হয় নাই, শ্রীকৃষ্ণেরও এ একই 
-. অবস্থা। ' 

৬। বরজ-_-ব্রজ।. ৃ রূপে রহল পরাণ __ রূপে প্রাণ লাগিয়া রহিল। 


নিরমিয়া __ নির্মাণ করিয়া। 


পূর্রবরাগ ও অনুরাগ ৩৩ 


একে সে চিকণ তনু . - কাঞ্চন-আভরণ 


, কিরণহি ভুবন উজোর। 
না চিহ্নলু কাল কি গোর।। 
সহজে দৃগঞ্চল অরুণ কঞ্জ-দল 
তাহে কত ফুল-শর সাজে । 
দিঠি মোর পরশিতে ও হাসি অলখিতে 
শেল রহল হৃদি মাঝে ।। 
সরস কপোল লোল মণি-কুন্তল 
ঝীপল দিনকর-ভাস। 
ও রূপ-লাবণি দিঠি ভরি না পেখলু 
দেখিয়া অনন্ত দাস।। ' 
Ee ৮ 
আলো মুঞি জানো না 
জানিলে যাইতাম না কদন্বের তলে। 
চিত মোর হরিয়া নিলে ছলিয়া নাগর ছলে।। 
রূপের পাথারে আঁখি ডুবি সে রহিল। 
যৌবনের বনে মন হারাইয়া গেল।। 
ঘরে যাইতে পথ মোর হৈল অফুরান। - 
অন্তরে বিদরে হিয়া কি জানি করে প্রাণ।। 
চন্দন চান্দের মাঝে মৃগমদ ধান্ধা! 
তার মাঝে হিয়ার পুতলি রৈল বান্ধা।। 
কটি পীত-বসন রসনা তাহে জড়া। 
বিধি নিরমিল কুল-কলঙ্কের কৌড়া।। 
কিরণহি---কিরণেতে। উজোর _-উজ্জ্বল। 
অগোরল -_ আগ্লাইল, অবরুদ্ধ করিল। চিহ্লু -- - চিনিলাম K সহজে __স্বভাবতঃ। 
দৃগঞ্চল -_ নেত্র-্রাস্ত। - কঞ্জ-দল __ পদ্ম-দল ; পদ্মের পাপড়ি। 
- অলখিতে -_ অলক্ষ্যে। লোল -- চঞ্চল; দোদুল্যমান। - "ঝীপল _-ঢাকিল। 
দিনকর-ভাস্‌ --- সূর্য্যের দীপ্তি। লাবণি --লাবণ্য। .. - দিঠি _ দ্যুষ্টি, নয়ন। 


৭1 যৌবনের ....গেল __ যৌবনেব স্বপ্ন-কাননে প্রবেশ করিয়া আমার এই রূপমুগ্ধ চিত্ত বাহিরে আসিবার 
পথ খুঁজিয়া পাইতেছে না, = রূপের গোলকর্ীধীয়ঘুরিয়া মরিতেছে। 

অফুরান -_ যাহা ফুরায় না, অনস্ত। 

ঘরে .... অফুরান -_ _ ঘরে ফিরিবার পথ আজ আমার নিট অনন্ত বলিয়া মনে হইতেছে অর্থাৎ সংসার এবং 
আমার মধ্যে আজ অনন্ত ব্যবধান রচিত হইল। 

রসনা _-কটি-ভূষণ-বিশেষা - জড়া--জড়িত। কৌড়া -- কুঁড়ি, অঙ্কুর 


৩৪ বৈষ্ণব পদাবলী” 


জাতি কুল শীল মোর সব বুঝি গেল। 
ভুবন ভরিয়া মোর ঘোষণা রহিল।। 
কুলবতী সতী হৈয়া দু-কুলে দিলু দুখ। 
জ্ঞানদাস কহে দঢ় করি থাক বুক।। 


৮ 
সই, কেনে গেলাম যমুনার জলে। 
ব্যাধ ছিল কদন্বের তলে।। 
দিয়া হাস্য-সুধা চার অঙ্গদছটা আঠা তার 
আঁখি-পাখী তাহাতে পড়িল। 
মন-মৃগী সেইকালে পড়িল রূপের জালে 
বাশী-ফীসি গলায় লাগিল।। 
'ধের্যয-শীল-হেমাগার- গুরু-গৌরব সিংহদ্বার 
ধরম-কপাট ছিল তায়। 
বংশীরব-বজ্রাঘাতে পড়ি গেল অকস্মাতে 
সমভূমি করিল আমায়।। 
(আমার) চিত্তশালে মত্ত-হাতী বাঁধা ছিল দিবারাতি 
ক্ষিপ্ত কৈল কটাক্ষ-অন্কুশে। 
দত্তের শিকল কাটি চারিদিকে যায় ছুটি 
না পাইলাম তাহার উদ্দেশে।। 


ঘোষণা __ প্রচার ; এস্থলে কলন্ক-প্রচার। দঢ় - দৃঢ়! 

৮1 নন্দের নন্দন... তলে _- নন্দ-নন্দন শ্রীকৃষ্ণ ব্যাধ হইয়া কদম্ব-বৃক্ষের তলায় বপেব ফাঁদ পাতিয়া 
দীড়াইযা আছেন। 

দিয়া হাস্য....পড়িল -_ ব্যাধ যেমন প্রলোভনজনক চার দিয়া ও নলে আঠা মাখাইয়া পাখী ধবে, কৃষ্ণ ঠিক 
তেমনি করিয়া হাস্য-সুধাব চার ফেলিয়া ও অঙ্গকান্তির আঠা দিয়া আমার নযন পাখীকে ধরিয়াছে। 

ধৈর্য-শীল-হেমাগার...তায় __ আমার চিত্ত ধৈর্য্য এবং শিষ্টাচারের হেম-ভাণ্ডার হইয়া উঠিয়াছিল, সেই ধন- 
ভাণ্ডারের সিংহ দ্বার ছিল গুরুজনের প্রতি সম্রম ও মর্য্যাদাবোধ, এবং তাহার কপাট হইয়াছিল - 
ধৰ্ম্ম। 

বংশীরব-বজ্রাঘাতে...আমায়- শ্রীকৃষ্ণের বংশীরবের বজ্রাঘাতে.আমার সেই ধন-ভাণ্ডার অকস্মাৎ ভাঙ্গিয়া পড়িল। 
আমায় একেবারে সকল দিক্‌ হইতে ধুলিসাৎ করিয়া দিল! অথবা আমার আমিত্ব-বোধকে একেবাবে 
ধূলিসাৎ করিয়া দিল। 

চিত্তশালে.... উদ্দেশে -- আমার চিত্তশালায় মাৎসর্য্যের মত্ত মাতঙ্গ কুলগব্রবের শিকল দিয়া বাঁধা ছিল, শ্রীকৃষ্ণের 
কটাক্ষ-অঙ্কুশের আঘাতে আজ শিকল কাটিয়া কোথায় যে ছুটিয়া পালাইল; তাহার আর উদ্দেশ 
পাইলাম না। 


পূৰ্ব্বরাগ ও অনুরাগ ৩৫ 


, কালিয়া-কুটিল বাণে কুল-শীল কোন খানে 
ডুবিল, উঠিল ব্রজেররাস। 
প্রাণমাত্র আছ বাকী তাও বুঝি যায় সখি 
ভণয়ে জগদানন্দ দাস।। 


৯ 
যীহাস্বীহা নিকসয়ে তনু তনু-জ্যোতি। 
তাহাতীহা বিজুরি চমকময় হোতি।। 
যীহার্যাহা অরুণ-চরণ চল চলই। 
তাহা তাহা থল-কমল-দল খলই। | 
দেখ সখি কো ধনি সহচরী মেলি। 
আমার জীবন সঞ্জে করতহি খেলি।। 
াহার্যাহা ভাঙ্গুর ভাঙু বিলোল। 
তাহা তাহা উছলই কালিন্দী-হিলোল।। 
যীহান্যীহা তরল বিলোকন পড়ই। 
তাহা তাহা নীল উতপল বন ভরই।। 
যাহা খীহা হেরিয়ে মধুরিম হাস। 
তাহাতীহা কুন্দ-কুমুদ-পরকাশ।। 
গোন্ন্দদাস.কহ:মুগধল কান। 
চিনল্্থ রাই চিনই নাহি জান।। 


কালিয়া...বাস -_ শ্রীকৃষ্ণের আকর্ষণ-কুটিল বন্যার মত আমার কুল-শীল সব কোথায় ভাসাইয়া লইযা গেল। 


আজ হইতে আমার ব্রত্জর বাস উঠিল। 
-৯। এইটি এবংইহার-পরেরটি শ্রীকৃষ্ণের পূর্ব্বরাগের পদ। 
"যাহা খীঁহা--- যেখানে যেখানে। নিকসয়ে _ নিইমৃতহয়। তনু ক্ষীণ, কৃশ। 
তনু -- দেহ। " তাহা তাহা -- সেখানে সেখানে। 
বিজুরি __ বিদ্যুৎ। চমকময় হোতি __চমকায়। 
চল-_চঞ্চলভাবে। চলই --চলিয়া যায়। 
থল-কমল-দল __ স্থলপন্মের দল। খলই:_€যেন) স্বলিত হয়। 
দেখ সখি কো ধনি.... খেলি -- হে সম্নি' দেখত,এ কোন্‌ রমণী.যে সহচরীদের সঙ্গে মিলিত হইয়া আমার জীবন 
লইয়া খেলা করিতেছে 
-ভাঙ্গুর -- বঙ্কিম। ভাঙু -ভ্রু। সুগধল --মুগ্ধ-হইল। 


চিনলহ.জান ---মুগ্ধ হইয়াছে বলিয় রাধাকে চিনিয়াও.চিনিতে পারিতেছেনা। 


৩৬ বৈষ্ণব পদাবলী 


১০ 
সহচরী মেলি __ চললি বররঙ্গিণী 
কালিন্দী করই সিনান। 
কাঞ্চন শিরীষ কুসুম জনু তনু-রুচি 
দিনকর-কিরণে মৈলান।। 
সজনি, সো ধনি চিতক চোর। 
চঞ্চল নয়নক ওর।। 
কোমল চরণ চলত অতি মন্থর 
উতপত বালুক বেল। . 
হেরইতে হামারি সজল দিঠি-পঙ্কজ 
দুহু পাদুক করি নেল।। 
চিত-নয়ন মৰু | দুই সে চোরায়লি 
শুন হৃদয় অব মান। 
মনমথ পাপ দহনে তনু জারত 
গোবিন্দদাস ভালে জান।। 


১১ 
বেলি অবসান-কালে একা গিয়েছিলাম জলে 
জলের ভিতরে শ্যাম রায়। 
ফুলের চূড়াটি মাথে মোহন মুরলী হাতে 
পুন কানু জলেতে লুকায়।। 


১০। সিনান -_ম্নান। মৈলান --ল্লান। চিতক চোর ---চিত্ত-চোর।। 

চোরিক পন্থ ---চুরির পথ, চৌর্য্-পন্থা। ভোবি -_ বিভোর করিয়া, জ্ঞানশূন্য করিযা। 

নযনক ওর --- নযলের প্রান্ত, কটাক্ষ, অপাঙ্গ-ৃষ্টি। বালুক বেল -- বালুর বেলা, যমুনা-সৈকত। 

কোমল চরণ...করি নেল --- শ্রীরাধার সুকোমল পদদ্বয় মন্থর গতিতে সাবধানে চলিতেছে, কারণ যমুনাসৈকত 
প্রখর সূর্যযকিরণে উত্তপ্ত। শ্রীকৃষ্ণ বলিতেছেন, সেই মন্থরগামী চরণদুটির পানে চাহিবামাত্র শ্রীবাধা 
আমার সজল বিমুগ্ধ নয়ন-পদ্ম দুটিকে তাহার পাদুকা করিয়া লইল অর্থাৎ সেই সুকোমল পদদ্বয়ে 
আমার বিমুগ্ধ চক্ষুদুটি পাদুকার মত সংলগ্ন হইয়া রহিল। শ্রীরাধার প্রতি শ্রীকৃষ্ণের অনুরাগ প্রথম 
দর্শনেই এত প্রবল যে, উত্তপ্ত বালুকার উপর দিয়া চলিবার সময়ে রাধার কষ্ট হইতেছে ইহা 
ভাবিযা মনে মনে নিজের চক্ষুদুটিকে পাদুকা-রূপে কল্পনা করিতেছেন। 

চিত....চোরায়লি -- চিত্ত এবং নয়ন দুই-ই সে চুরি করিল। রর 

শুন “মান _- হৃদয এখন শূন্য বলিয়া মনে করিতেছি। জারত- দগ্ধ! 

১১। জলের...রায় _- যমুনার জলে শ্যামের প্রতিবিম্ব দেখিয়া মুগ্ধা শ্রীবাধা ভাবিতেছেন যে,জলের ভিতবেই 
তিনি লুকাইযা আছেন। 


পূৰ্ব্বরাগ ও অনুরাগ ৩৭ 


যমুনাতে চেউ দিতে বিশ্ব উঠে আচম্বিতে 
বিশ্বের মাঝারে শ্যাম রায়! 
হেরিয়া সে কুল রাখা দায়।। 

পুন জলে নিতে ঢেউ কোথাও না দেখি কেউ 
জল স্থির হেলে দেখি কানু। 
অনুরাগে জলে ডুবেছিনু।। 

কর বাড়াইনা যাই শ্যামের নাগাল নাহি পাই 

কান্দিতে কান্দিতে আইলাম ঘরে। 

হায় আমি 'অভাগিনী না পাইলাম শ্যাম গুণমণি 
সেই দুখে হৃদয় বিদরে।। 

বসু রামানন্দের বাণী "শুন শুন বিনোদিনী 
অকারণে জলে ডুবেছিলে। 

বুঝিতে নালিলে মায়া জলে ছিল অঙ্গ-ছায়া 
শ্যাম ছিল কদম্বের মূলে।। 


১২ 
সমুখে হেরল বর কান। 
গুকুজন সঙ্গে লাজে ধনি নতমুখী 
কৈসনে হেরব বয়ান।। 
সখ হে, অপরূপ চাতুরী গোরী। 
নব জন তেজি অগুসরি সঞ্চরি 
আড় বদন তঁহি ফেরি।। 


জল....কানু -_ তরঙ্গ উঠিলে প্রতিল্ম্ব অদৃশ্য হইতেছে; আবার জল স্থির হইলে দেখা যাইতেছে। 

বসু ...বাণী -_ চণ্ডীদাসেব বাণী” -__ পাঠান্তব। | 

১২। . নহাই -- স্নান করিয়া। | 

গুকজন ....বয়ান __ গুকজনের সহে বাই চলিয়াছে কাজেই লঙ্জায নতমুখী ; --কেমন করিযা শ্রীকৃষ্ণের মুখ 
দেখিবে 


K | 
সখি হে... ফেবি __ এক সখী অন্য-সখীকে বলিতেছে -- সখি, রাধার অপুবর্ব চাতুরী। সকলকে ত্যাগ কবিযা 
আগাইয়া গিয়া সে বন আড় করিয়া ফিরাইল। 

তঁহি পুন মোতি-হার তোড়ি ফেকল 
কহত হার টুটি গেল। 

সব জন এক এক চুনি সঞ্চরু 
শ্যাম-দরশ ধনি লেল।। 

নয়ন-চকোর কাহু-মুখ-শশিবর 
ক-এল অমিয়-রস-পান। 
কবি বিদ্যাপতি ভান।। 


১৩ 
অবনত আনন কএ হম রহলিহু 
বারল লোচন-চোর। 
পিয়া-মুখ-রুচি পিবএ ধাওল 
জনি সেটাদ চকোর।। 
ততহু সাঞ্জো হঠে হটি মোঞে আনল 
ধএল চরণ রাখি। 
মধুপ মাতল উড়এ ন পারও 
তইঅও পসারএ পাঁখি।। 


তহি পুন __ তাহার পর আবার। তোড়ি __ ছিড়িয়া। 

ফেকল __ ছড়াইয়া ফেলিয়া দিল। কহত -_কহিল। 

চুনি -- কুড়াইয়া। সঞ্চরু _-ইতস্ততঃ ভ্রমণ করিতে লাগিল। 

তঁহি পুন... লেল -_ তাহার পর আবার মোতিহার ছিঁড়িয়া ইতস্ততঃ ছড়াইয়া ফেলিয়া দিল (যাহাতে কুড়াইতে 
বিলম্ব হয়)। বলিল, আমার হার ছিড়িয়া গেল! তখন সকলে এখান-সেখান করিয়া হেটমুখে 
খুঁটিয়া খুঁটিয়া একটি একটি করিয়া মুক্তা কুড়াইতে লাগিল। সেই ফাকে রাধা শ্রীকৃষ্ণকে দেখিয়া 
লইল। 

পসারল -_ প্রসাবিত হইল। 

১৩। কএ--করিয়া। রহলিহ্থ __রহিলাম। বারল -_- বারণ করিলাম। পিবএ---পান করিতে। 

অবনত...চকোর -- আমি বদন অবনত করিযা রহিলাম এবং আমার লুব্ধ লোচন-চোরদুটিকে নিবারণ করিলাম 
অর্থাৎ আমার চোখদুটি পাছে চুরি করিয়া ফাঁকি দিয়া শ্রীকৃষ্ণকে দেখিয়া লয়, সেই ভয়ে মুখ 
তুলিলাম না। কিন্তু তাহারা বাধা মানিল না। চকোর যেমন চাদের সুধা পান করিবার জন্য ছুটিতে 
থাকে, আমার চোখ দুটি সেইরূপ প্রিয়তমের মুখ-রুচি পান করিবার জন্য ধাবিত হইল। 

তত সঞ্জো --- সেই স্থান হইতে। হঠ -_ হঠকারী, গোয়ার, একগুঁয়ে। হটি __ হটাইয়া, 
ফিরাইয়া 


ধরিয়া রাখিলাম অর্থাৎ চোখের দৃষ্টি চরণে স্থাপিত করিলাম, অর্থাৎ দৃষ্টি নত করিলাম। মধু পান 
করিবার পর মন্ত ভ্রমর উড়িতে পারে না, তথাপি পক্ষ বিস্তার করে, অর্থাৎ উড়িবার জন্য ছটফট 
করিতে থাকে। তেমনি আমার রূপমুগ্ধ নয়ন উডিবার শক্তি হারাইয়াও পক্ষ বিস্তার করিতে ছাঁড়িল 
না। 


পূৰ্ব্বরাগ ও অনুরাগ ৩৯ 


মাধব বোলল মধুর বাণী 

সে শুনি মৃদু মোঞে কাল। 
তাহি অবসর ঠাম বাম ভেল 

ধরি ধনু পাঁচবাণ।। 
তনুপসেবে পসাহনি ভাসলি 

পুলক তৈসন জাণ্ু। 
টুনি চুনি ভএ কীচুঅ ফাটলি 

বাহু-বলয়া ভাগ ।। 
ভণ বিদ্যাপতি কম্পিত'কর হো 

বোলল বোল না যায়! 
মাজা শিবসিংহ রূপনারায়ণ 

শ্যামসুন্দর -- কায়।। 


১৪ 
একে কুলবতী ধনি তাহে সে অবলা। 
ঠেকিল বিষম প্রেমে কত সবে জ্বালা।। 
অকথন বেয়াধি কহন নাহি যায়। 

যে করে কানুর নাম ধরে তার পায়।। 
গায়ে ধরি কাদে সে চিকুর গড়ি যায়। 
সোনার পুতলি যেন ভূমেতে লোটায়।। 
গুছয়ে কানুর কথা ছল ছল আঁখি। 
কোথায় দেখিলা শ্যাম কহ দেখি সখি।। 
চন্তীদাস বলে কাদে কিসের লাগিয়া। 
নে কালা আছয়ে তার হৃদয়ে জাগিয়া।। 


করিলাম। সেই অবসত্রে অর্থাৎ কানে হাত চাপা দিতে যেটুকু সময় লাগে তাহারই মধ্যে সেইস্থানে 
মদন ধনু ধরিয়া আমান বৈরী হইল, অর্থাৎ শরাঘাতে আমাকে অস্থির করিয়া তুলিল। 

প্রসেব __ প্রস্বেদ, ঘাম! পসাহনি _-প্রসাধনী, অঙ্গরাগ।  তৈসন __ সেইরূপ, তেমনই 
অধিক। 

তনু-পসেবে...ভাণ্ড -_ দেহের ঘামে অঙ্গরাগ নুইয়া ভাসিয়া গেল। দেহ এত অধিক পুলকিত হইল যে চুন চুন 
শব্দ করিয়া কাচলি ছিয়া গেল এবং বাহুর বলয় ভগ্ন হইল। 

হো--হয়। 

ভণ......বায় _- বিদ্যাপতি বলিতেছেন _-কর কম্পিত হইতেছে, কথা আবেগ-কদ্ধ হইতেছে। 

১৪1 অকথন -- যাহা কহা যায় না, অর্থাৎ যাহা কথায় বুঝান যায় না। 

গড়ি যায় -- গড়াগড়ি যায়, লুটাইয়া যায়। 


৪০ বৈষ্ণব পদাবলী 


১৫ 
হাথক দরপণ মাথক ফুল। 
নয়নক অঞ্জন মুখক তাম্বূল।। 
হৃদয়ক মৃগমদ গীমক হার। 
দেহক সরবস গেহক সার।। 
পাখীক পাখ মীনক পানি। 
জীবক জীবন হাম এঁছে জানি।। 
তুহ্থ কৈছে মাধব কহ তুহু মোয়। 
বিদ্যাপতি কহ দুহু দোহা হোয়।। 


১৬ 
রূপ লাগি আখি ঝুরে গুণে মন ভোর। 
প্রতি অঙ্গ লাগি কান্দে প্রতি অঙ্গ মোর।। 
হিয়ার পরশ লাগি হিয়া মোর কান্দে 
পরাণ পিরীতি লাগি থির নাহি বান্ধে।। 
সই, কি আর বলিব। 
যে পণ কর্যাছি মনে সেই সে করিব।। 
রূপ দেখি হিয়ার আরতি নাহি টুটে। 
বল কি বলিতে পারি যত মনে উঠে।। 


১৫1 হাথক-_ হাতের! দরপণ __ দর্পণ। টু মাথক -_ মাথার। 
মৃগমদ -- কস্তুরী-লেপন। গীমক __ গ্রীবার। সরবস-__সর্বস্ব। 
পাখীক -- পাখীব। দুই -- দুইজনে। ll 
তুৰ কৈছে.....হোয় -- রাধা বলিতেছেন, হে কৃষ্ণ, তুমি আমার পক্ষে হাতের দর্পণ-স্বরূপ (পূর্বকালে হিন্দু 
স্ত্রীলোকেরা মুখ দেখিবার জন্য সর্বদা হাতে দর্পণ রাখিতেন, সেটি তাহাদের বড় প্রিয় জিনিস ছিল। 
উড়িয্যাও অপরাপর স্থলে পাথরে রচিত ও অঙ্কিত অনেক নারীমূর্তির হাতে দর্পণ দৃষ্ট হয়। 
বিবাহের কালে ববেব হাতে অনেক স্থলে দর্পণ দেওয়া হয়); মাথার ফুল, নয়নের অঞ্জন, মুখেব 
তাম্বুল, বক্ষের মৃগমদ চিত্রপাতি, গলার হার, দেহের সর্বস্ব, গৃহের সার, পাখীর পক্ষ, মৎস্যের 
জল, জীবের জীবন ; অর্থাৎ তুমিই আমার সব। কিন্তু তোমাকে এত ভালবাসিয়াও তুমি যে কে 
তাহা বুঝিতে পারিলাম না। (ভক্ত ভগবানকে এত গভীরভাবে অন্তরে অন্তরে অনুভব করিয়াও 
তাহার বিরাট রহস্যের তত্ব বুঝিতে না পারিয়া ক্ষণে ক্ষণে দ্বিধার ভাবে মনে ভাবেন -- তিনি কে? 
- এত করিয়াও তাহার তত্ব তো কিছুই বুঝিতে পারিলাম না!) তুমি তো আমার সব- কিস্ত হে 
মাধব, তুমি কেমন তাহা আমাকে বল। বিদ্যাপতি বলেন, তোমরা দুইজনে দুই-জনেরই মত ; 
অর্থাৎ ভগবান্‌ যেমন অসীম, ভক্তের প্রেমও তেমনই অসীম। 
১৬। আঁখি ঝুরে __ চোখের জল পড়ে। আবতি -_ ব্যগ্রতা, একাস্তিকী ইচ্ছা। 
আরতি নাহি টুটে -- আকাঙ্ক্ষার তৃপ্তি হয়। 

দেখিতে যে সুখ উঠে কি বলিব তা। 
দরশ পরশ লাগি আউলাইছে গা।। 
হাসিতে খসিয়া পড়ে কত মধু-ধার। 
লহু লু হাসে পহু পিরীতির সার।। 
গুরু-গরবিত মাঝে রহি সখী-সঙ্গে। 
পুলকে পুরয়ে তনু শ্যাম-পরসঙ্গে।। 
পুলক ঢাকিতে করি কত পরকার। 
নয়নের ধারা মোর বহে অনিবার।। 
ঘরের যতেক সবে করে কানাকানি। 
জ্ঞান কহে লাজ-ঘরে ভেজাই আগুনি।। 
১৭ 

এমন পিরীতি কভু নাহি দেখি শুনি। 
পরাণে পরাণে বান্ধা আপনা আপনি।। 
বুই কোরে দুহু কীদে বিচ্ছেদ ভাবিয়া। 
আধ তিল না দেখিলে যায় যে মরিয়া।। 
জল বিনু মীন যেন কবহু না জীয়ে। 
মানুষে এমন প্রেম কোথা না শুনিয়ে।। 
ভানু-কমল বলি সেহো হেন নয়। 
হিমে কমল মরে ভানু সুখে রয়।। 
ভাতক-জলদ কহি সে নহে তুলনা। 
সময় নহিলে সে না দেয় এক কণা।। 


দরশন...গা -- দর্শন এবং স্পর্শেব আশায় শরীর এলাইয়া পড়িতেছে। পই-__ প্রভু। 

গুক-গরবিত মাঝে __ গুরু ও পূজনীয়গণের মধ্যে। পরসঙ্গে প্রসঙ্গে 

পুলক ঢাকিতে....পরকার --- দেহে যাহাতে রোমাঞ্চ-প্রকাশ না হয়, তজ্জন্য কত চেষ্টা করি। পরকাব __ 
প্রকার, উপায় ; কিন্তু প্রবহমান অশ্রু আমার সমস্ত লুকাইবার চেষ্টাকে ব্যর্থ করিযা দেয়। 

লাজ-ঘরে ... আগুনি __ লজ্জা ও-গৃহের মুখে আগুন (আগুনি) ভ্বালাইয়া দিলাম (ভেজাই)। 

১৭। কোর -_ ক্রোড়, কোল, আলিঙ্গন। 

দুহু কোবে. ..ভাবিয়া _ অত্যন্ত নিরুটে থাকিয়াও নিজেদের মধ্যে বিচ্ছেদের দূরত্ব অনুভব করিয়া উভয়ে দুঃখিত 
হয়। 

ভানু...রয -- সূর্য্য এবং কমলের শরস্পবের প্রতি ভালবাসার কথা আমরা বলিয়া থাকি বটে, কিন্তু রাধাকৃষ্ণের 
প্রেমের তুলনায় সেভালবাসা কিছুই নয়; কারণ, শীতের সময় পদ্ম যখন মরিয়া যায়, সূর্য্য তখনও 
দিব্য সুখে থাকে । যে প্রেমে একজন আর একজনের সুখ-দুঃখকে নিজের করিয়া লইতে না পারে, 
সে প্রেমের সহিত এ প্রেমের কিরূপে তুলনা হইতে পারে? 

চাতক... কণা -_ চাতক এবং মেঘের পরস্পরের প্রতি ভালবাসার কথা আমরা বলিযা থাকি, কিন্তু এ প্রেমের 
সহিত তাহারও তুলনা হয় না; কারণ, বর্ষাকাল না আসিলে মেঘ চাতককে এক বিন্দু জল দেয় না, 
অথ এ প্রেম সামরিক, নিত্যকালের নয়। 


৪২ “বৈষ্ণব পদাবলী 


কুসুমে মধুপ'কহি সেহো নহে তুল। 
না যাইলে ভ্রমর আপনি না দেয় ফুল।। 
কি ছাড় চকোর-চান্দ দুই সম নহে। 
ত্ৰিভুবনে হেন নাহি চণ্ডীদাসে কহে।। 


১৮ 
‘রূপে ভরল দিঠি সোঙরি পরশ মিঠি 
'পুলক-না তেজই অঙ্গ 
না শুনে আন পরসঙ্গ।। 
সজনি, অব কি করবি উপদেশ। 
কানুঅনুরাগে মোর তনু-মন মাতল 
না শুনে ধরম-লব-লেশ।। 
নাসিকাহো সে অঙ্গের সৌরভে উনমত 
বদনে না লয় আন-নাম। 
নব নব গুণগণে ‘বান্ধল মঝু মনে 
খরম রহব কোন ঠাম।। 
গৃহপতি-তরজনে গুরুজন-গরজনে 

অন্তরে উপজয় হাস। 
তহি এক মনোরথ যদি হয় অনুরত 
পুছত গোবিন্দদাস।। 


কুসুমে .....ফুল --- পুষ্প এবং ভ্রমরের ভালবাসার কথা কবিরা বলিয়া থাকেন, তাহাও ইহার কাছে কিছুই-নয় ; 
কেন না, ভ্রমর ফুলের নিকট আসিলে তবে সে মধু পায়; -- ফুল নিজে গিয়ে তাহাকে মধু দিয়া 
আসেনা, অর্থাৎ এ প্রেমে দুজনের সমান আগ্রহ নাই। 

১৮। রূপে....দিঠি -- (শ্যাম) রূপে আমার নয়ন (দিঠি __ দৃষ্টি) পরিপূর্ণ হইয়া গেল। 

সোওরি....অঙ্গ __ সেই মধুর স্পর্শ স্মরণ করিয়া আমার অঙ্গে মুহ্মু রোমাঞ্চ হইতেছে। 

না...পরসঙ্গ -_ আমার কানে সৰ্ব্বদাই সেই বাঁশী বাজিতেছে; অন্য কথা (প্রসঙ্গে) সেখানে প্রবেশ করিতে পায় 
না। 

লব-লেশ -- কণামাত্র। লব -- লেশ, কণা। 

নাসিকাহো -- নাসিকাও। 

নব...ঠাম -_ নৃতন নূতন গুণরাশি আমার চিত্তকে অধিকার করিয়া ফেলিয়াছে। সেখানে ধর্মের আর স্থান হইবে 
কোথায়? 

অন্তরে..হাস __ আত্মীয়-স্বজনের তর্জন'গর্জনে আমাব শুধু হাসি পায় (তাহারা ত জানে না যে, আমার চিত্ত 
"আমার বশে নাই)। 

তহি...অনুরত __- একমাত্র কামনা এই যে, তিনি যদি আমার প্রতি অনুরক্ত, প্রীতিমান হন। 

১৯ 

ধরণী জন্মিল এথা কি পুণ্য করিয়া। 
মোর বন্ধু যায় যাতে নাচিয়া নাচিয়া।। 
নূপুর হয়্যাছে সোনা কি পুণ্য করিয়া। 
বন্ধুর চরণে যায় বাজিয়া বাজিয়া।। 
বনমালা হল্য পুষ্প কি পুণ্য করিয়া। 
বলুর বুকেতে যায় দুলিয়া দুলিয়া।। 
মুবলী হইল বাঁশ কি পুণ্য করিয়া! 
বাজে ও অধরামৃত খাইয়া খাইয়া।। 
এ সকল সখা হল্য কি পুণ্য করিয়া। 
যাইছে বন্ধুর সনে খেলিয়া খেলিয়া।। 
শ্রীরঘুনন্দন রটে দু-পাণি জুড়িয়া। 

এ স্ব না জানা যায় ভাবিয়া ভাবিয়া।। 


২০ 
কেবা যাবে পরতীত। 

হিয়ার মাঝারে মরম-বেদনা 
সদাই চমকে চিত।। 


১৯। ধরণী...নাচিয়া __ এখানকার মৃত্তিকার কি সৌভাগ্য, __আমার বধু নাটিয়া নাচিযা ইহাতে পা ফেলিয়া 
যান। 

নুপুর....সোনা -_ স্বর্ণ কি পুণ্যবলে ভীহাব নৃপুরের রূপ ধারণ করিয়াছে? 

পুষ্প...করিয়া -- কি পুণ্যবলে এখানকার ফুলগুলি বনমালায় গ্রথিত হইয়া তাহার গলে দুলিতেছে? সবর্বধতুতে 
যে সকল ফুল প্রস্ফুটিত হয় সেই সকল ফুলে গাঁথা আজানুলস্বিনী মালাকে বনমালা বলে। ইহার 
মধ্যস্থলে কদন্ব ফুল থাকে। | 

মুরলী....করিয়া -_ বংশ কি পুণ্যবলে বংশী হইয়াছে? 

বাজে....খাইয়া __ যে পুণ্যে ইহা কৃষ়্ের অধরামৃত পান করিয়া বাজিতে থাকে। 

এ সকল...খেলিয়া _-এই রাখাল-বালকদের কত পুণ্য ছিল, তাই তাহার সখা হইতে পারিয়াছে এবং তীহার সঙ্গে 
খেলা করিতে করিতে বাইতেছে। 

শ্রীরঘুনন্দন...ভাবিয়া __ পদকর্তা রঘুলন্দন করযোড়ে নিবেদন করিতেছেন, কোন্‌ ভাগ্যে বৃন্দাবনের এই গৌরব, 
সেই গুঢ় তথ্য ভাবিযা পাওয়া যায় না। 

২০। পরতীত -- প্রতীতি, বিশ্বাস! 

গুরুজন-আগে দাঁড়াইতে নারি 

সদা ছল ছল আঁখি। 
পুলকে আকুল দিক নেহারিতে 

সব শ্যামময় দেখি।। 
সখীর সহিতে জলেতে যাইতে 

সে কথা কহিবার নয়। 

তাহে কি পরাণ রয়।। 
কুলের ধরম রাখিতে নারিনু 

কহিলু সবার আগে। 
কহে চত্তীদাস শ্যাম সুনাগর 

সদাই হিয়ায় জাগে ।। 


২১ 

আধক আধ- আধ দিঠি-অঞ্চলে 
| যব ধরি পেখলু কান। 

কত শত কোটি কুসুম-শরে জর জর 
"  রহত কি যাত পরাণ।। 

সজনি, জানলু বিহি মোহে বাম। 
- দুস্থ লোচন ভরি যো হরি হেরই 

তু পায়ে মঝু পরণাম।। 


যমুনার জল...পরাণ রয় -__ যমুনার কাল জল চোখের সামনে ঝলমল করিতে থাকে । তাহা দেখিয়া মনকে ধরিয়া 
রাখি কেমন করিয়া? যমুনার সেই উচ্ছল কাল জল যে শ্রীকৃষ্ণের ঝলমলে কালরূপের কথা মনে 
করাইয়া দেয। ূ 

২১। যবধরি-_ যখন হইতে। দিঠি-অঞ্চল --নয়ন-প্রান্ত। 

আধক আধ...পরাণ __ অর্ধেকের অর্ধেকেরও অর্ধেক নরন-প্রান্ত দিয়া অর্থাৎ ঈষৎ অপাঙ্গ-দৃষ্টিতে শ্রীকৃষ্ণকে 
যখন হইতে দেখিয়াছি, তখন হইতে শতকোটি মদন-বাণে আমি জর্জরিত হইতেছি ; প্রাণ আছে 
কি গেছে বুঝিতে পারিতেছি না। 

বিহি -- বিধি। বাম --- বিমুখ। 

দুই...পরণাম -- (ঈষৎ অপাঙ্গ-দৃষ্টিতে যে হরিকে দেখিরা আমার এই অবস্থা) সেই হরিকে যে নারী দুই চক্ষু 
ভরিয়া দেখিতে পারে, তাহার চরণে প্রণাম জানাই, অর্থাৎ তাহার নিকট পরাজয় স্বীকার করি। 

সুনয়নী কহভ কানু ঘন-শ্যামর 
মোহে বিজুরি সম লাগি। 
হামারি হৃদয়ে জবলু আগি।। 
প্রেমবতী প্রেন- লাগি জিউ তেজত 
চপল জীবন মঝু সাধ। 
গোবিন্দদাস ভণে শ্রীবল্লভ জানে 
রসবতী-রস মরিযাদ।। 


২২ 
নখি কি পুছসি অনুভব মোয়। 

সোই পিরিতি অনু- রাগ বাখানিতে 
তিলে তিলে নৃতন হোয়।। 


সুনয়নী -_ যে নারী সুনয়নের অর্থা দৃষ্টিশক্তির বড়াই করে (ঈষৎ ব্যাঙ্গার্থে প্রযুক্ত)। আগি -_ অগ্নি। 

সুনয়নী ....আগি -_ শ্রীবাধা বলিতেছেন, সুনয়নীরা বলে, শ্রীকৃষ্ণের রূপ সজল মেঘের শ্যামল রূপের মতই 
স্নিগ্ধ এবং নয়নাভিরাম আমার নিকট কিন্তু সে রূপ বিদ্যুতের মত জ্বালাদাযক! সে রূপ বিদ্যুতের 
মত দৃষ্টিকে ধীধাইয়া দেয় এবং অন্তরকে দগ্ধ করে। অন্যান্য রসিকারা শ্রীকৃষ্ণের স্পর্শ লাভ করিয়া 
রস-সাগরে ভাসিতে থ-কে, অর্থাৎ শ্রীকৃষ্ণের স্পর্শ তাহাদের নিকট সুখদায়ক। আমার নিকট কিন্ত 
সে রূপ তাপদায়ক। নে রূপ আমার অন্তরে আগুন জ্বালাইয়া দেয়। অর্থাৎ শ্রীকৃষ্ণের রূপ যতই 
দেখি, রূপতৃষণ্ন ততই বাড়িয়া যায ; যতই তাহার স্পর্শ লাভ করি, নিবিডতর স্পর্শলাভের বাসনা 
মনকে ততই অস্থির করয়া তুলে। 

প্রেমবতী....সাধ __অন্যান্য প্রেমিকযা প্রেমের জন্য জীবন ত্যাগ করে; আমার কিন্তু এই ক্ষণস্থায়ী চপল জীবন 
ধারণ করিতে সাধ যায়। জীবন যে চপল অর্থাৎ ক্ষণস্থায়ী শ্রীরাধা তাহা ভাল করিয়াই জানেন। 
জীবন চিরস্থায়ী হইলে তিনি কৃষ্ণপ্রেম অনন্তকাল ধরিয়া আস্বাদন করিতে পারিতেন। সে উপায় 
যখন নাই, তখন এই ক্ষণস্থায়ী জীবনের কটা দিনই বা তিনি কৃষ্ণপ্রেম-আস্বাদনের সুখ হইতে 
-বঞ্চিত হন কেন? 

রস মরিযাদ -- রসের বা প্রেমের মহাদা। 

২২। পুছসি __ জিজ্ঞাসা করিতেছ] 

অনুভব মোয় __ আমার ভাব (অনুভব - অনুভূতি) সম্বন্ধে কি জিজ্ঞাসা করিতেছ? 


থাকে না। প্রেম কখনও পুরাতন হয় না, ইহা তিলে তিলে, প্রতি মুহূর্তে নূতন হয়। যাহা ক্ষণে ক্ষণে 
নুতন হয়, তাহাকে কি বলিয়া বর্ণনা করিব? 


৪৬ বৈষ্ণব পদাবলী 


জনম অবধি হাম রূপ নেহারলু 
নয়ন না তিরপিত ভেল। 
সোই মধুর রোল শ্রবণহি শুনলু 
শ্রুতিপথে পরশ না গেল।। 
কত.মধু-যামিনী রভসে গৌয়াইলু 
না বুঝলু কৈছন কেল। 
লাখ লাখ যুগ হিয়ে হিয়ে রাখলু 
তব হিয়া জুড়ন না গেল।। 
কত বিদগধ জন রসে অনুগমন 
অনুভন কাহ না পেখ। 
কহ কবিবল্লভ. প্রাণ জুড়াইতে 
লাখে না মিলিল এক।। 
নেহারলু -_দেখিলাম। তিরপিত -- তৃপ্ত। 
শ্রুতিপথে....গেল ----শ্রুতিপথে গিয়াও যেন.স্পর্শ করিল না, অর্থাৎ শুনিয়াও. য়েন শুনিলাম না -_ আবার 
শুনিতে ইচ্ছা হইতেছে। 
মধু-যামিনী __বসম্তকালের রাত্রি। রভসে --ক্রীড়াকৌতুকে। 
না বুঝলু ...... কেল __ কিরূপভাবে কাটাইলাম তাহা বুঝিলাম না। হিয়ে হিয়ে -- বক্ষে বক্ষে। 
তব....গেল __ তবু বক্ষ জুড়াইল না, আরও সাধ হয়। বিদগধ -_ বিদগ্ধ, রসজ্ঞ। 
কত....পেখ __ কত রসজ্ঞ ব্যক্তিই দেখিলাম, কিন্তু কাহারও মধ্যেও প্রকৃত.অনুভব দেখিলাম না; অর্থাৎ কেহ 
যে বুঝিয়াছে, এমন দেখিলাম না। পেখ _ দেখিলাম। 


কহ কবিবল্লভ __“বিদ্যাপতি কহ; __ পাঠীন্তর। পদটি এত'সুন্দর যে, অনেক-রসম্ঞ ব্যক্তি ইহা বিদ্যাপতির 
রচিত বলিয়া মনে করেন। 


ষষ্ঠ স্তবক 
. রূপোল্নাস 


১ 


শ্রমন কালিয়া-্টাদের কে বনাল্য বেশ। 
কলঙ্ক কুলেতে কলঙ্ক রৈল শেষ।। 
গগনেতে এক চাদ তাই সে মোরা জানি। 
হরু-মূলে চাদের গাছ কে রুপিল আনি।। 
নশঁ্বীদ নাচে গায় মুরলীর রন্ধে। 

আর দশ্‌ চাদ রাঙ্গা চরণারবিন্দে।। 
মকর-কুণুল কাণে চাদে ঝলমল। - 
গলায়ে মালতী-মালা টাদে দিছে কোল।। 
কপালে চন্দন-টাদ করিয়াছে আলা। 
হুড়াতে ময়ুর-পুচ্ছে ঠাদে করে খেলা ।। 
বংশীবদনে বোলে টাদ-মাঝে টাদ। 
দেখিলে এড়ান নাহি প্রেম-রস-ফাদ।। 


২ 
কানড় কুসুম জিনি কালিয়া বরণখানি 
তিলেক নয়নে যদি লাগে। 
তেজিয়া সকল কাজ জাতি-কুল-শীল-লাজ 
মরিবে কালিয়া-অনুরাগে।। 


১1  বনাল্য --বানাইল। রুপিল -_ রোপণ করিল। রন্ধে-_রজ্ে, ছিদ্রে। 

দশ চাদ ...রন্ধে __ মুরলীর রন্ধে র্ধে শ্রীকৃষ্ণের দশটি অঙ্গুলি খেলিতেছে; সেই দশটি অঙ্গুলির দশটি নখকে 
এখানে দশটি চন্দ্ররূসে কল্পনা করা হইয়াছে। 

আর দশ ..... চরণারবিন্দে __ শ্রীকৃ্তর পাষের দশটি নখ আর দশটি চন্দ্র। 

এড়ান নাহি -_ ছাডান্‌ নাই ; মুক্তি নাই! 

২। কানড় -_নীলোৎপল। 


৪৮ বৈষ্ণব পদাবলী 


সই, আমার বচন যদি রাখ। 
ফিরিয়া নয়ন-কোণে না চাইহ তাহার পানে 
কালিয়া-বরণ যার দেখ।। 
আরতি পিরীতি মনে যে করে কালিয়া-সনে 
কখন তাহার নহে ভাল। 
কালিয়া-ভূষণ কালা মনেতে গাঁথিয়া মালা 
জপিয়া জপিয়া প্রাণ গেল।। 
নিশি দিশি অনুক্ষণ প্রাণ করে উচাটন 
বিরহ-অনলে জ্বলে তনু। 
কি মোহিনী জানে কালা কানু।। 
দারুণ মুরলী-খর না মানে আপন পর 
মরম ভেদিয়া যার খাকে। 
দ্বিজ চণ্ডীদাসে কয় তনু মন তার নয় 
যোগিনী হইবে সেই পাকে।। 


৩ 
দেইখ্যা আইলাম তারে 
সই দেইখ্যা আইলাম তারে। 
এক অঙ্গে এত রূপ নয়ানে না ধরে।। 
বান্ধ্যাচে বিনোদ চূড়া নব-গুঞ্জা দিয়া। 
উপরে ময়ূরের পাখা বামে হেলাইয়া।। 
কালিয়া-বরণখানি চন্দনেতে মাখা । 
আমা হৈতে জাতি-কুল নাহি গেল রাখা ।। 
মোহন মুরলী হাতে কদন্ব-হিলন। 
দেখিয়া শ্যামের রূপ হৈলাম অচেতন।। 
গৃহকর্ম্ম করিতে আল্যায় সব দেহ। 
জ্ঞানদাস কহে বিষম শ্যামের লেহ।। 


আরতি -_ অনুরাগ, প্রেম। উচাটন __অস্থির। পাকে __ পরিণামে। 

৩। এক অঙ্গে....ধরে __ একই দেহে একসঙ্গে এত রূপ দেখিবার পক্ষে দুটি মাত্র চক্ষু যথেষ্ট নয়।-__এক 
দিক্‌ দেখিতে আর এক দিক্‌ বাদ পড়িয়া যায়। 

কদম্ব-হিলন -_- কদন্ববৃক্ষে হেলিয়া দণ্ডায়মান। আল্যায় __ এলাইয়া পড়ে। 


রূপোল্লাস ৪৯ 


দরশনে উনহৃখী দরশন-সুখে-সুখী 
- আঁখি মোর নাহি জানে আন। 

সে রূপ-মাধুরী করে পান।। 

মধুর হৈতে নুমধুর মধুর অমিয়া-পুর 

মধুর মধুর মৃদু হাস। 

চঞ্চল কুণ্ডল-আভা ঝলমল মুখ-শোভা 
দেখিতে লোচন-অভিলাব।। 

কহিতে রূপ্রে কথা মরমে পরম ব্যথা 
লাখে বিধি না দিল বয়ান। 
তাহে বড় রসের পরাণ 

দেখে আন হে আন অনুভব অনুমান 
তাহে কি পরাণ পরবোধ। 

কহিতে না পারি দেখি অতয়েব ঝরে আখি 
শ্যামদাসের মরম-বিরোধ।। 


৫ 
হেন রূপ কবহু না দেখি। 
যে অঙ্গে নয়ন থুই সেই অঙ্গ হৈতে মুঞি 
ফিরাইয়া লৈতে নারি আঁখি।। 


৪1 উনমুখী --উন্মুখী, উৎসুকা আন -- অন্য! 

দিঠি _ দৃষ্টি, নয়ন। অনিমিখে _- অনিমেষে। 

কহিতে...বয়ান -- রূপের কথা বলিত গিয়া মনে মনে এই ভাবিয়া ব্যথা পাই যে, বিধাতা আমাকে লক্ষ মুখ 
দিলেন না কেন! 

দেখে আজীখি....পরবোধ --রূপ যে চেখে (চোখ) সে বর্ণনা করে না, বর্ণনা করে অন্যে সুখ); সুতরাং সে বর্ণনা 
্রত্যক্ষ-দর্শনের ফল ল হইয়া অনুমানের বস্তু হইয়া দাঁড়ায়। রসিক-চিত্ত ইহাতে প্রবোধ লাভ 
করিবে কিরূপে? 

৫1 কব --কখনও। 


৫০ বৈষ্ণব পদাবলী 


অঙ্গে নানা অভরণ কালিন্দী-তরঙ্গে যেন 
চাদ চলিছে হেন বাসি। 
মিশামিশি হেল রূপে ডুবিলাম রসের কূপে 
প্রতি অঙ্গে হেরি কত শশী ।। 
বিনা মেঘে ঘন-আভা পীত-বসন-শোভা 
অলপ উড়িছে মন্দ বায়। 
কিবা সে মোহন চূড়া দৌ-সৃতী মুকুতা বেড়া 
মত্ত ময়ুর-পুচ্ছ তায়।। 
অধরে মধুর মৃদু হাস। 
তাহাতে মুরলী পুরে অবলা পরাণে মরে 
বলিহারি যায় বংশীদাস।। 


অভবণ -_ আভরণ, অলঙ্কার। 'বাসি-_ মনে করি। 

অঙ্গে...বাসি -_ শ্রীকৃষ্ণের লাবণ্য-চঞ্চল কাল অঙ্গে নানা রত্বালঙ্কার ঝিকমিক করিতেছে; মনে হইল যেন 
কালিন্দীর কোল জলে) তরঙ্গে তরঙ্গে চাদের প্রতিবিম্ব ভাসিয়া চলিয়াছে। 

মিশামিশি হৈল রূপে __ উপমান ও উপমেয়ের সৌন্দর্য্য মিশিয়া এক হইয়া গেল; আভরণ-আভা ও চন্দ্রদ্যুতি 
যেন শ্রীকৃষ্ণের লাবণ্যতরঙ্গোচ্ছল দেহে অভিন্নরূপে প্রতিভাত হইতেছে। ' 

মত্ত মযুর-পুচ্ছ __ ময়ূরের আবেগ-মত্ততা যেন বায়ুভরে ঈষৎ দোদুল্যমান শিখিপুচ্ছে সঞ্চারিত হইয়াছে। 

গলায়....মদন-কলা-_কদম্বমালার সহজ সজ্জা যেন প্রণয়কলার সমস্ত প্রসাধন-চাতুরীকে ধিক্কার দিযাছে। 


কণ্টক গাড়ী কমল-সম পদতল 
মন্ত্রীর চীরহি ঝাপি। 
চলতহি অঙ্গুলি চাপি।। 
মাধব তুয়া অভিসারক লাগি। 
দুতর পদ্থ- গমন ধনি সাধয়ে 
মন্দিরে যামিনী জাগি।। 


১।  কণ্টক গাড়ি...ঝাপি -- কণ্টক পুঁতিয়া (গাড়ি), কমলের ন্যায় কোমল পদের নূপুর বস্তু চৌর) দ্বারা 
আবৃত করিয়া, পাছে নূপূবের শব্দ হয়, এই আশঙ্কায়। যখন বঁধুর বাঁশী বাজিবে তখন হয়ত 
কণ্টকময় পথে চলিতে হইবে, এইজন্য আঙ্গিনায় কণ্টক পুঁতিয়া কণ্টকময় পথে চলা অভ্যাস 
করিতেছেন। ্ 

গাগরি...চাপি -_ কলসীর জল ঢালিয়া আঙ্গিনা পিছল করিয়া মাটিতে পদাঙ্গুলি চাপিয়া চলিতেছেন। পথে পা 
হড়কাইয়া না যায় এইজন্য অঙ্গুলি চাপিয়া চলিতেছেন। বর্ষাকালে পিছল পথে আধার রাতে বধুর 
লাগিয়া অভিসারে যাইতে হইবে, সেইজন্য পিছল পথে চলা অভ্যাস করিতেছেন। 

কৃষ্ণকমল গোস্বামী এই পদ ভাঙ্গিয়া লিখিয়াছেন ৪ 

“অঙ্গনে ঢালিয়া জল, করিয়া অতি পিছল, 
গড়াগড়ি করিয়া শিখিতাম-_ 
আমার চল্তে যে হবে গো, বধু'র লাগি পিছল পথে।” 

মাধব...জাগি -_ হে মাধব, তোমার লাগিয়া অতি দুস্তর (দুতর) পথে কির্পে অভিসার করিতে হইবে, নিজ 

গৃহে রাত্রি জাগিয়া রাধা সেই সাধনা করিতেছেন।, 

কর-যুগে নয়ন মুদি চলু ভামিনী 
তিমির-পয়ানক আশে। 

কর-কষ্কণ-পণ ফণিষুখ-বন্ধন 

শিখই ভূজগ-গুরু-পাশে।। 

গুরুজন-বচন বধির সম মানই 
আন শুনই কহ আন। 

পরিজন বচনে মুগধী সম হাসই 
গ্োবিন্দদাস পরমাণ।। 


৩ 
মন্দির বাহির কঠিন কপাট। 
চলইতে শঙ্কিল পঞ্চিল বাট।। 
তহি অতি দূরতর বাদর দোল। 
বারি কি বারই নীল নিচোল।। 
সুন্দরি কৈছে করবি অভিসার। 
হরি রহ মানস-সুরধুনী-পার।। 


কর-যুগে -- হস্তদ্বয় দ্বারা। নয়ন মুদি _ চক্ষু মুদিত করিয়া। চলু ভামিনী -- রমণী (রাধা) চলেন। 

তিমির...আশে -_ অন্ধকারে ভ্রমণ করা শিখিবার আশায়। আধার রাতে বধুর নিকটে যাইতে হইবে বলিয়া 
অভ্যাস করিতেছেন। 

কর-কষ্কণ-পণ --হত্তের কঙ্কণ পণ (পুরস্কার দেওয়া স্বীকার) করিয়া! 

ফণিমুখ-বন্ধন -- সর্পের মুখ কিরূপে বন্ধ করিতে হয় (অর্থাৎ যাহাতে সাপ কামড়াইতে না পারে)। 


চলিতে সাপ সম্মুখে পড়িলেও ক্ষতি না হয়, এইজন্য। 
গুরুজন...আন --_ গুরুজনের উক্তি শুনিয়াও শোনে না-_বধিরের ন্যায় এক কথা শোনেন অন্যরূপ উত্তর দেন! 
মুগধী _ নির্ববোধ। j 
পরিজন...পরমাণ -_ পরিজনের বাক্য শুনিয়া মুগ্ধার €ব্হিলার) মত হাসিতে থাকেন। 
পরমাণ -_সাক্ষী। 
২।  মন্দির...কপাট __ গৃহের বাহিরে কঠিন দরজা __ ইহা প্রথম বাধা। 
চলইতে...বাট _ দ্বিতীয় বাধা __ চলিবার সময়ে পথ (বোট) পক্চিল বা কর্দমময় এবং শঙ্কাপূর্ণ বা বিপজ্জনক 
শেক্কিল)। 
তহি -- তাহার উপর। দূরতর __দূরব্যাপী। 
বাদর দোল --- বর্ষা দোল খাইতেছে, বৃষ্টি বীপিয়া আসিতেছে। 
বারি..নিচোল - বারি কি নীল অঞ্চলে বারণ করিতে পারে __ তোমার নীল শাড়ী কি এই বর্ষার জলধার 
ঠেকাইয়া রাখিতে পারে? “কৈছে__কিরূপে। 
হরি...পার __ হরি মানসগঙ্গার (বৃন্দাবনে মানসগঙ্গা নামে এক হুদ আছে) অপর পারে আছেন। 


অভিসার ৫৩ 


ঘন ঘন ঝন ঝন বজর-নিপাত। 
শুনইতে শ্রবণে মরম জরি যাত।। 
দশ দিশ দামিনী দহন বিথার। 
হেরইতে উচকই লোচন-তার।। 
ইথে যদি সুন্দরি তেজবি গেহ। 
প্রেমক লাগি উপেখবি দেহ।। 
গোবিন্দদাস কহ ইথে কি বিচার। 
ছুটল বাণ কিয়ে যতনে নিবার।। 
৩ 
কুল মরিযাদ- কপাট উদ্ঘাটলু 
তাহে কি কাঠকি বাধা। 
নিজ মরিমাদ- সিন্ধু সঞে পঙারলু 
তাহে কি তটিনী অগাধা।। 
সজনি মঝু পরিখন কর দূর। 
কৈছে হৃদয় করি পন্থ হেরত হরি 
সোঙরি সোঙরি মন বুর।। 
কোটি কুমুম শর বরিখয়ে যছুপর 
তাহে কি জলদজল লাগি। 
প্রেম দহন দহ যাক হৃদয় সহ 
তাহে কি বজরকি আগি।। 


শুনইতে...যাত __শুনিলে মৰ্ম্ম ভুলিয়া যায়।  দহন-_ স্ালা। বিথার __ বিস্তৃত স্থান ব্যাপিয়া। 

উচকই-_চমকিত হইয়া উঠে। লোচন-তার _-চক্ষুর তারা। ইথে --ইহাতে। 

উপেখবি -_ উপেক্ষা করিবি, অর্থাৎ মৃত্যুকে বরণ করিবে। 

ইথে...বিচার __ এখন আর কি বিচার চলে? 

ছুটল বাণ...নিবার --- যে বাণ ছুটিয়াছে তাহাকে কি যত্ব করিলে নিবারণ করা যায়? 

ছুটল -_ ছোঁড়া, যাহা ছাড়িয়া দেওয়া হইয়াছে (বিশেষণ)। 

৩। “মরিযাদ __ মৰ্য্যাদা; কুলমর্ধযদারূপ কঠিন কপাট উদ্ঘাটন করিলাম, কাঠের কপাট আমার অভিসারে 
বাধা দিবে? 

নিজ...সিদ্ধু-_ আত্মসম্মানরূপ সমুদ্র পঙারলু --_ (গোষ্পদের ন্যায়) পার হইলাম---বৃন্দীবনে প্রচলিত। 

তটিনী অগাধা __ সখীরা মানসগঙ্গার কথা বলিয়াছেন, শ্রীমতী এখানে তাহার উত্তরে বলিতেছেন। 

পরিখন...দূর -- আর আমাকে পরীক্ষা করিও না। 

'কৈছে..ঝুর __ হরি আমার জন্য ব্যাকুল হৃদয়ে প্রতীক্ষা করিতেছেন, তাহাই স্মরণ করিয়া আমার মন কাঁদিয়া 


* উঠিতেছে। 
কোটি...লাগি মদনের শরে যে অহর্নিশি ভবলিয়া পুড়িয়া মরিতেছে, বাদলধারায় তাহার কি করিবে? 
সহ-- সহিতেছে। 
বজরকি আগি _- বজ্জের অগ্নি। 

যচ্ধু পদতলে নিজ | জীবন সোপল 


তাহে তনু অনুরোধ। 
গোবিন্দদাস কহই ধনি অভিসর র্‌ 
সহচরী পাঁওল বোধ।। 


গগনে অব ঘন মেহ দারুণ 


সঙ্কেত-কুঞ্জহি গেল।। 
তরল জলধর বরিখে ঝর ঝর 
গরজে ঘন ঘন ঘোর। 
শ্যাম নাগর একলি কৈছনে 
| পন্থ হেরই মোর।। 
সঙরি মঝু তনু অবশ ভেল জনু 
অথির থর থর কাপ। 
এ মঝু গুরুজন- নয়ন দারুণ 
ঘোর তিমিরহি ঝীপ।। 
তুরিতে চল অব কিয়ে বিচারহ 
জীবন মঝু আগুসার। 
রায় শেখর- বচনে অভিসর 
কিয়ে সে বিঘিনি বিথার।। 


যছু.অনুরোধ --- আমার জীবনই তাহার পদতলে সমর্পণ করিয়াছি, এখন কি দেহের মায়া করিব? “ প্রেমক 

লাগি উপেখবি দেহ ”-_ এই কথার উত্তর। | 

৪1  মেহ-_ মেঘ। কুলিশ-পাতন __বজ্রপাত। 

বলগই -_- আস্ফালন করিতেছে, অর্থাৎ শো শো শব্দে মাতামাতি করিতেছে। 

আগুসরি --- অগ্রসর হইয়া। 

এ মঝু...বীপ __ গুরুজনদের নিষ্ঠুর (সতর্ক) দৃষ্টি এখন দুর্য্যোগের ঘনাক্ষকারে আচ্ছন্ন। 

তুরিতে...আগুসার -_ সখি, বসিয়া বসিয়া কি বিচার করিতেছ? (অর্থাৎ এই দুর্য্যোগ মাথায় করিয়া অভিসারে 
বাহির হওয়া উচিত কি-না, সে বিচার এখন ছাড়িয়া দাও) আমার জীবনের জীবন শ্রীকৃষ্ণ 
সঙ্কেত-কুপ্জে আগেই চলিয়া গিয়াছেন। অথবা আমার মন-প্রাণ আগেই সঙ্কেত-কুঞ্জে গিয়া 
উপস্থিত হইয়াছে; দেহটাই কেবল এখানে পড়িয়া রহিয়াছে। 

রায় শেখর ....বিথার __ পদকর্তা বলিতেছেন, শ্রীরাধা, আমার কথায় তুমি অভিসারে বাহির হইয়া পড়। এই 
(বিস্তৃত) বিথার বিদ্বরাশি কি আর এমন একটা সাংঘাতিক বাধা। 


কানু-অনুরাগে হৃদয় ভেল কাতর 
রহই ন পারই গেহ। 
গুরু-দুরুজন-ভয় কিছু নাহি মানয় 
চীর নহি সন্বরু দেহ।। 
দেখ দেখ অনুরাগরীত। 
ঘন আন্ধিয়ার ভুজগভয় শতশত 
তবু নহি মানয়ে ভীত|| 
সখীগণ তেজি চললি একেশ্বরী 
হেরী সহচরীগণ ধায়। 
অদভুত প্রেম- তরঙ্গে তরঙ্গিত 
তেঞ্ সঙ্গ নহি পায়।। 
পন্থ-বিপথ নহি মান। 
জ্ঞানদাস কহ এহ অপরূপ নহ 
মনহি উজোরল কান।। 
৬ 
মেঘ-যামিনী অতি ঘন আন্ধিয়ার। 
এঁছে সময়ে ধনি করু অভিসার।। 
ঝলকত দামিনী দশ দিশ আপি। 
নীল বসনে ধনি সব তনু ঝীপি।। 


৫। দেখ দেখ..ভীত -- প্রেমের কি বিচিত্র রীতি দেখ। ঘন-অন্ধকারাচ্ছন্ন দুর্যোগময়ী রজনী, পথে শত 
শত সর্পের ভয়, তথাপি মনে এতটুকু ভয় নাই। 

সখীগণ তেজি....নহি পায় -_ সখীগণকে ত্যাগ করিয়া শ্রীরাধা একাই পথে বাহির হইয়া পড়িলেন। অগত্যা 
না; রাইকে যাইতে দেখিয়া তাহাদিগকেও বাধ্য হইয়া পথে বাহির হইয়া পড়িতে হইল, -_ 
একাকিনী তাহাকে কিকরিয়া ছাড়িয়া দেয়? শ্রীরাধাকে তাহারা অনুসরণ করিল বটে, কিন্তু অদ্ভুত 
প্রেমতরঙ্গে তরঙ্গিতচিন্ত শ্রীরাধা দিখ্বিদিক্‌-জ্ঞানশূন্য হইয়া পথ বিপথ না মানিয়া দ্রুত ছুটিয়াছেন, 
তাই সখীরা তাহার নাগাল পাইল না। 

জ্ঞানদাস....কান -_-'পদকর্তী বলিতেছেন, ইহাতে আশ্চর্য্য হইবার কিছুই নাই। যাহার চিত্তে শ্রীকৃষ্ণ উজ্জ্বল 
হইয়া উঠিয়াছেন, অর্থাৎ কৃষ্ণপ্রেমে যাহার চিত্ত উদ্ভাসিত হইয়া উঠিয়াছে, তাহার পক্ষে সবই 
সম্ভব। 

৬1  মেঘ-যামিনী -- মেঘাবৃত রাত্রি। : আন্ধিয়ার _ অঙ্ধকার। এঁছে-_এমন। করু__করে। 

আপি -- ব্যাপিয়া! | বাপি -_আবৃত করিয়া। 

দুই চারি সহচরী সঙ্গহি নেল। 
নব অনুরাগ-ভরে চলি গেল।। 
বরিখত ঝর ঝর খরতর মেহ। 
পাওল সুবদনী সঙ্কেত-গেহ।। 
না হেরিয়া নাহ নিকুঞ্জক মাঝ। 
জ্ঞানদাস চলু যীহা নাগররাজ।। 
৭ 

আজি অদভুত তিমির-রঙ্গ 
আপনি না চিহ্নে আপন অঙ্গ 
নিরখি রাইক মন-মাতঙ্গ 

অঙ্কুশ নাহি মান রে।। 
সাজলি ধনি শ্যাম-বিহার 
নীলোৎপল-রচিত হার 

কণ্ঠহি অনুপাম রে।। 
কি মেঘে বিজুরী লুকিয়া যায় 
মদন-দীপ পথ দেখায় 

অনুরাগ আগুয়ান রে।। 
পরিমল পাই ভ্রমর-পুঞ্জ 
বৈঠল আসি চরণ-কুপ্জ 
মন্দ মন্দ মধুর গুঞ্জ 

লাগল মধুপান রে।। 


বরিখত -- বর্ষণ করে। মেহ__ মেঘ। নাহ -_ নাথ (কৃষ্ণকে)। যাহা __ যেখানে। 

৭1 না চিহ্নে __ চিনিতে পারে না। অঙ্কুশ -_ লৌহনিৰ্ম্মিত সূন্ষ্মাগ্ হত্তি-তাড়ন-দণ্ড, ডাঙ্গশ। 

অঙ্কুশ নাহি মান রে -- শ্রীরাধার মন, রূপ মত্ত-মাতঙ্গ আজ কোন কিছুর শাসন মানিতেছে না। 

নীল বসন... আগুয়ান রে -_ গগন এবং শ্রীরাধা দুজনেরই সৰ্ব্বাঙ্গ আজ নীল বসনে আবৃত। শ্রীরাধার সৰ্ব্বাঙ্গ 
যেমন নীল বসনে ঢাকা, সারাটা আকাশও সেইরূপ ঘন-নীল মেঘে সমাচ্ছনন। বিদ্যুদৃগর্ভ মেঘের 
মত শ্ৰীরাধা তার অপুর্ব অঙ্গজ্যোতি নীল বসনের আড়ালে লুকাইয়া লইয়া অভিসারে চলিয়াছেন। 
ওদিকে আকাশও এমন ঘন মেঘে আচ্ছন্ন যে, বিদ্যুদ্দীপ্তি তাহাতে ঢাকা পড়িয়া গিয়াছে অর্থাৎ 
বিদ্যুতের চকিত আলোকেও যে কোন প্রকারে পথ চিনিয়া লইবেন, সে উপায় নাই। এহেন নীরন্ধ 
অন্ধকারে কৃষ্ণ প্রেমরূপ দীপবর্তিকাই শ্রীরাধাকে পথ দেখাইয়া চলিল এবং শ্রীকৃষ্ণের প্রতি তাহার 
যে গভীর অনুরাগ, সেই অনুরাগই শ্রীরাধাকে সঙ্কেত-কুপ্জের পানে আগাইয়া দিল। 


অভিসার ৫৭ 


মুখ-মণ্ডল শশী উজোর 
হেরি ধায়ল তহি চকোর 
চাহে পীযুষ দান রে।। 
“থে পরমাদ হেরিয়া রাই 
নীল-বসনে মুখ ছিপাই 
নক্কেত-কুঞ্জে মিলল আই 
যাহা নিবসই কানু রে।। 
হাই-আগমন নিরখি কান 
শীতল ভেল তপত প্রাণ 
নিজ দয়িতার বাঢ়ায় মান 
আদরে আগুসার রে।। 
আইস আইস ধরহ হাত 
লহু লহু নাথ পুছত বাত 
শশী কহে শুন পরাণনাথ 
আজু বড় আন্ধিয়ারি রে।। 
৮ 
জানু উপরে পুন রাখি। 
নিজ ক-কমলে চরণ-যুগ মোছই 
হেরইতে চির থির আখি ।। 
পিরীতি-মুরতি অধিদেবা। 
যাকর দর্শনে সব দুখ মিটল 
সোই আপনে করু সেবা ।। 


মুখ-মণ্ডল...দান রে -- এই সময়ে অসাবধানতাবশতঃ মুখাবরণখানি কখন খসিয়া পড়িয়াছে,শ্রীরাধা তাহা টের 
পান নাই, ফলে, চন্ের মত উজ্জ্বল সুন্দর মুখখানি প্রকাশিত হইল। তাহা দেখিয়া চকোর চন্দ্র- 
ভ্রমে সেই দিকে ধাভ্তি হইল। 

পথে...ছিপাই -- চকোরকে ছুটিয় আসিতে দেখিয়া শ্রীরাধা বুঝিতে পারিলেন, তাহার চন্দ্রবদনখানি কখন 
অলক্ষিতে অনাবৃত লুইয়া পড়িয়াছে। তখন পথের বিপদের কথা শ্রীরাধার মনে পড়িয়া গেল 
অর্থাৎ তাহার ভয় হইল এখনি কেহ তীহাকে চিনিয়া ফেলিবে। 

৮1  আগুসরি -- অগ্রসর হইয়াআসিয়া। 

হেরইতে......আঁখি --সুন্দর পদযুগ্ল মুছাইতে গিয়া অনিমিখে সেই চরণ-পানে চাহিয়া রহিলেন। ূ 

পিরীতি...সেবা -- প্রেমের যিনি মুক্তমতী দেবতা এবং যাহার দর্শনে সকল দুঃখ দূর হইল, তিনি নিজে চরণ 
সেবা করিতেছেন। 


৫৮ ‘বৈষ্ণব পদাবলী 


হিমকর-শীতল নীরহি তিতল 
করতলে মাজই মুখ। 
সজল নলিনী-দলে মৃদু মৃদু বীজই 
পুছই পন্থকি দুখ।। 
অঙ্গুলে চিবুক ধরি অধরে তাম্বুল পুরি 
মধুর সম্তাষই কান। 
গোবিন্দদাস ভণ নিতি নব নৌতুন 
রাইক অমিয়া-সিনান।। 
৯ 
মাধব কি কহব দৈব-বিপাক। 
পথ-আগমন-কথা কত না কহিব হে 
যদি হয় মুখ লাখে লাখ।। 
মন্দির তেজি যব পদ চার আওলুঁ 
নিশি হেরি কম্পিত অঙ্গ৷ 
তিমির দূরস্ত পথ হেরই না পারিয়ে 
পদযুগে বেঢ়ল ভূজঙ্গ | 
একে কুলকামিনী তাহে কুহু যামিনী 
ঘোর গহন অতি দুর। 
আর তাহে জলধর বরিখয়ে ঝর ঝর 
হাম যাওব কোন পুর।। 


হিমকর..মুখ __ চন্দ্রের কিরণে যে জল শীতল হইয়াছে, তাহাতে আর্দ্র (তিতল) করতল দিয়া মুখ মুছাইয়া 
দিতেছেন। 


বীজই-- ব্যজন করিতেছেন। 

পুছই...দুখ -_ পথের ক্লেশ সম্বন্ধে জিজ্ঞাসা করিতেছেন। 

গোবিন্দদাস....সিনান _-পদকর্তা গোবিন্দদাস বলিতেছেন, রাইয়ের কৃষ্ণপ্রেম-সুধাধারায় নিত্য নূতন করিয়া স্নান 
হইতেছে। 

৯) দৈব-বিপাক -- দৈব-দুর্দশা। 

পথ..লাখ _-যদি লক্ষ মুখ পাই তবুও পথ - ভ্রমণের সমস্ত কথা বলিযা উঠিতে পারিব না। 

মন্দির...আওলু __ গৃহত্যাগ করিয়া যখন দুই চারি পদ অগ্রসর হইলাম। 

নিশি...অঙ্গ -- অন্ধকার রাত্রি দেখিয়া আমার অঙ্গ কাপিতে লাগিল। 

পথ...পারিয়ে -_ পথ দেখিতে পাইলাম না। বেঢ়ল -_ বেড়িল। 

কুহু যামিনী -- অমাবস্যা রাত্রি! বরিখয়ে.-- বর্ষণ করে। 

হাম...কোন পুর __ আমি কোন্‌ স্থানে যাইব, তাহা ঠিক করিতে পারিলাম না। 


একে পদ-পঙ্কজ পক্কে বিভূষিত 
কণ্টকে জর জর ভেল। 
চিরদুখ অব দূরে গেল।। 

তোহার মুরলী যব শ্রবণে প্রবেশল 
ছোড়লু গৃহ-সুখ-আশ। 

পশ্থক দুখ তৃণ- হুঁ করি না গণলু 
কহতহি গোবিন্দদাস।। 


১০ 

এ ঘোর রজনী মেঘের ঘটা 
কেমনে আইল বাটে। 

আঙ্গিনার মাঝে বঁধুয়া ভিজিছে 
দেখিয়া পরাণ ফাটে।। 

সই, কি আর বলিব তোরে। 

কোন পুণ্যফলে সে হেন বধুয়া 

আসিয়া মিলল মোর ।। 


একে পদ-পন্কজ...জর জর ভেল -- একে আমার পদ কর্দমাবৃত, তাহাতে আবার তাহা কণ্টকে ক্ষত বিক্ষত 
হইল। 
“পঙ্কজ” স্থলে “কম্পিত” পাঠ হইলেই অধিক সঙ্গত হয়; নিজের মুখে পদ-পঙ্কজ বলা শোভন 
হয় না। 

জর জর __-জর্জরিত। কছু নাহি জানলু _- কিছুই জানিতে পারিলাম না। 

অব -- এখন। প্রবেশল -_ প্রবেশ করিল। ছোড়লু __- ছাঁড়িলাম। 

পন্থক...গণলু -- পথের কষ্টও তৃণবৎ গণ্য করিলাম না। কহতহি --- কহিভেছেন। 

১০। এটি এবং পরের দুইটি পদ রসোদুরের। রসোদ্বার অর্থে সেখীদের নিকট) স্বীয় অনুভূতি ব্যক্ত করা 

বাটে -- বর্ত্মে, পথে। 

রবীন্দ্রনাথ ‘ভারতী’ পত্রিকায় এই পদটির খুব সুন্দর ব্যাখ্যা করিয়াছিলেন। এই পদের ইঙ্গিত এইরূপ --ভগবান্‌ 
আমাদিগকে কখনই ছাড়েন না; পাপের ঘোর অন্ধকারে যখন আমরা পড়িয়া থাকি, তখনও সেই 
পাপীর দুঃখের ভার নিজ মাথায় লইয়া তিনি তাহার জন্য অপেক্ষা করেন। সংসারাসক্তচিত্ত আমরা 
সংসারের সহস্র ঝএ্ঁঝাটি ছাড়িয়া তাহার কাছে যাইতে পারি না। তিনি দুর্গম পন্থায় দাঁড়াইয়া 
আমাদের জন্য প্রতীক্ষা করিতে থাকেন-_-পাপীর কাছে আসিতে কণ্টকাকীর্ণ পথে তাহার পদতল 
ক্ষতবিক্ষত হইয়া যার, তথাপি তিনি আমাদের ত্যাগ করেন না। 


৬০ “বৈষ্ণব পদাবলী 


ঘরে গুরুজন ননদী দারুণ 
বিলম্বে বাহির হৈনু। 
কত না যাতনা দিনু।। 

বধুর পিরীতি আরতি দেখিয়া 
মোর মনে হেন করে। 

কলঙ্কের ডালি মাথায় করিয়া 
আনল ভেজাই ঘরে।। 

আপনার দুখ সুখ করি মানে 
আমার দুখের দুখী। 

চণ্ডীদাস কহে বধুর পিরীতি 
শুনিতে জগত সুখী ।। 


সঙ্কেত করিয়া -_ একবার সঙ্কেত করিয়া ডাকিয়াছিলাম। 
আনল -- অনল, অগ্নি। ভেজাই -__ লাগাইয়া দিই। 


অষ্টম স্তবক 
মান ও কলহান্তরিতা 


৯ 


ধনি ভেলি মানিনী সখীগণ মাঝ। 
অনুনয় করইতে উপজায় লাজ।। 
পিরীতিক আরতি বিরতি না সহই। 
ইঙ্গিত-ভঙ্গিয়ে দুহু সব কহই।। 
রাই সুচেতনী কানু সিয়ান। 

মনহি সমাধল মন-অভিমান।। 

হরি শির-ছায় ধরলি ধনি-পায়। 
সন্রমে বৈঠলি ধনি কর লায়।। 
নিজ নূপুর যব ধরু বনমালী। 
সখী-সঞ্জে অনত চলত বর নারী ।। 


১। ভেলি -- হইল। 

ধনি...মাঝ -- শ্ৰীরাধা সখীদের সাক্ষাতেই মান করিয়া বসিলেন। 

অনুনয়...লাজ -_ (সকলের সাক্ষাতে) অনুনয় করিতে লজ্জায় বাধিল। 

বিরতি না সহই __ বিলম্ব সহে না। 

ইঙ্গিত-ভঙ্গিয়ে..কহই --- ইঙ্গিতের ভঙ্গিতে, অর্থাৎ ইসারায় দুজনে সব কথা কহিলেন। 

হরি...ধনি-পায় __কৃষ্ণ তাহার মস্তকে ছায়া শ্রীমতীর পায়ের উপর ফেলিলেন, অর্থাৎ চরণে মাথা ঠেকাইবার 
উদ্দেশ্যে মস্তক নত করায় কৃষ্ণের মত্তকের ছায়া শ্রীমতীর পায়ের উপর গিয়া পড়িল। 

ধনি...লায় __ অমনি শ্রীমতী (কৃষ্ণের উদ্দেশ্য) বুঝিতে পারিয়া কর দ্বারা নিজ পদ গ্রহণ করিলেন, অর্থাৎ হাত 
দিয়া পা ঢাকিলেন। 

নিজ নৃপুর....বনমালী -_ (তখন) চরণ ধরিয়া ক্ষমা ভিক্ষা করিবার ছলে কৃষ্ণ নিজের নৃপুর স্পর্শ করিলেন। 

সখী-সঞে..বর নারী-_- অমনি) শ্রীরাধা উঠিয়া সখীগণের সঙ্গে অন্যত্র অনত) চলিলেন। 


৬ 


৬২ বৈষ্ণব পদাবলী | 


অধরে মুরলী যব ধরু বনমালী। 
ফোই কবরী ধনি বান্ধি সঙারি।। 
কহ কবিশেখর বুঝয়ে সিয়ান। 
ইঙ্গিতে রস বরখল পীচবাণ।। 

: ২ 
চাহ মুখ তুলি রাই চাহ মুখ তুলি। 
নয়ান-নাচনে নাচে হিয়ার পুতলী।। 
পীত পিন্ধন মোর তুয়া অভিলাষে। 
পরাণ চমকে যদি ছাড়হ নিঃশ্বাসে ।। 
রাই কত পরখসি মোরে আর। 
তুয়া আরাধন মোর বিদিত সংসার।। 
লেহ লেহ লেহ রাই সাধের মুরলী। 
পরশিতে চাহি তোমার চরণের ধুলি।। 
তুয়া মুখ নিরখিতে আঁখি ভেল ভোর। 
নয়ন-অঞ্জন তুয়া পর-চিত-চোর।। 
রূপে গুণে যৌবনে ভুবনে আগুলি। 
বিহি নিরমিল তুয়া পিরীতি-পুতলী।। 
এত ধনে ধনী যেই সে কেনে কৃপণ। 
জ্ঞানদাস কহে কেবা জানিবে মরম।। 


সঙারি -_ সংস্কার করিয়া! 

অধরে...সঙারি -_ (কোনওরূপে মান ভাঙিল না দেখিয়া) কৃষ্ণ তাহার বীশীটি (বাজাইবেন বলিয়া) যেমন 
অধরে ধরিয়াছেন, (অমনি) রাধা কবরী খুলিয়া আবার বাধিতে প্রবৃত্ত হইলেন, অর্থাৎ সন্ধ্যাসমাগমে 
মিলন হইবে, নিজ ঘন তিমির বর্ণ কেশরাশি দেখাইয়া ইঙ্গিত দিলেন। 

২। রাধিকার মানের পৰে কৃষ্ণের অনুনয়। 

নয়ান-নাচনে......পুতলী -- তোমার চোখের নাচনে আমার হৃদয় নাচিয়া ওঠে। 

হিয়ার পুতলী-__হৃদয়, চিত্ত-পুত্তলিকা। পীত পিন্ধন -_ পীতবর্ণ বস্ত্র তুয়া_- তোমার। 

তুয়া অভিলাষে -_ তুমি গৌরী, এইজন্য আমি পীতবর্ণের বসন পরিয়া থাকি, তোমার কথা মনে পড়িবে বলিয়া । 

পরাণ...নিঃশ্বাসে -- তুমি যদি একটিবার নিঃশ্বাস ফেল, তবে আমার প্রাণ কীপিয়া উঠে (তোমার কষ্টের আশঙ্কায়)। 

পরখসি _- কত আর আমাকে পরীক্ষা করিয়া দেখিবে? 

তুয়া..সংসার -- আমি যে তোমাকে আরাধনা করি তাহা সমস্ত সংসারের লোক জানে! 

লেহ লেহ... মুরলী -- আমার এই হাতের বাঁশীটি একবার ধর, আমি উভয় হস্তে তোমার চরণ ধারণ করিব। 

লেহ-_ লও । ভোর _-বিভোর। 

তুয়া..চোর __ তোমার চোখের অঞ্জনে পরের চিত্ত চুরি করিতে দক্ষ। 

আগুলি-_ অগ্রগণ্য, শ্রেষ্ঠ। ৃ বিহি__বিধি। 

এত ধনে...কৃপণ __ যে এত ধনী সে কেন আমাকে প্রেম দিতে কার্পণ্য প্রকাশ করে। 


মান ও কলহান্তরিতা ৬৩ 


৩ 

মাধব, কাহে কান্দাওসি হামে। 
চল চল সো ধনি-ঠামে।। 
তুহীরি হৃদয়-অধিদেবী। 

তাক চরণ যাউ সেবি।। 

যো যাবক তুয় অঙ্গ। 
ততহি করহ পুন রঙ্গ।। 

সোই পূরব তুয় কাম। 
' কি ফল মুগুধিনী-ঠাম।। 

এত কহু গদগদ ভাষ। 

ভণ রাধামোহন দাস।। ং 

৪ 

অন্তরে জানিয়া নিজ অপরাধ ৷ 
করযোড়ে মাধব মাগে পরসাদ।। 
নয়নে গরয়ে লোর গদগদ বাণী। 
রাইক চরণে পসারল পাণি।। 
চরণযুগল ধরি করু পরিহার। 
রোই রোই বচন কহই ন পার।। 
মানিনী ন হেরই নাহ-বয়ান। 
পদতলে লুঠই নাগর কান।। 
চরণ ঠেলি জনি যাওত রাই। 
বলরাম দাস কানু-মুখ চাই।। 


৩।  মাধব...সেবি __ মানিনী শ্রীরাধা এখানে অভিমান করিয়া শ্রীকৃষ্ণকে বলিতেছেন __ অন্য নারীর সহিত 
রাত্রিযাপন করিয়া এখন মানভঞ্জনের ছলে প্রেমের কপট অভিনয় করিয়া আমাকে বৃথা কাদাইতে 
আসিয়াছে কেন? যে নারী তোমার হৃদয়ের অধিষ্ঠাত্রী দেবতা আমার চরণ ছাড়িয়া) তাহার চরণ- 
সেবা করিতে যাও। 

যো যাবক...রঙ্গ __ যে রমণীর চরের অলক্তক-রাগচিহু তোমার অঙ্গে শোভা পাইতেছে আমাকে পরিত্যাগ 
করিযা) সেই রমণী যেখানে রহিয়াছে তথায় গিয়া পুনর্বার প্রেমলীলা কর। 

মুগুধিনী -- মুগ্ধা, সরলা। 

সোই পুরব..মুগুধিনী ঠাম -_ শ্রীরাধা বলিতেছেন __- আমার মত সরলা নারীর নিকট আসিয়া কি ফল হইবে? 

তোমার মত কুটিল ব্যক্তির সহিত কুটিল নারীরই ঠিক মিল হইবে। 

৪। পরসাদ-_ প্রসাদ, অনুগ্রহ। গরযে -- গলয়ে, গলিয়া পড়ে, গড়াইয়া পড়ে। 

লোর --অক্র। পসারল -- প্রসারিত করিল। পরিহার -- মিনতি। 

নাহ---নাথ। জনি -- যেন না। 


৬৪ ‘বৈষ্ণব পদাবলী 


‘কৈছে চরণে কর- পল্পব ঠেললি 
মিললি মান-ভুজঙ্গে। 
কবলে কবলে জীউ জরি যব যায়ব 
তবহি দেখব ইহ রঙ্গে।। 
মা গো, কিয়ে ইহ জীদ অপার। 
কো অদ্ছু বীর ধীর মহাবল 
পাঙ্রী উতারব পার।। 
শ্যামর ঝামর মলিন নলিন-মুখ 
ঝর ঝর নয়নক নীর। | 
পীতাম্বর গলে পদহি লোটায়ল 
হিয়া কৈছে বান্ধলি থির।। 
সাধি সাধি ছরমি ঘরমি মহা বিকল 
ঘন ঘন দীঘ নিশাস। 
মনমথ দাহ- দহনে মন ধসি গেও 
রোখে চলল নিজ বাস।। 
অবিরোধি প্রেম- পঙ্থ তুহু রোধলি 
দোষ-লেশ নাহি নাহ। 
বৃন্দাবন কহ নিষেধ না মানলি 
হামারি ওরে নাহি চাহ।। 


€1 কৈছে.রঙ্গে -- ইহা সখীর উক্তি।সথী বলিতেছে--- মানভঙ্গ করিবার জন্য শ্রীকৃষ্ণ তোর পায়ে ধরিতে 
আসিলে তুই কেমন করিয়া (কোন্‌ প্রানে) তার সেই কর-পল্পব পায়ে করিয়া ঠেলিয়া দিলি? তুই 
অভিমান-রূপ কালসাপের সহিত মিতালী করিয়াছিস্‌ অর্থাৎ অভিমান-রূপ কালসাপের পাল্লায় 
পড়িয়া হিতাহিত-জ্ঞানশূন্য হইয়াছিস্‌। এই কালসর্ণ দংশনের পর দংশন করিয়া তোর জীবন 
যখন নৈরাশ্যের বিষে জর্জরিত করিবে, তখন মজাটা দেখিবি। 

কো অঙু..পার __ কে এমন ধীরমতি মহাবল বীর আছে, যে তোর মত পামরীকে (পাঙরী) এই বিপদ্‌ সমুদ্র 
পার করিয়া দিবে? অর্থাৎ তোর মত পামরীকে বিপদ্‌ হইতে রক্ষা করা অতি বড় শক্তিশালী 
ব্যক্তিও অসাধ্য। 
তোর পায়ের উপর লুটাইয়া পড়িল। ইহার পরও তুই কেমন করিয়া বুক বাঁধিয়া রহিলি? 

ছরমি --শ্রমযুক্ত। ঘরমি --- ঘর্ম্মযুক্ত। 

অবিরোধি...নাহ __ যে প্রেমপ্রবাহ স্বচ্ছন্দ অবাধ গতিতে বহিতেছিল, তাহার সেই অবিচ্ছিন্ন একমুখী গতি তুই 
রুদ্ধ করিলি। -- ইহাতে নায়ক শ্রীকৃষ্ণের লেশমাত্র দোষ দেখিতেছিনা। 

হামারি ওরে-_ আমার দিকে ; আমার পানে। 

বৃন্দাবন কহ...চাহ __ পদকর্তা বৃন্দাবনদাস সখীভাবে ভাবিত হইযা বলিতেছেন, আমার নিষেধ যখন মানিলে না, 
“তখন আমার মুখের পানে চাহিও না, অর্থাৎ আমার ভরসা ত্যাগ কর, অর্থাৎ মিলন ঘটাইবার জন্য 
আমি যে দৃতী হইয়া শ্রীকৃষ্ণের নিকট যাইব, সে আশা করিও না। 


মান ও কলহান্তরিতা ৬৫ 


৬। আন্ধল...পরাণ _- শ্রীরাধা বলিতেছেন -_ স্বার্থপূর্ণ সঙ্কীর্ণ প্রেমে অন্ধ হইয়া পূর্ব্বে আমি শ্রীকৃষ্ণের 
বহুবল্লভতত্ব-সম্বন্ধে চেতন হই নাই, অর্থাৎ শ্রীকৃষ্ণ যে শুধু আমার নন, বিশ্ববাসী সকলেরই যে 
তিনি হৃদয়বল্লভ, পূৰ্ব্বে সে কথা বুঝিতে না পারিয়া আমি আদর পাইবার অভিলাষে (অর্থাৎ 
আমিই একা তীহার আদরিণী হইব এই অভিলাষ করিয়া) তাহার সহিত বিবাদ করিয়া দিবারাত্র 
প্রাণের জ্বালায় জুলিয়া মরিতেছি। 

ধৈরয..সন্দেহ __ মানভর্গেব সঙ্গে সঙ্গে ধৈর্য্য এবং লজ্জার বীধও ভাঙ্গিয়া গিয়াছে, অর্থাৎ মানাবস্থা যতক্ষণ ছিল 
ততক্ষণ কৃষ্ণ-বিরহ ধৈর্য্য ধরিয়া সহিয়াছিলাম এবং মিলিত হইবার প্রবল ইচ্ছাসত্বেও লজ্জায় 
নিজেকে সংযত কবিরাছিলাম; এখন মানাবসানে সে ধৈর্য্য এবং লজ্জার বীধ ভাঙ্গিয়া গিয়াছে, 
অথচ কৃষ্ণ-বিরহের ভ্বালা পূর্ব্বের মতই রহিয়াছে। এ অবস্থায় যে অধিকক্ষণ বাঁচিয়া থাকিব সে 
বিষয়ে যথেষ্ট সন্দেহ রহিয়াছে। 

কানুক এছন নেহ-_পদকর্তী বলিতেছেন = TT 
অর্থাৎ তিনি সকল জীবেরই হৃদয়বল্পভ। 


৬৬ বৈষ্ণব পদাবলী 


শুনইতে কানু- মুরলীরব-মাধুরী . 
শ্রবণ নিবারলু তোর। 
হেরইতে রূপ নয়ন-যুগ ঝবীপলু 
তব মোহে রোখলি ভোর।। 
সুন্দরি, তৈখনে কহলম তোয়। 
ভরমহি তা সঞে প্রেম বাঢ়ায়বি 
জনম গোঙায়বি রোয়।। 
বিনুগুণপরখি পরক রূপ-লালসে 
কাহে সৌপলি নিজ দেহা। 
দিনে দিনে খোয়সি ইহ রূপ-লাবণী ' 
জীবইতে ভেল সন্দেহা।। 
যো তুহু হৃদয়ে | প্রেম-তরু রোপলি 
শ্যাম-জলদ-রস-আশে। 
সো অব নয়ন- নীর দেই সিঞ্চহ 
কহতহি গোবিন্দদাসে || 


৮ 


কুলব্তী কোই নয়নে জনি হেরই 
হেরত পুন জনি কান। 

কানু হেরি জনি প্রেম বাঢ়াওই 
প্রেমে করয়ে জনি মান।। 


৭।  শ্রবণ...তোর -_- কানে হাত চাপা দিয়াছিলাম, পাছে শ্রীকৃষ্ণের মধুর মুরলীধ্বনি কর্ণে প্রবেশ করিয়া 
তোকে পাগল করিয়া তোলে। . 

হেরইতে...ভোর -- তোর চোখদুটি হাত দিয়া ঢাকিয়াছিলাম, পাছে শ্রীকৃষ্ণের রূপ দেখিয়া আপন-হারা হইয়া 
একটা কাণ্ড করিয়া বসিস্‌ । তুই তখন কৃষ্ণপ্রেমে বিভোর হইয়া আমার উপর রাগ করিয়াছিলি। 

সুন্দরি...রোয় _-আমি তখনই বলিয়াছিলাম, ভুল করিয়া অর্থাৎ অগ্র-পশ্চাৎ বিবেচনা না করিয়া তাহার সহিত 
যদি প্রেম করিস্‌, তাহা হইলে তোকে সারাটা জীবন কীদিয়া কাটাইতে হইবে। 

বিনু গুণ পরখি -_ গুণাগুণ পরীক্ষা না করিয়া। খোয়সি -- খোয়াইতেছিস্‌। 

যোতুহ্‌...গোবিন্দদাসে --পদকর্তা গোবিন্দদাস সখীভাবে বলিতেছেন, প্রবল বাতাস যেমন মেঘকে উড়াইয়া 
সরাইয়া দিলি, এখন তোর প্রেমতরুটির উপর কে বারি সিঞ্চন করিবে বল্‌? এখন দিবারাত্র “হা 
কৃষ্ণ হা কৃষ্ণ* বলিয়া কাঁদিয়া নয়ন জলে অভিসিঞ্চিত করিয়া তোর সেই বড় সাধের প্রেমতরুটিকে 
কোন রকমে বাঁচাইয়া রাখ্‌। 

৮।  কুলবতী...মান --কুলবতী হইয়া কেহ যেন (পরপুরুষের পানে) না চায়, আর যদিই বা চায় ত শ্রীকৃষ্ণের 
পানে যেন না তাকায়; আর শ্রীকৃষ্ণের পানে যদিই বা চায় ত ভেলিয়াও) তাহার সহিত যেন প্রেম 
করিতে অগ্রসর না হয়। আর যদিই বা প্রেম করে, তবে সে প্রেমের মধ্যে যেন মানের স্পর্শ না 
থাকে। 


মান ও কলহান্তরিতা ৬৭ 


সজনি, অতএ মানিয়ে নিজ দোখ। 
মান দগধি জীউ অব ননিকসই 
কানু সঞে কি করব রোখ।। 
হো মঝু চরণ- পরশরস-লালসে 
লাখ মিনতি মোহে কেল। 
তাকর দরশন বিনু তনু জরজর 
পরশ পরশ-সম ভেল।। 
সহচরী মেলি লাখ সমুঝায়লি 
সো নহি শুনল হাম। 
গোবিন্দদান কহ সরস বচনামৃতে 
অব বাহুড়াওব কান।। 
৯ 
সখীর বচনে অথির কান। 
বুঝল সুন্দরী তেজল মান।। 
অরুণ নয়ান ঝরয়ে লোর। 
গদ গদ স্বরে বচন বোল ।। 
কেমনে সুন্দরী মিলব মোয়। 
অনুকূল যদি বিধাতা হোয়।। 
এত কহি হরি সখীর সঙ্গে । 
মিলল রহি আনন্দ-রঙ্গে।। 
হেরি বিধুমুখী বিমুখী ভেল। 
কানুরে সো সখী ইঙ্গিত কেল।। 
চরণ-কমলে পড়ল কান। 
সখীর বচনে তেজল মান।। 

পরশ পরশ-সম ভেল -_ শ্রীকৃষ্ণের স্পর্শ এখন আমার নিকট স্পর্শমণির মতই দুর্লভ হইয়া উঠিল। 

বাছড়াওব __ফিরাইয়া আনিব। 

৯! হেরি বিধুমুখী..মান __ শ্রীকৃ্র সঙ্গে মিলিত হইবার জন্য ভিতরে ভিতরে শ্রীরাধা অস্থির হইয়া 
উঠিয়াছিলেন, বাহিরে কিন্তু সে ভাব এতটুকু প্রকাশ করিলেন না। শ্রীকৃষ্ণকে আসিতে দেখিয়া 
কোনরূপ আগ্রহ প্রকাশ করা ত দূরের কথা, বরং সম্পূর্ণ বিরক্তির ভাব প্রকাশ করিয়া বিমুখ হইয়া 
বসিলেন। আসল কথা, নারী হইয়া পুরুষের নিকট নিজের দুর্বলতা প্রকাশ করিতে শ্রীরাধার সন্ত্রমে 
বাধিল। সুচতুরা সখী তখন শ্রীরাধার মতলব বুঝিতে পারিয়া শ্রীকৃষ্ণকে শ্রীরাধার পায়ে ধরিয়া 
ক্ষমাভিক্ষা চাহিতে ইঙ্গিত করিল। শ্রীকৃষ্ণও সখীর ইঙ্গিত মত কাজ করিলেন, অর্থাৎ শ্রীরাধার 
পায়ে ধরিলেন। শ্রীরাধা ঠিক এইটুকুর জন্যই অপেক্ষা করিতেছিলেন, কাজেই সঙ্গে সঙ্গে মান 


পরিত্যাগ করিলেন; কিন্তু বাহিরে এমন ভাব প্রকাশ করিলেন, যেন তিনি স্বেচ্ছায় মান পরিত্যাগ 
করেন নাই, নিতান্ত সখীর অনুরোধে অনিচ্ছায় মান ত্যাগ করিলেন। 


৬৮ - “বৈষ্ণব পদাবলী 


ধনি-মুখ-শশী হরি-চকোর। 
হেরিতে দুহুঁক গলয়ে লোর।। 
হৃদয়-উপরে থুওল রাই। 
প্রেমদাস তব জীবন পাই।। 
১০ 
আনল রসবতী রাই। 
দুখানি চরণ পাখালিয়ে সুন্দরী 
আপন কেশেতে মোছাই।।. 
অঙ্গক ধূলি বসনহি ঝাড়ই 
অনিমিখে হেরই বয়ান। 
তুহু সনে মান করলু বর মাধব 
হাম অতি অলপ-পরাণ।। 
রমণীক মাঝে কহই শ্যাম-সোহাগিনী 
গরবে ভরল মধু দেহ। 
হামারি গরব তুহু আগে বাঢ়াঅলি 
অবহু টুটায়ব কেহ।। 
সব অপরাধ খেমহ বর মাধব 
তুআ পায়ে সোপলু পরাণ। 
গোবিন্দদাস কহ কানু ভেল গদ্গদ 
হেরইতে রাই-বয়ান।। 


\ 
১০। সুবাসিত...রাই -- রাই তখন (তেখনে) কলসী ঝোরি) ভরিয়া সুবাসিত বারি আনিলেন। 
দুখানি...মোছাই --- শ্যোমের) দুইখানি চরণ ধৌত করিয়া (পাখালিয়ে) সুন্দরী রাধা আপনার কেশগুচ্ছ দ্বারা 
(কেশেতে) মুছাইলেন (মোছাই)। অলপ-পরাণ -- সঙ্ধীর্ণ চিত্ত। 
রমণীক..দেহ-_ সকল রমণীর রেমণীক) মধ্যে (মাঝে) লোকে আমাকে শ্যাম-সোহাগিনী বলে কেহই), তাহাতে 
গৰ্ব্বে গেরবে) আমার মেঝু) বুক ভরিয়া উঠে। 
হামারি...কেহ -_ আমার গবর্ক গেরব) তুমিই (তুহু) পরের আগে) বাড়াইয়াছ বোঢ়াঅলি), এখন (অবহ) কে 
" তাহা ভাঙ্গিতে পারে (টুটায়ব)? অর্থাৎ রাধা বলিতেছেন, হে মাধব, তুমিই আমার গবর্ব বাড়াইয়া 
দিয়াছ এবং সেই অহঙ্কারে মত্ত হইয়াই আমি তোমার উপর অভিমান করিযাছিলাম। 
খেমহ --ক্ষমা কর। / তুআ -_ তোমার। সোপলু __ সমর্পণ করিলাম! 


মান ও কলহাস্তরিতা ৬৯ 


১১ 
দুহু মুখ-দরশনে দুহু ভেল ভোর। 
দুহুক নয়নে বহে আনন্দ-লোর।। 
দুহু তনু পুলকিত গদ গদ ভাষ। 
ঈলদবলোকনে লহু লহু হাস।। 
অসরূপ রাধা-মাধব-রঙ্গ। 
মান-বিরামে ভেল এক সঙ্গ।। 
লসতা বিশাখা আদি যত সখীগণ। 
অনন্দে মগন ভেল দেখি দুহুঁ জন।। 
নিকুঞ্জের মাঝে দুহু কেলি-বিলাস। 
দূলহি দূরে রহ নরোত্তম দাস।। 


১১। আনন্দ-লোর __ আনন্দাশ্রু। মান-বিরামে -- মানের অবসানে। 
দূরহি দূরে __ দুর হইতেও দুরে; রাধকৃষ্ণ-কেলিবিলাস দেখার পক্ষে নিজ অযোগ্যতার জন্য পদকর্তা দীনতা 
প্রকাশ করিতেছেন। 


নবম সবক 


বংশী-শিক্ষা ও নৃত্য 


১ 


ঘর হৈতে আইলাম বীশী শিখিবার তরে। 
নিজ দাসী বলি বাঁশী শিখাহ আমারে ।। 
কোন্‌ রন্ধেতে শ্যাম গাও কোন্‌ তান। 
কোন্‌ রন্ধের গানে বহে যমুনা উজান।। 
কোন্‌ রন্ধেতে শ্যাম গাও কোন্‌ গীত। 
কোন্‌ রন্বের গানে রাধার হরি লহে চিত।। 
কোন্‌ রন্ধের গানেতে কদন্ব-ফুল ফুটে। 
কোন্‌ রন্ষের গানেতে রাধার প্রেম লুটে।। 
ভাল হৈল আইলা রাই মুরলী শিখাব। 
জ্ঞানদাসের মনে বড় আনন্দ হইব।। 


২ 
ধরবা ধরবা ধর মোর পীতবাস পর 
গৌর অঙ্গে মাখহ কম্তুরী। 
শ্রবণে কুণ্ডল দিব বনমালা পরাইব 
চূড়া বান্ধ আলাঞা কবরী || 
গৌর অঙ্গুলি তোর সোনা-বান্ধা বাঁশী মোর 
ধর দেখি রন্্র মাঝে মাঝে। 
চরণে চরণ রাখ কদম্ব-হিলনে থাক 
তবে সে বিনোদ-বাঁশী বাজে।। 


. ২। গৌর অঙ্গে ....কস্তুরী __ শ্রীকৃষ্ণ রাধাকে কৃষ্ণ বানাইতে চান; তাই রাধাকে সৰ্ব্বাঙ্গে কত্তুরী মাখিয়া 
গৌর বর্ণ কাল করিয়া লইতে উপদেশ দিতেছেন। 

আলাএগ কবরী __ কবরী এলাইয়া, অর্থাৎ কবরী খুলিয়া। 

কদম্ব-হিলনে __ কদম্ববৃক্ষে হেলান দিয়া। 


বংশী-শিক্ষা ও নৃত্য ৭১ 


মুরলী অধরে লেহ এই রন্ধে ফুক দেহ 
অঙ্গুলি লোলায়্যা দিব আমি। 

জ্ঞানদাস এই রটে যা বলিলা তাই বটে 
ত্ৰিভঙ্গ হইতে পার তুমি।। 


৩ 


আজু কে গো মুরলী বাজায়। 
এ ত কভু নহে শ্যামরায়।। 
ইহার গৌর বরণে করে আল। 
চূড়াটি বান্ধিয়া কেবা দিল।| 
তাহার ইন্দ্রনীল-কান্তি তনু। 

এ ত নহে নন্দ-সুত কানু।| 
ইহার রূপ দেখি নবীন আকৃতি। 
নটবর-বেশ পাইল কথি।। 
বনমালা গলে দোলে ভাল। 

এ না বেশ কোন দেশে ছিল।। 
কে বনাইল হেন রূপখানি। 
ইহার বামে দেখি চিকণবরণী।। 


হবে বুঝি ইহার সুন্দরী। 
সখীগণ করে ঠারাঠারি।। 


লোলায়্যা -- লোলাইয়া, নোয়াইয়, হেলাইয়া। 

জ্ঞানদাস...তুমি -- শ্রীকৃষ্ণ এখানেস্ত্রীরাধাকে কদশ্ববৃক্ষে হেলান দিয়া ব্রিভঙ্গ হইয়া দীড়াইতে অর্থাৎ নিজেকে 
শ্রীকৃষ্ণ বলিয়া মনে-করিয়া লইতে উপদেশ দিতেছেন। পদকর্তা জ্ঞানদাস বলিতেছেন, শ্রীকৃষ্ণ 
ঠিকই উপদেশ দিয়াছেন, অর্থাৎ তাহার এই উপদেশ-বাক্য আদৌ অযৌক্তিক বা অর্থহীন নয়। 
শ্রীরাধা যে শ্রীকৃষেব্রই পরাশক্তি বা পরাপ্রকৃতি ; সুতরাং শ্রীকৃষ্ণের ভাবে ভাবিত হইয়া ত্রিভঙ্গ 
হইয়া দাঁড়ান অর্থাৎ নিজেকে শ্রীকৃষ্ণ বলিয়া মনে করা শ্রীরাধার পক্ষে খুবই স্বাভাবিক। 

৩।  শ্রীরাধা বাঁশী শিখিতে চান্রিলে শ্রীকৃষ্ণ তাহাকে বলিলেন, আমার ন্যায় বেশ-ভূষা পর, আমার ন্যায় 
ত্ৰিভঙ্গ হইযা দীড়াও; তাহা নহিলে আমার বীশী বাজিবেনা। শ্রীমতী তখন অগত্যা তাহাই করিলেন, 

* তিনি নিজের শাড়ী শ্রীকৃষ্ণকে দিয়া পীতধড়া ও চূড়া পরিলেন। সখীরা দূর-বনে ফুলচয়নে 

গিয়াছিলেন, তাহারা ফিরিয়া আসিতে আসিতে শ্রীমতীর বীশী শুনিয়া বলিতেছেন-আজ কে বাঁশী 
বাজাইতেছেন? ইনি ত কখনও শ্যাম নহেন। ইহার গৌরবর্ণে বন আলো করিয়াছে. 

নটবর..কথি -- নর্ত্তকশ্রেষ্ঠের জেরা কৃষ্ণের) বেশ এ কোথায় পাইল? 

ইহার...চিকণবরণী __ কৃষ্তবর্ণা এক সুন্দরী ইহার বামে রহিয়াছেন। ইনি কে? 

ঠারাঠারি __ ইঙ্গিতে কথাবার্তা) 


৭২ “বৈষ্ণব পদাবলী 


কুঞ্জে ছিল কানু কমলিনী । 
কোথায় গেল কিছুই না জানি।। 
আজু কেন দেখি বিপরীত। 
হবে বুঝি দৌহার চরিত।। 
চণ্ডীদাস মনে মনে হাসে। 

এ রূপ হইবে কোন দেশে।। 


৪ 
চাদবদনী নাচত দেখি। 
না হবে ভূষণের ধ্বনি না নড়িবে চীর। 
দ্রুতগতি চরণে না বাজিবে মঞ্জীর।। 
বিষম সঙ্কট তালে বাঁজাইব বাঁশী। 
ধনু-অঙ্কের মাঝে নাচ বুঝিব প্রেয়সী।। 


কুপ্রে..কমলিনী __ আমরা দেখিয়া গিয়াছি কুঞ্জে কৃষ্ণ এবং রাধা ছিলেন। তাহারা কোথায় গেলেন? কিছুই 
বুঝিতে পারিতেছিনা। | 

হবে...চরিত -- বোধ হয় ইহাদের এইরূপ বেশ-বিপর্যয় (চরিত) কখনও ঘটিবে; অর্থাৎ ভবিষ্যতে কৃষ্ণ গৌরবর্ণ 
হইবেন। 

এরূপ...দেশে-__অনেকে ইহা গৌরাঙ্গ-অবতারের পূর্ব্বাভাস বলিয়া মনে করেন। নবদ্বীপে গৌরবর্ণনটবরবেশ 
পরে দেখা গিয়াছিল। 

৪। এটি এবং ইহার পরের কবিতাটি নৃত্য-রাসের পদ। 

না হবে...মঞ্জীর __ দ্রুত নাচিতে হইবে, কিন্তু যেন অতিশয় গতিহেতু ভূষণের ধ্বনি না হয়, অঞ্চল যেন না উড়ে, 
এবং নুপুরের শব্দ যেন না হয়। 

চীর--বন্তু। মন্ত্রীর __নুপুর। 

বিষম সঙ্কট -- তালের নাম। গায়কেরা এই গান গাহিবার সময়ে তাহার সময়ে তাহার বোল আবৃত্তি করিয়া 
থাকেন ঃ তাত্তা থৈযা থৈয়া তিনি খিটি তিনি খিটি বী ইত্যাদি। 

ধনু-অঙ্কের __ ধনু আকারে (অনেকটা ৪ এর মত) অঙ্কপাত (রেখাপাত) করিয়া স্থান নির্দেশ করিয়া দিব, 
তাহারই মধ্যে নাচিতে হইবে। 

এই সকল বর্ণনায় কিছু অতিরঞ্জন থাকিতে পারে, কিন্তু এখনও এ দেশের নর্তক-নর্তকীরা তাহাদের প্রাচীন নৃত্য- 
কলা-কৌশল একেবারে হারান নাই। কয়েক বৎসর হইল লাট সাহেবের অভ্যর্থনা উপলক্ষ্যে 
ভারতের একজন মহারাজ তাহাকে নর্তকীদের যে অদ্ভুত নর্তন-কৌশল দেখাইয়াছিলেন, তাহাতে 
লাট সাহেব এবং তদীয় অনুচর সাহেবেরা চমৎকৃত হইয়া গিয়াছিলেন। স্রেট্স্ম্যানের সংবাদদাতা 
তদুপলক্ষ্যে লিখিয়াছিলেন -_ নর্তকীরা “danced on sword-edges ; on sharp , 
spikes and saws, and finally on frail hollow sugar wafers without 
breaking them, in order to show their lightness of foot.” 


বংশী-শিক্ষা ও নৃত্য 


হারিলে তোমার লব বেশর কীচলি। 
“জিনিলে তোমারে দিব মোহন মুরলী।। 
যেমন বলেন শ্যাম নাগর তেমনি নাচেন রাই। 
মুরলী লুকান শ্যাম চারি দিকে চাই।। 

সবাই বলে রাইয়ের জয় নাগর হারিলে। 
দুখিনী কহিছে গোপী-মণ্ডলী হাসালে।। 


৫ 
শ্যাম তোমাকে নাচিতে হবে। 
না নড়িবে গণ্ডমুগ্ড নৃপুরের কড়াই। 
না নড়িবে বনমালা বুঝিব বড়াই।। 
না নড়িবে ক্ষুদ্র ঘণ্টি শ্রবণের কুণ্ডল৷ 
না নডিবে নাসার মোতি নয়নের পল।। 
ললিতা বাজায় বীণা বিশাখা মৃদঙ্গ। 
সুচিত্রা বায় সপ্তস্বরা রাই দেখে রঙ্গ।। 
তুঙ্গবিদ্যা কপিনাস তন্বুরা রঙ্গদেবী। 
ইন্দুরেখা পিনাক বায় মন্দিরা সুদেবী।। . 
উত্তট-তালেতে যদি হার বনমালী। 
চূড়া-বাঁশী কেড়ে লব দিব করতালি।। 
যদি জিন রাইকে দিব আমরা হব দাসী। 
নইলে কারাগারে থোব দুখিনী শুনে হাসি।। 


৭৩ 


মুরলী লুকান শ্যাম ...চাই -__ কৃষ্ণ হারিয়া গিয়াছেন! পাছে তাহার সর্ব্বস্ব-ধন বাঁশী হারাইতে হয় এই ভয়ে তিনি 


চারিদিকে চাহিয়া (কেহ দেখিতে পায় কি না __ ভয়ে ভয়ে) বাঁশীটি লুকাইয়া ফেলিলেন। 


দুখিনী __ পদকর্তীর নাম। কেহ কেহ মনে করেন, সপ্তদশ শতাব্দীর অন্যতম বৈষ্ঃব-শ্রেষ্ঠ শ্যামানন্দই নিজেকে 
দুখিনী বলিয়া পরিচর দিতেন। 
উদ্ভট -_ তালের নাম। গ্রায়কেরা তাহার বোল আবৃত্তি করিয়া থাকেন, যথা __ বেন্দা ঝেঞ্চা খেটা 


2৫) 


থোড় লাগ ঝিনি ঝা ইত্যাদি। কপিনাস, পিনাক _ বাদ্যযন্ত্রবিশেষ।বায় __ বাজায়। 
থোব-_ রাখিব। 


দশম ত্বক 
প্রেমবৈচিত্ত্য ও আক্ষেপানুরাগ 


নাগর -সঙ্গে রঙ্গে যব বিলসই 
কুঞ্জে শুতলি ভূজপাশে। 
কানু কানু করি রোয়ই সুন্দরী 
দারুণ বিরহ-হুতাশে।। 
এ সখি, আরতি কহনে ন যাই। 
খোজি ফিরত আন ঠাঞি।। 
কীহা গেও সো মঝু রসিক সুনাগর 
মোহে তেজল কথি লাগি। 
বিরহ-বেদনে রহু জাগি।। 
রাইক বিরহে কানু ভেল চমকিত 
বয়ানে বাণী নহি ফুর। 
প্রিয় সহচরী লেই করে কর বান্ধই 
গোবিন্দদাস রহু দূর।। 


১।  নাগর...বিরহ-হুতাশে -- নিভৃত কুপ্জে শ্রীকৃষ্ণকে ভূজবন্ধনের মধ্যে পাইয়াও শ্রীরাধা দারুণ বিরহে 
কাতর হইয়া কানু কানু করিয়া কীদিয়া অস্থির হইতেছেন। 

হেম...আন ঠাঞি -_ স্বর্ণ খণ্ড আঁচলে বাঁধা রহিয়াছে সে কথা ভুলিয়া গিয়া যেন অন্যত্র খুঁজিয়া ফিরিতেছেন। 

কথি লাগি __কি জন্য, কি কারণে। 

বিরহ-বেদনে রহু জাগি __ বিরহের অসহ্য যন্ত্রণাই রাধাকে জাগাইয়া রাখিয়াছে; অর্থাৎ চেতনা হারাইতে দেয় 
নাই, নহিলে শ্রীরাধার এতক্ষণে চৈতন্যলোপ হইত। 

রহ দুর -_ পদকর্তা সসম্রমে দুর ব্যবধান হইতে এই অনুপম লীলা প্রত্যক্ষ করিতে চান। 


প্রেমবৈচিত্ত ও আক্ষেপানুরাগ ৭৫ 


২ 
যত নিবারিয়ে চাই নিবার না যায় রে। 
আন পথে যাই সে কানু-পথে ধায় রে।। 
এ হার রসনা মোর হইল কি বাম রে। 
যার নাম নাহি লই লয় তার নাম রে।। 
এ জার নাসিকা মুই যত করু বন্ধ! 
তকুত দারুণ নাসা পায় শ্যাম-গন্ধ।। 
সে নাকথা না শুনিব করি অনুমান। 
পরনঙ্গ শুনিতে আপনি যায় কান।। 
ধিব রহ এ ছার ইন্দ্রিয় মোর সব। 
সদা সে কালিয়া কানু হয় অনুভব।। 
কহে চণ্তীদাসে রাই ভাল ভাবে আছ। 
মল্রে মরম কথা কারে নাহি পুছ।। 
৩ 
বঁধু, কি আর বলিব তোরে। 
অলপ বয়সে পিরীতি করিয়া 
রহিতে না দিলি ঘরে।। 
কামনা করিয়া সাগরে মরিব 
সাধিব মনের সাধা। 
তোমারে করিব রাধা।। 


২। যত...ধায় রে -- আমার ইন্ডিয় সম্পূর্ণরূপে তাহার বশীভূত। যতই তাহাকে আয়ত্ত করিতে চাই, ততই 
তাহা বিগ্ড়াইয়া যায় [অন্য পথে যাইতে চাই, কিন্তু কৃষ্ণের পথে অর্থাৎ তিনি যেখানে আছেন 


সেই দিকে পদ দুইটি আপনা আপনি ধাবিত হয়। . আন -- অন্য! 
যার নাম নাহি লই -_ যাহার নাম লব না বলিয়া মনে করি। পরসঙ্গ-(তাহারই) প্রসঙ্গ । 
ধিক্‌...অনুতব -_ আমার ইন্দ্রিয়গণল্ডে ধিক্‌, তাহারা আর আমাকে মানে না। সর্বদা সেই কানু আমার অনুভবের 
বিষয় হইয়া আছে। 


ভাল ভাবে ...পুছ -- (অৰ্থাৎ গোপনে রাখিও --অনুরাগের কথা, সাধনের কথা কাহাকেও বলিতে নাই)। 
তুমি সুখেই আছ অর্থাৎ এরূপ প্রগাঢ়অনুরাগ সৰ্ব্বদা শুভলক্ষণ) -- তোমার মর্মশ্মের কথা কাহাকেও জিজ্ঞাসা 
| করিও না। 

৩। অলপ --অল্প। | 

কামনা করিযা... রাধা -- এই কামনা করিয়া সাগরে ডুবিয়া মরিব যে, পরজন্মে আমি যেন নন্দ-নন্দন শ্রীকৃষ্ণ 
হইয়া জন্মগ্রহণ করি এবং তুমি (শ্রীকৃষ্ণ) যেন রাধা হইয়া জন্মলাভ কর। -- এই ভাবে আমি 
আমার মনের সাধ মিষ্রইয়া লইব, অর্থাৎ এ জন্মে তুমি যেমন আমাকে বার বার কাদাইয়াছ, 
আমিও সেইরূপ পরজল্ম শ্রীকৃষ্ণরূপে জন্মগ্রহণ করিয়া তোমাকে কীদহিব। এই ভাবে প্রতিশোধ 
লইয়া আমি আমার মন্রের ঝাল মিটাইয়া লইব। 


৭৬ বৈষ্ণব পদাবলী 


রহিব কদন্বতলে। 
ত্ৰিভঙ্গ হইয়া মুরলী বাজাব 
যখন যাইবে জলে |। 
মুরলী শুনিয়া মোহিত হইবা 
সহজ কুলের বালা। 
চণ্ডীদাস কয় তখনি জানিবে 
পিরীতি কেমন জ্বালা।। 
৪ 
কি মোহিনী জান বঁধু কি মোহিনী জান। 
অবলার প্রাণ নিতে নাহি তোমা হেন।। 
ঘর কৈনু বাহির, বাহির কৈনু ঘর। 
পর কৈনু আপন, আপন কৈনু পর!। 
রাতি কৈনু দিবস, দিবস কৈনু রাতি। 
বুঝিতে নারিনু বন্ধু তোমার পিরীতি ।| 
কোন্‌ বিধি সিরজিল সোতের শেঁওলি। 
এমন ব্যথিত নাই ডাকি বন্ধু বলি।।. 
বধু যদি তুমি মোরে নিদারুণ হও। 
মরিব তোমার আগে দাঁড়াইয়া রও || 
বাশুলী-আদেশে দ্বিজ চণ্ডীদাস কয়। 
পরের লাগিয়ে কি আপন পর হয়।। 


সহজ -- সরল। 

৪। অবলার ...হেন -_ তোমার ন্যায় রমণীর মন মোহিত করিতে পারে, এরূপ আর কেহ নাই। 

ঘর কৈনু..পিরীতি -- তোমাকে পাইবার জন্য আমি কি না করিয়াছি? আমার স্বভাব, সংস্কার, আচরণ, এমন কি 
প্রকৃতির বিধান পর্য্যন্ত, বিপর্ধ্ত্ত করিয়া অসাধ্যসাধন করিলাম, তথাপি তোমার প্রেমের স্বরূপ 
আজও বুঝিতে পারিলাম না। 

কোন্‌ বিধি...শেওলি __ শেওলা যেমন স্রোতে ভাসিয়া যায়, যে দিকে প্রবাহ সেই দিকে তাদের গতি ; -- 
অর্থাৎ নিতান্ত অসহায়! তোমার প্রেমের দারুণ শ্রোতোবেগে আমি আমার ব্যক্তিত্বের তটভূমি 
হইতে স্থলিত হইয়া অসহায়ভাবে ভাসিয়া যাইতেছি। 

সিরজিল -- সৃষ্টি করিল! ব্যথিত --- সমবেদনশীল। 

বঁধু...রও একমাত্র তোমার মুখের দিকে চাহিয়া সমস্ত দুঃখ অন্নানবদনে সহ্য করিতেছি, তুমি যদি আমার প্রতি 
নিৰ্ম্মম হও, তবে দীড়াও, _- তোমার সম্মুখেই এই প্রাণ ত্যাগ করিব। 


প্রেমবৈচিত্ত্য ও আক্ষেপানুরাগ ৭৭ 


৫ 
তোমারে বুঝাই বধু তোমারে বুঝাই। 
ভকিয়া সুধায় মোরে হেন জন নাই।। 
তনুক্ষণ গৃহে মোরে গঞ্জয়ে সকলে। 
নিয় জানিও মুঞি ভখিমু গরলে।। 
এ ছার পরাণে আর কিবা আছে সুখ। 
মোর আগে দাঁড়াও তোমার দেখি চাদ-মুখ।। 
খাইতে সোয়াত্তি নাই নাহি টুটে ভূখ্‌। 
জে মোর ব্যথিত আছে কারে কব দুখ || 
চণ্ডীদাস কহে রাই ইহা না যুয়ায়। 
পরর বোলে কেবা প্রাণ ছাড়িবারে চায়।। 
৬ 
মন চোরার বাঁশী বাজিও ধীরে ধীরে। 
আকুল করিল তোমার সুমধুর স্বরে।। 
আমরা কুলের নারী হই গুরুজনার মাঝে রই 
না বাজিও খলের বদনে। 
আমার বচন রাখ নীরব হইয়া থাক 
না বধিও অবলার প্রাণে || 
যেবা ছিল নুলাচার সে গেল যমুনার পার 
কেবল তোমার এই ডাকে। 
যে আছে নিলাজ প্রাণ শুনিয়া তোমার গান 
পথে যাইতে থাকে বা না থাকে।। 


" ৫।  সুধায় জিজ্ঞাসা করে। ভখিমু __খাইব। 
এছার ...মুখ __ এই দুঃখপূর্ণ জীবনে আর কি সুখ আছে? তোমার টাদমুখখানি দেখাই জীবনের একমাত্র আনন্দ 
ও সফলতা । একবার এই দুঃখিনীর সম্মুখে দাঁড়াও, আমি তোমার মুখখানি দেখিয়া মরি। 


সোয়াত্তি -_-আরাম। নাহি টুটে ভূখ্‌ -_ আমার ক্ষুধার নিবৃত্তি হয় না। ব্যথিত __ সমদুঃখী। 

পরের বোলে ...চায় -- লোকে নিন্দ ও গঞ্জনা করে বলিয়াই কি তুমি প্রাণ ত্যাগ করিবে? পরের কথায় কে কবে 
জীবন ত্যাগ করিয়াছে? 

ইহানা যুয়ায় ইহা উচিত (যোগ্য হয় না। নিলাজ -_নিলজ্জ। 


৬1 খলের __ প্রতারকের। 


av বৈষ্ণব পদাবলী 


ঠেকিয়াছ গোঙারের হাতে। 
কানাই খুটিয়া কয় মোর মনে হেন লয় 
বাঁশী হৈল অবলা বধিতে।। 
৭ 

মন মোর আর নাহি লাগে গৃহকাজে। 
নিশিদিশি কাদি তবু হাসি লোকলাজে।। 
কালার লাগিয়া হাম হব বনবাসী। 
কালা নিল জাতিকুল প্রাণ নিল বাঁশী ।। 
হারে সখি, কি দারুণ বীশী। 
যাচিয়া যৌবন দিয়া হৈনু শ্যামের দাসী |। 
তরল বীশের বাঁশী নামে বেড়াজাল। 
সভার সুলভ বাঁশী রাধার হৈল কাল।। 
অন্তরে অসার বীশী বাহিরে সরল। 
পিবই অধরসুধা উগারে গরল।। 





তরলে জনম তোর -_ তর্লা, তল্লা বা তল্তা বাঁশের বংশে তোর জন্ম। (ভিতর-ফৌপরা এক জাতীয় পাত্লা 
সরু বাশকে তর্লা, তল্লা বা তল্তা বাঁশ বলে। এই বাঁশ অত্যস্তনরম এবং একটুতেই নুইয়া পড়ে। 

তরলে..হাতে -_ শ্রীরাধা বলিতেছেন, __-তর্লা বাশের বংশে তোর জন্ম। তুই ভিতর-ফৌপরা, অর্থাৎ অস্তঃসার 
শুন্য। তোর নিজের ইচ্ছা শক্তি বলিয়া কিছুই নাই, তোকে যে কেহ অনায়াসে নোয়াইয়া ফেলিতে 
পারে, অর্থাৎ তোকে দিয়া নিজের ইচ্ছামত কাজ করাইয়া লইতে পারে। সম্প্রতি তুই গোঙারের 
হাতে পড়িয়াছিস্‌, সুতরাং তুই যে তাহারই ইঙ্গিত মত চলিবি, ইহা ত খুবই স্বাভাবিক। 

খুটিয়া-_-উপাধি-বিশেষ। 

৭। তরল...বেড়াজাল __ শ্রীরাধা বলিতেছেন, __হাঙ্কা, পাত্লা, ফাপা, তল্লা বাশের বংশে এই বাশীর 
জন্ম, সুতরাং উহাকে নিতান্ত নিরীহ বলিয়া মনে হাওয়াই স্বাভাবিক। আসলে কিন্তু ওটি একটি 
সাংঘাতিক বস্তু । বেড়াজাল যেমন মাছকে চারিদিক হইতে জড়াইয়া ধরিয়া ডাঙ্গার দিকে টানিয়া 
আনে, শ্যামের এ বাশীটি সেইরূপ রাতদিন ‘রাধা রাধা” বলিয়া ডাকিয়া নামের বেড়াজাল বিস্তার 

সভার....কাল -_ সকলের পক্ষে এই বাঁশী নিতান্ত সাধারণ, কিন্তু আমার পক্ষে ইহা দারুন মারণাস্ত্র 
সারহীন, অর্থাৎ গুণহীন, হৃদয়হীন। বাঁশীটি শ্রীকৃষ্ণের অধর-সুধা সবর্বদা পান করিতেছে, সুতরাং 
তাহার কাছ হইতে সুধাই আশা করা যায়, কিন্তু এমনই তার জঘন্য প্রকৃতি যে, সুধা পান করিয়া 
বিষ উদ্বার করে, অর্থাৎ আমাকে মদন-বিষে জর্জরিত করে। 

যে খাড়ের তরল বাঁশী তার লাগি পাও। 
ভালে মূলে উপাড়িয়া সাগরে ভাসাও।। 
দ্বিজ চণ্ডীদাসে কহে বংশী কি করিবে। 
সকল্লর মূল কালা তারে না পারিবে।। 
৮ 
সুখের লাশয়া এ ঘর বীধিনু 
আনলে পুড়িয়া গেল। 
অমিয়া-সগরে -  সিনান করিতে 
সকলি গরল ভেল।। 
সখি কি মোর করমে লেখি। 
শীতল বনিয়া ও চাদ সেবিনু 
ভানুর কিরণ দেখি।। 
উচল বল্য়া অচলে চড়িতে 
পড়িনু অগাধ জলে। 
মাণিক হারানু হেলে।। 
নগর বসালাম সাগর বাঁধিলাম 
মাণিক পাবার আশে। 
সাগর শুবাল মাণিক লুকাল 
অভাগীর করম-দোষে।। 
পিয়াস লাগয়া জলদ সেবিনু 
বজর পড়িয়া গেল। 
জ্ঞানদাস হে কানুর পিরীতি 
মরণ অধিক শেল।। 


লাগি পাও যদি তাহার নাগাল পাই। 

সাগরে ভাসাও -- কি জানি নদীতে ভাসাইলে আবার যদি তট-লগ্ন হইয়া মূল বিস্তার করে! 

৮! উচল--উচ্চা অচল-_পব্বত। লছিমী-_লক্ষ্রী,শ্রী! বেঢ়ুল__ ঘেরিয়া ধরিল। 
পিয়াস -- তৃষ্ণা বজর -- বজ্র । কহে চণ্ডীদাস -_ পাঠান্তর। 


৮০ বৈষ্ণব পদাবলী » 


আইস আইস বন্ধু আইস আধ আঁচরে বৈস 
নয়ান ভরিয়া তোমা দেখি। 
অনেক দিবসে মনের মানসে 
সফল করিয়ে আখি।। 
বন্ধু, আর কি ছাড়িয়া দিব। 
হিয়ার মাঝারে যেখানে পরাণ 
সেইখানে লঞা থোব।। 
কাল কেশের মাঝে তোমা বন্ধ রাখিব 
পূরাব মনের সাধ। 
যদি গুরুজন জিজ্ঞাসে বলিব 
পর্যাছি কালা পাটের জাদ।। 
নহে ত লেহের নিগড় করিয়া 
রী বান্ধিব চরণীরবিন্দ। 
কেবা নিতে পারে নেউক আসিয়া 
পাজরে কাটিয়া সিন্ধ।। 
১০ 
_. কাল জল ঢালিতে সই কালা পড়ে মনে। 
নিরবধি দেখি কালা শয়নে স্বপনে।। 
কাল কেশ এলাইয়া বেশ নাহি করি। 
কাল অঞ্জন আমি নয়নে না পরি।। 


৯। এই পদটি চণ্ডীদাসের বলিয়া মনে হয়। বঙ্কিমচন্দ্রের 'কমলাকান্তের দপ্তরে” এই পদটি সুন্দর আস্বাদন 
পাওয়া যাইবে। পাঠভেদ লক্ষণীয়। 

জাদ -- বেণীর সঙ্গে স্ত্রীলোকেরা যে খোপা পরেন। 

লেহের __ দেহের, স্নেহের, প্রেমের। সিদ্ধ -- সিঁদ। 


প্রেমবৈচিত্তয ও আক্ষেপানুরাগ ৮১ 


আল সই মুঞি শুনিলাম নিদান। 
বিনোৰ বঁধুয়া বিনে না রহে পরাণ।। 
মনের দুখের কথা মনেতে রহিল। 
ফুটিল সে শ্যাম-শেল বাহির নহিল।। 
চত্তীদাস কহে রূপ শেলের সমান। 
নাহিবাহিরায় শেল দগধে পরাণ ।। 


১০। নিদান __ রোগের মূল কারণ নির্ণয় ; চিকিৎসকের চরম অভিমত। 

আল সই...নিদান -_- শ্ৰীরাধা বলিতেছেন, আমার এই প্রেমব্যাধির মূল কারণ কি তাহা আমি শুনিয়াছি অর্থাৎ 
জানিতে পারিয়াছি। কৃষ্ণ-বিরহ হইতেই এ রোগের উৎপত্তি, সুতরাং তাহার সহিত মিলিত হইতে 
না পারিলে এ ব্যাধির উপশম হইবে না, এবং এই ব্যাধিই আমার মৃত্যুর কারণ হইবে। 

নহিল __না হইল। 


একাদশ ত্বক 
নিবেদন 


১. 


বধু কি আর বলিব আমি। 
জীবনে মরণে জনমে জনমে ৬ 
প্রাণনাথ হৈও তুমি।। 
তোমার চরণে আমার পরাণে 
বীধিল প্রেমের ফাঁসি। 
সব সমৰ্পিয়া একমন হৈয়া 
নিশ্চয় হইলাম দাসী ।। 
ভাবিয়াছিলাম এ তিন ভুবনে 
আর মোর কেহ আছে। 
রাধা বলি কেহ সুধাইতে নাই 
দাঁড়াব কাহার কাছে।। 
 একুলে ওকুলে দুকুলে গোকুলে - 
আপনা বলিব কায়। 
শীতল বলিয়া শরণ লইনু 
ও দুটি কমল-পায়।। 


১1 জীবনে মরণে.তুমি __ শুধুই মৃত্যুকালে নহে, জীবনের প্রতিমুহূর্তে আমি তোমাকেই প্রাণপ্রিয় বলিয়া 
জানি। শুধু এই জন্মে নহে, যতবার আসিব-যাইব -_ যত জন্ম হইবে -_ তুমিই আমার একমাত্র 
প্রিয় থাকিও। - | 

তোমার চরণে...প্রেমের ফাঁসি __ তোমার পদযুগল এবং আমার প্রাণের সঙ্গে প্রেমের ফাসি লাগিয়াছে অর্থাৎ 
তোমার শ্রীচরণের আশ্রয় তিলমাত্র সরাইয়া লইলে আমার প্রাণ যাইবে। 

এ কুলে..কায -- পিতৃকুল ও স্বামীকুল এই দুই কুলে এবং সমগ্র গোকুলে, অর্থাৎ ত্রিসংসারে আমার আপনার 
বলিতে কেহ নাই! 


বধু তুমি সে আমার প্রাণ। 

দেহ মন আদি তোহারে সঁপেছি 
কুল শীল জাতি মান।। 

অখিলের নাথ তুমি হে কালিয়া 

যোগীর আরাধ্য ধন। 

গোপ গোয়ালিনী হাম অতি হীনা 
না জানি ভজন পূজন।। 

পিরীতি-সেতে ঢালি তনু-মন 
দিয়াছি তোমার পায়। 


অখল -- সরল (খলতাশূন্য)। 

পরশ...পরি -- তুমি আমার স্পর্শ মণি (যাহার স্পর্শে সকল ধাতু সোনা অর্থাৎ অমূল্য রত্ন হয়), তোমাকে হার 
করিয়া গলায় পরিতে ইচ্ছা হয়; যেন এক মুহূর্তের জন্যও তোমাকে হৃদয় হইতে বিমুক্ত করিতে 
নাহয়। 

২! তোহারে --- তোমাকে । আন -- অন্য। ভায় __ প্রতিভাত বা প্রকাশিত হয়। 

পাপ পুণ্য.চরণখানি __ পাপই হউক, আর পুণ্যই হউক তোমার পদযুগলই আমার সৰ্ব্বস্ব 

৩ 

নবরে নবরে নব নবঘন শ্যাম। 

তোমার পিরীতিখানি অতি অনুপাম।। 

তোমার পিরীতি-সুখ-সায়রের মাঝ। 

তাহাতে ডুবিল মোর কুল-শীল-লাজ।। 

কি দিব কি দিব বন্ধু মনে করি আমি। 

যে ধন তোমারে দিব সে ধন আমার তুমি।। 

তুমি যে আমার বন্ধু, আমি যে তোমার। 

তোমার ধন তোমারে দিব কি যাবে আমার ।। 

বাঁচি কি না বাঁচি বন্ধু থাকি কি না থাকি। 

অমূল্য ও রাঙ্গাচরণ জীয়ন্তে যেন দেখি।। 

যদুনাথ দাসে কহে করুণার সিন্ধু। 

কিসের অভাব তার তুমি যার বন্ধু।। 

৪ 

বধু, তোমার গরবে গরবিণী আমি 
রূপসী তোমার রূপে। 

হেন মনে করি ও দুটি চরণ 
সদা লইয়া রাখি বুকে।। 

অন্যের আছয়ে অনেক জনা 
আমার কেবল তুমি। 

পরাণ হইতে শত শত গুণে 
প্রিয়তম করি মানি।। 

নয়নের অঞ্জন অঙ্গের ভূষণ 
তুমি সে কালিয়া চান্দা। 
অন্তরে অন্তরে বান্ধা।। 


৩।  নবঘন শ্যাম _- নব-জলধর তুল্য বর্ণ যাহার, অর্থাৎ শ্রীকৃষ্ণ। 

তুমি যে...তোমার -_ এখানে তৃদীয়তাময় ও মদীয়তাময় প্রেমের কথা বলা হইয়াছে; ‘তুমি আমার’ __ ইহা 
মদীয়তাময় প্রেমের স্বরূপ । ‘আমি তোমার -- ইহা তৃদীয়তাময় বুদ্ধি-প্রসূত। উভয়ই প্রেমের 
উৎকর্ষ সূচনা করে। 

৪। গরবে--গর্বে। অঞ্জন -- কাজল। 


নিবেদন ' ৮৫ 


৫1  পুরুবে -- পূর্বে! ঝাপিয়া __ আচ্ছাদিত করিয়া! 
মুকুত করিয়া __ মুক্ত করিয়া! বেকত -ব্যক্ত, প্রকাশিত। 


গঞ্জন-বচন তোর শুনি সুখের নাহি ওর 
সুধাসম লাগয়ে মরমে। 
বিকাইলু জনমে জনমে ।। 
তোমা বিনু যেবা যত পিরীতি করিলু কত 
সে পিরীতে না পূরল আশ। 
তোমার পিরীতি বিনু স্বতন্ত্র না হেলু তনু 
, অনুভবে কহে চণ্ডীদাস।। 


৬।  গঞ্জন-বচন __- গঞ্জনা-বাক্য, তিরস্কার। 

ওর -- সীমা। তেরছ -_ বক্র, তের্চা। 

তোমার পিরীতি...তনু __ শ্রীকৃষ্ণ রাধাকে বলিতেছেন, তোমার প্রেম ব্যতীত আর কোনও প্রেম আমাকে স্বতন্ত্র 
অর্থাৎ পৃথক্‌ করিতে পারে নাই।তুমি আমারই হ্রাদিনী শক্তি। নিজের আনন্দ চেতনার আশ্বাদনের 

রি জন্যই আমার অন্তর্নিহিত হ্থাদিনী শক্তিকে তোমার ভিতর দিয়া রূপায়িত করিয়া নিজেকে তাহা 

হইতে স্বতন্ত্ৰ করিতে হইয়াছে, অর্থাৎ আমাকে দ্বৈত হইতে হইয়াছে। 


দ্বাদশ সবক 
মাথুর 


ললিতার কথা শুনি হাসি হাসি বিনোদিনী 
| কহিতে লাগিল ধনি রাই। 
তোমরা ফে বল শ্যাম মধুপুরে যাইবেন 
সে কথা ত কভু শুনি নাই।। 
হিয়ার মাঝারে মোর এ ঘর মন্দির গো 
রতন-পালঙ্ক বিছা আছে। 
অনুরাগের তুলিকায় বিছানা হয়্যাছে গো 
শ্যামচাদ ঘুমায়্যা রয়েছে।। 
তোমরা যে বল শ্যাম মধুপুরে যাইবেন 
কোন্‌ পথে বধু পলাইবে। 
এ বুক চিরিরা যবে বাহির করিব গো 
তবে ত শ্যাম মধুপুরে যাবে।। 
শুনিয়া রাইয়ের কথা ললিতা চম্পকলতা 
মনে মনে মানিল বিস্ময়। 
চণ্ডীদাসের মনে হরষ হইল গো 
ঘুচে গেল বিরহের ভয়।| 


১। তুলিকায় -- (নরম) তুলা দিয়া। 

তোমরা...যাবে __- তোমরা যে বল শ্যামঠাদ আমাকে ছাড়িয়া মথুরায় যাইবেন, ইহা কিরুূপে সম্ভব হইতে 
পারে? আমার এই হনয়-মন্দিরে শ্রীকৃষ্ণ যে চিরদিন বিরাজ করিতেছেন। সেই আমার অন্তরবাসী 
শ্রীকৃষ্ণকে আমার এই হৃদয়-মন্দির হইতে যতক্ষণ পর্যন্ত না নিজে মুক্তি দিতেছি, ততক্ষণ পর্য্যন্ত 
তাহার সাধ্য কি আমাকে ছাড়িয়া যান? শ্রীরাধা বলিতে চান __ শ্রীকৃষ্ণের সহিত তাহার দৈহিক 
বিচ্ছেদ ঘটিতে পারে, কিন্তু অন্তরে অন্তরে তাহার সহিত যে মধুর মিলন-লীলা অহরহঃ চলিতেছে, 
সে মিলনের মধ্যে বিচ্ছেদের আশঙ্কা কোথায়? 


৮৮ “বৈষ্ণব পদাবলী 


২ 
নামহি অক্রুর কুর নাহি যা সম 
সো আওল ব্রজ-মাঝ। 
ঘরে ঘরে ঘোষই শ্রবণ-অমঙ্গল 
কালি কালিহ্‌ সাজ।। 
সজনি, রজনী পোহাইলে কালি। 
রচহ উপায় যৈছে নহ প্রাতর 
মন্দিরে রহু বনমালী।। 
যোগিনী-চরণ শরণ করি সাধহ 
বান্ধব যামিনীনাথে। 
নখতর চাদ বেকত রহু অশ্বরে 
“যৈছে নহত পরভাতে।। 
| কালিন্দীদেবী সেবি তাহে ভাখহ 
সো রাখই নিঅ তাতে। 
কিয়ে শমন আনি তুরিতে মিলাওব 
গোবিন্দদাস অনুমাতে।| . 


২। নামহি...সাজ -_ শ্রীরাধা সখীকে বলিতেছেন, __ নামেই শুধু অক্রুর, আসলে কিন্তু যাহার মত ক্রু 
আর দুটি নাই, সেই ব্যক্তি আজ বৃন্দাবনে আসিয়াছে, এবং ‘কালই, ঠিক কালই মেথুরায় যাইবার 
জন্য) সাজিয়া-গুজিয়া প্রস্তুত হও” __ এই শ্রবণকটু অশুভ বাক্য ঘরে ঘরে ঘোষণা করিয়া 
বেড়াইতেছে। | 

সজনি...বনমালী -- সখি, রজনী প্রভাত হইলেই (অক্রুর-ঘোযিত) সেই কাল আসিয়া দেখা দিবে, অতএব এমন 
একটা উপায় খুঁজিয়া বাহির কর যাহাতে শ্রীকৃষ্ণ গৃহে থাকেন। 

যোগিনী-চরণ...পরভাতে -_ যোগমায়া পৌর্ণ মাসী দেবীর চরণে শরণ পাইয়া সাধ্যসাধনা করিয়া তাহাকে দিয়া 
চন্দ্রকে আটক কর। নক্ষত্র এবং চন্দ্র যেন গগনে প্রকাশিত থাকে। -- প্রভাত যাহাতে না হয়।। 

কালিন্দী...অনুমাতে --- যোগমায়ার্‌ দ্বারা যদি এ কাজ সম্ভব না হয়, তাহা হইলে যমুনা দেবীকে সেবার দ্বারা তুষ্ট 
করিয়া তাহাকে ভোখহ) বল, তিনি যেন তাহার পিতা সূর্ধ্যদেবকে আটকাইয়া রাখেন, অর্থাৎ তিনি 

যেন এমন ব্যবস্থা করেন যাহাতে তাহার পিতা সূর্যদেব পূবর্ব গগনে উদিত হইয়া প্রভাতের সূচনা 

. করিতে না পারেন! আর যমুনা দেবী যদি এ ভার লইতে রাজি না হন, তাহা হইলে তিনি যেন 

অবিলম্বে তাহার ভ্রাতা যমরাজকে আনিয়া উপস্থিত করেন, অর্থাৎ আমার যেন অবিলম্বে মৃত্যু 

ঘটে। শ্রীরাধার মনের ভাব ঠিক এইরূপই হইয়াছিল বলিয়া পদকর্তা গোবিন্দদাস অনুমান করেন। 


মাথুর ৮৯ 


কিয়ে সখি চম্পক - দাম বনায়সি 
করইতে রভস-বিহার। 
সো বর নাগর যাওব মধুপুর 
ব্রজপুর করি আন্ধিয়ার।। 
প্রিয়তম দাম শ্রাদাম আর হলধর 
এসব সহচর সাথ। 
শুনইতে মূরছি _ পড়ল সোই কামিনী 
কুলিশ পড়ল জনু মাথ।। 
ক্ষণে ক্ষণে উঠত ক্ষণে ক্ষণে বৈঠত 
অবশ কলেবর কীপি। 
ভণ যদুনন্দন শুনইতে এছন 
লোরে নয়নযুগ বীপি।। 
৪ 
অব মথুরাপুর মাধব গেল। 
গোকুল-মাণিক কো হরি নেল।। 
গোকুলে উছলল করুণাক রোল। 
নয়ন-জলে দেখ বহয়েহিলোল।। 
শুন ভেল মন্দির শুন ভেল নগরী। 
শুন ভেল দশ দিশ শুন ভেল সগরি।। 
“কৈছনে যায়ব যমুনা-তীর। 
‘কৈছে নেহারব কুঞ্জ-কুটীর।। 


৩। চম্পক - দাম _- চম্পক-মাল্য, চাপার মালা। বনায়সি __ বানাইতেছ, মাল্য রচনা করিতেছ। 
রভস-বিহার -- সম্ভোগ-বিহার। কুলিশ __বজ্ঞ। 
৪। অব--এখন। কো-_কে। শূন -_ শূন্য। নগরী -_ দেশ। 
স্থরি __স্কলি। কৈছনে __ কেমন করিয়া। নেহারব __ দেখিব। 


৯০. - “বৈষ্ণব পদাবলী 


সহচরী সঞ্ঞে যীহা কয়ল ফুল-খেরি। 
কৈছনে জীয়ব তাহি নেহারি।। 
বিদ্যাপতি কহে কর অবধান। 
কৌতুকে ছাপি তঁহি রহ কান।। 

৫ 
হরি গেও মধুপুর হাম কুলবালা। 
বিপথে পড়ল যৈছে মালতী-মালা।। 
কি কহসি কি পুছসি শুন প্রিয় সজনী। 
কৈছনে বঞ্চব ইহ দিন-রজনী।। 
নয়নক নিন্দ গেও বয়নক হাস। 
সুখ গেও পিয়া-সঙ্গ দুখ হাম পাশ।। 


ভণয়ে বিদ্যাপতি শুন বরনারী। 
সুজনক কু-দিন দিবস দুই-চারি।। 
৬ 
চির চন্দন উরে হার না দেলা। 
সো অব নদী-গিরি আতর ভেলা ।। 
পিয়াক গরবে হাম কাহুক না গণলা। 
সো পিয়া বিনা মোহে কে কি না কহলা।। 
সঞ্ঞে-_ সহিত। যাহা __ যেখানে। J ' কয়ল --করিল। 
, ফুল-খেরি _-ফুল-খেলা।  “ফুলবারি' পাঠীন্তর ; অর্থ -_ ফুলবাগান। 
জীয়ব-__ জীবন ধারণ করিব! তাহি -- তাহা। 
বিদ্যাপতি...... কান __বিদ্যাপতি সান্তনা দিবার জন্য বলিতেছেন, তুমি দুঃখ করিও না; তিনি চিরতরে চলিয়া যান 
নাই, কৌতুক দেখিবার জন্য তিনি তথায় লুকাইয়া রহিয়াছেন। 
__লুকাইয়া। তহি-__ সেখানে। রহু__ রহিয়াছেন। 
৫1]  গেও -- গিয়াছে। বিপথে.মালতীমালা -_ যেন মালতী ফুলের মালা বিপথে কেহ ফেলিয়া 
দিয়াছে। 
পড়ল -_ পড়িল। পুছসি- জিজ্ঞাসা করিতেছ। কৈছনে __ কেমন করিয়া। 
নয়নক __নয়নের। ॥ নিন্দ-_নিদ্রা। বয়নক -_ বয়ানের, মুখের। 


সুখ...পিয়া-সঙ্গ __ প্রিয়ের সঙ্গে সুখ গিয়াছে। বরনারী -_সুন্দরী রমণী। সুজনক __- সুজনের। 
সুজনক...চারি -- সজ্জন ব্যক্তির অশুভ সময় কু-দিন) মাত্র দুই-চার দিনের জন্য । 
৬। চির চন্দন...ভেলা = বাহার সঙ্গে মিলনে পাছে এতটুকুও বাধা হয় এই আশঙ্কায় আমি বক্ষে বস্তু, চন্দন 
বা হার পরিতাম না, সেই প্রিয় এখন নদী ও পবর্বতের ব্যবধানে গিয়াছেন। 
রি “হারো নারোপিতঃ কণ্ঠে ময়া বিশ্লেষ-ভীরুণা। 
ইদানীমাবয়োর্মধ্যে সরিৎ-সাগর-ভূধরাঃ।” 
মহানাটকের এই শ্লোকটির ভাব এই পদে সুস্পষ্ট 
চির --চীর, বসন। উরে __বক্ষে।না দেলা __ দিই নাই। আতর -__ অন্তর, ব্যবধান। কাছক __ কাহাকেও। 
না গণলা -- গণনা করি নাই। মোহে -_ আমাকে । কে কি না কহলা __ কেই বাকিনা 
বলিয়াছে। 


মাথুর ৯১ 


" বড় দুখ রহল মরমে। 
পিয়া বিছ্ুরল যদি কি আর জীবনে ।। 
পুরব জনমে বিহি লিখিল ভরমে। 
পিয়াক দোখ নাহি যে ছিল করমে।। 
আন অনুরাগে পিয়া আন দেশে গেলা। 
পিয়া বিনে পাঁজর ঝাঝর ভেলা।। 
ভণয়ে বিদ্যাপতি শুন বরনারী। 
ধেরজ ধরহ চিতে মিলব মুরারি।। 
৭. 
এ সখি হামারি দুখের নাহি ওর। 
এ ভরা বাদর মাহ ভাদর 
শূন্য মন্দির মোর।। 
ঝম্পি ঘন গর- জন্তি সন্ততি 
ভুবন ভরি বরিখস্তিয়া। 
কান্ত পান কাম দারুণ 
সঘনে খর শর হস্তিয়া।। 
কুলিশ শত শত পাত-মোদিত 
"ময়ূর নাচত মাতিয়া। 
ফাটি যাওত ছাতিয়া।। 


বিছুরল __ বিস্মৃত হইল, যদি আমায় ভুলিয়া গেল৷ 
পূরব জনমে :..... ভরমে --- পুরর্বজন্মে ভুলক্রমে ভেরমে) বিধাতা আমার ভাগ্যে যাহা লিখিয়াছিলেন, তাহাই 


হইল। 
বিয়াক দৌখ...করমে __ আমার প্রিয়ের কোনও দোষ নাই ; যাহা আমার কর্মে ছিল, তাহাই ফলিতেছে। 
আন -_ অন্য । পাঁজর _ বক্ষ পঞ্জর। ঝীঝর __ ছিদ্রময়। 
৭| ওর -_-সীমা। ভরা -__ পূর্ণ। বাদর -_ বাদল, বর্ষা। মাহ -- মাস। 
ভাদর -- ভাদ্র! এই ভাদ্রমাসে ভরা বাদল, কিন্তু আমার গৃহ শুন্য। 
কম্পি -- ঝীপিয়া, দশ দিক্‌ ব্যাপিয়া। ঘন -- মেঘ। গরজস্তি __ গর্জন করিতেছে। 


সন্ততি __ সতত। বরিখস্তিয়া --বর্ষণ করিতেছে। পাহুন -_ প্রবাসী। 
কাম...হস্তিয়া __ নিষ্ঠুর (দারুণ) কামদেব সঘনে তীক্ষ শর হানিতেছে। - 
কুলিশ...মাতিয়া -- শত শত কুলিশপাত (বজ্ৰপাত) দ্বারা আনন্দিত (মোদিত) ময়ূর মত্ত হইয়া নাচিতেছে। 
'দাদুরী __ভেক। | 

ফাটি ...ঘাতিয়া -- আমার বুক ফাটিয়া যাইতেছে, কারণ আমার প্রিয় নিকটে নাই। 


৯২ “বৈষ্ণব পদাবলী 


তিমির দিগ ভরি ঘোর যামিনী 
অথির বিজুরিক পাঁতিয়া। 
বিদ্যাপতি কহ কৈছে গোঙায়বি 
হরি বিনে দিন রাতিয়া।। 
৮ 
পিয়ার ফুলের বনে পিয়ার ভ্রমরা। 
. পিয়া বিনে মধু না খায় ঘুরি বুলে তারা ।। 
মো যদি জানিতাম পিয়া যাঁবেরে ছাড়িয়া । 
পরাণে পরাণ দিয়া রাখিতাম বান্ধিয়া।। 
কোন নিদারুণ বিধি মোর পিয়া নিল। 
এ ছার পরাণ কেনে অবহু রহিল।। 
মরম-ভিতর মোর রহি গেল দুখ। 
নিচয়ে মরিব পিয়ার না দেখিয়া মুখ।। 
এইখানে করিত কেলি রসিয়া নাগর-রাজ। 
কেবা নিল কিবা হৈল কে পাড়িল বাজ।। 
সে পিয়ার প্রেয়সী আমি আছি একাকিনী। 
এ ছার শরীরে রহে নিলজ পরাণী।। 
চরণে ধরিয়া কান্দে গোবিন্দ দাসিয়া। 
মুঞি অভাগিয়া আগে যাইব মরিয়া।। 
৯ 
প্রেমক অঙ্কুর জাত আত ভেল 
না ভেল যুগল পলাশা। 
প্রতিপদ-টাদ উদয় যৈছে যামিনী 
সুখ-লব ভৈ গেল নৈরাশা।। 
সখি হে, অব মোহে নিঠুর মাধাই। 
‘অবধি রহল বিছ্ুরাই। | 
অথির বিজুরিক পাতিয়া -_ বিদ্যুতের সমূহ পেঙ্তি) অস্থির (অথির) হইয়া ছুটাছুটি করিতেছে। 
গ্োডায়বি __ যাপন করিবি। রাতিয়া -_রাত্রি। 
৮1 বুলে _-ভ্রমণ করে। অবহু -_ এখনও । নিচয়ে __ নিশ্চয়। 
রসিয়া _-রসিক। নিলজ --- নির্লজ্জ। 
৯1  প্রেমক অঙ্কুর....পলাশা - প্রেমের অঙ্কুর জাত-মাত্রেই অর্থাৎ জন্মলাভ করিবার সঙ্গে সঙ্গেই আতপ 
(আত) অর্থাৎ রৌদ্র দেখা দিল; -- দুটি কচি পল্পবও মেলিবার সুযোগ পাইল না। 


সুখ-লব - সুখ-কণা, কণামাত্র সুখ। 
অবধি _- মিলনের প্রতিশ্রুত সময়ের সীমা। বিছুরাই -_ভুলিয়া। 


মাথুর ৯৩ 


কো জানে চাদ চকোরিণী বঞ্চব 
মাধবী মধুপ সুজান। 
বিঘটিত বিহি-নিরমাণ।। 
পাপ পরাণ আন নাহি জানত 
কানু কানু করি ঝুর। 
বিদ্যাপতি কহ নিকরুণ মাধব 
গোবিন্দদাস রস-পুর।। 
১০ 
অঙ্কুর তপন- তাপে যদি জারব 
কি করব বারিদ মেহে। 
এ নব যৌবন বিরহে গোঙায়ব 
কি করব সো পিয়া-লেহে।। 
হুরি হরি কো ইহ দৈব দুরাশা। 
সিন্ধু নিকটে যদি কণ্ঠ শুকায়ব 
কো দূর করব পিয়াসা।। 
শশধর বরিখব আগি। 
চিন্তামণি যব নিজগুণ ছোড়ব 
কি মোর করম অভাগি।। 


অনুভব.....বিহি-নিরমাণ _- শ্রীকৃষ্দের প্রেম অনুভব করিয়া, অর্থাৎ শ্রীকৃষ্ণের প্রেমের অস্বাভাবিক গতি লক্ষ্য 
করিয়া অনুমান হইতেছে, বিধাতার নিৰ্ম্মাণ অর্থাৎ বিধাতার বিধান সব উলোট-পালোট হইয়া 
গিয়াছে, অর্থাৎ সৃষ্টিছাড়া কাণ্ড ঘটিতেছে। প্রেমিক প্রেমিকাকে প্রেমদানে বঞ্চিত করিবে! ইহা ত 


বলিয়া মনে হইতেছে। 
১০। জারব -_ পুড়িবে। 
বারিদ মেহে -- জলবাহী মেঘে। অঙ্কুর হইতেই যদি রবি-তাপে পুড়িয়া গেল, তাহা হইলে (পরে ) জলপূর্ণ 
মেঘে আর কি করিবে? মেহে _- মেঘে। 
পিয়া-লেহে -- বন্ধুর স্নেহে; তীহার ভালবাসায় তখন আর কি লাভ হইবে? 
ইহ-_-এখানে। 


“দৈব দুরাশা -_ কোন্‌ দুর্দৈ্ব এই ক্ষেত্রে (এমন) দুঃখ ঘটাইল | দুরাশা __-নৈরাশ্য। 

পিয়াসা _-পিপাসা। ছোড়ব __ ছাড়িবে। বরিখব -- বর্ষণ করিবে। আগি-_ অগ্নি। 

চিন্তামণি -_ একপ্রকার মণি, যাহার গুণে যাহা চিন্তা করা যায়, তাহাই সুলভ হয়। আমার ভাগ্য-দোষে চিন্তামণিও 
নিজ গুণ ত্যাগ করিল, ইহা অপেক্ষা কর্ম্মফলজনিত অভাগ্য আর কি আছে? 


৯৪ বৈষ্ণব পদাবলী 


শ্রাবণ মাহ ঘন বিন্দু না বরিখব 
সুরতরু বাঁঝকি ছন্দে। 
গিরিধর সেবি ঠাম নাহি পাওব 
বিদ্যাপতি রহু ধন্ধে।। 
১১ 
যো মুখ নিরখনে নিমিখ না সহই। 
তাহে পরবোধসি আওব কহই।। 
শুন সখি কি বোলব তোয়। 
নিলজ প্রাণ সহজে রহু মোয়।। 
সো গুণনিধি যদি প্রেম হামে ছোড়। 
তিল এক জীবইতে লাজ রহু মোর।। 
জনু বড়বানল হৃদি-মাহা এহ। 
কিয়ে সুখ-লাগি ভসম নহ দেহ।। 


মাহ -- মাস। ঘন -- মেঘ। সুরতরু _- কল্পতরু। 

বীঁঝকি ছন্দে -- বন্ধ্যার মত €ছন্দে)। বাঁঝকি _-বাঁঝার, বন্ধ্যার। 

গিরিধর -_ যিনি গোবর্দ্ধনগিরি ধারণ করিয়া সমস্ত গোকুলকে ইন্দ্রের ক্রোধ হইতে আশ্রয় দিয়াছিলেন, সেই 
' সব্্বজন-শরণ্য শ্রীকৃষ্ণ 

শাম _ ঠাঁই, স্থান! পাওব -_ পাইব। 

ধন্ধে _- ধীধায় ; বিদ্যাপতি ইহার মৰ্ম্ম বুঝিতে পারেন না, তাহার নিকট এটি একটি ধাধা রেহস্য)। 

সমুদ্রের নিকটে যাইয়া শুক্ষকঠ্ঠ হইয়া ফিরিয়া আসা জেলনিধির নিকট জল না পাওয়া), চন্দনবৃক্ষের নিকটে 
যাইয়া সুগন্ধ না পাওয়া, চন্দ্রকিরণে অগ্নির উত্তাপ লাভ করা, শ্রাবণ মাসে মেঘের নিকট এক বিন্দু 
জল না পাওয়া, চিন্তামণির গুণ ব্যর্থ হওয়া এবং কল্পতরুর বন্ধ্যাত্ব __ কৃষ্ণকে সেবা করিয়া ফল 
না পাওয়ার মতই! বিদ্যাপতি এই রহস্য ভেদ না করিতে পারিয়া গোলে পড়িয়াছেন। 

১১। পরবোধসি _- প্রবোধ দিতেছ। 

যো মুখ ..কহই -- যে (শ্রীকৃষ্ণের) মুখ দেখিবার জন্য নিমেষের বাধা সহ্য হয় না, (সেই প্রিয়তম শ্রীকৃষ্ণ) 


আসিবেন বলিয়া তোমরা আমাকে প্রবোধ দিতেছ। 

নিলজ ...মোয়-_ (নিতান্ত) নির্লজ্জ বলিয়াই আমার এ প্রাণ সহজে অর্থাৎ অনায়াসে রহিয়া গেল __ প্রিয়তমের 
বিরহে দেহ পিঞ্জর ছাড়িয়া বাহির হইয়া গেল না)! 

বড়বানল __ সমুদ্র-মধ্যস্থ অগ্লি। ' জনু -- যেন। 


জনু...দেহ __ সমুদ্র-বক্ষে, যেমন বড়বানল জ্বলিতে থাকে, আমার হৃদয়ের মধ্যে সেইরূপ কৃষ্ণবিরহ-রূপ 
বড়বানল জ্বলিতেছে। কি সুখের আশায় যে এ দিরহাম র জে পুরিতত 
ডের তাহা বুঝিতে পারিতেছিনা। 


মাথুর ৯৫ 


অব মঝু জীবন উপেখন হোয়। 
গোবন্দদাস ও মুখ হেরি রোয়।। 
১২ 
কহিও কানুরে সই কহিও কানুরে। 
এক বার পিয়া যেন আইসে ব্রজপুরে।। 
রোপনু মল্লিকা নিজ করে। 
গীঁণিয়া ফুলের মালা পরাইও তারে।। 
নিকুঞ্জে রাখিনু এই মোর হিয়ার হার। 
পিয়া যেন গলায় পরয়ে এক বার।। 
এই তরুশাখায় রহিল শারিশুকে। 
এই দশা পিয়া যেন শুনে ইহার মুখে।। 
এই বনে রহিল মোর রঙ্গিণী হরিণী। 
পিয়া যেন ইহারে পুছয়ে সব বাণী।। 
শ্রীদাম সুবল আদি যত তার সখা। 
ইহা সবার সনে তার পুন হবে দেখা ।। 
দুখিনী আছয়ে তার মাতা যশোমতী। 
আনিতে যাইতে তার নাহিক শকতি।। 
তারে আসি যেন পিয়া দেয় দরশন। 
কহিও বন্ধুরে এই সব নিবেদন।। 
শুনিয়া আকুল দৃতী চলু মধুপুর। 
কি কহব শেখর বচন নাহি ফুর।। 


উপেখন --উপেক্ষণীয়। 

১২। এই পদটি রাধার দশমী-দশার অর্থাৎ মৃত্যু-অবস্থার ; কৃষ্ণের জন্য তিনি প্রাণত্যাগ করিতে বসিয়াছেন। 
মুমর্যু রাধা বলিতেছেন, আমার মৃত্যুর পরে কৃষ্ণ যেন এই বৃন্দাবনে এক বার আইসেন, এই 
অনুরোধ তাহাকে জানইও। মল্লিকা ফুলের চারা পুঁতিয়াছিলাম, তাহাকে সেই ফুলের মালা পরাইব 
বলিয়া। আমার ভাগ্যে তাহা হইল না, যখন এই গাছে ফুল ধরিবে, তখন আমি আর এ জগতে 
থাকিবনা __ তোমরা ফুলের মালা গাথিয়া তাহাকে পরাইও। 

এই... ইহার মুখে -_ ইহাদের মুখে যেন তিনি আমার এই দশার কথা শুনেন। 

কি কহব...ফুর -- পদকর্তা শেখর কুলিতেছেন, তিনি আর কি ক হিবেন, তাহার বাক্য স্ফুরণ হইতেছেনা। 


৯৬ 


“বৈষ্ণব পদাবলী 


১৩ 
যাহা পহু অরুণ-চরণে চলি যাত। 
তাহা তাহা ধরণী হইয়ে মঝু গাত।। 
যো দরপণে পহু নিজ মুখ চাহ। 
মঝু অঙ্গ জ্যোতি হোই তথি মাহ।। 

এ সখি বিরহ-মরণ নিরদন্দ। 
এঁছনে মিলই যব গোকুল-চন্দ।। 
যো সরোবরে পহু নিতি নিতি নাহ। 
মবু অঙ্গ সলিল হোই তথি মাহ।। 
যো বীজনে পহু বীজই গাত। 
মবু অঙ্গ তাহি হোই মৃদু বাত।। 
যাহা পথ ভরমই জলধর-শ্যাম। 

. মঝু অঙ্গ গগন হোই তু ঠাম।। 
গোবিন্দদাস কহ কাঞ্চন-গোরি। 
সো মরকত-তনু তোহে কিয়ে ছোড়ি।। 


১৩। যীহা পহু..ঠাম -- বিরহ এবং মৃত্যু ইহাদের মধ্যে কোন্টি কাম্য তাহা লইয়া শ্রীরাধার মধ্যে ছন্দ 


চলিতেছিল। অবশেষে শ্রীরাধা মৃত্যুকেই কাম্য বলিয়া স্থির করিলেন! -_- ভাবিলেন, বিরহ এবং 
মৃত্যুরদ্বন্দ-সমস্যার এইখানেই সমাধান হইল । পরক্ষণেই কিন্ত শ্রীরাধার মনে পড়িয়া গেল, মৃত্যুর 
পর পঞ্চ-ভূতে গড়া তাহার এই নশ্বর দেহ ত পঞ্চ-ভূতে মিশিয়া নিশ্চিহ্ন হইয়া যাইবে। যদি 
দেহই নিশ্চিহ্ন হইয়া গেল, তবে শ্রীকৃষ্ণের সঙ্গ-সুখ কি দিয়া তিনি উপভোগ করিবেন? এই ভাবে 
শ্রীরাধার দোলায়মান চিত্তে বিরহ এবং মৃত্যুর দ্বন্দ্ব আবার নূতন করিয়া দেখা দিল, অর্থাৎ তাহার 
মনে আবার নৃতন করিয়া প্রশ্ন জাগিল, তাহার নিকট বিরহ এবং মৃত্যু কোন্টি কাম্য শ্রীরাধা কিন্তু 
শেষ পর্য্যন্ত এ দ্বন্দেরও সমাধান করিলেন। -- তিনি মনে মনে কামনা করিলেন, তাহার দেহের 
যে অংশ (ক্ষিতি) মৃত্তিকার সহিত মিশিয়া যাইবে, তাহা যেন সেই স্থানের মৃত্তিকায় পরিণত হয়, 
যেস্থান দিয়া শ্রীকৃষ্ণ প্রতিদিন গমনাগমন করেন; তাহার দেহের তেজ - অংশ শ্রীকৃষ্ণ যে দর্পণে 
মুখ দেখেন, তাহারই জ্যোতি (তেজ) হইয়া যেন বিরাজ করে; তাহার দেহের সলিলাংশ, শ্রীকৃষ্ণ 
যে সরোবরে স্নান করেন, তাহারই সলিলে (প্‌) যেন পরিণত হয় ; তাহার দেহের বায়ু-অংশ 
শ্রীকৃষ্ণ যে পাখাটি ব্যবহার করেন, তাহারই যেন মৃদু বাতাস মেরুৎ) হইয়া দেখা দেয় ; তাহার 
দেহের আকাশাংশ, যে আকাশে শ্যাম-জলধর বিচরণ করেন, সেই শ্যাম-জলধরের বিহার-ক্ষেত্র 
আকাশ (ব্যোম) হইয়া যেন বিরাজ করে। বিরহ এবং মৃত্যুর যে দ্বন্দ্ব শ্রীরাধার দোলায়মান চিত্তকে 
এতক্ষণ বিক্ষুব্ধ করিতেছিল, সে দ্বন্দ্বের এতক্ষণে অবসান হইল। শ্রীরাধা এখন নিশ্চিন্ত মনে 
বলিতেছেন - সখি, মৃত্যুর ভিতর দিয়া শ্রীকৃষ্ণের সহিত মিলিত হইবার পথ যখন এতদিকে 
খোলা রহিয়াছে, তখন বিরহ এবং মৃত্যুর মধ্যে কোনটিকে বাছিয়া লইব, তাহা লইয়া ত কোন 
প্রশ্নই উঠে না, অর্থাৎ বিরহ এবং মৃত্যুর দ্বন্দ্ব ত এখানেই মিটিয়া গেল। 


মাথুর ৯৭ 


১৪ 
ধৈর্যং রহু ধৈর্য্যং রাই গচ্ছং মথুরাওয়ে। 

টুড়ব পুরী প্রতি প্রতক্ষে 

যীহা দরশন পাওয়ে।। 
ভদ্র" অতি ভদ্রং শীঘ্রং কুরু গমনা। 
অবিনম্বনে মথুরপুর আওল ব্রজরমনা || 
মথুরবাসিনী এক রমণী 

তাকর দূতী পুছে। 

নন্দ-ন্দন কৃষ্ণখ্যাত 

কাহার ভবনে আছে।। 
শুনি তার বাণী কহয়ে সো ধনি 

সো কাহে ইহ আওয়ব। 
দেবলীসুত কৃষ্ণখ্যাত কংসঘাতী মাধব।। - 
সোই সোই কোই কোই 

(ভারি) দরশনে মোর আসা। 

যদুনলন দাসে কহে এ যে উচ্চ বাসা।। 


১৪।  প্রতক্ষে _- প্রত্যক্ষভাবে 

'ধৈর্ঘং রহ...প্রতক্ষে -_ বিরহকাতরা শ্রীরাধাকে সখী বলিতেছে __ রাই, ধৈর্য্য ধর, আমি (শ্রীকৃষ্ণকে ফিরাইয়া 
আনিবার জন্য) মথুরায় ন্াইতেছি। সেখানে গিয়া আমি প্রত্যেক গৃহে নিজে গিয়া প্রত্যক্ষভাবে তন্ন 
তন্ন করিয়া খুঁজব। 

ভদ্রং... গমনা __- উত্তরে শ্রীরাধা বলিতলন __ তোমার যাত্রা শুভ হৌক, অবিলম্বে তুমি বাহির হইয়া পড়। 

অবিলম্বনে...-আছে-_ অতঃপর সেই-ব্রজরমণী অর্থাৎ রাধার সেই দু্তীটি অবিলম্বে মথুরায় আসিয়া উপস্থিত 
হইল। সেখানে এক মহ্স্রাবাসিনী রমণীর সহিত তাহার পথে দেখা। দূতী তাহাকে জিজ্ঞাসা 
করিল _- হ্যা গা, নন্দ-ল্দন কৃষ্ণ বলিয়া খ্যাত মানুষটি কাহার বাড়ীতে আছে বলিতে পার? 

শুনি...মাধব --- তাহার কথা শুনিয়া সেই মথুরাবাসিনীটি বলিল -_ সে এখানে আসিতে যাইবে কেন? এখানে 
কৃষ্ণ নামে খ্যাত এক ব্যক্তি আছেন বটে, কিন্তু তিনি ত নন্দ-নন্দন নন, তিনি দেবকী-নন্দন। তাহার 
আর একটি নাম কংসঘালী মাধব। 

সোই সোই..বাসা __ উল্লসিত হইয়া ঢুতী বলিয়া উঠিল __ হ্যা, হ্যা, সেই বটে, সেই বটে, কোথায় গেলে 
তাহাকে পাইব বলিতে প্র? -_ তাহার সঙ্গে দেখা করিতেই ত আমার এতটা পথ আসা।দৃতীর 
আগ্রহাতিশয্য দেখিয়া প্কর্তী বলিতেছেন -_ “এ যে উচ্চ প্রাসাদ দেখিতেছ, এখানে তাহার 
দেখা পাইবে”। 


৯৮ | “বৈষ্ণব পদাবলী 


১৫ 
মাধব, দুবরী পেখলু তাই। 
চৌদশী-চাদ জনু অনুখণ খীয়ত 
এঁছন জীবয়ে রাই।। 
নিয়ড়ে সখীগণ বচন যো পুছত 
উতর না দেয়ই রাধা। 
হা হরি হা হরি করতহি অনুখণ 
তুয়া মুখ হেরইতে সাধা।। 
সরসহি মলয়জ- পঙ্কহি পঙ্কজ 
পরশে মানয়ে জনু আগি। 
কবহে ধরণী শয়নে তনু চমকিত 
হৃদি-মাহা মনমথ জাগি।। 
মন্দ মলয়ানিল বিষ সম মানই 
মুরছই পিককুল-রাবে। 
মালতী-মাল- পরশে তনু কম্পিত 
ভূপতি ইহ কহ ভাবে।। 
১৬ 
রাইয়ের দশা সখীর মুখে। 
শুনিয়া নাগর মনের দুখে।। 
নয়নের জলে বহয়ে নদী। 
চাহিতে চাহিতে হরল বুধি।। 


১৫। দুবরী -_দুর্ব্বলা। তাই -_ তাহাকে। চৌদশী-টাদ-_ চতুদ্দশীর টাদ। 
খীয়ত __ক্ষীণ হয়। নিয়ড়ে -- নিকটে। মলয়জ __ মলয়-পবর্বত-জাত চন্দন। 
মলয়জ-পঙ্ক __ চন্দন-পঙ্ক ; কর্দমিবৎ ঘষা চন্দন। আগি-__অগ্নি। 
সরসহি...আগি -_- সরস চন্দন-পক্চ এবং পঙ্কজ তাহার নিকট অগ্নির মত) ভ্বালাদায়ক মনে হয়। 
ভূপতি ইহ কহ ভাবে _- পদকর্তা ভূপতি রাধার এই ভাবের অর্থাৎ অবস্থার কথা কহিতেছে। 

১৬। বুধি --বুদ্ধি। 


বরজ-গমন- বৃন্দাবনে গমন। 


মাথুর 


অনেক যতনে ধেরজ ধরি। 
বরজ-গমন ইছিল হরি।। 
আগে আগুয়ান করিয়া তার। 
সখী পাঠাইল কহিয়া সার।। 
এখনি আসিছি মথুরা হৈতে । 
ইথে আনমত না ভাব চিতে।। 
ধিক উল্লাসে সখিনী ধায়। 
নু চণ্ডীদাস তাহাই গায়।। 


ইছিল -_- ইচ্ছা করিলেন। 


৯৯ 


আনমত -- অন্যথা, অন্যপ্রকার। 


সই, জানি কুদিন সুদিন ভেল। 

মাধব মন্দিরে তুরিতে আওব 
কপাল কহিয়া গেল।। 
পুলক যৌবন-ভার। 

বাম অঙ্গ আঁখি সঘনে নাচিছে 
দুলিছে হিয়ার হার।। 

প্রভাত-সময় কাক-কোলাহলি 
আহার বাঁটিয়া খায়। 

পিয়া আসিবার কথা শুধাইতে 
উড়িয়া বসিল তায়।। 
দেবের মাথার ফুল। 

চণ্ডীদাস কহে সব ভেল শুভ 
বিহি ভেল অনুকূল।। 


১। সই ...ভেল --- সখি, বোধ হয় কুদিন সুদিনে পরিণত হইল। 

ভেল -- হইল। মন্দিরে তুরিতে আওব -_ গৃহে শীঘ্র আসিবেন। 

কপাল কহিয়া গেল -_ আমার অদৃষ্ট যেন আমাকে বলিয়া গেল । ‘কপালি’ পাঠান্তর __ কপালগণক। 

চিকুব ফুরিছে -_ আনন্দে চুলগুলি স্ফুরিত হইতেছে। 

পুলক...ভার -- যৌবন বোঝার মত পীড়া দিতেছেনা, বরঞ্চ যৌবনের ভার আনন্দদায়ক বলিয়া বোধ হইতেছে। 

প্রভাত...“বসিল তায় __ কাক ভবিষ্যদ্বক্তা বলিয়া বিদিত। কাকচরিত্র পাঠ করিলে জানা যায়, কাকের বিচিত্র 
প্রকার ডাকে শুভ বা অশুভ সূচিত হয়। কাকের মুখে প্রিয়ের আগমনবার্তা শুনিবার জন্য রাধা 
ব্যাকুল হইয়া কত প্রশ্ন করেন -_ তাহাদিগকে খাবার জিনিষ দিয়া সুসংবাদ শুনিবার জন্য ব্যাকুল 
হন, কিন্তু কাকেরা খাবার খাইয়া চলিয়া যায় -- তাহার কথার উত্তরে কোন শুভ ইঙ্গিত দেয় না। 
কিন্ত আজ তাহারা তাহার আহানে প্রফুল্পচিত্তে নিকটে উড়িয়া আসিয়া বসিল। 

মুখের তান্ুল....ফুল -- আনন্দের চিহুস্বরূপ চর্বিত পান আপনা আপনি খসিয়া পড়িতেছে এবং দেবতার মাথা 
হইতে আশীর্ববাদী ফুল পড়িতেছে। 

বিহি....অনুকূল -_ বিধাতা অনুকূল হইয়াছেন। 


ভাবোল্লাস ও মিলন ১০১ 


a 

পির যব আওব এ মঝু গেহে। 

মঙ্গল যতহ করব নিজ দেহে।। 

বেন্টী করব হাম আপন অঙ্গনে। 

ঝা করব তাহে চিকুর বিছানে।। 

আলিপনা দেওব মোতিম হার। 

মঙ্গল-কলস করব কুচভার।। 

কদলী-রোপব হাম গুরুয়া নিতম্ব! 

আজ্-পল্পব তাহে কিস্কিণি সুবাম্প।। 

দিশি দিশি আনব কামিনী-ঠাট। 

চৌনিগে পসারব টাদক হাট।। 

বিদ্যপতি কহ পূরব আশ। 

দুই-এক পলকে মিলব তুয়া পাশ।। 
৩ 

বহুদিন পরে বঁধুয়া এলে। 

দেখ না হইত পরাণ গেলে।। 

এতেক সহিল অবলা ব’লে। 

ফাটিন্না যাইত পাষাণ হ’লে।। 

দুখিলীর দিন দুখেতে গেল। 

মথুর নগরে ছিলে ত ভাল।। 


২। ভাবোল্লাসের পদ। 

তত্বের দিক্‌ দিয়া দেখিলে এই পদটিতে পরমাত্মার সঙ্গে জীবাত্মার মিলন-প্রসঙ্গ আছে বলিয়া মনে হয়। এখানে 
সাধকের দেহই মঙ্গল-ভচারের স্থান, -_ সাধকের অঙ্গই বেদী, এবং তাহার নিজের কেশ দিয়াই 
সে বেদীতে ঝাট দেওয়- হইবে ; আলিপনার দরকার নাই, শুভ্র মোতির হারই আলিপনা হইবে। 

“The human body is the highest temple 0f God” এই উক্তির সার্থকতা এই কবিতাটিতে 
দৃষ্ট হইবে। রসের দিক্‌ প্রিয়া দেখিলে এই পদে, বহুদিন পরে বন্ধুর আগমনের আশায়, নায়িকার 
অপুবর্ব ভাবোল্লাস বা মিলনানন্দের কল্পনা সূচিত হইয়াছে। 

সুঝম্প --আন্দোলিত। i 

দিশি দিশি...ঠাট -- মাঙ্গলিক অনুষ্ঠানে বহু রমণীর উপস্থিতি আবশ্যক। আমি এরূপ বিচিত্র বিলাস-কলা বিস্তার 
করিব যে, মনে হইবে কু রমণীর সমাবেশ হইয়াছে। 

চৌদিগ্ে...হাট -- এমন রূপ বিস্তার করব যে মনে হইবে যেন চারিদিকে চাদের হাট মিলিয়াছে। 

৩।  এতেক.....হ’লে -_ আমি অবলা, এ জন্য এই কষ্ট সহ্য করিয়াছি। কিন্তু পাষাণ হইলেও এত দুঃখে 
ফাটিয়া যাইত। 


১০২ বৈষ্ণব পদাবলী 


এ সব দুখ কিছু না গণি। 
তোমার কুশলে কুশল মানি।। 
সব দুখ আজি গেল হে দূরে। 
হারাণ রতন পাইলাম কোরে ।। 
(এখন) কোকিল আসিয়া করুক গান। 
ভ্রমরা ধরুক তাহার তান।। 
মলয়-পবন বহুক মন্দ। 
গগনে উদয় হউক চন্দ।। 
বাশুলী-আদেশে কহে চণ্ডীদাসে। 
দুখ দূরে গেল সুখবিলাসে।। 
৪ 
আজু রজনী হাম ভাগে পোহায়লু 
পেখলু পিয়া-মুখ-চন্দী। 
জীবন-যৌবন সফল করি মানলু 
দশ দিশ ভেল নিরদন্দা।। 
আজু মঝু গেহ গেহ করি মানলু 
আজু মঝু দেহ ভেল দেহা। 
আজু বিহি মোহে অনুকূল হোয়ল 
টুটল সবহু সন্দেহা।। 
সোই কোকিল অব লাখ লাখ ডাকউ 
লাখ উদয় করু চন্দা। 
পচবাণ অব লাখ বাণ হোউ 
মলয় পবন বহু মন্দা।। 


তোমার কুশলে কুশল মানি -- আমার নিজের দুঃখকে দুঃখ বলিয়া গণনা করি না, যদি তুমি কুশলে থাকিয়া 
থাকো। 

কোরে -- ক্রোড়ে, বক্ষে । 

(এখন) কোকিল ..চন্দ -- কোকিলের গান, অলিকুলের গুঞ্জন, মলয়ানিলহিল্লোল এবং চন্দ্রের কিরণ বিরহিনীর 
' পক্ষে পীড়াদায়ক বলিয়া কবি-প্রসিদ্ধি আছে। তাই শ্রীরাধা বলিতেছেন, এখন তুমি আমার বক্ষে 
ফিরিয়া আসিয়াছ, এখন আমি মলয়ানিল প্রভৃতিকে আর ভয় করি না। 


৪1 ভাগে --বহুভাণ্যে। পেখলু __ দেখিলাম! 
পিয়া-মুখ-চন্দা --প্রিয়ের মুখচন্দ্র। নিরদন্দা __ নির্দ্বন্দব, প্রসন্ন ! মঝু _-আমার। 
আজু মঝু...দেহা -- আজ আমার গৃহ গৃহ বুলিয়া মানিলাম ; আজ আমার দেহ দেহ বলিয়া মনে হইতেছে। 

টুটল -_ দূর হইল। সবহ্‌ --সকল। 


সোই ...মন্দাী-_ সেই কোকিল এখন লক্ষবার ডাকুক, এখন লক্ষ চন্দ্র উদিত হউক, (কামদেবের) পঞ্চ শর এখন 
লক্ষ শর হউক এবং মলয় পবন মন্দ মন্দ প্রবাহিত হউক। পূবে কৃষ্ণকে না দেখিয়া প্রাকৃতিক 
সৌন্দর্য্য ও সুখরাশি আমার পক্ষে দুঃসহ হইয়াছিল। (পূর্ব্বপদের সহিত তুলনীয়) 


ভাবোল্লাস ও মিলন ১০৩ 


অব মঝু যব পিয়া সঙ্গ হোয়ত 
তবহু মানব নিজ দেহা। 

বিদ্যাপতি কহ অলপ ভাগি নহ 
ধনি ধনি তুয়া নব লেহা।। 

৫ 

কি কহব রে সখি আনন্দ ওর। 
চিরদিনে মাধব মন্দিরে মোর।। 
পাপ সুধাকর যত দুখ দেল। 
পিয়া-মুখ-দরশনে তত সুখ ভেল।। 
আঁচর ভরিয়া যদি মহানিধি পাই। 
তব হাম পিয়া দূর দেশে না পাঠাই।। 
শীতের ওঢ়নী পিয়া গীরিষির বা। 
বরিষার ছত্র পিয়া দরিয়ার না।। 
ভণয়ে বিদ্যাপতি শুন বরনারি। 
সুজনক দুখ দিবস দুই-চারি।। 


ধনি...লেহা __ তোমার নবীন প্রেম ধন্যাতিধন্য। 

৫।  চিরদিনে...মন্দিরে মোর __ বহুকাল পরে মাধব আমার গৃহে আসিয়াছেন। চিরদিনে __ দীর্ঘ দিনের 
পরে। 

আচর ভরিয়া .... পাঠাই -_ অর্থের জন্য স্ত্রী স্বামীকে প্রবাসে পাঠাইতে বাধ্য হয়; কিন্তু আমি যদি আঁচল ভরিয়া 
মহামূল্য রত্ব পাই, তাহা হইলেও প্রিয়কে আর দূরে পাঠাইব না। 

ওচঢ়নী --গাত্রাবরণ, ওড়না! গীরিষির - শ্রীষ্মের! দরিয়া__নদী। না--নৌকা। 


মাধব, বহুত মিনতি করি তোয়। 
দেই তুলসী তিল . এ দেহ সমর্পিলু 
দয়া জনু ছোড়বি মোয়।! 
গণইতে দৌষ গুণ-লেশ না পাওবি 
যব তুহু করবি বিচার। 
তুহুঁ জগন্নাথ জগতে কহায়সি 
জগ বাহির নহ মুঞি ছার।। 
কিয়ে মানুষ পশু পাখী কিয়ে জনমিয়ে 
অথবা কীট পতঙ্গ । 
করম-বিপাকে গতাগতি পুন পুন 
মতি রহু তুয়া পরসঙ্গ।। - 


১1  দেই-_দিয়া 

দেই তুলসী ...সমর্পিলু -_ তিল-তুলসী দ্বারা কোন জিনিষ দান করিলে তাহা আর ফিরাইয়া লইবার উপায় 
থাকে না,--আমার এই দেহ তোমাকে তিল-তুলসী দিয়া সমর্পণ করিতেছি অর্থাৎ এই দেহের 
উপর আমার দাবী একেবারে ত্যাগ করিলাম। তুমি ইহাকে যে ভাবে চালাইবে, ইহা সেই ভাবেই 
চলিবে। তোমারই মন্দিরের পথে আমার পা চলিবে, তোমার দিকে আমার চক্ষু চাহিয়া থাকিবে, 
তোমারই নাম আমার জিহা জপ করিবে _-ইত্যাদি। 


জনু, জনি -- যেননা। 
গণইতে .....বিচার __ যখন তুমি আমার দোষ-গুণের বিচার করিবে, তখন দোষ গণিতে যাইয়া __ গুণলেশ 
আমার মধ্যে পাইবে না। 


তুহুঁ জগন্নাথ ...কহায়সি -- তুমি জগতের নাথ বলিয়া ঘোষণা করিতেছ। আমার কেবল ভরসা এই যে, লোকে 
তোমাকে জগতের নাথ বলে ; আমি অতি অপরাধী হইলেও, যখন তোমারই জগতে বাস করিতেছি, 
তখন একদিন না একদিন আমাকে উদ্ধার করিতেই হইবে। 

কিয়ে _-কিবা। করম -__কর্ম্ম। তুয়া পরসঙ্গ -- তোমার প্রসঙ্গ 

কিয়ে মানুষ.....পরসঙ্গ -- কম্ম্মফলবশতঃ কি মনুষ্য, কি পশু অথবা কীট-পতঙ্গ যেরূপ জন্মই না কেন আমি 
গ্রহণ করি, সকল জন্মেই যেন তোমার প্রসঙ্গে আমার মতি থাকে। 


প্রার্থনা ১০৫ 


ভণয়ে বিদ্যাপতি অতিশয় কাতর 
তরইতে ইহ ভবসিন্ধ। 
তুয়া পদপল্লব করি অবলম্বন 
তিল এক দেহ দীনবন্ধু।। 
২ 
তাতল সৈকত বারিবিন্দু সম 
সুত-মিত-রমণী-সমাজে। 
তোহে বিসরি’ মন তাহে সমর্পিলু 
অব মঝু হব কোন কাজে।। 
মাধব, হাম পরিণাম নিরাশা। 
তুহুঁ জগ-তারণ, দীন-দয়াময়, 
অতয়ে তোহারি বিশোয়াসা || 
আধ জনম হাম নিন্দে গোঙায়লু, 
জরা শিশু কতদিন গেলা। 
নিধুবনে রমণী- রসরঙ্গে মাতলু 
তোহে ভজব কোন বেলা ।। 


তরইতে __ উত্তীর্ণ হইতে। ইহ -- এই । 

পদপল্পব __ “পদপলব" প্লেব-ভেলা) অধিকতর সঙ্গত মনে হয়। 

তিল এক __- এক তিলের অর্থাৎ কিয়ৎক্ষণের জন্য! 

২। তাতল--উত্তপ্ত। ‘সৈকত --বালু। সুত-মিত-রমণী-সমাজে -_ পুত্র, মিত্র ও স্ত্রী 

তাতল...কাজে --- উত্তপ্ত বালুকারাশির উপর পতিত জলবিন্দুর মত পুত্র-মিত্র-রমণী প্রভৃতি অর্থাৎ পুত্র-মিত্র- 
ভাৰ্য্যাদি-পরিবৃত এই সংসার ক্ষণস্থায়ী। চিরস্থায়ী, শাশ্বত তোমাকে ভুলিয়া, এহেন ক্ষণস্থায়ী 
সংসারে মন সম্পণ করিয়াছিলাম। এখন আমি কোন্‌ কাজে লাগিব? অর্থাৎ আমার এ জীবনের 
মূল্য কি? অর্থাৎ আমার এ জীবন ব্যর্থ হইল। 

তোহে -_ তোমাকে। বিসরি' বিস্মৃত হইয়া! < তাহে __ তাহাদিগকে 

তুহু..বিশোয়াসা __ তুমি জগৎ ত্ৰাতা, দীনের প্রতি দয়াশীল, এই জন্যই তোমার উপর বিশ্বাস (বিশোয়াসা) 
রাখিতেছি __ যেহেতু আমি জগতের একজন ও অতি দীন। “জগ বাহির নহ মুঞি ছার” -_ 
তুলনীয়। 

আধ জনম __অর্ছজন্ম। নিন্দে  নিদ্ৰায়। জরা _-বার্ঘক্য। 

আধ জনম ...গেলা -- জীবনের অর্ছেক কাল নিদ্রায় অতিবাহিত করিলাম ; তার পরে শৈশব এবং বার্দ্ধক্যেও 
অনেক সময় কাটিল। 


১০৬ “বৈষ্ণব পদাবলী 


কত চতুরানন, মরি মরি যাওত 
ন তুয়া আদি অবসানা। 
তোহে জনমি’ পুন, তোহে সমাওত, 
সাগর-লহরী সমানা।। 
ভণয়ে বিদ্যাপতি, শেষ শমন-ভয় 
তুয়া বিনু গতি নাহি আরা। 
আদি-অনাদিক- নাথ কহায়সি, 
অব তারণ - ভার তোহারা।। 
৩ 
কপট চাতুরী চিতে জন-মন ভুলাইতে 
লইয়ে তোমার নামখানি। 
দাঁড়াইয়া সত্য-পথে অসত্য যজিয়ে তাথে 
পরিণামে কি হবে না জানি।। 
ওহে নাথ, মো বড় অধম দুরাচার। 
সাধু-শাস্ত-গুরু-বাক্য না মানিলু মুঞি ধিক্‌, 
অতয়ে সে না দেখি উদ্ধার।। 
লোকে করে সত্য-বুদ্ধি মোর নাহি নিজ-শুদ্ধি 
উদার হইয়া লোকে ভাড়ি। 
প্রেমভাব মোরে করে নিজ-গুণে তারা তরে 
আপনি হইলু ছোচ হাড়ি।। 


চতুরানন -- ব্রহ্মা, এক এক ব্রহ্মার পরমাযু যুগ-যুগব্যপী, এরূপ বহুব্রহ্মা মরিয়া যাইতেছেন। 

তুয়া__- তোমার। সমাওত --_ প্রবেশ করে, লীন হইয়া যায়। 

আদি...তোহারা -- তুমি আদি ও অনাদির নাথ বলিয়া লোকে ঘোষণা করিতেছে-_ এখন (অব) তারণের (ত্রাণ 
করিবার) ভার তোমার (তোহারা)। পাঠীস্তর -- ভবতারণ -ভার। 

৩। যজিয়ে -_- যাজন করি, অর্থাৎ পুজা করি। 

দাঁড়াইয়া ...তাথে -_ শ্রীচৈতন্য-্রদর্শিত সত্যপথে দাঁড়াইয়া অসত্যের পূজা করি, অর্থাৎ কপটতাকে হৃদয়ে 
স্থাপন করিয়া তাহারই সেবা করিতেছি। অতয়ে __ অতএব। 

লোকে .....ভাড়ি _- আমার নিজের চিত্তশুদ্ধি হয় নাই, লোকে কিন্ত মনে করে আমি সত্য-বুদ্ধি লাভ করিয়াছি, 
অর্থাৎসত্য-পথের সন্ধান পাইয়াছি! উদারতার ভাণ করিয়া আমি তাহাদিগকে প্রতারিত করিতেছি। 
ফলে আমার সংস্পর্শে আসিয়া তরিয়া যায়, আমি নিজে কিন্তু সংসারের এই আস্তাকুড়ে বিষয়- 
বাসনার আবর্জনারাশির মধ্যে উচ্ছিষ্ট ভাঙ্গা হাঁড়ির মত অস্পৃশ্য হইয়া পড়িয়া থাকি। 


প্রার্থনা ১০৭ 


চন্দ্রশেখর দাস এই মনে অভিলাষ 
আর কি এমন দশা হব। 
গোরা-পারিবদ-সঙ্গে সংকীর্তন-রস-রঙ্গে 
আনন্দে দিবস গোঙাইব।। 
৪ 
হরি হরি, হেন দিন হইবে আমার। 
দুই-অঙ্গ পরশিব দুই - অঙ্গ নিরখিব 
সেবন করিব দোহীকার।। 
ললিতা বিশাখা সঙ্গে সেবন করিব রঙ্গে 
মালা গীথি দিব নানা ফুলে। 
কনক-সম্পুট করি কর্পূর তাস্থুল পুরি 
যোগাইব অধর-যুগলে।। 
রাধাকৃষ্ণ বৃন্দাবন সেই মোর প্রাণধন 
__ সেই মোর জীবন-উপায়। 
তোমা বিনে অন্য নাহি ভায়।। 
শ্ৰীগুরু করুণা-সিন্ধু অধম জনার বন্ধু 
লোক-নাথ লোকের জীবন। 
হাহা প্রভু কর দয়া দেহ মোরে পদ-ছায়া 
নরোত্তম লইল শরণ।। 
৫ 
হরি হরি আর কবে এমন দশা হব। 
ছাড়িয়া পুরুষ-দেহ ৃ কবে বা প্রকৃতি হব 
দৌহারে নূপুর পরাইব।। 


৪1 সেবন সেবা। | সম্পুট -- কৌটা, ডিবা। 
ভায় --দীপ্তি পায়; ভাল লাগে। শরণ __ আশ্রয়। 
৫1 দশা-_অবস্থা। প্রকৃতি __নারী। 


১০৮ বৈষ্ঞব পদাবলী 


টানিয়া বান্ধিব চূড়া তাহে দিব গুঞ্জা-বেড়া 
নানা ফুলে গাঁথি দিব হার। 

পীতাম্বর বাস অঙ্গে পরাইব সখা সঙ্গে 
বদনে তাম্বূল দিব আর ।। 

দুই রূপ মনোহারী দেখিব নয়ন ভরি 
নীলাম্বরে দিব সাজাইয়া। 

রতনের জরি আনি বান্ধিব বিচিত্র বেণী 
দিব তাহে মালতী গীথিয়া।। 

হেন বূপ-মাধুরী দেখিব নয়ন ভরি 
এই করি মনে অভিলাষ। 

জয় রূপ-সনাতন দেহ মোরে এই ধন 
নিবেদয়ে নরোত্তম দাস।। 


গুঞ্জা -- কুচ। 
তাহে দিব গুঞ্জা-বেডা -- তাহাতে গুঞ্জা-মালার বেষ্টনী দিব অর্থাৎ গুঞ্জার মালা দিয়া চূড়াটি বেড়িয়া দিব। 
নরোত্তম সখী-ভাবে ভজনা কবিবার ইচ্ছা প্রকাশ করিতেছেন। 


